Yine: Bible for 1 Chronicles, 1 Samuel, Esther, Jonah, Malachi, Obadiah, Ruth

Formatted for Translators

©2022 Wycliffe Associates
Released under a Creative Commons Attribution-ShareAlike 4.0 International License.

Bible Text: The English Unlocked Literal Bible (ULB)
©2017 Wycliffe Associates
Available at https://bibleineverylanguage.org/translations
The English Unlocked Literal Bible is based on the unfoldingWord® Literal Text, CC BY-SA 4.0. The original work of the unfoldingWord® Literal Text is available at https://unfoldingword.bible/ult/.
The ULB is licensed under the Creative Commons Attribution-ShareAlike 4.0 International License.

Notes: English ULB Translation Notes
©2017 Wycliffe Associates
Available at https://bibleineverylanguage.org/translations
The English ULB Translation Notes is based on the unfoldingWord translationNotes, under CC BY-SA 4.0. The original unfoldingWord work is available at https://unfoldingword.bible/utn.
The ULB Notes is licensed under the Creative Commons Attribution-ShareAlike 4.0 International License.

To view a copy of the CC BY-SA 4.0 license visit http://creativecommons.org/licenses/by-sa/4.0/

Below is a human-readable summary of (and not a substitute for) the license.
You are free to:

Share — copy and redistribute the material in any medium or format.

Adapt — remix, transform, and build upon the material for any purpose, even commercially.

The licensor cannot revoke these freedoms as long as you follow the license terms.
Under the following conditions:

Attribution — You must attribute the work as follows: "Original work available at https://BibleInEveryLanguage.org." Attribution statements in derivative works should not in any way suggest that we endorse you or your use of this work.

ShareAlike — If you remix, transform, or build upon the material, you must distribute your contributions under the same license as the original.

No additional restrictions — You may not apply legal terms or technological measures that legally restrict others from doing anything the license permits.

Notices:
You do not have to comply with the license for elements of the material in the public domain or where your use is permitted by an applicable exception or limitation.
No warranties are given. The license may not give you all of the permissions necessary for your intended use. For example, other rights such as publicity, privacy, or moral rights may limit how you use the material.

Ruth

Chapter 1

¹Wane rixatka wale gognekaka juecene girukotlewanata waneklu wanenanru tsru nachi wale chijne sreta, wanenanru satu jeji Welen chinikowaka gwachri Gota neru sana-ya wale ganunro-yma ga wa gepi wugenene. ²Giwakni Gelimelek, ganunro giwakni Nowemi. Wugenene giwakni Mayloni ga wa Keyloni, Gewrateyone Welen Gote sreta. Sana rapokna Mowap chinikowaka wane rawna.³Giyagni Gelimelek, wa suxo Nowemi gnunru gipnanatka, gepi gwene-pje tumutukatka wala. ⁴Wanna twugenene Mowap gajerone gnunrotjetatka; sato giwakni Gorfa, sato giwakni Roti pamole walapu wane rawna. ⁵Giyagni, gepinnilo, Mayloni ga wa Kelioni gipnanatka, Noweni-pje gitukatka mganurune.⁶Giyagni Noweni yanshinikanutlu tsatokinripa tomekanurone-yma ga wa Gota satokinripna gi rixanu tjemjegitlu wale-sreta Mowap GITSRUKAACHI gipxaklu wa pokchi wa magatinri-yna ga wa renekna nikonruna. ⁷Wale chinanu ruknokamtatkaluna rawanatyawakna tomekanunrone-ymananuko, yinuwaka yagaplemtatkana satokyawakatkaluna gichijnena Gota chijne.⁸Noweni wane chinna gepi tomekanunrone, "Gyanutka, nsatokanutka, satkakgi gixate, ginro-pjim gyanutka. GITSRUKAACHI getwamonutangi gixa, gixa pixka getwamonutna gipnachine ga wa gitkoxa. ⁹Gitsrukaachi genekangi gikshikyaplu gapnanru satkakgi gixa, gipji ganurune-yma Giyagni wala yinuwka gapchokletatkana, ga wa wanna tsru chigyaglu rixatkana. ¹⁰Wanna wane chinro :"¡Gike! wsatokanu pix-yegiko pixa-ymako.¹¹Seyni Nowemi wane chinna: "¡Nsatokanu, nwugenerone! ¿Klu chinanu nsatokyegitanno? nkagwakluge wa waneya nwugene nonanwakaya gixa chinanupa, wa nganurutanunepa? ¹²Nsatokanu, nwugenene, nwugenene , gyanutka gixa galukyawaka, girixanu tsrotsolejinatkano nganruwatinripatka. Wane nchiningi: tye yechno nganuruwatanu; waneklu waneklumka gepi wgene nakanikanu. ¹³¿Waneklumka gkagwakanwa tseruwniwpotunanukna? ¿Nkagwakgognenatewge manurutonekgi xani? ¡Gike, nwugenerone¡ nkojwakanshinikampotutno; gixa pnute nkojwakanshinikanuta. Gi rixanu GITSRUKAACHI-MYO satokyegitno.¹⁴Wale chinanu tomekanunrone yinuwaka saplewjeretna ga wa rumpe chiyagletatnakna. Gorwa gingamtatkalo tjimarotka satu gamgluru-yma, Seyni Roti gapakatlo. ¹⁵Nowemi wane china: Pjemanu: "Pjemanu, puyejewlo satokyegitatkana tomolene ga wa royakalutna. Psatokanu puyejewlo-yma.¹⁶Seyni Roti wane china: "Gike gi wa puknokanno pixyegiya, ginakakokta pyini pixa-ymapno; ginakakokta putukinipa, gitkoxa wane gitukanu; pupokchi gita pokchi koxapni, ga wa Poyakalute gitkoxa Goyakalutepni. ¹⁷Gikakta pupnini, gitkoxa wane gipnini, wane nkapnatko. Gike rixa saletanmakno GITSRUKAACHI, wane pnutkoxa rawini, gi wa wane rixinipa gipukchi gipagogneko kotspalatanwu." ¹⁸Tumatinitka Nowemi wa Roti gi galuka gomkagletlo wala-yma twinripa, tutuka ginjeretatkalo.¹⁹²¹Waneklu wanna gepineko yagapgamtatkana Wetle pokchi rapokimpotunanukna. Wane rixatkana Wetle pokchi rapokinitkana, Psolpokchi gajene gimyeka wanna chinanu. Wane chinna suxone, "¿Twu knige wa Nowemi?" Seyni wala wane china, "Gi wa Nowemi nchinanno. Ngiwakatanno jgekanchi, gi rixanu psoluko gimkatachri jigekanuwyegitno. ²⁰Katsepolno gishpaka, seyni GITSRUKAACHI satokyegitno panchi malepjiru. Giyagni, ¿Klu chinanu Noemi ngiwakata, retnona GITSRUKAACHI giklukanuwnajixno; ptowru gimkatachri kojwakanshinikanutno?"²²Giyagni Nowemi ga wa Roti, wa Moabita, tomekanunro, Mowap gisanate satokna. Rapokluna Wetle reyinuwakle jirgikolpapko wa Sebata.

Chapter 2

¹Xani Nowemi gnuru, Gelimelek, waneylu satu gimole sreta, Booz, walenanni satu jeji ponikolu kaprojiru gimatkaluru. ²Roti, wa Mowabita, china wa Nowemi: "Xani petashyaletanutkano nsustakagwutinripatka jirgachine gajxigi nwamtanu sanaya. Gita gomkagimtanna rajxigiyna ma rapokakopshinna netwamonutjenepa." Giyagni Nowemi wane chinro: "petanu, nshicho."³Wane tyatka Roti gixetachri tapatjenanunta sanaya kamrurewatachine gajxigiya. Wane rixa wala ginatka tjirganru-yma wale sana Booz gisanatni, Gemilek molenwa wale. ⁴Gewlu, Wetle pokchi runya wa Booz wane chinna kamrurewaklerune: "¡Gixa-ymaplu GITSRUKAACHI!" wanna gigita: "¡Pixa-ymaplu GISTRUKAACHI!"⁵Giyagni Booz wane chinru gitowreru retjetapyapna kamrurewaklerune: ¿Katunni wa twu makloji?" ⁶Gitowreru kamrurewatachine getjetachri gigitlu wane chinru: "Wa twu makloji Mowabita Noemi-yma satokachro Mowab chijneya. ⁷Wala wane chinno: ¡Nanjityi petasha gapatjeretanunno gapatjeretanno giji kamrurewatachine gajxigiya." Giyagni wala gina gewi ga wa goyechnokawpotuko tkamrurewata xani potunanuko, pshitsonu-pje tapnantapa panchi-ya."⁸⁹Giyagnu Booz wane chinro Roti" ¿Pjemanatnoge, nshicho? Gi wa pimrine gisanate ptsomijitinri giji. Wale gipekole chinanu, gewiko putukanu ga wa nmaklutene-yma pkamrurewatanutka. Gi wa pnuko pyigatanutka seyni galikaka ginakatka jirgi-yna jejine ga wa wanna gajxigi pimrine suxone-yma. ¿Nugkakna jejine gi wa kojwakyapyina? Ga wa ponungatewatinipa, gashgaji yegi pyanu gonu gwiyawaka ga wa puranru jejine koshpakgajetyawaklu."¹⁰Giyagni wala yognogyegitlu wa Booz, chij-potuko tapoka jiwuta. Wala wane chinru. "¿Klu chinanu nukshiklu pixa getwamonutyano, ga wa pixapni kojwakanshinikanutanuna gita chinanu, pnu giyakatyachrono? " ¹¹Booz gigitlo wane chinro: "psoluko rugkakatkanona pixa kamrutanru ga wa pganurni gipninrina koxa. Ga wa pixa giknokamtna puru, punro ga wa pushpakyawaka chijne pgimajiro pomkagitkalchinanu ga wa pma numatanunyegi yine papoka. ¹²Ga wa GITSRUKAACHI giglenshikanyegitanru pkamrure. Psoluko pkamrure proji pyoptotanu GITSRUKAACHI-YA, Gisrayilitane Goyakalute, wale meji mpuko pukshikyalu gimuwlu.¹³Giyagni wala wane chinru: " Poyagnu pixa ygaleya petwamonutno, mpogire, ga wa pixa gimnanukno, ga wa pixa giynumsatno pushinikle-yma, gimka pyayegrenno gita"¹⁴Niklu papko Book wane chinro Roti: "Tekali ga wa pnikapanu jimapro, ga wa winga kachgalo pyochmokanu. "kamrurewatachine stsi tuplata wala, wale gigkakletyalo kotajitkaluruji". Wala nikatka tunanuwapotuta ga wa tuxemtlu psoji.¹⁵Tyotunomtitka wala giji tsomitinripatka, Booz wane chinna rayinerutene, china: "getashatanro trikoji tapatjetinripa ga wa trikoneji-pta koxa, gi wa mugletu nchinanro wala. ¹⁶ga wa gixkoxa koshpakanru pimri trikoji-pta wala chinanupa, ga wa getasha gwaletanro. Gi wa giknokanro"¹⁷Giyagni wala gapatjetatkalu sanaya kaypotunanuko. Giyagni wala kotspalatatkalu trikojitka tapatjenatanrutka, gi pixkalutni trikoji (13) pamole mapa ginnu sebada. ¹⁸Wala palnamta ga wa pokchi tyatka. Giyagni tjimajiro getatkalu wala gwapanru. Roti koxa koshpaklu satu tsapa gajeru kotajitkaluruji ga wa tnikanru yegi tutaklu ga wa la geneklo.¹⁹Tgimajiro wane chinro: "¿Ginaka pwapyalu trikoji tye gogne? ¿Ginaka pkamrurewtapya? wale yineru pupxakjeru giglenshinikanyegitkalurupni." Giyagni Roti gigkaklewyegitlo tgimajiro wa yineru kgisanateru kwangixleru pirana tkamrurewtapyawaka. Wala wane china: " Klu giwakni kgisanateru yineru kwangixleru wa gita kamruretyawaka tye gogne walen Booz." ²⁰Nowemi wane chinro tomekanunro: " Giglenshikanyegitkalurupni GITSRUKAACHI-YA, katu gi wa giknoklu wane potuko gixachri giwekachine ga wa gipnachine." Nowemi wane china: " Wale jeji walanwa wumole sreta, satu wumole wushatkapjeru."²¹Roti Mowawita wane china: wumkata, wale wane chinno: "Nayinerutene stsi pwanu gi wa puxrikanu nukawnimpotunanuko jirgalu." ²²Nowemi wane chinro Roti. Tomekanunro: "kigleru, nshicho, wane pushpakamtinitka maklujine yegi kamrurewaklerune yegi, ma rumtukyapyina pimrine gisanateya.²³Giyagni wala gitukatka Booz kamrurewyetachinestsi rapatjetikolupa trikoji nikawnimpotunanuko cewada jirgalu ga wa trikoji jirgalu. Tgimajiro stsi twajenata wala.

Chapter 3

¹Nowemi, tgimajiro, wane chinro: Nshicho ¿Gi ge nujganru papnanutyawakapa, kigle yale pixinripa? ²Xani Booz, gi ge walekni jeji wale yegi pkamrurewjenatya, ¿gi ge walekni wumole sreta? Petanu, tye yechno wale sana jijirujitinri cewada.³Wale chinanu , perkinwa, pgamluro psagatinwa, kigleru mkachri putakanu ga wa sana pyanu. Seyni gi wa pumatkakinwa wale jejiya rali nikletimpatka ga wa rurunitka. ⁴Ga wa pumatpotutanu, rumkimpatka wale, pushinikanru ginaka rumkajetya pumkata wane yaletinripa wale yegi, pkotpuka gishyajixitanru, wane pumkini. Giyagni wale wane chinanyi klunerupni pkamrurepa." ⁵Ga wa Roti wane chinro Nowemi: "Psoluko pchinyano mpoyagkakanu"⁶Giyagni wala sana tyatka, ga wa tjimajiro chinwaklo tpoyagkaka. ⁷Nikinitka ga wa rurinitka Booz rumjikgajpotuta, ga wa ruxrikamtatka ga wa rutakle moletyawaka rumkiyatka. Giyagni wala gina yigle potuko, ga wa tkotpuka gishyajixitlu ga wa wane tumkiyatka.⁸Giyagni ganikak-yechno rixinitka ruyokatka ga wa ruglajita. Wale giprotaka, ¡wale jixitsi twanata sato suxo gimkanatachro! ⁹Wale wane china: "¿Katyi pixa?" Wala gigitlu: " gitni Roti, pwayegrero. Ga wa gita pyayegrerno kotpuka gishyaletyi, gi rixanu pixni wa nomole sretyi."¹⁰Booz wane china: "Nshicho GITSRUKAACHI giglenshinikanyegitanyi. Muchinanu pnute pekakgi galuklewleta, gi rixanu gi wa pjemamna maklujinni gi satunnaniko, ma projine gi wa kaprojirunniko. ¹¹Ga wa xani, nshicho, ¡gi pikanu! Gita kamrutanru pixa chiwakno, gi rixanu pejnuruneko nopokchi gwachine wane chinno pixni wa suxo kshinikanuro.¹²Xani galikaka gitni wa gimolesretno; seyni wanena gimolene sretatkoxa gita minje. ¹³Gewiko putukanu tye yechno, ga wa gogi riximpatka, Giyagni wale gigkakanyi pixa chinanupa gimole sretyi klenerupni pkamrure, kigleru, ga wa pkamrutanru rixyawaka gimole sreta kamrurgimuka. Seyni wale gi wa gichi kamruretanyi gimole sretyi pixka, seyni gita kamrutanru, ruweka GITSRUKAACHI. Ga wa pumkanutka yechikawpotuko"¹⁴Giyagni wala gimatka gijiyxi potuko wale prikpotunanuko. Seyni wala yotunota ma rumrerekanuwa. Gi rixanu wane chinro Booz: " Giyagni gikeko gimatanru sana tyapinri." ¹⁵Giyagni Booz wane china: "Panikanru pushyale chrata ga wa pkashichanru. "Wane tixinitkalu wala, wale yagotlu patsrujire tsernu wa cewada ga wa wala rogote rutakatkalu. Giyagni wala pokchi tyatka.¹⁶. Ga wa tjimajiryegi tapokinitka wa Roti, wala wane china: "¿Gi pixpokota, nalukanro nshicho?" Giyagni Roti gigkaklewata psoluko rixa gipxakletyalo wale jeji. ¹⁷Wala wane china: "patsrujire tsernu wa cewada wale genekyano, wane chinno wale: "Gi wa male myolo pgimajiro yegi gapokanu" ¹⁸Giyagni Noweni wane china: " Gewiko putukanu, nshicho, pumatyaplu gi rixpoko gigle pokletanru tye pirana, gi rixanu wale jeji gi wa rapnanutanu ruglepokotimpotunanuklu tye pirana"

Chapter 4

¹Xani gipgapto ratskotatka Booz ga wa wane tuplata. Gi gowukshini, gi gowuka gimolesreta wa Booz gigkakletpiranjenatanru kayegika. Booz wane chinru." Numatletanrupotu, tekali ga wa ptuplatanu gewi." wale yineru ginyegitlu ga wa tuplata." ²Giyagni Booz tomgana pamole yine tsrune wale pokchi gajene wane china: "ntuplatanu gewi." Giyagni wanna tuplatatka.³Giyagni Booz wane chinru gimole sreta: "Nowemi, Mowap chijne satokyachro, wala gishagkalu tochijne psojite wa wumolni Gelimek knitkani waleni. ⁴wale nyanshinikanunata nugkakyapgi ga wa nchinyapgi: " panjitanunro gewi tuplatachine getanu, ga wa tsrune getanu nopokchi gajene," Pixa galukinipa, panjitanru. Gi wa paluka ganjiretiniplu, ga wa pugkakanno, numatinrip-gita, ga wa maleshapni ganjitachinepa, gita wane pixa gapka wane pnute gita." Giyagni satu yineru wane china: " gita ganjitanru."⁵Giyagni Booz wane china: " "Giru gognekta panjitiniplu Nowemi gisanate, ga wa Roti Mowawita gajero koxa pwanu, wa gipnachri gnunro-nanu, gipnachri giwakako rawanu ga wa ponikowle" ⁶Giyagni gimole sreta wane china: "Gi wa numka ganjiretlu rixninripa gi numkata gimtukletlu gitako wponikowle. Pixa ganjiganru gita muchkonu-yma,, gita gi wa numatkata ganjiretlu"⁷Wane rixapna muchikawa rixapyawakna muchikawgognenanu wa Gisrayilitane wale chinanu wentapkalurni ga wa rupekakapyana wane rixlena. Rumatikolupa pagixanu, satu yineru koshpaka yoshmaklejixlu ga wa reneklu runmasxitanru; wa tyenanni shinikanchi tokanchi gitakaluru Gisrayitaneru-ya. ⁸Giyagni gimole sreta wane chinru Wooz: "Panjitanru pixa-nupni." Giyagni wale koshpaklo yoshmaklejixle.⁹Giyagni Wooz wane chinna tsrune ga wa pejnuruneko yine: "Gixni wa netjene xani ganjitlu psoluko wanrixlenanu Gemelek ga wa psoluko Kelyonnanu ga wa Maylonnanu Nowemi nyoya, ¹⁰Wane pnute Roti Mowawita, Maylon gnunro nanu: Gitkoxa galuklo nganunrotyaplo, kigle ganikle nixa yotukletyaplu wa wale yineru gipnachri giknokamtanrutka wa ponikowle, waneklu gi wa giwaka koshpakiko gimolenyegiya ga wa gipgapto gwiyawaka. Gixni wa netjenni xani".¹¹Pejnuruneko yine gipgapto gwanatachine ga wa tsrune wane china: "Wixni getachinwu. GITSRUKAACHI gipxakanro wala suxo wa pupji jiglokachro wa Raquel ga wa Lia, ga wa gepineko kamrutlu wa Gisrayelita-pji. Ga wa ptseruwniyapa Gewrateya ga wa pkashriyetko Welen-ya. ¹²Ga wa pupji Gware-pji pixka rixanu, Tamar pixka wane rushpakya Gota, wale ganikajite klopisha walekni GITSRUKAACHI wale genekanyi twu makloji.¹³Giyagni wa Wooz gwatkalo Roti, ga wa walatkanu ganunro. Walayma rumkatka, ga wa GITSRUKAACHI gichixlu tmushiwatinripa, ga wa rushpakya satu mturu. ¹⁴Suxone wane chinro Nowemi: "Ga wa GITSRUKAACHI giglenshikanyegitanyi gi wa ruknokyi xani gisatuna pumole sreta-ya, watye mturru. Ga wa giwaka gimatkalurupni Gisraylitane yegiya. ¹⁵Walepni pixanu puwekinri girukotachripa walepni girukotanyi putsroginipa, ga wa pumekanro, palukjerpotu, katni pixanu kiglerpotu wa nyi pakgipre pnute pwugenene, wala rushpakyana".¹⁶Giyagni Nowemi gwatkalu mturu, tosta tutakatkalu, ga wa tgirukotlu. ¹⁷Ga wa tumstsitanune, geneklo satu giwaka, wane chinrona: " satu toturu tushpakya nowemi." Wanna giwakatlu Gowet. Waletkani Gisay Giru, ga wa waleni wa Tawi giru.¹⁸Xani wyitkanwa Gware klopishanetka: Gware-tkani Gerson giru. ¹⁹Gerson tkani Ram giru, Ram tkani Gaminadab giru, ²⁰Gaminadab tkani Naasoni giru, Naasoni tkani Salmo giru, ²¹Salmo salmo tkani Wooz giru, Wooz tkani Gowed giru, ²²Goweb tkani Gisay giru, ga wa Gisai tkani Tawi giru.

1 Samuel

Chapter 1

¹Wanenanru satu yineru wa Ramanita wa Zofim, Erain chijne wale magkateshaya, wala giwakani Gelkana, Gerowa wgene , Gelyo gwene , towo gwene, Zuf gwene, satu gewowratewo. ²Gepi gnunronanru wale; muchinanu ganunro giwakni wala Gana, ga wa gepi chininro walani Peninina. Penina kwugenewaklerni wala, seyni wa Gana maleshaya.³Gi pokchi runya wa tye yineru, walapu ga wa walapu, yoptsoytatapinripa ga wa renekashtapayaplu solalone GITSRUKAATE wa siloya. Geli gwene gepi, Gowni, ga wa Gwine, GITSRUKAACHI sasertotene wane gwanata. ⁴Rapokinitka gigogne Galkana genekiniplu satu genekaslu, pawalapkaka, ga wa ganunro Penina renekjenata gixo nikchi gitu, ga wa pejnuruneko wugenene ga wa wugenerone.⁵⁶Seyni wale genekjenatlo wa Gana gepkata gigitu, gi rixanu ralukpotutlo wa Gana, Seynimka GITSRUKAACHI gi wa geneka wgenetlu. walanwa tmoplo ( Penina) wala gapokjenatanro tma wugenni chinanu, gi rixanu GITSRUKAACHI gi wa geneka gwenetanro.⁷Giyagni gixpotu walapu, wala gatskotlu tomolene-yma GITSRUKAACHI-PJI, wa tayegijxero (Penina) wala gapokgognenatanro. Wale chinanu wala chiyagjeta ga wa gi wa tnika. ⁸Getkana wa tganuru wane china: "Gana, ¿klu chinanu pchiyagata? ¿klu chinanu gi wa pnika? ¿Klu chinanu pwamonuwgajita? ¿Gi ge kiglepotno gita wa pamole gwene pixinri?"⁹Wane pnute, Gana tali nikletinitka ga wa turunitka tyotunomtatka Siloya. Wa Eli wa sasertote tuplapije tuplanata GITSRUKAACHI gipgaptotestsi. ¹⁰Twamowpotut-wala; wala gagjigogneta GITSRUKAACHIYA ga wa chiyagata tjigekannu-yma.¹¹Galikakpotu china tokanuta wala ga wa wane china: "Solalone GITSRUKAATE, pixa getiniplu pwayegrero wamonuwle ga wa pjemanunro, gi wa pamtakanunro pwayegrerni, seyni penekanro pwayegrerni satu mturu, giyagni gita genekanru GISTRUKAACHI psolgogne giwekleyako, gi pa gogneko rustaka jiwutko."¹²Chagyegitawalu GITRUKAACHI, Eli getnamanatlo. ¹³Tajpotuko tyanumatya Gana. Tuwjesputa, seyni gi wa tjemaplajitka. Giyagni Eli kagwaklo tumetinri wala. ¹⁴Eli wane chinro:" ¿Giklunanu putuka gimretaka? ¡Patashatanutkalo winga!¹⁵Gana gigita:"Gike nutsrukate, gitni sato suxno wamowa giweketachropotno. Gi wa wingako nuru gi wa satoko girkaluro, seyni nuwekinri nanjityalu wa GITSRUKAACHI," ¹⁶"Gi wa pkagwanro sato pyayegrero kapatmenuro; wane nixa yanumsalenata gi rixanu tsru potni nwamonuwle-yma"¹⁷Wane pnute Ely wane chinro: "Gajewa kigle yalepyi; Gisrayilitane Goyakalute poyagkakanru panjire." ¹⁸Wala wane china: "Pixa getanu netlu petwamonutyano" Wane pnute tyatka suxo ga wa tnikatka; gi wa twamowgojitatka.¹⁹Wanna yotunomtatka goyechnokawpotuko ga wa yoptsojityegitluna GITSRUKAACHI, wane pnute wanna satokatka gipjina wa Rama. Ga wa Gelkana ganunro-yma rumkatka Gana, ga wa GITSRUKAACHI jemlu ranjitanruna. ²⁰Gixo papko giknogitka, Tmushiwatatka Gana ga wa tushpakawgenetatka satu jeji mture. Ga wa Samwel rutakgiwakatluna chinamta: "Gi rixanu nanjitlu GITSRUKAACHI".²¹Satu tnaka, Gelkana ga wa pejnuruneko gimolene, gatskota GITSRUKAACHI renekashtapinripna walapu ga wa wenutanruna rupiratanruna. ²²Seyni wa Gana gi waneya; wala wane chinru tganuru:"Gi wa wane nyanu ma rupchokanuwa noturu; waneklu nanikanru, wane rixinipa GITSRUKAACHI YEGI rawanu ga wa wane rawgognenatanutka wale." ²³Wa Gelkana tganuru wane chinro wala: "Pixa galukayawaka pixanu. Pkagwakanu pkopchokimpotuklu; walepje, Ga wa GITSRUKAACHI gitaklu tokanu." Wale chinanu tutukatka suxo ga wa tgirukotna twugenene tkopchokimpotuklu.²⁴Tkopchokinitkalu, tanikatkalu mturu, waka jeji toro wa mapa walurutu-ymananuko, ga wa 22 litro wa nikchigitu, ga wa potirya wino, GITSRUKAACHI-PJI taniklu Siloya. Seyni wa mturu mturpotuwani. ²⁵Wanna giylatanru torni ga wa Geli yegi ranikatkaluna mturu.²⁶Wala wane china: "Ga ga, Nutsrukate! gi pixpoko giwekleta, Nutsrukate, gitni wa suxno gewi ganjigognenatachrono pixa stsi NUTSRUKAATE. ²⁷Tye mturu chinanu nanjigogneta ga wa GITSRUKAACHI; jemlu nanjire. ²⁸Gita geneklu NUTSRUKAATE" ga wa Nyoptsojitjegitlu NUTSRUKAATE waneya.

Chapter 2

¹Tanjigogne Gana wane china: "Numjikgajita NUTSRUKAATE-YMA. Tsru gimjiklu waneyno NUTSRUKAATE-YMA. Nayegijxene yegi nutaka namata. gi rixanu numuwata rognewatinrina.²Maleshni wane pnute kpashiri NUTSRUKAATE pixka, maleshni pixa pixkalutu, maleshni Gitawaka GOYAKALU pixka.³Gi wa puxoleretanru palixkowle-yma ptokanu, gi rixanu GITSRUKAACHINI walanwa GOYAKALU kgimatkaleru; wale chinanu giklukawnakakalurni wkamrure. ⁴Jejine Gichkolune kashritwa pixka rixa jiknojroletkonna, muchkone wane gixininna.⁵Jinanurunenanu wanna kamrurewatanu nikanruna chinanu; ga wa nachirunenanu gi wa nachi patkana. mwunewaklene gishpakagwenetanu payokgipre potuko, ga wa gixo gwenerunepni suxonepni gi wa wugenewatanunna.⁶GITSRUKAACHI giylalewata ga wa reneka giweklewleta. Ga wa gipnikowaka rapuko yokanrewata ga wa yotugkaklewata. ⁷GITSRUKAACHI magkaklewatya ga wa ponikotlewata. Gi walenuko rujga, seyni koxa tserutlewata.⁸Wale yotuklu gipagiya kwamonuru. Wale yotuklu chichi pagiya principene-yma tuplatachine ga wa wanna tuplapije yoptotanna. Gi rixanu chiji yoptolni wa GITSRUKAACHI ga wa wale gitaklu psolchijne chinanuko.⁹Wale girukotanna kpashirine gipokchi-yma, seymi muglenepni gitaakona pokchegawaka mapshagawaka, gi rixanu gikeko yosta yegitanunna muchkonna.¹⁰Ginnapnikta GITSRUKAACHI mjetkanunapa, wannapni gistajitkona; tengogne potuko jemikonna. GITSRUKAACHI giklukawnajixanunna psolchijiyako. Ga wa pogirchi renekmuchkonutanu ga wa tseruwna giyakletanu retwamonutanune.¹¹Wane pnute, Gelkana Rama chinikowaka tyatka, wa topji. GITSRUKAACHI rupxaka mturu Geli getanu ga wa Sasertote.¹²Xani Geli gwenene wannanwa jejine mshikanunni. Wanna gi wa rumatluna GITSRUKAACHI. ¹³Sasertotene gijxetyawaka wa gipokchi-yna wa satkaka yineru genekashlewatini, wa sasertotene wayegrene trinchi-yma ga wa mapa-tgi gimyo-yma waneko pshini nikchi gitu giwlatawa. ¹⁴Wale gimkata yoshmakletmaklo wa trinchi tutakikowaka, gimatu waka gametgajetikowaka. Psoluko trinchi-yma koschekaluru, wa Sesartote wale-yma rumkata gitukletmaka. Silo-ya kamrujetluna wa tye pejnuruneko Gisrayiline-yma wane yajenatna.¹⁵Rawyawaka, ma yoxikiniwa ringi, Sasertote gapoka wane china wa yineru kamrutinri genekshlu: "Sasertote genekanru gigitu jimanrupa; gi rixanu wale gi wa yoptotanunyi nikchi gitu jimlekakaluru, seyni galikaka nikchi gitu gerotu." ¹⁶Wa yineru wane chinru wale: "Wale gapka yoxikanru ringi, wane pnute ruranu rumkatyawaka." Wane pnute wane chinanu: "Gike, xani penekanno pixa, gi wane pixinipa, psolmuchkonuko nkonanunyi." ¹⁷Wa nyi yineru mukochire maklujine tsruni GITSRUKAACHI getanu, gi rixanu genekashlu GITSRUKAACHINU.¹⁸Seyni Samuel, matureyakawakao romkagitlu GITSRUKAACHI sasertone mkalu wale potu rutaka. ¹⁹Runro kamrumkajenatyalu mturu koshma pa walapkaka tanikjenatyalu wa tganuru-yma ratskojenatna renekashatyapluna pa wapkaka.²⁰Eli giglenshinikanutlu wa Gelkana ga wa ganunro ga wa wane china:"Ga wa GITSRUKAACHI genekanyi pnuteyaka pwugenene wa twu suxo". Wala gagjitkalchinanru GITSRUKAACHI": Wane pnute, wanna satotkana gipjina. ²¹GITSRUKAACHI GImepe gipxakletatnaklo wa Gana, ga wa tumepe mushiwletatnaka. Mapa wgene tushpakaka wala ga wa gepi suxone. Waneko pshini, Wa mturu Samuel tseruwna GITSRUKAACHI getanu.²²Xani, Rushkikpotunatkani Elini, ga wa psolpotuko jema wugenene gixyawakanru psolpotuko Gisralitane yegi, gi rixanu wanna suxone.yma rumkana wannanwa girukotlu jiglokikowaka rapatjejetikowaka gruko. ²³Wale wane chinna wugenene."¿Klu chinanu wale nkamruta?" Klu chinanu pejnuruneko yine njema mugletu nkamrutinri. ²⁴Gike, nwugenene; gi rixanu gi kigleru njemanru. Gixa kamrutlu gi wa jemyapluna GITSRUKAACHI.²⁵Ssatu yineru mukochirewatini satu yineru-yma, GOYAKALU giklukanuwnaxixanunriu, ga wa yineru mukochirewatini GITSRUKAACHI-YMA. ¿Katu yanumyegitanru wale?"Seyni wanna gi wa yemluna rururna tokanu gi rixanu GITSRUKAACHI yanshinikanunatatkalu rupniyapna. ²⁶Ga wa makluji Samuel tseruwna ga wa tseruwna galukletlu GITSRUKAACHI ga wa wane pnutkoxa yine-yma.²⁷Xani, Goyakalu gayinerute Eli yegi rapoka ga wa wane chinru: "GITSRUKAACHI wane china: "¿Gi ge rekakgitno gita ga wa nomolene watjirunni Gigipto chijne rawanatinrina Gwarawo-myo rawanatininna? ²⁸Ga wa gita tsomitgi psolpotuko Gisralitangi saserdotene nixyapa, yoxikapyapluna satu genekashlu yegi yinripna, ga wa sasertone mkalu rutakinripna gita getanu. Gita genekna gatjirunni-pji psoluko genekashlu wa Gisralitane pokchi.²⁹Giyagni, ¿klu chinanu gi wa pyoptotlu nenekashle Gita ganjitlu nwiyaka gita? ¿Klu chinanu puturu palixa gita gapka, gixgapka pixwaka gixnawa kigleru genekashlu Nopokchiya Gisrayilitaya? ³⁰Gi rixanu GITSRUKAACHI, Gisrayilitane GOYAKALUTE, china: "Gita gipiratyagi pupji ga wa gitsrukatene-pji Gita yegi yananna psol-gogneko." Seyni xani GITSRUKAACHI wane china: "Gi wa wale nkamrutanu, gita galixanna wa nalixjene, seyni nma nalixjene psotsotaaji nalukanna.³¹Petanu, rapokamtatka gigogne, Nkona muchkonutyanapyi ga wa puru-pji gwa muchkonupni, gi wa tsruneko tsrushkikine pupji gwanu. ³²Waneklu petanru psalewninri nwiyawak-Gita. Kiglerumka renekoni Gisrayilitanepni, maleshapna tsrushkikine pupji. ³³Katukokta gixate wma nuknokanune genekashle kwaya, Gita kamrutanru wma metinitipa ga wa kachin-giweklenapgi. Pejnurunepmiko jejinepni gishpakachinenapa pumolenepni gipnanuna.³⁴Tyenwa getkaluru pixanu, runanna gepi pwugenene, Gowni ga wa Gwines: gepine pniko gipnanuna wale gogne. ³⁵Gita yotukanru Gitanuko satu sasertote kpashiri, wale kamrutanru Naji galukyawaka ga wa Nuwekinri. Ga wa nkamrupjitanru poyegiru; ga wa pogirchi getanu yananu psol-gogneko.³⁶Psoloko winga gitukanu pupji, runanu ga wa wale getanu yoptsojitanu, sroshchi chinanu rapoklu ga wa psotsotaajirutu jimapro ga wa wane china: " nanjityi, sasertone kamrure satute penekannino numkata nikletyanapa jimapro.

Chapter 3

¹Wa mturu Samwuli Goyakalu gomkagitachrini ga wa Geli getjenatlu. GITSRUKAACHI tokanu maleshananru wale gogne kaka; gi wa kayigawluko wanenanu. ²Wale gognekaka, wa Geli, gi wa retanatka ga wa retpotutanatka, ga wa giptakoko rukluganatka. ³Wanemka rixa seyni GOYAKALU katalote gi wa giwna, ga wa Samwuli ruklugatka rumkinripatka GITSRUKAACHI-PJI wa GOYAKALU muchkompanjegi. ⁴GITSRUKAACHI tomgalu Samwuli, wane china: "Gewno".⁵Samwuli yegi ya gasukleta Eli wane china: "Gewno, ptomgano" Eli wane china, "Gi wa ntomgayi, puklugapanutnaka." Giyagni Samwuli giklugatnaka. ⁶Seyni GITSRUKAACHI gimepe tomgaletatnaklu: "Samwuli." Giyagni Samwuli gimepe Eli yegi yaletatnaka wane china: " Gewno, ptomgano." Eli gigita: "Gi wa ntomgayi, noturu; gajewa puklugapanutnaka.⁷Waneklunanu Samwuli maleshayananru rumatyalu GITSRUKAACHI, wane pnute maleshananru gi wa gipiranako GITSRUKAACHI gekakgityalu. ⁸GITSRUKAACHI gimepe tomgaletatnaklu Samwuli mapkata chininritka. Rumepe yotunreta Samwuli Eli yegi ya wane china: "Gewno, ptomgano." Wane pnute Eli gimatatka GITSRUKAACHI tomgajetlu wale makluji.⁹Wane pnute Eli wane chinru Samwuli: " Petanu pukluganutnaka; wale Tomgimpatnakyi, wane pchinanru. "Pyanumatanu GITSRUKAACHI, ga wa pyayegreru jemyi. "Giyagni Samwuli yatnaka waneko ruklugatnaka.¹⁰GITSRUKAACHI gina wane rapoka; muchinanu ko pixka rixa giynumletlu: "Samwuli, Samwuli." Wane pnute Samwuli wane china: "Pyanumatanu, pyayegreru yijnakotyi." ¹¹GITSRUKAACHI wane chinru Samwuli: "Petanu, Pagixanu naluka kamruretyanru Gisrayilitanni, pejnurunepmiko jemlewatanuna ga wa ruglajitanunna.¹²Wale gognepa mpoyagkakanru Eli ma malukyawakanu psoluko nchinanur gipjiya, yinuwakachri ga wa yoptukyawaka. ¹³Gita wane chinri Gitni wa kgiklukanuwnayenjixlewatachrino psoluyako gipjiya ga wa mukochire rumatanru, gi rixanu wugenene ganiklu kamakpirlu wannako chinanu ga wa wale giwa kojwaklu. ¹⁴Wale chinanu galikaka nchina Eli pjiya, gipjiko kamrutinrina mukochri gi wa kaspukikonna gi wa genekashluyako.¹⁵Rukluga prikata Samwuli; wane pnte kotpukatkalo panchi gipaptote wa GITSRUKAACHI-PJI. Seyni Samwuli pika gigkakletlu Eli retanru getkaluruya. ¹⁶Wane pnute Eli tomsatlu Samwuli wane china: "Samwuli, noturu." Samwuli gigita: "Gwno."¹⁷Wale wane chinru: "¿Kluneru tokanchi runkakyi Wale?" wane pnawaka pugkakanno gi wa pyogimatanru. Waka GOYAKALU pixayma kamrutanru wane pnuteyaka, ga wa pixa yogimatiniplu Wale tokanu wa ruynumatyayi. ¹⁸Samwuli gigkaklu psoluko; gi wa yogimatlu wale gikeko. Eli wane china: "WALENWA GITSRUKAACHI. Kigleru wale gigleretyawaka.¹⁹Samwuli tseruwna ga wa GITSRUKAACHI ymalu wale gipagogneko ruknoklu gisatuko ltokanchi ginkakletatkaluru poyankakachrini. ²⁰Pejnuruneko Gisrayiline ga wa Dan mpotunanuko ga wa Wersewa potuko rumata Samwuli walenwa tsomitkaluru profeta rixinripa GITSRUKAACHINU. ²¹GITSRUKAACHI gipgujewnajegitatnaklu Siloya, gi rixanu Silo rekakgityalu Samwuli , wa tokanu.

Chapter 4

¹Samwuli gigkakna pejnuruneko Gisrayilitane. Xani Gisrayiline gishpakamtatka giylalu yegi yintipna gwilisteyone-yma. Wanna gapoklu Gewenezer, ga wa gwilisteyone gapoklu gafec. ²Wa gwilisteyone galpokotatka ruylakakinripatkana gisrayitane-yma. Giylalu yinuwakinitka, gwilisteyone gakaglokanna Gisrayilitanni ga wa ruylatkanna gepkoxamkoje waragka jejinni ruylakakyawakna.³Seyni wa yine gapokinitka rapnanjetyawakna, wanna tsrutene gisrayiline wane chinna: "¿Klu chinanu GITSRUKAACHI wane gixa gamgakakletwu xani gwilisteyoneya? Wanikanutkalu wa kowri paji GITSRUKAACHINU wa Siloya, wixa yegi twinripatka, rumkata yostamyoyegletwuna wayegixyene myoya." ⁴Wane pnute pokchi yokanatna jejine Siloya; waneklu wanna gwaplo GISTRUKAACHI muchkonunpaji gwiyawaka gixkolpotu, wa teno tuplatachine wa kerowine. Eli gwenene gepi, Gowni ga wa Gwines, wanna wane gwanata wala paji wa GOYAKALU muchkonyegi.⁵Waneklu wa GITRUKAACHI muchkonu paji gapokinitka wa rapnanjetyawakna, psolchijneko Gisralin-yegi tsru saplechi gixa ga wa chiji gimyemyeta. ⁶Ga wa gwilisteyone jeminitkalu tsru saplechi, wane chinna: "Klu raluka chinreta tye tsru saplechi rapnanjetyawakna runya ga wa gewreyone?" Giyagni wanna rumatinitkana GITSRUKAACHI muchkonu paji rapnanjetyawakna gwanata.⁷Gilisteyonni giglajitana; wane chinna: " GITSRUKAACHI gapoka rapnanjetyawakna." Wanna wane china:" ¡Gaa wixa pale!" ¡Gi wa muchikawa tye pixkalutu wanenanu! ⁸¡Gaa wixa pale! ¿Katu yoptoyegitanunwu tye muchkonchi wa nyi goyakalune muchkonu? Nyinwa goyakalune kashinatanna gigipyonni wa gixo pnumnu gixachri salewakchi popriwakaya. ⁹Gichkolune-pji, ga wa jejine-pgi, gixni wa gwilisteyongi, waka gewreyone gwayegretanungi, wanna pixka gixa nunenanni. Jejine-pgi ga wa giylakakanu."¹⁰Gwilisteyone giylakakatnaka gisrayilni ga wa kanashkatkanna. Satkakananni jejinni gasukanatka gipji yanatkana, ga wa tsru potni wa giylalu. Mapa mole waragkani solalonni gisrayilitanni gipnana. Ga wa ¹¹Goyakalu muchko-mpaji chogwutatkana ga wa gepineko wa Eli gwenenni, Gowni ga wa Gwines gipnana.¹²Satu jeji Wengami neru gasuka wa ruylakakayawakna runatka wa Silo wale gogneko, giskamkapotutachrina gapokanatka ga wa kajpajiruna. ¹³Wa rapokinitka wale, Eli tuplapire tuplanata pa sreta gapo yiganatachri gi rixanu rajiya wamonuwatya GOYAKALU muchkonu -npaji chinanu. Wa jeji jiglokamtinitkalu wa pokchitka wa rugkaklewatinitka wa giknogachri pirana, psolpokchiko saplewata.¹⁴Waneklutka Eli jeminitkalu wa sejrechi ga wa saplechi, wane china: ¿Kluneru raluka chinreta wa tye sejrewnalu? Wale jeji giyampotu Eli yegi ya ga wa rugkaklu. ¹⁵Xani, Eli wanryananutka mturuji yokgipi walapu; gi wa retanatka, gi wa rumkata getletanatka.¹⁶Wale jeji wane chinru Eli: "Gitni wa gapokachrino wa giylalu yegiya. Gitni wa giylalu yegi gasukyachrino xani." Wale wane china: "¿Gi pixpoko yaleta noturu gitanu?" ¹⁷Wa jeji ganikpiranatachri gigita ga wa wane china: "Gisrayilinni gasukanatka wa gwilisteyone yegiya. Wane pnutkoxa tsru kanashkalu rixkanna pokchikakni. Gepi pwugenenni, Gowni ga Gwine, rupnanatkana, ga wa GOYAKALU muchkonu paji chogwutkanatka."¹⁸Wane pnute GOYAKALU muchkonpaji koshchekpiranatinitka, Elini gijrukamtanatka ruiplapijere kaptosretate pasreta gipgapto yegi. Ga wa ruknagnojitana, ga wa rupnanatka, gi rixanu tsrushkikpotunannitkani ga wa kpixwakalpotnitkani. Ga wa wale giklukanuwnayenjixanna wa gisrayilinni gepkoxamkoje mole walapu.¹⁹Xani gimekanunro, Gwine gnunro, kamshironanni ga wa tushpakawgenetkastsitkani. Tjeminitkalu gi pirana, GOYAKALU muchkonpaji chogwutkatka ga wa tjimatjirni ga wa tganurni gipninrinatka, tyoptsojitatka ga wa tushpakawgeneta, gi rixanu chinowanatatka. ²⁰Tupnakopshini, tujxe suxone g ipxaklo wane chinrona: "Gi pikanu, gi rixanu jeji pwugeneta." Seyni wala gi wa tugita gi koxa tjema.²¹Wala giwakatlu mturu Gikawo, wane china: "¡Galixkotkaluru yiyatka Gisrayilni!", gi rixanu GOYAKALU muchkonpaji chogwutkalurutkani, wa tjimatjirni gipnaleya ga wa tganurni. ²²Wala wane china: "¡Galixkotkaluru yiyatka Gisrayilni!, GOYAKALU muchkonpaji chogwutkalurutkani."

Chapter 5

¹Gwilisteyone chogwumtatkalo GITSRUKAACHI kowri pajite, ga wa Gewenezer wa Asdod ranikanatkalona. ²Gwilisteyone ganikanatkalo GITSRUKAACHI kowri pajitni, ga wa gitoko Gagon pji rutakanatkalona, ga wa Dagon stsi rutakanrona. ³Wale prik-gogne Asdod pokchi gajene yotunota, waneya, Dagón gijrukana GITSRUKAACHI kowri pajitestsi rawanatana. Giyagni wannako koshchekatnaklu Dagón rawanatyawakako rutakluna.⁴Wanna yotunotinitka wale prika goyechnokawpotukotka, Wale prik-gogne Asdod pokchi gajene yotunota, waneya, Dagón gijrukana GITSRUKAACHI kowri pajitestsi rawanatana. Dagón jiwunni ga wa gepi myoniko hiji gwanatana, gistakaluruna, gipgaptostsi. Gimane pjeni gixetana. ⁵Wale chinanu, xani gognenanu, Dagón Sasertotenni ga wa katukokta jiglokatkalu Dagón pji, ga wa gi wa gakapshotanru Dagón jiglokjetyawaka wa Asdod.⁶⁷Wa GITSRUKAACHI MYO giklunuwnajixanna Asdod pokchini. Wale saletanna tsru yomawlu-yma, Asdod pokchiya ga wa psoluko gichijenya. Rumatinitkana Asdod gajene jejine giknogachritka, wanna wane china: "GOYAKALU kowri pajite Gisrayilita gajeru gi wa wixyegiko tutukanu, gi rixanu wale-myo giklukanuwnajixlewatachrini wixa chinanu ga wa kamnixlu wixa goyakalute Dagón.⁸Giyagni wanna gijgajixpatkana pejnuruneko gitsrukachine gwilisteyone; wanna wane china: "¿Gi wixpokotanutkalo Gisrayilita GOYAKALUTE kowri pajite?" Wanna gigitatka: "Getashatanutkalo Gisrayilitane GOYAKALUTE kowri pajite ga wa Gat ganikanutkalo" Ga wa wanna ganikatkalo Gisrayilitane GOYAKALUTE kowri pajite. ⁹Seyni wa Gat ranikinitkalona, wa GITSRUKAACHI MYO wale pokchi rogwakate gwanata, ga wa tsru muglepoknuchi rixanna gi wa rumata jemkakanna, Ga wa saletanna jejinni wale pokchi gwachinni , mturunni ga wa tsrunni yomawatanna.¹⁰Giyagni Gekron chinikowaka yokanatatnaklona wa GOYAKALU kowri pajite. Giyampotunanuko GOYAKALU kowri pajite Gekron pokchi jiglokamtatka, wa Gekronitane wane chinna psolmuchkonuko yanumatna: "Gewi ganikyegitwu Gisrayilitane GOYAKALUTE kowri pajite ruylatyapwu wixa ga wa wupokchi."¹¹Giyagni wanna gijgajixapna pejnuruneko gwilisteyone gitsrukatene; wanna wane china: "Gewi nkoshpakinro Gisrayilitane GOYAKALU kowri pajite, ga wa twanatyawakako gitkapanro, ma ruylatyanupwu wixa ga wa wupokchi." tsru potunanni piklu wale pokchi; gi rixanu GOYAKALU MYO tsruni ruklukanwajixlewle. ¹²Wa jejine mupnakane wannani yomawatana, ga wa psoluko chiyaglene tengogne potuko jemika.

Chapter 6

¹Wa Goyakalu muchkonpaji GITSRUKAACHINU Gwilisteyone pokchi twanata payokgipre ksuru. ²Wane pnute Gwilisteyone tomgana sacertotene ga wa kgimataklerune; wane chinna: ¿Gi wixpokotanmaklo Gokalu muchkonpaji GITSRUKAACHINU? gigkakanwu gi wixpoko satkakletarno wa topokchi."³Wa sasertotene ga wa kgimataklerune wane chinna: "Wa gixa yokanatiniplo wa Goyakalu muchkonpaji Gisrayli, gi wa maleshalo genekashlo gyokanatanu seyni pnumnu gixachri genekashlu-yma. Waneklu myayixkanepgi, wale chinanu gimatanu gi wa rutspalata gimyoya xani gognenanu." ⁴Wane pnute wanna wane china: "¿Klu genkashlu pnumnu gixachri wanikamtanu wsatkakiniplo Goyakalu muchkonpaji?" Wanna gigita: "Pamyo gagkachro kori ga wa pamyo kochine yaglu kori, wane pejnu koxa gitsrukachine gwilosteyone girukotachine. Wa gixa gapokanatjeru yayixlu ga wa girukotjene.⁵Giyagni, gixa gekakgitinitkawa gagkajetinriya ga wa kochijrujine gimtukyana wa pokchi, giyagni mpoyagnutanutkalu Gisrayelita Goyakalute. Wale chinanu wale koshripatanutkagi gimyoya gixyegiya, goyakaluneya ga wa gichijneya. ⁶¿Klu chinanu gixa nshikowagajitanu gigipyone pixka ga wa Gwarawo? Gi rixanu Gisrayilitane Goyakalute kigle getle rixatkana; ¿Wannalge gigipsyone koshpakwu ga wa wanna gishpaka?⁷Xani galikaka, galpokotanro sato Karreta swaga geroto ga wa gepi waka kwugenerone, gi pagogneko raniklona yopagityawakna. Karreta yegi gishrikanro wakane, seyni wa mturone panchi ganikanu, gowuka wannaya. ⁸Wane pnute gkashichanutkalo GITSRUKAACHI muchkonpaji ga wa karreta gitakanutkalo. Ga wa kori yaglu gitakanu ga wa pnumnu gixachri genekashlu gipaji gitakanro pnuko gitakanro. Wane pnute getasha yaletanro gatnugapo. ⁹Wane pnute getanu; gikta Bet Semes chijne gatnugapote tyapamtanu, gi rixanu GITSRUKAACHI kamrutlu tye tsru mugletu. Ga wa gixa gimata, gi wa gimyoya katre rixgi; seyni galikaka wale gnapunanu.¹⁰Wanna jejine wane potuko chinikowakna rixna; gepi wakane kwugenerone kashichna, ga wa karreta yegi rostutatkalona ga wa panchi gruko rutakatkalona waka gwenene. ¹¹Karrete yegi rutakatkalona GITSRUKAACHI muchkompaji, ga wa topaji rawamta kochijrujine yaglu kori ga wa ragkale chino chinanu. ¹²Ga wa waka potuka yalemnuro wa Bet Semes. Gatnugapo yapa kosphinna, wane rujrukamtyana yanakoshinna, gi wa pnuko yana gi wa potukleko gi wa kegneteko. Ga wa gistrukachine Gwilisteyone gomkagitna yoptukyawakpotuko wa Bet Semes.¹³Wa Bet Seme gayinerute wanna jirganatlu trikotna gitlapchijiya. Ga wa wanna yotonogita retlona wa Garka, ga wa rumuwatna.¹⁴Goswe chijne tuyakatya Karreta ga wa Bet Seme pokchi potuko wane tutuka, tsru sotlu gwiyawaka, kotspejrutyanrona karretni, wane genekashlu rixyanatkalona wakni yoxikatkalona GITSRUKAACHI chinanu. ¹⁵Wa Lewitane jijrukatkalona GITSRUKAACHI npaji, ga wa topaji koxa wane stsi gwanata, kori yaglu gwanatyawaka, ga wa tsru sotlu gogo rutakluna. Ga wa Bet Seme gajene jejine yoxikatkaluna renekashlena, ga wa wale gogneko renekashatatkaluna GITSRUKAACHI.¹⁶Giyagni wa pamyo pogirchine Gwilisteyone getinitkalu wa tye satokatkana wale gogne Gekron yatkana.¹⁷Wa twunwa kori Gwilisteyone genekyalu GITSRUKAACHI wa pnumnu gixachri genekashlu: satni wa Gasdod, ga wa satu Gasa, satu Gaskalon, satu wa Gat ga wa satu Gekron. ¹⁸Wa kochijrujine wa kori yaglu wannananukni pejnuruneko Gwilisteyo chijneya gi rixanu wannanni wa pamyo gitsrukachine, pnuko kamru pokchitkaluru ga wa pokchi poyegitkaluru. Ga wa tsru sotlu, wane rutakluna GITSRUKAACHI muchkonpaji, wale gogne wane girukowatya wa Goawe gipekole wa Ber Semita.¹⁹Giyagni GITSRUKAACHI giylatanatkana jejinni wa Bet Seme ya, gi rixanu wannani getlewatana Garka grukoya. Ga wa ruylatanna pamyo mole payokgipre pacha jejini . Tsru chiyaglu rixa wale pokchi gi rixanu GITSRUKAACHI kamakatanna gixni. ²⁰Wa Jejine Bet Seme wane china:" "¿Katu gimkata GITSRUKAACHI stsi gwaleta wa Goyakalu Kpashiri? Ga wa katu wyokanyegitanu wa Garka gewiyako?²¹Wanna yokanatlu satu gigkaklewatachripa wa Kiriat Gearim gajeru, wane china: "Wa Gwiliasteyone satkakatalo wa GITSRUKAACHI muchkonpaji; njijrukanutkalo ga wa ganikanutkalo gixa-yma"

Chapter 7

¹Kiriat ga wa Gearim gajene jejine runna wanna GITSRUKAACHI kowri pajite chinanu, ga wa raniklona Abinadad-pji tenowaka. Wanna giglenshinikanyegitlu Gelizar gwene tumretikolupa GITSRUKAACHI kowri pajite. ²Wale gogne, Kirt Geari- ko twanatawa, gixo walapu giknoginitka, gepimole walapu. Pejnurunepjipotunanuko gisrayilitane chiyagata ga wa raluka satokyegletluna GITSRUKAACHI.³Samwuli wane chinru Gisrayili pokchi: "Ga wa gixa satokinipa GITSRUKAACHI yegi psolpotuyako gajiya, ga wa giknokaganna goyakalune wa Astarot gixa yegiya, nsatokanu psolpotuko gajiya GITSRUKAACHI yegi walepje gyoptsojityegitanu, wane koshpakangi Gwilisteyone myoya. " ⁴Waneklu, Gisrayilitane pokchi giknokanatkana Baale ga wa Astarot chigkalunni ga wa GITSRUKAACHI-PJE yoptsojityegitatkana.⁵Wane pnute wane chinatnaka Samwuli: "Pejnuruneko Gisrayilitane Mizpa chinikowaka gapatjetini, ga wa gita gagjigogneyegitangi GITSRUKAACHIYA gixa chinanu". ⁶Wanna gapatjetatka Mizpaya, koshpakluna gonu GITSRUKAACHI getanu ruyokgatluna. Ga wa rogajirewatna wale gogne wane chinna: "Wmukochirewata GITSRUKAACHI getanu" Waneklu Samwuli giklukanuwnajixanna Gisrayilitane pokchini.⁷Jeminitkana Gwilisteyone Gisrayilitane gapatjetatka Mizpa-ya, wa Gwilisteyone gistrukatene giptekyegitna Gisrayili. Gisrayilitane jeminitkalu wa tye, Gwilisteyone pikanna. ⁸Giyagni Gisrayili gajene wane chinru Samwuli: "Gi wa pkaspuka gagjigneyegletanunwu GITSRUKAACHI YA, girixanu wale gognetkakyapwu Gwilisteyone myoya.⁹Giyagni Samwuli kashichlo sato gowega gwene GITSRUKAACHI renekashatlo. Wanepnute Samwuli gagjigognetatka Gisrayilitane GITSRUKAATE, ga wa GITSRUKAACHI gigitatkana.¹⁰Samwuli kamrunatawalu renekashle yotsplikaaluru, Gwilisteyone ginamta ruptekyegitikolupna Gisrayilitane; seyni GITSRUKAACHI plaji pogimewata tsru gitloglu pixka waneklu Gwilisteyonni pikana, wane rixa Gisrayilitane gakaglokanna. ¹¹Ga wa jejine Gisrayilitane Mizpa yatkana, romkagitkanna Gwilisteonni ga wa rugkajetkanna Bet Car penutete potuko.¹²Wane pnute Samwuli kashichlu satu sotlu ga wa Mizpa rutaklu ga wa Sen. Wane giwakata wale Gewenezer, wane china: " Gewi potuko rupxakyawu WUTSRUKAATE:"¹³Giyagni Gwilisteyonni kanashkatkana gi wa ruknoganna Gisrayiline chijne. Gi rixanu GITSRUKAACHI myo gayegixna Gwilisteyone ruwekanatini kospshini Samwuli. ¹⁴Gwilisteyone konanatanru gisrayilitane pokchikakni satkajrutatkaluna gisrayiline yegi, Gekron ga wa Gat potunanuko; giyagni Gisrayilitane gikshikatkalu gichijnena Gwilisteyone myo gwanatachri. Wale chinanu, wanetkalu kigleru giweklu Gisrayili ga wa Gamorrewone nerune-yma.¹⁵Sawmuli giklukanuwnakaklu psoluko Gisrayilitane gwiyawaka ruwekako pshini. ¹⁶Pa walapkaka salwajegitna Wetel wa Gilgal ga wa Mizpa potunanuko. Wale giklukanuwnajixna wa Gisrayilitane psoluko wale sretaya. ¹⁷Giyagni, Rama chinikowaka satokjenatya, gi rixanu wane rawapjita; wane koxa ruklukanuwnajixyanna Gisrayilitanni. Wale, wanepnute, kamrutlu satu altar GITSRUKAACHI chinaupa.

Chapter 8

¹Tsrushkiki rixinitka Samwuli, wale gitakamtatkana wugenene gwusine rixinripna Gisrayiline yegiya. ²Ga wa tsru gituru giwakni Gwuli, ga wa gepi chininri gituru giwakni Gawiya. Wannanwa gwusine wa Wersewaya. ³Wa wugenene gi wa yimluna rurni gixapyawaka ga wa giwa jematkaluna Goyakalu, eyni galikaka shroschi yegi yana, ga wa genekashlu mugletu, gi wa kamtluna poyagkaklewlu.⁴Giyagni pejnuruneko tsrune Gisrayiline Samwuli-yma rapatjetna wa Ramaya. ⁵Wane chinruna: "Petanu, pixni wa tsrulejyi, ga wa pwugenene gi wa pixa gixyawaka yimna. Penekanwu satu Rey wale giklukanuwnayenjixyapwu wixa pejnuruneko pokchi gajene pixka.⁶⁷Wa tye gi wa ruglereta Samwuli chinyaluna: "Satu Rey penekanwu ruklukanuwnayenjixyapwu." Giyagni Samwuli gagjigogneta RUTSRUKAATE. GITRUKAACHI wane chinru Sanwuli: "Penekanna pu pokchi gajene klunerukokta ranjitanyina; gi rixanu wanna gi wa saletyi, seyni galikaka gitni wa saletanrunona Gitsrukaachi wa Rey.⁸Wane rixa gwaletna xani, waneko pixka rixna wale gogne GITA koshpakinitkana wa Gigiptoya, saletnona ga wa yoptsojitjegitluna pimrine gokalune, waneko pixka rixna pixa-yma. ⁹Giyagni xani pjemanna; seyni galikaka pugkakanna ga wa pumatjemkakanna gipixkalutupni kosekanna wa Rey wanna yegi.¹⁰Giyagni, Samwuili wane china psoluko GISTRUKAACHI tokanu gipokchi gajene ranjityalu satu Rey. ¹¹wane china: "Tyenwa rixpokotyawaka gi rixpoko wa Rey pogirewletanu gixayma. Wale tsomitanna gwugenene ga wa rapatjetanro carro giylalu chinanupa, Kawaylotene pixka rixanna wa gasuklemtinripna wa giyalalu yegi. ¹²Rapatjetkona kapitane satu warangka solalone chinanupa, kapitanepa wa pamyo mole solalone. Wale towutanna pimrine koprotakchijityapluna chiji, ga wa pimrine jirgachinepa, ga wa pimrine giylalewapi kamrutinripna ga wa pimrine carrotna kamrutanna giylalu chinanupa.¹³Gi xanu rawanna, gwugenerone wa pgamluro kamrutyapna, kosinerane, ga wa jimapro kamrutachinepa. ¹⁴Kiglewakpotu gichijne rawanu, gowashate, ga wa goliwo gitakyawaka, ga wa wayegrechrone renekanna. ¹⁵Ga wa pamole por ciento rawanu gitakleji ga wa gowate ga wa gogwisialune renekanu ga wa wayegrene.¹⁶Ga wa rawanna kiglerune gwayegrene ga wa gwayegrerone, ga wa kiglerune maklujine ga wa mporote; ga wa kamrurewkakonna wale chinanupa. ¹⁷Wale kashichinna pamole por ciento wa giprana ga wa gixapni wayegrene. ¹⁸Giyagni, wale gognepa, kegemganunna wa Rey chinanu wa gixako tsomitanru gixanupa; seyni wa GITSRUKAACHI gi wa rugitangi wale gogne.¹⁹Seyni wa pokchi gi wa jemlu Samwuli; wane chinna: "¡Gike! waluklu satu Rey wixyegi ²⁰pixkakakane wixinripa pimrine pokchi pixka, ma ruklukanuwnajixyapwu rey gi wa wixa sreta runinripa ga wa ruylakakanna wixanune.²¹Samwuli jemitkalu psoluko pokchi tokanu, wale ruptaka wane chinreta wa ranjigognereya wa GITSRUKAACHI. ²²WA GITSRUKAACHI wane chinru Samwuli: " Pjemanna ga wa satu Rey putakinna wanna" giyagni Samwuli wane chinna jejine Gisrayilitane: "pejnuruneko jejine satokanutka gipokchina."

Chapter 9

¹Wanenanru satu yine wa Wegami klopisha, satu jeji gichko piranalu. Wale giwakni Cis, Gawyel gwene, Zeror wgene. Wekorat gwene, Galfa gwege, Wengamita gwene. ²Pa gwene pjenanru wale ga wa giwakni Sawolo, satu makluji kigle makluteru. Mashlu satu yineru Gisrayiline gajene kiglerpotu. Walenwa tenolpotu pejnurune pnute gitgana rapukote rapjetanna pimrine yinni.³Cis prane mporone, Sawolo giru, ramganna. Giyagni, Cis wane chinru gituru Sawolo: "Satu pmaknalu panikanu; galpokotanutka ga wa ga wa gijganro mporone. ⁴Giyagni Sawolo yatka ruknogamtatkalu tsru mtasha ga wa Gewrayi pokchi ga wa Salisa chijne rapokna, seyni wanna gi wa rukshiklona. Wane pnute Salim chijne ruknogamtna, gi wa waneko rukshikikna. Seyni wane pnute ruknogamtluna Benjamita chijne, seyni wanna gi wa rukshiklona.⁵Zuf chijne rapokinitkana wanna, Sawolo wane chinru wayegrechri wale-ymalutu: "Tekali, wsatokanutka, nuru xani kojwakanshinikanutatka mporone chinanu ga wa chinkoxa. ⁶Seyni wayegrechri wane chinru:"Pjemanu, satu yineru Goyakalu-ymalutu wa tye pokchi gajeru. Wale yineru kshinikanuru; klunerukokta rugkakletini wane potu china. Puchichanru wane gayinripa, patako wale gigkakanwu giru gapo wsatokinitka."⁷Giyagni Sawolo wane chinatkalu wayegrechri: "Gigi wane gayanu, ¿Kluneru wumkata ganikletyalu wale yineru? Gi rixanu wjimaprote nikawniyanatkawu, maleshayanatkawu wenekashatyaplu wale yineru Goyakalu-ymalutu ¿Kluneru waneywu wixa?" ⁸Wayegrechri gigitlu Sawolo wane china: "Gewiyno gita mapa kramo sroschi wale wenekanru yineru Goyakalu-ymalutu, rugkakyaplu giru gatnu gapo gayapamtanu"⁹(Muchikawa Gisrayiline, Wa yineru gepomgapinri Goyakalu, wane chinru: "Tekali , Progweta-yma gayanu."Xanitka tye gognekakatka Progweta wane chigka witente.) ¹⁰Wane pnute Sawolo wane chinru wayegreru "poyagnu wane pchina. Tekali, gayiri". Giyagni, wanna waneyatka pokchi Goyakalu galixachri yegi. ¹¹Wa wanna gatskotinitka rapokluna pokchi, wanna gikshikna suxone maklojine gonu gwapachine; Sawolo ga wa wayegreru wane chinna, "¿Gewlu Goyakalu pirana gigkakletachri?¹²Wanna gigita: "Gewlu, getanu, gixa ginapleru. Teyakamnupgi, pokchi yamtatka wale, gi rixanu pokchi gajene genekashlu rixapanna tenowakaya. ¹³Giyampotu jiglokluna pokchi, ga wa pukshikanru, ma wane yakopshini wale tenowaka nikapyapa. Gi rixanu pokchi gajene gi wa gimkate nikletawa ma rapokanuwa wale, gi rixanu wale giglenshinikanyegitanru geneshlupa; wane pnute nikanutkana wa xanitkalune. Xani gyanu, gikshikyaplu giyampotu".¹⁴Giyagni wanna jigloklu pokchi. jiglokakopshinna pokchi, retluna wa Samwuli wanna yegi yamtachri, wa tenowaka yinripna.¹⁵Xani, pa gogne magatiniwa ma rugkanuwa Sawolo, GITSRUKAACHI gekakgitlu Samwuli: ¹⁶Yechikawa tye papko gorate satu jeji NYOKANYEGITANYI wa Wengami chijne gajeru, ga wa pixa sagatanru ringi gi rixanu walepni tsru pogirchi nopokchi Gisrayiline pogirepa. Gi rixanu wale koshpakanna nopokchi Gisrayitane wa gwilisteyone myoya. Gi rixanu netwamonutlu nopokchi, gi rixanu tsru chiyaglena ga wa salewnalna gityegi rapoka."¹⁷Samwuli getinitkalu Sawolo, GITSRUKAACHI wane chinru: "¡wa tyenwa jeji nchinanru! walepni kosekanna nopokchi." ¹⁸Giyagni, Sawolo yayegitlu Samwuli gipgaptoya wane china: "Pugkakanno: ¿Ginaka rawa pjita wa profeta?" ¹⁹Samwuli gigitlu Sawolo wane china: "Gitni wa profetno. Patskotanu gita getanu tenowaka, gi rixanu gitayma pnikanu tye gogne. Yechikawa netasha yaletanyi, ga wa wane nchinanyi psolukni paji gwachri.²⁰Gi wa pkojwakanshinikanutinwa mporoya mapa gogne gamgachrotka, gi rixanu wanna gikshikalurotkani. ¿Katu gitaklu psoluko wa Gisrayiline galukanru? Gi ge pixanupni seyni pejnuruneko purupji gwachinenupni? ²¹Sawolo gigita wane china: "¿Gi wa gitni wa mengamitno, Gisrayiline klopishane mturutpotno? ¿Gi wa nomolenni kapto potu gwachine wa megamita nerune? ¿Klu chinanu wane nchinno?²²Giyagni Samwuli gwalu wa Sawolo ga wa wayegreru, ga wa panchi gruko ranikatkana, wanna jiwustsi tuplakakatkana chanixkalune, wanenanna mapa mole yine.²³Samwuli wane chinru kosinero: "Panikanru moletkaluru nenekyayi, wane nchinyayi: "Pnuko putakanru." ²⁴Giyagni wa kosinero kashchatkalu gimretanatkaluru genekashanatkalurutka ga wa waleymalune, Sawolo getanu rutspakatkana. Wane pnute, Samwuli wane china: "¡Petanru pixa chinanu rumretanruna! Pnikanu, gi rixanu pixa chinanu gimretkalurni, wale chinanu; tye pshinitsonnu nshinyayi: "Ga wa nchanixna pokchi". Giyagni Sawolo nikatka Samwuli-yma wale gogne.²⁵Teno ruynatkana ga wa rapokluna pokchi, Samwuli Sawolo-yma giynumsakaka gigrukoya. ²⁶Giyagni rumrerekinitka Samwuli tomgatkalu Sawolo gigrukoya wane china: "Pyotunotanutka, nuygiypatkayi". Giyagni Sawolo yotunotatka, ga wa gepineko, wale ga wa Samwuli maleka rushpakatkana.²⁷Tsru pokchi malekate rawako pshinna, Samwuli wane chinru wa Sawolo: "Pugkakanru wayegrechri wixa yegi runinripa (wane yatka wale), seyni pixa putukanu, numkata genekletyapyi GOYAKALU tokanu pixa chinanupa."

Chapter 10

¹Giyagni, Samwuli gwalo sato ringi stono, Sawolo jiwu ruyokgajiwutlu, ga wa ramlutlu, wane china: "¿Gi ge walekni GITSRUKAACHI genekyi pmuchkonu tsru rutakyapyi puokchi pkosekinripa? ²Puknokamtinipno xani, pukshikanna gepi jejine gi Rakilni yomle stsi gwanatachine, Wengami chijne wa Selsa chinikowaka. Wanna wane chinanyi: " Wa mporotene gijganatanro, wukshikatkana. Rutuka kojwakanshinikanretatka puru mporo chinanu, ga wa xani kojwakanshinikanuta pixa chinanu, wane china: "¿ Kluneru nkamrutanu noturu-yma?³Giyagni, waneya gowuka pyanu, ga wa papokanru encina yegi wa tawor chinikowaka. Wane pukshikinna mapa jejine GOYAKALU yoptsojityentapachinepa wa Wetel, satu gitjimtanna mapa goweganni maklujinni, ga wa gitjimtlu mapa psotsotaajite jimapro, Ga wa gitjimtlo winga map-yegi. ⁴Ralukanyina ga wa renekanyina gepi psotsotaajite jimapro, wane pnute kashihanruna gimyoyna.⁵Wane pnute tye ya, GOYAKALU mtasha pyanu, Wa gwilisteyone solalotene gwiyawaka. Tsru pokchi papokinipa, wane pukshikinna gi pirana gigkakletachine ptogi tenowaka rujrukinna wa Garpate-ymana, tampora, tumleji ga wa lira; wanna gigkaklewananumtanu. ⁶Ga wa Giwekikaluru GITSRUKAACHINU ginanu giyampotuko pixyegi, wanna-yma pugkaklewatanu, ga wa kashrijewnachripyi satuko jeji patkayi.⁷Psoluko getkalururkaka gapyegitanyi, pkamrutanru pumyo-yma pkamrunatanru. ⁸Tekalu gita-yma papatjetanu Gilgal yegi. Wale chinanu pixa yegi nyanu, wyoxikyaplu satu genekashlu ga wa genekashlu kigleru gwashlu. Payokgipre gogne pkagwakanu ga wa pixa-yma wapatjetinripa nugkakyapyi pkamrutanrupa.⁹Waneklutka Sawolo giprotatka ruknokamtyapatkalu Samwuli. Goyakaluko genekatkalu pa gajiko. Giyagni psoluko tyekaka getkalurkaka poyagkaka wale gogne. ¹⁰Gimtasha rapokinitkana, kgigkaklewaklerune ptogi gapatkaka, Ga wa Giwekikaluru GOYAKALUNU giyampotu rujrukamta wale yegi rugkaklewatinripna wanna yegi.¹¹Rutakyagokamkana muchikawako rumatanunna rugkaklewatna tokanchi gigkaklerune-yma, wa yine wannakakluko wane chigkaka: "¿Kluneru giknoganru Cis wgenni? ¿Waleni Sawolo wanna satute wa kigkaklewakleruneya xani?" ¹²Satu jeji waneko gwachri gigita:"¿Girni wa ruru?" wa tye chinanu, kashrijetka chinyawaka: "¿Kgigkaklewaklerkoxni wa Sawolo?" ¹³Nikata gigkaklewletinitkana, tenowaka yatka.¹⁴Giyagni, Sawolo gikojiru wane chinru wale ga wa wayegreru: "¿Ginaka pyapa? wale gigitlu:" Mporone wujgapa; ga wa giwa wukshikinro, Samwuli wetapa." ¹⁵Sawolo gikojiru wane china: "Wane pnawaka pugkakanwu Samwuli chinyawaka." ¹⁶Sawolo gigitlu rukojiru: "Pgujetanuwaka china gigkakletwu wa mporone gikshikalurotkani." Seyni wale gi wa gigkaklu rukojiru pogirchipa rixinripa.¹⁷Wane pnute, Samwuli gapatjetlu pokchi GISTRUKAACHI getanu Mizpa ya; ¹⁸Wane chinna Gisrayilin-pokchi: "Wa tyenwa GITSRUKAACHI, wa Gisrayiline GOYAKALUTE wane china: Gita koshpakna Gisrayilitane Gigiptoya, Gigipyone myoya nkoshpakyana, wanna myoya pogirewle-ymana wa saletanatiko waka-yna." ¹⁹Seyni xani, g ixa gi wa yoptotlu GOYAKALUTE, psoluko mugletuya girukotyagi ga wa nsalewninri; wane nchingi; " Ntsomitanru satu gitsrukate wixanupa." Giyagni gekakgitinwa GITSRUKAACHI ginerune ga wa gimolene.²⁰Samwuli wane china pejnurune nerune Gisrayil gwachine ga wa Migami nerune wannanwa tsomitkalune. ²¹Wa migami nerune wanna ginanu molchine-mkojkaka; ga wa Matri molene wanna tsomitkalune, ga wa Sawolo Cis wgene wale koxa tsomitakaluru. Seyni rujginitkaluna , gi wa rukshikluna.²²Giyagni, wa pokchi pnuteyaka galuka gepomgaletlu Goyakalu: "¿Rapokatka jeji? " GITSRUKAACHI gigita: "wal yogimata wunruchi yegi. ²³Giyagni rasukamtna ga wa koshpakanruna Sawolni rawanatyawakaya. Ganikaji pokchi tunwatinitka, walenwa pejnurune pnute tenolu, wa gitgana teno sretaya.²⁴Giyagni, Samwuli wane chinru pokchi: " ¿Getatkalge satu jeji GITSRUKAACHI tsomitanru? ¡Maleshlu satu wane pixkalutu pejnuruneko tye pokchi! Wa pokchi waplewata: "¡Gogiweklepyi pogirchi !²⁵Giyagni, Samwuli wane chinru pokchi rixyawakna ga wa poyagkakanrupna pogirewako pshini, ga wa sato kiruka yonatlo, ga wa GITSRUKAACHI yegi rekakgitlu. Giyagni Samwuli , gingatkalu psolpokchiko, satkaka yineru gipjina yatkana.²⁶Sawolo koxa gipji yatka Koweya, wale ga wa jejine gichkolune, wa GOYAKALU kamrukgajitanune. ²⁷Seyni pimrine jejine muglene wane china: "¿Gi rixpoko gognetkakletanwu tye jeji? Seyni wa nyi yine gi galukanro Sawolni gi wa genekashluko ranikyegitanruna. Seyni Sawolo gikeko china pochkeru.

Chapter 11

¹Giyagni Naga wa Gamonita yalu ga wa sajrukanna Gaweni ga wa Kalatgajenni wa pejnuruneko jejinni Gawe wane chinruna Naga, "Wixayma gitakanru satu shinikanchi mpoyagkakanrupa ga wa wixa gipxakanyi." ²Naga wa Gamonita gigita: "Wa tye chinanu npoyagkakanru shinikanchi gitakanru gixayma, gita pejnuruneko gixa potekle ygale koshpakyagi, wale chinanu ganiklu satu kapatmenuru pejnuruneko gisrayilin-yegi.³Giyagni wa tsrune wa Gawe wanna gigitlu: "Petashatanwu wixapje payokgipre gogne, wumkata yokanretyapna gigkaklewatachinepa psoluko gisrayili chijneya. Giyagni, malesha rixinipna wognetkakjenepa pixa getanu gi wa wumkatatka."⁴⁵Kiweya rapokatkana kgigkaklewaklerune, Sawolo gwajenatyawaka, ga wa wane chinruna pokchi gajene giknogachri pirana. Pejnuruneko pokchi gajene chiyagata ga wa saplewjektetna. Mwikowakanu runya Sawolo wakatene torone gajxigi. Sawolo wane china: "¿Klu giknoglu pokchi chiyagatinrina?" Wanna wane chinru Sawolo wa Gawe gajene jejine chinyana.⁶Wa jeminitka Sawolo wanna chinyawaka, wa Giwekikaluru GOYAKALUNU rujrukamta giyampotu wale yegi, ga wa jigekanuwnapotuta. ⁷Kashichna gepi wakane torone, psogitujkaka rustajityanna ga wa kgigkaklewaklerune ganika gitutanna psolchijneko Gisrayili. Wale wane china: "Katukta gi wa gishpaka ruykakakinripa Sawolo ga wa Samwuli getanu, wane rixkonna wakane jejine pixka." Giyagni GITSRUKAACHI yowikni gijruka wa pokchi ga wa wanna gatjetjeta satupjerutu jeji pixka rixna. ⁸Rugkaklewatinitka Sawolo wa Wezekya, wa gisrayiline yine wanena mapa pacha waragka, ga wa Gota gwachine jejine mapa mole waragka.⁹Wanna wane chinna gigkakewatachine ginachine: "Wane nchinanna jejine Gawe ga wa Kalata gejene: "Yechikawa, tkachi gishpakinpatka waneklu koshpakotkana. "Giyagni gigkaklewatachine yatka ga wa wane chinna jejine Gawe gajene ga wa wanna gimuwatatka. ¹⁰Giyagni wa Gawe gwachine jejine wane chinna Naga gwachine: "Yechikawa gi wa wumkatanutka gixayma, wa gixa gimkata kamruretlu galukyawaka wixayma.¹¹Wale prikgogne, Sawolo kotspalatna pokchi gajene mapa ptogi. Ga wa goyechnokawpotuko jiglokamtluna rawyawakna ga wa ruylatkanna ga wa kanashkatkanna wa Gamonitanni geme rixamtinitka gogi. Ga wa gixetachinni rupalamtanatkana, wanna gepitni gi wa rupxaletkakanatkana.¹²¹³Giyagni wa pokchi wane chinru Samwuli: "¿Girni wane chinru? ¿Sawolo pogirewatanu wixyegiya? "Pwapanna jejine wuylaganru." Seyni Sawolo wane china: "Gikeko gimkata gipnaleta xani, gi rixanu tye gogne GITSRUKAACHI koshpakatkana Gisrayilitane.¹⁴Giyagni Samwuli wane chinru pokchi: "Ginanu, gayiri Gilgal gayanu ga wa werotetanru wutsrukatepa. " ¹⁵Giyagni wa pokchi Gilgal yatkana ga wa Sawolo rutsrukatetatkana GITSRUKAACHI getanu wa Gilgaya. Wane wanna kamrutyalu genekashlu kigleru wa GITSRUKAACHI getanuya ga wa Sawolo ga wa pejnurune jejine Gisrayilitane rujmikpotutatkana.

Chapter 12

¹Samwuli wane chinna pejnuruneko Gisrayilitane: "Njemlu psoluko nchinyano, nutakyagi satu pogirchi rey gixyegi. ²Xani, gewlu wa pogirchi gixastsi yananata; Tsrutsolejitkangita klataptsolno, ga wa nwugenene gixaymana. Gixa getanu nyanjenata wmaklutiniyakawa xani potunanuko.³Gewno xani; gita getanu gipgujtatanru, GISTRUKAACHI geta ga wa ringi saga jiwutkalune-yma. ¿Girni toro nanika? waka ¿Giro mporoni nanika? ¿Ginnani nchogwutya? ¿ katni nsaleta? ¿Katu genekashatno wa satu genekashlu wane potuko mitkatno gishyaygaletachrino? gityegi gipgujtatinri ga wa gita satkakanru"⁴Wanna wane china: "Gi wa pyokwirewata, saletka, waka chogwutka gi wa jeji myoyako." ⁵Wale wane china:"GITSRUKAACHI walenwa getachri gixyegi, ga wa ringi giyokalune wanna koxa getanata xani gixa gikeko nukshikyagi nomyoya". Wanna gigita: "GITSRUKAACHI walenwa getachri.⁶Samwuli wane chinru pokchi: "GITSRUKAACHI gitakna Moysisi ga wa Gaaron, wannakni gwapna girune Gigipto chijneya. ⁷Xani galikaka, gixnanuko gekakgitinitkawa, GITSRUKAACHI getanu, ga wa gixayma njemanshinikankanu psoluko kigleruya GITSRUKAACHI kamrutlu gixa chinanu ga wa girune.⁸Gigipto yinitka Gakowo, ga wa girune tsru saple rixa tomgaletluna GITSRUKAACHI. GITSRUKAACHI yonakanatlu Moysisi ga wa Gaaron, wannanwa ganikatkana girune Gigipto malekateya ga wa wanna ganikna rawyawakatkana. ⁹Seyni wanna gamtaklu GITSRUKAACHI wan ROYAKALUTNA; wannani Sisara myo renekanna, wa solalone pogire Kapitan wa Hazor gwachri, ga wa Gwilisteyone -myo, ga wa pogirchi Rey-myo wa Mowad gajeru; wanyi pejnuruneko giylakaka gitsrukatenniya.¹⁰Wanna tsru saplechi-yma tomgaluna GITSRUKAACHI ga wa wane chinna: wixniko mukochirewatana, gi rixanu wamtaklu WUTSRUKAATE ga wa Baales ga wa Gastarot yoptsojitjegita. Xani pkoshpakanunwu wayegijxene yegiya, ga wa wixa yoptsojityegitanyi. ¹¹Giyagni wa GITSRUKAACHI yokanatlu Gerobaal, wa Bedan, wa Gefte ga wa Samwuli, wanna kanashkakakwu wayegijxene myoya wixyegi sajrukachinyegi, giyagni girukotkalunetkani.¹²Giyagni gixa getinitkalu wa Nahas wa pokchi pogire ga wa Gamonitane gina rayegixleymana, wane chinnona: ¡gike! Seyni galikaka satu pogirewatanu wixyegi, wanemka rawa GITSRUKAACHI, wa GOYAKALU, walenwa pogirchi. ¹³Xani gewitkalu pogirchi gixa tsomitanru, wa gixa gagjitanru ga wa GITSRUKAACHI gitakatkalu pogirchi gixanu.¹⁴Wa gixa pikiniplu wa GITSRUKAACHI, gyoptsojitjegitanru, ga wa njema plajitanru, ga wa ´´jemanru Goyakalu gitanru poyagkakanrupa, giyagni, gixa gepineko, gixa ga wa pogirchi gixa girukotachri, gixapni gomkagitanru GITSRUKAACHI GOYAKALUTE. ¹⁵Ga wa gixa gi wa jeminiplu GITSRUKAACHI plaji, ga wa gixa gi wa jeminiplu GITSRUKAACHI gitakanru, GITSRUKAACHI myo gi wa ralukanungi, girune pixka gi wa jemluna wane pixka rixanungi.¹⁶Xani gixa getanru tsru pagixanu GISTRUKAACHI gixa ygale getanu kamrutinri. ¹⁷¿Gi ge xaninwa jirgaka triko? Nsaplewyegitanru GITSRUKAACHI yokanatyaplu rutlolge ga wa gina. Giyagni, gixa gimatanru ga wa getanru wa tsru mugletu gkamrutanru. Wa GITSRUKAACHI getanuya, wa gasjityalu chinanu satu pogirchi." ¹⁸Giyagni Sanwuli ranjigogneta ranjitlu GITSRUKAACHI ga wa yokanatlu tsru rutlogle ga wa gina. Wane pnute pokchi gajenni tsru piklu rixluna GITSRUKAACHI ga wa Samwuli.¹⁹Giyagni, pejnuruneko yine wane chinru Samwuli: "Panjigogneyegitanunna pyayegrenni GITSRUKAACHI wa Poyakalute,, Wma wupninitipa. Gi rixanu wixa yogniklu pejnuruko wmukochire wa tye mugletu, wanjityalu satu pogirchi wixyegi. ²⁰Samwuli gigita: "Gi wa mpikanu. Gixako kamrumrutlu tye mugletu, seyni gi wa gitspalatinri GITSRUKAACHI, Ga wa galixpotutanru psolpotuyako gajiya GITSRUKAACHI. ²¹Gi wa gitspalatanu tye gishlusha chinanu girixanu wale gi wa rognetkakanungi gixapni. Gi rixanu wa tye kaka gixashatachrini.²²Wa tye tsru giwaka chinanu, GITSRUKAACHI gi wa katjitanru gipokchi, gi rixanu GITSRUKAACHI gimjika rawyatkana gipokchitka walenune tkani. ²³Wa gitaya, gowuka yatka nmukochire GITSRUKAACHIYA. ga wa giwa nanjigogneyegitatkagi, wanna chinanu, ga wa nyimakangi girni wa kigleru ga wa potukalu.²⁴Satupjeru mpikanru GITSRUKAACHI ga wa galixpotutanru psolpotuyako gajiya. Ga wa gishinikanru tsru kamrutyagi gixa getanuya. ²⁵Seyni gomkagi mugletu kamruretinipa, gixapni ga wa pogirchipni rumtukanu.

Chapter 13

¹Mapa mole walapu rixinitka Sawolo yinuwaka pogirewletatka, gepkoxamkoje walapu pogirewanata wale Gisrayili yegiya. ²Wale tsomitna mapa waragka solalone Gisrayitane. Ga wa Gepi waragka Mikma-yna gwanata ga wa Wetel mtasha rawanatna, ga wa satu waragka jejine Gonata ymananu wa Gewa Wengami gwanata. Ga wa pimrine solalone panchi yokanatkana, satkaka rawyawakna.³Gonata kanashkatanna Gwilisteyone solalotenni Gewa gwanatachinni ga wa Gwilisteyo jemlu watje. Waneklu Sawolo gajpoklo trompeta psolu sretayako, wane china: "Wjemanu Gewreyone." ⁴Gisrayilitane jemitkalu wa Sawolo kanashkatanatkana Gwilisteyone solalotenni, Gisrayilitane koxa gayegixna wa Gwilisteyone. Giyagni tomgakatkana solalone rapatinripatkana Sawoloyma wa Gilgal ya.⁵Gwilisteyone gapatjekakatnaka Gisrayilitaneyma ruylakakinripna: Mapa waragka karro giylalu gapi, ga wa patsrujire waragka karro potukatachinepa, ga wa solalone gixpotu ksatu pagi pixka tsru wenu gajeru pixka rixna. Wanna yatka ga wa Mikma rapokna, wa tkachi gishpakyawaka sreta wa Bet Avén.⁶Wa Gisrayilitane gimatinitka waneyanatnakna raluka giylatikolna gi wa kiglenshinikanna pokchi gajene, ga wa kapna yogimatanna, ga wa gimxigi gitokote, wa gipjita ga wa gipnakaka. ⁷Ga wa pimrine Gewreyone Gorta ya ga wa Gad ga wa Galaad chijne ya gasukletatkana wanna. Seyni Sawolo Gilgal ko rawanata wale ga wa pejnuruneko pokchi gajene gomkagitlu pikachineko.⁸Wale kagwaklu payokgipre gogne, Samwuli gitakanruni wale gogne. Seyni Samwuli gi wa Gilgal rapoka, ga wa yinetka Sawoloni rutspalamtyatkana wanna. ⁹Sawolo wane china: "Ganikanru genekashlu yoxikaluru ga wa kigleru genekashlu." Giyagni wale genekashatatkana genekashlu yoxikaluru. ¹⁰Giyampotu nikata genekashletinitkalu genekashlu yoxikaluru Samwuli gapokatka. Wale-yma rukshikakatka Samwuli ga wa raluklu.¹¹Giyagnu Samwuli wane china: "¿Kluneru pkamrutatka? Sawolo gigitlu: " Netinitka wa yine giknokamtanatkano, ga wa pixa gipapokawa wyanshinikanunatanru, ga wa Gwilisteyone Mikma rawanatatkana, ¹²wane nchina: "Xani runanna gwilisteyone gitapni ruylatapanna Gilgal ya,ga wa giwa nanjitlu NUTSRUKAATE girukotyanapno", giyagni nshireta kamruretlu genekashlu yoxikalurupa.¹³Giyagni Samwuli wane chinru Sawolo: "mumatkatu pixka pixa. ga wa giwa pjemlu GITSRUKAACHI POYAKALUTE towutyayi ga wa renekyayi. ¹⁴Walekni GITSRUKAACHI gitakyi Gisrayilitane pogire pixinri. Seyni xani patka gi wa pogirchi patkayi. GITSRUKAACHI gijgalu satu jeji powra gajiru, GITSRUKAACHIKO tsomitlu wale wale pni principe gipokchiya, girixanu pixa gi wa jemlu wale chinyawakyi."¹⁵Wane pnute Samwuli palnamtatka Gilgal yatka wa Guibea wa Wengami pokchi. Wane pnute Sawolo gigkakatkana jejine waleyma wane gwanatachine, wane getkona patsrujire pacha jejine. ¹⁶Sawolo, wa gituru Gonatan ga wa yine waleymalune, Geba wa Wengami pokchi rutukatkana. Seyni wa Gwilisteyone Mikmako rawna wane girukowatyana.¹⁷Kgiylalewaklerune gina gwilisteyone kampametote mapa ptogimnuna. Pa ptogi Gowra Sual chijne. ¹⁸Pimrine ptogi Bet Horon yana ga wa pimrine ptogi Zeboim wnaga ga wa maleshawaka yatka,¹⁹Maleshni satu yowuma gimata kamrutachri wa Gisrayiline yegi, girixanu wane gima chinna gwilisteyone: "Waka Gewreyone gimkata kamruretlu yoglolewaprena waka lanzatna wannanuko chinanu" ²⁰Pejnuruneko jejine gisrayilitane gwilisteyone yegi yana potsojrityapluna , piko , gepchi ga wa pimri. ²¹Ga wa wenruni gepi tercio siklo wa sroshchi satkaka pogewnatlu, wa piko, satu tercio sroshchi gepchi pogewnatikolu ga wa rugletikolu.²²Wane rixatka , giylakaklu gognepa, gi wa rukshika yoglelewapi gi wa lanzako kashichanna wa Sawolo ga wa Gonata solalotenni; Sawolo pje ga wa gituru Gonata wannapje waneya yoglowaprena. ²³Ga wa gwilisteyone solalotene rushpakamtatkana ga wa koprumtatkana rushinikyawakna Mikma.

Chapter 14

¹Pagogne, Sawolo gwene Gonata, wane chinru satu makluji rupxalu: "Tekali tukasreta gayanu, Gwilisteyone kampamentote." Seyni wale gi wa gigkaklu ruru.²Nikawnatyawaka Guibea sputa rawanata Sawolo, tsru gagmuna mpuko wale giji serojirni ga wa kigleru nikikolu Migron sreta. Patsrujir-pacha gayineruternanru waleyma, ³Wane koxa rawanata Gahias, Gaitob wgene, Gwine wgene. Eli gwene, sasertotene GITSRUKAATE wa Siloya, ga wa saswrtiotene mkalu gitakachine. Pokchi gi wa gimata rushpakamtinri Jonatan.⁴Yamtyawaka, Jonatan galuka giknoglemtlu Gwilisteyone kampamentote, waneru tsru gitskata pasret-´potuko gapokachri. Gitskata giwakni Wose ga wa pa giwaka Sene chinka wale. ⁵Ga wa pimri yonogitachri tskatkaka tkachi potekle sretate tunotya wa Micma-ya, ga wa satu tkachi kegnete sreta wa Geba-ya.⁶Jonata wane makluji geskodo ganikjetachri: "Tekali, wuknogamtanru kampamento msajruka gistakotachinyegi. Galukta GITSRUKAACHI gipxakanwu, gikeko gimkata yostaletlu GITSRUKAACHI rognetkakyapwu gixoluneya waka muxone yine:" ⁷Ga wa Geskodo ganikjetachri gigita: "Psoluko pyanshinikanutanru pajiya pkamrutanu. Gajewa gyamtanu, Pixaymano njemyapyi psoluko pchinamtyawakapno."⁸Jonatan wane china:Wixa wane yanu rawyawakna jejine, ga wa wekakgiganna wanna. ⁹Wane chininipwu: "Waneko nkagwakinwu wixa galikaka kayegikangi" giyagni wixa gitukanu wixnanuko gi wa wanna yegi wapokanu. ¹⁰Seyni wanna gigitinipwu: " Ginanu wixyegi", giyagni wixa yayegitanna: gi rixanu GITSRUKAACHI genekatkawu. Wa tyepni wumaxiklepa.¹¹Gepineko gekakgitna Gwilisteyone solalotenyegiya. Gwilisteyone wane china: "Getanu, gitawakapna runyana Gewreyone yogimanatyawakayna." ¹²Giyagni solalone saplewyegitlu Jonatan ga wa geskodo kashichachri, wane chinna: "Ginanu wixyegi, wekakgitangi pagixanu." Jonatan wane chinru geskodo kashichachri: "Pomkagimtano girixanu GITSRUKAACHI samyokanatkana Gisrayilitamyoya."¹³Jonata wane yatka gimyoya ga wa gijixiya, ga wa geskodo ganakachri wale gajxigi. Jonata giylatanna Gwilisteyonni ga wa rupnanna, ga wa geskodo ganikachri koxa giylatanna wale gastsigi gwamtachinni. ¹⁴Waleni muchinanu ruylalewatinri Jonata ga wa geskodo ganikachri-yma, gepimole jejinni ruylatna ga wa pamole pamyo gowuknu ga wa tsernu chijiya.¹⁵Kampamentotna waneru tsru mugletu, ga wa maleshawaka ga wa pokchi. Ga wa solalonni kgiylalewaklerurni pikana. Chiji gimyemyeta, ga wa waneru tsru piklu.¹⁶Giyagni, Sawolo vigilantetene wa Guibea wa Wengami wanna getanna Gwilisteyone solalotenni rupalatyawakanna, pnumnu shatanatkana. ¹⁷Giyagni Sawolo wane chinna pokchi waleymalune: "gyantatanna getanu katu magata wixate." Wanna yantatinitka, magatna Jonatan ga wa geskodo kashichachri.¹⁸Sawolo wane chinru Gahias: "Gewi ganikanutkalo GOYAKALU kowri tpaji" (wale gognekakananu Gisrayilitane yegi twanata.) ¹⁹Sasertotene-yma ruynumsakanatawa Sawolo, ga wa pikanna Gwilisteyone kampamentotna gajene ga wa ruxoleretynawana. Giyagni Sawolo wane chinru saserdote. "pkoshpamyotanu."²⁰Sawolo psoluko pokchi gwanatachine waleyma, rapatjetatkana ga wa giylal-yegi yatkana. Gilisteyone yoglolewapre satkakate pnuko rixyatkana rupxalune giylalewapreya, wanna yegiko waneru ma rumatjemkakinrina. ²¹Gwilisteyone-yma gwanatachine Gewreyone, wanna-yma kampamento yana, wanna koxa, Gisrayilitane-yma gapatatka wa Sawolo ymalunenanu ga wa Jonatan.²²Pejnuruneko Gisrayilitane solalotene yogimatna tenowaka gi rixanu pikanna Gewrayi gwiyawakastsi, jeminitkana Gwilisteyone gasukatka, wanna gomkagitanatkana. ²³Giyagni GITSRUKAACHI gognetatkana Gisrayilitane wale gogne, ga wa giylalu Bet Avén raooka.²⁴Wale gogne Gisrayilitane solalotene kojwakanshinikanutna gi rixanu Sawolo satu tokanchi poyagkakanrupna wane china: "Kamakpiratkalurupni yineru ma ruchpokanuwa nikachri gi rixanu gitapni ruylatanna nayigixjene." ²⁵Giyagni gi satuuna solalotene nika. Wale chinanu pejnuruneko rayinerutene goshaya ga wa wane chiji rukshikyalo wrolo. ²⁶Gosha yinitkana yine, wane tuxlologatya wrololga, gi satuunako ganiklo gimyoya ga wa ginamaya gi rixanu yine pikna kamakpiratikolna.²⁷Seyni gituru Jonatan gi wa jemlu ruru wa rutakanru tokanchi. Wale yotuklu kashre ptostsi kashixanru gimyoya waleyma rawlo wrolga. Ga wa gimyo ranikyalo ginamaana, ga wa yochigaygaleta. ²⁸Giyagni pokchi gajene yine gigita: " Seyni puru gitaklu satu tokanchi poyagkakalurupa, wane china: "Kamakpiratkalurupni yineru tye gogne nikachri," ga wa yinni gigrokana nachne chinanna."²⁹Jonatan wane china: "Kyapreru ranika nuru tye chiji. Petanu noygale yochigata girixanu netumgalo twu psotsotaaji wrolga. ³⁰¿Pnutmaklu pejnuruneko yine niikalo niikaluru wa wayegijxene gikshikanro? gi rixanu wa xani wa giylalu gi wa kigleru Gwilisteyone-yma."³¹Wanna giptekyegitanna Gwilisteyonni wale gogne Mikma ga wa Ajalon potunanuko. Ga wa ramampotutanna yinni. ³²Ga wa shireta kashretanrona Gowegni, toro ga wa korderni, ga wa chiji ruylatyanrona. Pejnuruneko yine nikatka ga wa togragaymananuko.³³Wane pnute wanna wane chinru Sawolo: "Petanu, yine mukochirewata GITSRUKAACHI getanu girixanu nikna jraluymananuko". ³⁴Sawolo wane china: "Mupashiregnuchi nkamruta. Xani, nsajrukakanru tsru sotlukaka gewi gita chinanupa." Sawolo wane china: "Gishpakanu pokchiya ga wa wanenchinanna, "Pejnuruneko jejine ganikanro torotna ga wa gowega, gewi giylatinro ga wa gnikanu. Gi wa wanepnuteko GITSRUKAACHI wmukochirewyegitanutka sralu stsiko gnikinri". Giyagni pejnuruneko yine ganika torotetatka waleyma wale yechno wane ruylatikanna.³⁵Sawolo wane kamrutyalu satu Altar GISTRUKAACHINU, walenwa muchinanu kamrutanru GITSRUKAACHINU chinanupa.³⁶Wanepnute Sawolo wane china: "Tye yechno gomkagiganna Gwilisteyone ga wa wkonaganna psoluko ga wa wnikataganna yechikawpotunanuko. Gi satunako wuxetagiwekleganu". Wanna gigita: "Wkamrutanru pixa galukyawaka". Seyni sasertote wane china: Wkayegikanru Goyakalu gewi." ³⁷Sawolo galuka gepomgaletlu Goyakalu pnuteyaka gepomgaluya," ¿Gi ge womkagi gomkagletanna Gwilisteyone? ¿Gi ge Gisrayilitanemyo psamyokanna? Seyni Goyakalu gi wa gigitna wale gogne.³⁸Giyagni Sawolo wane china: " Ginanu pejnuruneko tsru gitakalune pokchi gajene; gimatanru ga wa getanru mukochri tye gogne giknogachri. ³⁹KLu chinanu ruweka GITSRUKAACHI Gisrayilitane gognetkakachri, wa tye mukochri noturu Jonatan yegi gwachri, walepni gipnanuna." Seyni gikeko gigita wale pokchi gwachine.⁴⁰Wanepnute wane chinna pejnuruneko Gisrayilitane: "Gixa pejnurunekgi pnuko gwanu, ga wa gita noturuyma Jonatan pnuko gwanu." Wane pixanu palukyawaka." ⁴¹Wale chinanu Sawolo wane chinru GITSRUKAACHI, Wa Gisrayilitane Goyakalute: "Pekakgitanru Tumim." Jonatan ga wa Sawolo tsomitka wanna waneya gipenokchi, ga wa pokchini gi wa tsomitkana wanna. ⁴²Wale chinanu Sawolo wane china: "Gipenoklu gixanwu gita ga wa noturu jonatan." Giyagni Jonatan tsomitna girixanu waneylu gipenoklu.⁴³Giyagni Sawolo wane chinru Jonatan: "Pugkakanno pkamrutanru" Jonatan wane chinru: "Psotsotaaji wrolga netumgamta nagajereyma nomyo nkashinatinri ptostsi nyotnekamtyalo. Gewno; Nupnanu". ⁴⁴Sawolo wane china " Goyakalu kamrutanru wa tye ga wa gitkoxa, ga wa pixa gi wa gipninipa, Jonatán."⁴⁵Giyagni pokchi wane chinru Sawolo: "Rumkata gipnale wa Jonatan, katu poyagkaklu tye kanashkalu Gisrayilitane chinanu? Gi waneko pixanu. Kigle giwekleru GITSRUKAACHI gi pajiwutsaannako gijiwu gwachri gijrukanu chiji girixanu Goyakaluyma kamrurewata wale xani." Giyagni pokchi gikshiklu Jonatan ma rupninripa. ⁴⁶Giyagni Sawolo gi wa gomkatatkana Gwilisteyone, ga wa Gwilisteyone yatkana gichijnena.⁴⁷Yinuwaka pogirewletinitka Sawolo Gisrayiline yegiya, pejnuruneko rayigijxene-yma ruylakaka ginakta rawamtnina. Moab-yma ruykaka ga wa Ammon pokchi, Gedon, ga wa rey chinkalunni Soba gajenni, ga wa Gwilisteyone. ginakakokta raluka yokanretna solalotene, ga wa rumtukananumtanna wannani. ⁴⁸Ga wa tsru potu rutaknawa ga wa kanashkatanna Gamalesitanni. Wale gognetkakatkana Gisrayilitane gi rixanu wanna ganika gejnugkatjenatanna.⁴⁹Sawolo gwenenni Jonatan, Isui, ga wa Malkisuwa. Ga wa wugenene suxone giwakni Merab, walanwa tsro, ga wa Mical, walanwa mturo. ⁵⁰Ga wa Sawolo gnunro giwakni Ahinoam; walanwa Ahimas gwene. Ga wa solalo pogire wa kapitan waleni Abner wa Ner gwene, Sawolo gikojiru. ⁵¹Sawolo girni wa Cis; ga wa Ner ga wa Abnerni ruru, walenwa Abiel gwene.⁵²Waneru tsru giylalu Gwilisteyone-yma psolu giwekleko Saul pogirewakopshini. Sawolo getinri satu yineru gichkolu waka satu jeji mpiklegotu, wanna rapatjeta.

Chapter 15

¹Samwuli wane chinru Sawolo: "GITSRUKAACHI yokanatno pogirchi rey nutakyapyi pkosekyapna Gisrayilitane. Pjemanru GITSRUKAACHI tokanu. ²Wane china solalone GITSRUKAATE: "Numatatka Amalec kamrutanru Gisrayili yegiya waleko gitaklu ginshinikanu, Gigipto runinitkana. ³Xani petanu puylaganru Amalec ga wa psoluko wane rixle pumtukaganu. Gi wa petwamonuganru, ga wa puylaganna jejine ga wa suxone mturune ga wa gichkokone, wakatene ga wa gowegane, kameyo ga wa mporo.⁴Sawolo gapatjetna pokchi gajene ga wa rugkakna Telaim pokchiya: Gepi pacha waragka tunwatachine, ga wa pamole waragka jeji gota gajene. ⁵Giyagni, Sawolo gapokatkalu Amalec pokchi ga wa wane kagwakya maleshawaka.⁶Giyagni Sawolo wane chinna Kenitane: "Gishpakanu, gixrikinna Gamalecitane, ma ruylatyapgina wanna-yma. Girixanu pekakgitna kshinikanruru pixinri psoluko pokchiya Gisrayilitanyegi, Gigipto chijne runinitkana."Giyagni Kenitane gishpakatka gowuka yatkana Gamalecitaneya. ⁷Giyagni Sawolo giylatanatkana Gamalecitanni Hawila ga wa Shur potunanuko tkachi gishpakyawaka sretate Gigiptoya.⁸Sawolo kashichanatkalu ga wa Gagag rawanatatka, wa rey Gamalecita; wale nikatanna yoglolewapiyma psolpokchiniko. ⁹Sawolo ga wa pejnuruneko Gagag rawanatatkana, gowegane pixkalutu, wakane, waka gixowakakaluro ga wa gowega wgene. Psoluko kiglero, gi wa rumtukna. Psolpotunniko nikatna wa malukotni.¹⁰Giyagni GITSRUKAACHI tokanu gapyegitlu Samwuli, wane china: ¹¹"Netwamonutmaklu wa rey Sawolo wane nixyalu, gi rixanu rutspalatyano gi wa poyagkaklu nchinyalu. "Tsru giwjeru rixa, ga wa chiyagyegitalu GITSRUKAACHI psol-yechnoko.¹²Goyechnokawpotuko yotunota Samwuli Sawolo-yma yoptokakinripa. Samwuli wane chinru: "Carmel runya wa Sawolo wane yotukyalu satu monomento walenuko, wanepnute satokatka Gigal chinikowaka." ¹³Wale chinanu Samwuli gina Sawolo yegi ga wa Sawolo wane chinru: "!Giglenshinikanyegiryi GITSRUKAACHIYA¡ Wa mpoyagkaklu GITSRUKAACHI towutyano.¹⁴Samwuli wane china: "¿Kluneru plajni njema nojnakoya gowega pixka china plajitachri ga wa waka plaji njemanru?" ¹⁵Sawolo gigita: "Gamalecitane gwapanruni wale. Gi rixanu pokchi girukotanruni gowegane ga wa wakane renekashatikolupa GITSRUKAACHI POYAKALUTE. Ga wa pimrini wnikatatka gimtukletanru" ¹⁶Giyagni Samwuli wane chinru Sawolo: "Pkagwakanu, ga wa nugkakanyi GITSRUKAACHI chinyano tye yechno." Sawolo wane chinru: "Pyanumatanu"¹⁷Samwuli wane china: "¿Pixaygaleya mturu petnawa, gi ge pixakni kosekna Gisrayilitane nerune? GITSRUKAACHI sagatyi ringi gitsrukachi rey pixinripa gisrayilitane yegi; ¹⁸GITSRUKAACHI wane chinjixyi: "Petanna ga wa pnikataganna kmukochirerune, wa Gamalecitane, wanna-yma puylakakanu pnikatinpotunanukna". ¹⁹Gi rixanu gi wa pjema tokanutlu GITSRUKAACHI, wale chinanu, pixa kashichlu wa botin gagnanutkalurni GITSRUKAACHI ygaleya?"²⁰Giyagni Sawolo wane chinru Samwuli: "Gitgalikaka jemlu GITSRUKAACHI tokanu, ga wa nomkagapotlu GITSRUKAACHI yokanatyawakno. Ga wa gita Kashichanru wa Agag-ni, wa Gamalec rey-tni, ga wa nnikatanna psolpotuyako Gamalecitanni. ²¹Seyni pokchi getko kashichlu wa botin, gowegane ga wa wakane, giylatkalunepmakni, wa sakrigwitkalunepnakni wanna wa GITSRUKAACHI wa POYAKALUTE wa Gilgal".²²Samwuli gigitlu:"Walerge GITSRUKAACHI gimjikya wa genekashlu yoxikakaluru ga wa sakrigwikatkaluru wa jemkoklunu GITSRUKAACHI? Yijnaklunwa Sakrigwisio pnute galukaluru, ga wa jemlu wa karnero ngi pnute. ²³Wa majnaklu walenwa mukochri wa gimatanshinikanru, ga wa majnaknuchi wale koxni mugletu wa gayluchisha yonogyegitikolu. Gi rixanu pkatjitlu GITSRUKAACHI tokanu, Wale koxa katjitanyi pixni pogirchi rey pixinripa."²⁴Giyagni Sawolo wane chinru Samwuli: "Nmukochirewata; Gi wa njemlu GITSRUKAACHI towutyano ga wa ptokanu, gi rixanu pokchi gajene mpikana ga wa njemlu puplaji. ²⁵Xani, nanjipotutyi pkaspukmukochiretanunno, ga wa gitayma psatokanu numkata yoptsojityegletyaplu GITSRUKAACHI".²⁶Samwuli wane chinru Sawolo: "Gi wa pixayma nsatokanu; gi rixanu pixa katjitlu GITSRUKAACHI tokanu, ga wa GITSRUKAACHI katjitanyi pixni gi wa pogirchi Rey-mpatkayi Gisrayilita chijneya." ²⁷Giyampotuko ruprotaka Samwuli yinripatka, Kashimkata Sawolo ga wa gimkalu jitlitana.²⁸Samwuli wane china: "GITSRUKAACHI, xani konyanatkayi pixni Gisrayilitane pogire pixinripa ga wa satu yineru rutakanutka, pixa pnuterutu kigleru. ²⁹Wanepnutkoxa Gisrayilitane muchkonu gi wa rayloklewatna gi koxa kashrijewna; gi rixanu wale gi wa jejni kashrijewninripa"³⁰Giyagni Sawolo wane china; "Nmukochirewata, nanjipotutyi pjemanunno pokchi gitsrukatene yegi wa Gisrayiline yegi. Psatokanu gitayma pyoptsojity3egityaplu GITSRUKAACHI ga wa POYAKALUTE." ³¹Samwuli satokatka Sawolo gastsigi ga wa Sawolo Yoptsojityegitlu Sawolo³²Samwuli wane china: "Pwapanru Agag Amalecitane pogire" Agag gapokatka gostutkaluruna yowumatsa-yma wane china: "Galikakpotunanu gi wa nupnanutka." ³³Samwuli gigita: "Pyoglolewapreya gi wa kwugene pixanna suxonni, waneko pixka pixa gipnaletannu puknokamtanro punro mwugenetona, "Giyagni Samwuli Agag-ni rustajita psotsojkakananu rixanru GITSRUKAACHI getanu wa Gilgal ya.³⁴Rama yatka Samwuli, ga wa Sawolo ratskotatka gipji Guibea wa Sawolo chinikowaka ³⁵Gi wanepnute Samwuli getatkalu Sawolo ga wa rupnimpotunanukotka, girixanu Sawolo chinanu ranjita. Ga wa WALE GITSRUKAACHI renshinikanuta wa rey rutakyalu Sawolo Gisrayilitaya.

Chapter 16

¹GITSRUKAACHI wane chinru Samwuli: "¿Gi klu potunanuko pkojwakanshinikanutinwa Sawolo chinanu, nkaspukinitkalu Gisrayilitane pogire rixanatinritka? Ringi ptsepotgatanru gigwa ga wa petanu. Nyokanatanyi Isai yegi Welen gwachri, gi rixanu wane ntsomityalu pogirchipa rey nwugenene yegi"²Samwuli gigita: " ¿Gi nixpoko wane yaletanu gita? Sawolo gimatinipa, wale giylatanunno. "GITSRUKAACHI wane china: "Pkashichanro waka wgene gajeryako gishpakachro pixayma wane pchinanu, "Nuna genekashlu nixaplu GITSRUKAACHI". ³Ptomganru Isai genekashlu yegi, ga wa gita gekakgitanyi kluneru pkamrutanu. Gita-yma ringi puyokanu gita wane chininipyi."⁴Wane potuko rixatka Samwuli GITSRUKAACHI china towutletyawaklu ga wa Welen yatka. Ga wa tutatanna tsrunni wale pokchi gajenni ga wa wanna yoptotapna ga wa wane chinna: "¿Tekali kiglenshinikanupgi?" ⁵Wale wane china: "Kiglenshinikanurno gina; Nuna nenekashtapyaplu GITSRUKAACHI. GITSRUKAACHI yegi mpowratinwa genekashlu chinanupa tekali gita-yma." Giyagni wale gitspalamtyalu Isai ga wa wugenene ga wa xanixna genekashlu yegi."⁶Runinitkana wanna , wale getlu wa Geliab wane china walenwa ringi sagatkaluru GITSRUKAACHI galikaka wale yegi tunwata. ⁷Seyni GITSRUKAACHI wane chinru Samwuli: "Gike petanru ruwekinri, waka tennurge reta; Klu chinanu gi wa nalukanru. Gi rixanu GITSRUKAACHI gi wa yineru pixka rixa getleta; gi rixanu yineru rogopje reta, seyni wa GITSRUKAACHI getlu waji.⁸Wane pnute Isai tomgalu wa Abinadab, ga wa Samwuli yegi rekakgitlu. Ga wa Samwuli wane china: "Gi waleko tsomita GITSRUKAACHI." ⁹Wanepnute Isai giknokaklu Sama. Samwuli wane china: "Gi waleko tsomita GITSRUKAACHI." ¹⁰Isai giknokakna payokgipre potu Samwuli yegi. Ga wa Samwuli wane chinru Isai: GITSRUKAACHI gi wa tsomitna gi satunaako."¹¹Giyagni Samwuli wane chinru Isai: "Wa nyi pjerge pwugeneta?" Wale gigita: Wane satu maklujpotunanu, seyni wale girukotna gowegane." Samwuli wane chinru Isai: "Pyokanrewatanu pwapjixanru; girixanu gi wa wtuplatanu rapokimpotunanuko wale." ¹²Isai yokanrewata ga wa rawapluna. Xani, wa tye puturu kigle manerni ga wa kigle ygalpotlu ga wa kiglerpotni. GITSRUKAACHI wane china: "Pyotunotanu, ringi puyokanru; gi rixanu walenwa tsomitkaluru".¹³Giyagni Samwuli , kashichlu gigwa ringi wanelutu ga wa ringi ruyoklu gimolene getanuya. Giwekikaluru GITSRUKAACHINI Tawi yegi rawatka wanekluyakawatka. Wanepnute Samwuli yotunotatka ga wa Rama yatka.¹⁴Giwekikaluru GITSRUKAACHI giknokamtanatkalu Sawolni ga wa giwekikaluru mugletu jiglokanatkalu GITSRUKAACHI wane gixkakanatkalu. ¹⁵Sawolo wayegrene wane china: " Petanu, giwekikaluru muglete jiglokanatkalu GITSRUKAACHI wane gixkakanatkalu. ¹⁶Pujnantakanru wutsrukate, katu towutanna pyayegrene, ginnani pixastsi gwa, gijganru satu jeji arpa gimata gitlotachri. Giyagni, Goyakalu yokanyegityi giwekikaluru muglete, wale gitloyegitinipyi kiglenshinikanupyi.¹⁷Sawolo wane chinna wayegrene: "Gikshikinno satu gimata gitlotachri potu ganikanru gityegi." ¹⁸Giyagni pimrine maklujine gigita wane chinna: "Netlu satu Isai Welen gajeru wgene, rumata gitlopotuta, gichkolu, mpiklegotu, wa jeji giylalulp gapri, gimata yanumatachripotu, kigle maneru; waleymalu GITSRUKAACHI. ¹⁹Giyagni Sawolo satu tokanchi wa Isai chinanupa wane chinna: "Pyokanatanru puturu Tawi, gowegane yegi gwachri."²⁰Isai kashichlo porote ga wa gixo jimapro rutaka tjitlo, ga wa sato gashgaji winga, ga wa sato gowega wgene, ga wa Tawiyma yokanyegitlu wa Sawolo. ²¹Giyagni wa Tawi Sawolo yegi yatka ga wa jiglokamtatka wale yegi. Ga wa ralukpotutlu Sawolo, ga waleko girukotlu.²²Sawolo gigkakjixlu wa Isai wane china: "Petashatanru Tawi gitjegi rawanu, gi rixanu wale gikshiklu nugleretyalu. ²³Girixanu giwekikaluru mugletu Goyakalu wane gixkakanru Sawoloni, Tawi kashichlo rutlopre ga wa rutloyegitlu. Ga wa giwekikaluru mugletu gishotlu waneklupje Sawolo kilgenshinikanru.

Chapter 17

¹Rapatjetatkana gwilisteyone solatelone giylalu chinanupa. Ga wa Soko chinikowaka rapatjetyana, wanenwa Gota chijne . Soco ga wa Azeca rapatyana, wa Efes Damim.²Sawolo ga wa rayinerutene Gisrayilitane rapatjeta ga wa Gela sreta mtasha, wane kamatsatyana wane yoptokakinna rulyakakinna Gwilisteyone-yma. ³Ga wa Gwilisteyone pnukoko rutukna Gisrayilitanesha wane rutukna wanna goshate pnu sretako, maleshawaka wannakakluko.⁴Kampamento rushpakamtya satu jeji gichkolu Gwilisteyo wale giwakni Goliat wa Gat gajeru, ga wa tenolu waneylu mapa tennurutu. ⁵Waneylu kaskote wronce gijiwu gwachro, ga wa rumaletmanre waneylu satu gitslaga pixkalutu cota giwakni. Wa cota ginnuni patsrujire mole ginnu waneylu gi rixanu wronceni.⁶Wale waneya yostapi walani wronce giksuje gimaletachro ga wa wronce koxni yoglolewapre gitgana gapokachri. ⁷Ga wa yoglolewapre jiwu gowukalni, ga wa gitsa waleyma ruknoklu, ga wa tsapu pixka rixa. Ga wa yoglolepi-jri payokgipre ginnuni hierro. Ga wa girukotjeru wale-stsi gwanata.⁸Wale tunwata Gisrayilitanni solalotenni saplewyegita: "¿Klu chinanu gina wixa giylatapinripa? ¿Gitni tsru Gwilisteyno, ga wa gixni Sawolo wayegrengi? Satu yineru gixate gijganu ga wa gityegi gyokanatanru. ⁹Gikta rapkapanno gitayma giylakakachripa waka ruylatanno, giyagni wixapni gwayegrenepwu. Seyni gita gakaglokininaplu ga wa nuylatanunru, giyagni gixapni wayegrenepgi ga wa gipxakanwu."¹⁰Rumepe wane chinretatnaka Gwilisteyo: "Xani gmuchiganna Gisrayilitane solalotene. Genekanno jeji waleyma wuylakakinripa." ¹¹Sawolo jema tokanutlu ga wa pejnuruneko Gisrayilitane Gwilisteyo chinyawaka, ga wa wanni pikanna ga wa pikpotutanna.¹²Dawi walenwa Gewrateo wa Belen Gota gajeru gwene, ga wa Isai giwakani. Ga wa yokgipi gwenru wale. Isai tsrutsolejpotutkani wale Sawolo klunanu, ga wa tsrushkikpotutkani pimrine jejine pnute. Ga wa mapa wugenene tsrune gomkagitlu Sawolo giylalu yegi. ¹³Wa mapa wugenene giwakni giylalu yegi yachine wannani Gelyap tsru gituru, gepi chininri Gabinadab, mapa chininri Sama.¹⁴Tawi nwa maklujpotu. Ga wa mapaa tsrune gomkagitlu Sawolo. ¹⁵Tawi wane yajeta ga wa Sawolo solalotene yegi koxa ga wa ruruprane gowegane Wetle, wane roglujetyana. ¹⁶Gepkoxamkoje gogne Gwilisteyo kayegikjetna, Goyechnokawa ga wa kayi, rekakgiyetnawa giylalu chinanupa.¹⁷Giyagni Isai wane chinru gituru Tawi: " Pyegwakane panikini (gepi mole gepi litro) kogitajitkaluru ga wa pamole jimapro, gajewa giyampotu kampamentotna pyanu pyegwakanyegi. ¹⁸Wanepnute panikinna pamole keso kapitane chinanupa satu waragkakaka getachine. Petanna pyegwakane gi pixkaktanxani, wanna pirana panikinno gipixkaktanxani.¹⁹Sawolo -ymana pyegwakane ga wa pejnuruneko Gisrayilitane solalotene Gela chinikowaka, wane Gwilisteyone-yma ruylakakakyana". ²⁰Goyechnokawpotuko yotunomtatka Tawi ga wa ruknokamtna rowetane satu kgirukotaprakleryegi rutakamtna. Nikamtachripotu yatka, Isai wane chinru. Kampamentotna rapokinitka pejnuruneko solalone gishpaka ruylakakinripna ga wa jemlu tsru plashchi giylalu chinanu. ²¹Giyagni Gisrayilitane ga wa Gwilisteyone rugletsatnawana, solalone ga wa solalone.²²Tawi giknokamtatkalu niikaluru pagixanutna girukowatachri yegi, rasukamtatka giylalu yegi wane ralukyana yegwakane. ²³Wanna.yma ruynumsakakanatiniwa, satu jeji gichkolu Gwilisteyo wa Gat gajeru, giwakni Goliat, wale gishpakamta Gwilisteyone kamatsatyawakaya, muchinanu ko pixka rixa sanumsaletatnaka, ga wa Tawi jematkalu. ²⁴Pejnuruneko Gisrayilitane getinitkalu wale jeji, rasukanna wale yegiya ga wa pikpotutanna.²⁵Gisrayilitane solalotene wane chinna: "¿Gige petlu tye jeji gishpakamtachri? wale gina ruptaka giylaletyapluna Gisrayilitane. Ga wa Pogirchi rey genekanru wa jeji ponikowle wale giylatachripa, ga wa rushicho renekanru kashimyotanropa, ga wa kamrupjitanru ruru ga wa gikeko ginpuesto wenutanu Gisrayilintanyegi."²⁶Tawi gepomgalu wale jeji wane gwanatachri:" ¿Gi rixpokotankoxlu wale jeji, Gwilisteyo giylatachripa Gisrayilitanni gapnokatachri? ¿Girni wa tye msasruka gistakotu Gwilisteyo, wa kegekna GOYAKALU GIWEKACHRI solalotene gisrayilitane? Giyagni pejnuruneko yine ruptajru koshcheretluna chinyawaka wane chinna: ²⁷Wane rixanu wa yineru giylatachripa."²⁸Geliab tsru yegwaklu jemanatalu Tawi rumunkaklewanatatlu satu solalo. Tsru jgekanchipotu rixa Geliab Tawi chinanu wane chinru:"¿Klu chinanu gewi puna? ¿Katyegi putakamtanna psotaaji goweganni wa maleshawaka? Numatlu palixkowle ga wa pshiknu gaji, gi rixanu puna petapyaplu wa giylalu." ²⁹Tawi wane china: "¿Mugletlege tkamrut-gita? ¿Satupjeru nepomgasatlu?" ³⁰Giyagni Tawi pimrine yegiko yatka waneko pixka rixa gimugkaklewletna. Muchinanu rugkakyalu pixka koxa chinwale.³¹Tawi china yanumletyawaka jemkalurni, solalone wale tokanu rumepetna Sawolo yegiya, Ga wa wale gijgajixlu Tawi. ³²Tawi chinru Sawolo: " Gi satunako solalone kojwakanshinikanutanu wa Tye Gwilisteyo chinanu; gita pyayegrerno wane nyanu ga wa waleyma nuylakakanu." ³³Sawolo wane chinru Tawi: " Gi pumkata waleyma giylakakleta Gwilisteyo-yma gi rixanu mturu wayi, ga wa wale tsru kgiylalewaklerni maklutiniyakawa."³⁴Seyni Tawi wane chinru Sawolo: "Pixa wayegreru girukotlo ruru prane gowegane. Runa Tsru mgenoklu waka Osoko gowegni kashichini, ³⁵gita waneya wale gastsigi ga wa nuylakanna, ga wa ginamayna nkoshpakyana gowegane. Yotonomtini ruylatyapno, nkashijiwutanru, ga wa nuylakanru ga wa nuylapotutanru.³⁶Pyayegreru giylatanru tsru mgenokluni ga wa Oso koxni. Tye msajrukgistakotni Gwilisteyo tsru mgenoklu ko pixka rixa wale, gi rixanu kegekna GOYAKALU giwekachri solalotene.³⁷Wane china Tawi: " GITSRUKAACHI gishatkapno tsru mgenoklu ga wa Magemi-yma. Wale gishatkapanno Gwilisteyomyoya," Giyagni Sawolo wane chinru Tawi: "Wane pyanu GITSRUKAACHIYMAPYI ." ³⁸Sawolo yoshmamkatatkalu Tawi solalomkalu rutakatkalu. Kasko wa wrince rutakjiwutlu ga wa rutaklu satu korasa.³⁹Tawi Yoshmaklu satu yoglolewapi ga wa rumaletjeru. Seyni gi rumkata yanretana, girixanu gi wa wale rasruknawa. Giyagni Tawi wane chinru Sawolo: "Gi numkata giylakakleta tyeyma, gi rixanu gi wa nasruknawa." Giyagni Tawi koshpakatkalu gimkalu. ⁴⁰Tawi Koshchekatkalu pagixanute ga wa rapatjetlu pamyoji sotluji kiglejiru; ga wa tsapane rutaka jitlu pastor pixka. Ga wa gimyo kashichyalu shirigkamtate runakopshini Gwilisteyo.⁴¹Gwilisteyo gapokatka ga wa Tawi kayegikamta, Wa escudo-yma raniklu wale ginaple. ⁴²Gwilisteyo getinitkalu walestsiya ga wa retlu Tawi, kegekanru, gi rixanu mturni, serjiwuru kigle makluteru. ⁴³Giyagni Gwilisteyo wane chinru Tawi: "¿Gi wa kewno gita gagaje panikyegityano?" Ga wa Gwilisteyo kamakpiratlu Tawi Royakalute chinanu.⁴⁴Gwilisteyo wane chinru Tawi: "Tekali, gita genekmanetanunyi teno yapachine maylune ga wa chiji yapachine kmatsurune." ⁴⁵Tawi gigitlu Gwilisteyo: " Pixa gina gityegi satu yoglolewapi, chokoruje ga wa Jabalina. Ga wa gita gityegityi NUTSRUKAATE giwakaya gisrayilitane solalotene gitsrukate, pixa kegekanru.⁴⁶GITSRUKAACHI genekanno nkanashkatyanapyi, ga wa nuylatanunyi ga wa nustakjiwutanunyi pumaneya. Xani maylune nenekmanetanunna Gwilisteyonepni ga wa chiji gajene kmatsurune, psolchijneko gimatainripa waneru GOYAKALU Gisrayilitane yegi. ⁴⁷ga wa pejnuruneko gewi getyachine gimatyapa GITSRUKAACHI gipxakwu wkanashkatinri yoglolewapiyma ga wa chokorujeyma. Gi rixanu giylalni GITSRUKAACHINNI, ga wa Waleko gipxaka kanashkakakletanwu."⁴⁸Gwilisteyo yotunotatka ga wa yayegitatkalu Tawi ruylakakinripatkana; Giyampotu rasukamta Tawi rayegijxene yegi Gwilisteyoyma ruylakakinripa. ⁴⁹Tawi tsapane yoshmakamyota, paji sotluji rawa ga wa ruknoklu, ga wa Gwilisteyo srota rapokajimta. Ga wa jiglokajita Gwilisteyo srota, ga wa rujrukamtanatka yojipnamtanatka chiji rapoka gojitana.⁵⁰Tawi giylatanatkalu Gw. listeyni shirigkamta-yma ga wa satu sotluji. Wale gapkakanru Gwilisteyoni ga wa kamakatanru. Yoglolewapi maleshaylu Tawi. ⁵¹Giyampotu rasukamta Tawi ga wa Gwilesteyo yegi tunwata, ga wa yoglolewapi kashicha, ga wa koshpakyalu gimkalu, ruylatanru, ga wa rustakjiwutanru. Wale retinitkana Gwilisteyone gichkolni gipninrinatka, wanna gasukatka.⁵²Giyagni Gisrayilitane solalotene ga wa Gota klopishane rumyeka sapletna, ga wa romkagitkanatkana Gwilisteyonni maleshawaka rumapkanna Gekro gipgaptotpotunanuko. Ga wa Gwilisteyonni pnumnunanuka rawa manetanna gatnugapo wa Saaraim, psolgapoko Gat ga wa Gekro potunanuko. ⁵³Ga wa Gisrayilitaneu getasha gomkagletatkana Gwilisteyone, ga wa kampamentotna gajeru chogwutikanatkana. ⁵⁴Tawi Koshchekjitanatkalu Gwilisteyni ga wa Gerosale ranikanatkalu, ga wa gimkalni gipji rutakatka.⁵⁵Sawolo getlu Tawi rayegixenyegiya yoptokakyapna Gwilisteyo-yma wale wane chinru Abner solalone kapitante: "Abner, ¿Katu wgenni wa tye makluji? Abner wane china: "Pixa wanegwa, pogirchi rey, gi numata." ⁵⁶Pogirchi Rey wane china: "Gepomgalewatanu ginna gimata, katu wgenni tye makluji."⁵⁷Giyagnik Tawi satokinitka rali giylalemtanatkalu wa Gwilisteyni, Aner ganikanatkalu, Sawolo yegi ranikanru Gwilisteyo jiwni gimyoya. ⁵⁸Sawolo wane chinru: "¿Mturu katu wgenyi pixa? Tawi gigitlu: "Gitni pyayegreru Gisayi Wgenno Welen gajeru.

Chapter 18

¹Rali giynumsaletinitkalu Sawolo. Jonata samenu rapatkaka Tawi samenu-yma, Jonatan galukpotutlu wale samenru pixka potuko rixlu. ²Sawolo ganikatkalu Tawi wale gogne wale gipxaklu; wale gi raluklu satokinripa ruru pji.³Giyagni Jonatan ga wa Tawi-yma satu galuklewlu rixkakna girixanu Jonatan galukpotutlu samenru pixka. ⁴Jonatan koshpaklu gimkalu chrata rutakanatanru, ga wa Tawi renekatkalu ruylalewapreymananuko, yoglolewapre koxa, kashritwa ga wa gitsayma.⁵Tawi gishpakjejenata ginakakokta yokanatinri Sawolo, Ga wa psolukni kanashkalewatinri. Sawolo gitakatkalu kgiylalewakleru rixinri. Tye rugleretna pokchi gajene, giyagni, Sawolo getanu koxa.⁶Panchi satokinitkana wanna Gwilisteyonni rali giylaletinitkana, Pejnuruneko suxone papokchimnunanuka Gisrayili gina, shikalwamtachine ga wa gansamtachine, Rey Sawolo retapinripna, tamporaneyma , gimjikachine ga wa gitlotkaluroyma. ⁷Suxone gitlota ga wa shikalwatna pejnuruneko. Wanna shikalwata: "Sawolo giylatanna satu waragkani, ga wa Tawi giylatanna pamole waragkani."⁸Rumtuwnapotuta Sawolo, gi wa rugleretlu wale shikalchi. Wale wane china: "Wanna geneklu wa Tawi pamole waragka, seyni gitni renekna satu waragka-pje. ¿Klu koxa waneyaplu wale ga wa pogirewle? Ga wa ⁹Waneklutka Sawolo gi wa kigle getle rixanatkalu Tawni.¹⁰Wale prika giwekikaluru mugletu Goyakalu yokanyegitanatkalu Sawolni. Wale gimtuwna panchiya. Giyagni Tawi gitlota, pagognemnunanuka wane rijxeta wale. Ga wa Sawolo kashinatlu chokorne. ¹¹Sawolo giknoklu chokorne, girixanu wale yanshinikanutlu: "Gitamnu gimapnu yogleleganru wa Tawi." Seyni wa Tawi gasukatka Sawolo yegiya gepi kata. ¹²Sawolo pikatkalu Tawi, Girixanu GITSRUKAACHIYMALU wale, gipa gogneko Sawolo yegi rawatka.¹³Giyagni Sawolo giknokanatkalu waneya ga wa rutaklu Satu waragka solalone gitsrukate. Wale chinanu. Tawi gishpaka ga wa jigloka yine getanu. ¹⁴Tawi psoluko rakagloklewatya, girixanu GITSRUKAACHI wale-yma.¹⁵Giyagni Sawolo getinri psoluko rakagloklewatinri, ga wa ruglajitana wale chinanu. ¹⁶Psoluko Gisrayilitane yegi ga wa Gota galukpotutlu Tawi, gi rixanu wale jiglokamta ga wa rushpakamta wanna getanu.¹⁷Giyagni Sawolo wane chinru Tawi: "Gaa twu nshicho tsro, Merab. Wala nenekanyi pganunropa. girixanu gi wa kpiklegyi gita chinanu ga wa puylakaka GITSRUKAACHI-YMA." Girixanu Sawolo yanshinikanuta." Gi wa nuylatanru gita, seyni Gwilisteyoyma galikaka." ¹⁸Tawi wane chinru Sawolo: "¿Katno gita, wa nuwekinriya, waka nuru nomolene wa Gisraylitane, wa gita Rey mekanurupno gita?¹⁹Seyni gowukshini waq Merab, Sawolo gwene walapmakni renekanru wa Tawi, seyni Adriel ko renekna, wa meholatita ganunrotka.²⁰Seyni wa Mical, Sawolo gwene, galuklu Tawi. Wane chinruna wa Sawolo, ga wa rugleretlu. ²¹Giyagni yanshinikanuta. "Wale galikaka nenekanu, wala gonra wutsekakaganru, Gwilisteyonemyo wannanwa rayegijxene."Giyagni Sawolo wane chinru Tawi gepkata chininri: "Pixapni nomekanurupyi."²²Sawolo wane chinna wayegrene: "Tawi-ymapje gimugkaklewkakanu, wane nchinanru: "Petanu, rey galukpotutyi ga wa pejnuruneko wayegrene galukyi. Giyagni wa xani, psatokanutka rey mekanuru."²³Giyagni Sawolo wayegrene wane chinru tye tokanchiya wa Tawi. Tawi wane china: "¿Gi wa kapreru watye gixa chinanu, rey mekanurupmakni, gita kwamonurno ga wa galukalurpotno? ²⁴Giyagni Sawolo wayegrene gigkaklu Tawi chinyawaka.²⁵Giyagni Sawolo wane china: "Wanechi chinanu Tawi: "giyagni wa rey gi galuklu satu genkashlu, seyni galikaka Sat-pacha sasrugistakalune Gwilisteyone, ga wa rapnutewatinripa wa rayegijxeneya." Xani, Sawolo yanshinikanuta Tawi chinanu gwilisteyonemyo rujrukaganu. ²⁶Ga wa wayegrechrone wane chinru Tawi wa tye tokanchiya, tye ruglereta Tawi wa rey mekanuru rixinripa.²⁷Ma nikawnanuwa wale gogne nikawnanunna, Tawi gina rayinerutene-yma ga wa ruylatanna gepi pacha Gwilisteyonni. ga wa Tawi ganikanna sajrugistakalunni, ga wa reneklu rey psoluko, gi rixanu wale chinanu mekanurutanru wa rey. ²⁸Giyagni wa Sawolo geneka gwenetatkalu rushicho Mical ganunropatka. Ga wa Sawolo gimata GITSRUKAACHI-YMALU Tawi; ga wa Mical, Sawolo gwene galukpotutlu. ²⁹Pnuteyaka Tawi pikanatka Sawolni. Sawolo gomkagi gayegixletlu Tawi.³⁰Giyagni tsrukakalune gwenene Gwilisteyone giylalu yegi yatkana, pakatamnunanuka wanna gishpakini, Rumjika Tawi pejnuruneko Sawolo wayegrene, giyagni, Tawi giwaka galukalurpotni.

Chapter 19

¹Sawolo wane chinru wa gituru Jonatan ga wa pejnuruneko wayegrene wanna giylatyaplu wa Tawi. Seyni wa Jonatan, Sawolo gwene, Tawi ralukpotuta. ²Wale chinanu Jonatan wane chinru Tawi, "Nuru Sawolo galuka giylaletyi. Giyagni pgirukotinwa yechikawapa ga wa pyogimatanu numatikowakanu. ³Gita maleka gishpakanu ga wa nuru stsi ntunwatanu pixa gwiyawaka, ga wa gita giynumsatanru nuru pixa pirana. Ga wa numatinipa , nugkakanyi xako."⁴Jonatan gimugkaklewpotutlu Tawi girixanu ruru wane chinru wale, "Gi wa petashatanru mukochirewatinripa rey wa Tawi chinanu. Wale gi wa mukochirewata pixa chinanu, ga wa kamrurkaka kigleru ranikjetyayi. ⁵Girixanu wale giylatanna Gwilisteyonni. GITSRUKAACHI genekna kanashkatinripna pejnuruneko Gisrayilitane. Pixa getlu ga wa komjikyi. ¿Klu chinanu paluka giylaletlu gike mkamrutkatu Tawi paluka giylaletinri?⁶Sawolo jemlu Jonatan. Sawolo galixlu, "ruweka GITSRUKAACHI, gi wa rupnanu wale. ⁷Giyagni Jonatan tomgatkalu Tawi, ga wa Jonatan gigkakatkalu psoluko. Jonatan ganikatkalu Tawi Sawolo yegi, ga wa muchikawako pixka rixatnaka.⁸Ga wa giylalu tnakni, ga wa Tawi gishpakamta ga wa ruylakaka Gwilisteyone-yma ga wa kanashkatabna tsru giylalu rixa. Rasukanna wannani wale getanu. ⁹Giwekikaluru Mugletu GITSRUKAACHI yegi ginyachri gapokanru Sawolni gipji tuplanatyawaka chokoruje kashinata, ga wa Tawi gitlonata.¹⁰Sawolo galuka yogloletatnaklu Tawi gitamnuya, Seyni wale gasuka Sawolo yegiya, Prijerniko yoglonata Sawolo. Wale yechno rasukatka Tawi. ¹¹Sawolo yokanrewata girukotyapluna Tawi rumkata giyletyapluna yechikawapa. Mical, Tawi gnunro, wane chinro wale, "Tye yechno giwa pognetkakanru puwekinri, yechikawa ruylatanunyina."¹²Giyagni Mical gipxaka jisrukletlu Tawi wentanaya. Rushpakamtatka wale ga wa rasukatka. ¹³Ga wa Mical kashichlu satu yagluchisha rumkajetyawakna tutaklu. Ga wa gitspannojru tutaklu wa kabra jiwu, ga wa gimkalu tutaklu.¹⁴Sawolo yokanrewata rawapyapluna Tawi, wala wane china: "Yayixana." ¹⁵Giyagni Sawolo yokanrewata retapyapluna Tawi; wale wane china: "Gwapanru rumkajetyawakaya, numkata giyaletyaplu.¹⁶Yokanatkalune jiglokamtatka, retluna, yagluchisha wa panchi gajeru gimkikowaka gwanatatka ga wa rutspannojre wa kabra pixi gijiwu. ¹⁷Sawolo wane chinro Mical: "¿Klu chinanu pyokwitno ga wa petasha gasukletlu?" Mical gigitlu Sawolo: Wale wane chinno: "Petasha yaletanno. waka nuylatanunyi"¹⁸Gowuka ya gasukleta Tawi ga wa rasukatka, ga wa Samwuli yegi yatka wa Rama chinikowaka, ga wa rugkaklu Sawolo gixyawakanru waleni. giyagni wale ga wa Samwuli yatkana ga wa Nauith rawanatatkana. ¹⁹Wane china Sawolo, wane chinatka:" Petanu, Tawi Naioth rukshikika wa Rama. ²⁰Giyagni wa Sawolo yokanrewata kashichikolupa wa Tawi. Wanna getinitkana kgixpaluru rixanatinri kgigkaklewaklerune gigkaklewatinri, ga wa Samwuli wannajiwutsi rawanata, Giwekikaluru Goyakalunu gapyegitna Sawolo yokanatanune, wanna koxa jemlu yokanru.²¹Pimrine wane chininri Sawolo, wale yokanatna gipirana ganikachine, wanna koxa gigkaklewata. Giyagni Sawolo yokanatatnakna pimrine gipirana ganikachine mapkata chininri, wanna koxa gigkaklewata. ²²Giyagni wale koxa Rama yatka ga wa pozo tenopnalu yegi ya wa Secu chinikowaka. Wale gepomga, "¿Ginaklu Samwuli ga wa Tawi?" Pimrine wane china, "Petanu, Naiot wa Rama chinikowaka rukshikikna wanna.²³Sawolo Naiot wa Ramá chinikowaka yatka. Giwekikaluru Goyakalunu koxa gapyegitlu wale, ya gaponanumtini, wale gigkaklewananumta, ga wa Naiot wa Rama rapokimpotunanuko. ²⁴Wale, koxa, komkagatkalu gimkalu, wale koxa gigkaklewata Samwuli getanu, ga wa yoptsojita mamkatu psolgogneko ga wa psol-yechnoko. Wale chinanu wane chinna,"¿Sawolo koxlege kgigkaklewakleru-nyegi gwa?"

Chapter 20

¹Giyagni Tawi gishpakamtatka Naiot wa Ramaya ga wa runatka ga wa wane chinru Jonatan: "¿Klu nkamrut-gita? ¿Girni wa nmukochire? ¿Girni wa nmukochire puru getanu wa raluka giylaletyawakno?" ²Jonatan gigitlu Tawi:" Gowuka putakanru wale; gi wa pupnanu. Nuru gikeko kamrutanu gi wa tsru gi wa mturu ma rugkakanupno. ¿Gi rixanu nuru yogimatanru gityegiya? Gi wa wane rixanu."³Seyni Tawi galikakpotu chinatnaklu: "Pixa gimatatpotuta pixa galukyano. Wane pchina: Gi wa pugkakanru Jonatan gimatyaplu wa tye, wamonuwatanxako." seyni wumatanru gi rixpoko gwaleta GITSRUKAACHI, ga wa gi pixpoko giwekletpixa, satupjeru gatnugapo gipnalu ga wa gita."⁴Giyagni Jonatan wane chinru Tawi: "Klunerukokta wane chininipa, gita kamrutanru pixa chinanu." ⁵Tawi wane chinru Jonatan: "Yechikawapni gerotu ksuru, ga wa gita tuplatanu nnikyapa rey-yma. Seyni petasha yaletanno, nyogimatyapa maleshawaka mapa gogne chininri ga wa goyechnokoxa.⁶Ga wa puru gamtakinipno, giyagni wane pchinanru: "Tawi ganjipotutno nuchi yaletyaplu Wetle pokchi yinripa; Ruknokakapyaplu genekashlu pawalkaka tkamrutkaluru pejnuruneko gimolene genekashlewatanu." ⁷Wale gigitinipa: "kigleru, pyayegreru kiglenshikanuplu, Seyni rumtuwninipa, giyagni rumatanu yanshinikanutanruni mugletu.⁸Wale chinanu puglenshikanyegitanru pyayegreru. Gi rixanu raniklu satu galikakpotu GITSRUKAACHI-YMA pixa-yma. Seyni waneya nixinipa mukochri, pixako giylaganno; ¿Giyagni maleshayno nuklukanuwninri puru yegi panikyapno?" ⁹Jonatan wane china: "¡Wa tye gipagogneko ruknoganyi! Ga wa numatkamka nuru galuka gimtukletyayi, ¿Ga wa nunkakanmakyi gita?"¹⁰Giyagni Tawi wane chinru Jonatan: "¿Gixa-nchinanu gita chinanu rugitinipyi mugletu-yma?" ¹¹Jonatan wane chinru Tawi:"Tekali maleka gayanu." rushpakamtna gepineko maleka yatkana.¹²Giyagni Jonatan wane chinru Tawi: "Wa GITSRUKAACHI, Gisrayiline Goyakalute, wannapni getachinepa. Nepomginiplu nuru yechikawa tye papkoko tnaka waka mapa gogne chininri, petanu, wane rixini kigleru pirana Tawi chinanupa, ¿Gi ge ntomganyi ga wa nunkakanyi? ¹³Raluka giylaletinipyi nuru, klunerukota rumtukinno GITSRUKAACHI, Wanepnutkoxa, gi wa numatkakinipyi ga wa gowuka nyokanatinipyi kigle yale pixinripa. GITSRUKAACHI-YMAPYI, nuru gixanatyawakyi.¹⁴Ga wa ruwekamka, ¿Gi gemka rekakgitanno galikaka retwamogkakle.ymana GITSRUKAACHI-YMA, ma rupninitipa? ¹⁵Gi wa nsustakanru getwamogkakle nopji gwachine-yma psol-gogneko, wa GITSRUKAACHI nikatininna Tawi gajegijxenni tye psolchijiko gajenni." ¹⁶Giyagni Jonatan kamrutlu satu poyagkakanrupna Tawi pljiya wane china: "GITSRUKAACHI nikatanunna Tawi gajegixachinepni,"¹⁷Jonatan galuklu Tawi-yma rupoyikgayenkakatnaka gi rixanu ralukakapna, ralukakpokakapna gimaneko pixka, ¹⁸Giyagni Jonatan wane china: ¹⁹Yechikawapni gerotu ksuru.²⁰Mapa kashri nuknokanu wane sreta maleshawaka gigkachri pixka nixanu. ²¹Nwayegreru nyokanatanu wane nchinanru: "Petanu ga wa nkashre pujgapanu." Ga wa wane nchininri makluji: "Petanu, wa kashri pixastsi rawa; tekali ga wa pujganru;" Giyagni tekalu; waneplu pgirukotjeru pixa chinupa gi wa gimtukluni, girixanu ruweka GITSRUKAACHI.²²"Seyni wane nchiniplu makluji: " Petanu, wa kashri pixa tukaanatlu," giyagni gowuka pyanu, girixanu Goyakalu yokanatyi gowuka. ²³Panshinikanurune wixinipa pixa ga wa gita wuynumsakakanu, petanu, giruxanu GITSRUKAACHI pixa yeglu ga wa gitkoxa gi pagogneko.²⁴Giyagi Tawi yogimata maleka yatka. Wa gerotu ksuru rixinitka, wa rey tuplatatka nikinripatka. ²⁵Wa rey sillate tuplatatka, rijxetyawaka rixa, gitamnu stsi tuplajeta. Jonatan tuwnata, ga wa Abner Sawolo stsi tuplata. Seyni Tawi tuplajetyawaka maleshni.²⁶Gikeko china Sawolo wale gogne, gi rixanu yanshinikanuta: "girixanu pagixanu giknoglu. Gi rixanu wale gi wa powralni. ²⁷Seyni gepi gogne chininri, gi wa rushpakiniwa gerotu ksuru, Tawi gwiyawaka maleshni. Sawolo wane chinru gituru Jonatan: "¿Klu chinanu Isai gwene gi wa runa nikapinripa, gi wa kapetgoneko gi wa xaniko?"²⁸Jonatan gigitlu Sawolo: "Tawi gagjitno nuchichyaplu Wele pokchi yinripa. ²⁹Wale wane chinno: "Nanjipotutyi puchi yaletyapno. Girixanu nomolene waneya satu genekashlu wale pokchiya ga wa nomole gagjitno wane nyinripa. Xani, nukshiklu petwamonutyano, nanjityi puchi yaletanno nomolene netapinripa." Wale chinanu gi wa runa rey mesatyegi.³⁰Giyagni Sawolo gimtuwnayempotutlu Jonatan, wane chinru: "¡Pixa, mugleto suxo gwenyi ga wa majnakoto! ¿Gi rixanu pixa gijgalu isai gwene, ga wa tkomkajrutinri punro kapatmenurpotu? ³¹Waneko pshini Isai gwene waleko gichijne rawa, gi wa pixapniko, gi wa pogirewatanuna. Giyagni wa xani, pyokanrewatanu ga wa gityegi ganikanru, gi rixanu wale galikakpotunanu gipnachrini".³²Giyagni Jonatan gigitlu ruru Sawolo: "¿Klu chinanu rupnanu wale? ¿Kluneru kamruta wale?" ³³Giyagni Sawolo giknoklu chokoruje ruwlatyaplu. Giyagni rumatatka Jonatan ruru galuka giylaletyanru Tawni. ³⁴Giyagni Jonatan tunwamtatka mesaya tsru gimtuwnalu ga wa gi wa nika gi wa gepi chininri gogneko paksurute, tsru wamonuwlu rixa Tawi chinanu, girixanu ruru galuka giylaletanru.³⁵Goyechnokawpotuko, Jonatan gishpakamta Tawi yoptotapinripa ga wa satu makluji gipxaletamtlu. ³⁶Wane chinru wayegreru: "Pasukamtanu ga wa pukshikanru kashri nuknokanru."Rasukakopshini makluji, ruknokatnaklu kashre wale pnuteyaka. ³⁷Makluji gapokinitka rapokyawaka kashri Jonatan giknokanru, Jonatan tomgalu wale makluji, wane chinru: "¿Gi wa pixa penutetlu wa kashri?"³⁸Jonatan tomgalu satu jeji makluji: ¡Pshiretanu, teyakamnupyi, gi wa putukanu!" Jonatan wayegreru makluji rapatjetatkalu kashrine ga wa satokatka rutsrukatyegi. ³⁹Seyni jeji makluji gikeko rumata wale. Jonatan-pje ga wa Tawi gimata. ⁴⁰Jonatan geneklu satu jeji makluji ruylalewapre wane chinru: "¨Petanu, pokchi panikanru."⁴¹Giyampotuko yatka makluji, Tawi tunwamta sato pilaji tjimne, chijpotuko rapoka yonogleta chiji rapoka namata, ga wa mapkata yonogita. Gepineko gamlukaka ga wa ruchiyagkakna, Seyni Tawi chiyampotua. Jonatan wane chinru Tawi:"Kiglenshinikanupyi, girixanu gepineko wane potuko chigkaka GITSRUKAACHI giwaka-yma wane wchigkaka: " Girixanu GISTRUKAACHI Getanu tye wkamruta gita ga wa pixa, gita klopishane-yma ga wa klopishane-yma gi pagogneko." ⁴²Giyagni Tawi yotunomtaka ga wa yatka, ga wa Jonatan satoka pokchi.

Chapter 21

¹Giyagni Tawi Nob runatka retapyaplu sasertote Ahimelec, pikachripotu giypipitachri gina Ahimelec yoptotapyaplu Tawi wane chinru, "¿Klu chinanu pixa-pjeni maleshayi pupxalu pixa.yma?" ²Tawi wane chinru sasertote Ahimelec, "Satu kamrurchi yokanatyano wa rey ga wa wane chinno, "Gikeko gimatanru wa tye pirana wa nyokanatyayi". wane nchinna wa maklujine ruxrikanna pnu yanna ga wa kayiyaka nukshikangi.³⁴Xani ¿Kluneru pkashicha pumyoya? Penekanno 5 jimapro, pixa yegi gajeru." 4 Saserdote gigitlu Tawi wane china, "Maleshlu jimapro gimuteru, seyni galikaka waneru jimapro kpashiri girixanu jejine gimretlu suxone chinanu".⁵Tawi gigitlu Sartote, "Galikakpotunanu gi wa wujtukna suxone mapa gogne, walenwa nixyawaka nushpakinipa gatnugapoya. Jejine gejnugkate kotspalatka gimuteru rixka. ¡Galikpotunanu kotspalatkona waneyalune!" ⁶Giyagni sasertote geneklu jimapro gimuteru kotspalatkaluru. Gi rixanu maleshananni jimapro wane, kotspalatkaluru tsruneya, Sasertotene kotspalatanrutka GITSRUKAACHI, getanu wane rutakyapluna jimapro gemeru kotspalatkoklungognetka.⁷Wale gogne wane rawanata Sawolo wayegreru, GITSRUKAACHI chinanu chipetkaluru. Giwakni Doeg wa gitomita, Pastorone gitsrukate wa Sawolo.⁸Tawi wane chinru wa Ahimelek, "¡Gi ge waneygi satu kashri waka yoglolewapi? Gi rixanu gikeko nanika gyoglelewapreko gi satu giylalewapi wa rey gepukalchinanno namtaka ganikletlu" ⁹Wa sasartote wane china, "Wa Goliat yoglolewapre wa Gwilisteyo, Pixa giylatanruna Ela chinikowakaya, gewlu wale efod chigkaluru sapooyika (Sasertote mkalu). Pugitinipa, panikanru, gi rixanu maleshlu gi satuna giylalewapi gewi." Tawi wane china, "Gike maleshni satu yoglolewapi wane pixkalutu; genekanno".¹⁰Yotunomtatka Tawi rasukyatkalu Sawolo ga wa Akis chinikowaka yatka, wa Gat pogirchite rey. ¹¹Akis wayegrene wane chinru, "¿Gi ge Tawikni wa tye, wa chiji rey? ¿Gi ge shikalwajenatachrikni wa tye, Sawolo satu waragka giylata, ga wa Tawi giylatanna pamole waragkani?¹²Tawi gishiniklu tye tokanchi rajiya wale piklu wa Akis, wa Gat pogirewatyachri rey. ¹³Pnuko rixnawa wanna getanuya ga wa seprolu pixka rixa giknoglemta wale getanu; ga wa gipgapto yonamta ga wa gitskaga-yma saga shaptota.¹⁴Giyagni Akis wane chinna wayegrene, "Getanu, getanru wale jeji seproluni. ¿Klu chinanu ganikyegitno gita? ¹⁵¿Galikakni magatinna seprolune, klu chinanu ganikyegitno gita wane rixyawaka gita getanu? ¿Galikakpotunanu gi wa njiglokakanru nopji?

Chapter 22

¹Wane yiyatka Tawi ga wa rasukatka Adulam pna rawanatatka. Gimolene gimatinitka, pejnuruneko rurupji gwachine gimatinitka, Wane yatkana pejnuruneko wale yegi. ²Pejnuruneko kojwakanshinikanutnawa, pejnurunniko riwishkatana ga wa kojwakanshinikanutna pejnuruneko wanna-yma rapatjeta wale. Kapitan rutakatkaluna Tawi. Gepkoxamkoje mole pacha wane solalone waleyma.³Giyagni Tawi Mizpa wa Mowab yatka. Wale wane chinru wa rey Mowab gajeru: "Nanjipotutyi petasha pixa yegi rawanna nuru ga wa nunro ga wa Goyakalu gigkakimpotunanukno. ⁴Giyagni wale gitakamtna rey yegi Moab gajeru. Wale yegi rawgognenatatkana yomatkakopshini wa Tawi. ⁵Wane pnute wa profeta Gad wane chinru Tawi: "Gi wa pyogimatanutka. Pushpakanutka Gota chijne pyanutka."Giyagni Tawi wane yatka ga wa jiglokamtatkalu Haret pokchi goshate.⁶Jeminitka Sawolo Tawini gikshikanatka, pejnurunniko Tawi-ymalunenanni. Xani Sawolo Guibea chinikowaka tuplanata, tsru gagmuna mpuko wa tamarisco wa Ramaya, yoglolewapre-yma, pejnuruneko girukotjene tunwanata wale stsi sasrukluna.⁷Sawolo wane chinna yayinerutene sasrukjene tunwatachine: "¡Xani njemanu, Wengami gayinerutene! ¿Gi ge renekanruna isai gwene wa rutakyawakapa ga wa gowasha? ¿Gi ge rayegixannona satu waragka kapitane ga wa satpacha kapitane, ⁸pejnuruneko gixate kashrijetko gitayma? Gi rixanu gi satuna gigkakno ramiknetkakinrina isai gweneyma noturu. Gi satuna gixate getwamonutanno. Gi satuna gixate gigkakno noturu-yma ruynumsakakinri Tawi pnuko chininrina gitayma. Ga wa xani wale yogimata ga wa kagwaklu gitayma ruylakakinripa."⁹Giyagni Doeg wa edomita, Sawolo gayinerutene-yma gwanatachri, gigita: " Gita geta ginretlu isai gwene Nowab runamta, wa Ahimelek Ahitob gwene. ¹⁰Wale gagjigogneta wa GITSRUKAACHI rumkata gipxakletyaplu, ga wa reneka nikletlu ga wa Gwilisteyo Goliat yoglolewapre".¹¹Giyagni wa rey yokanatna sasertote Ahimelek tomgapinripna, wa Ahitob gwene ga wa pejnuruneko ruru molene, wa sacertotene Nob gwanatachine. Pejnuruneko wanna rey yatkana. ¹²Sawolo wane china: "Xani wjemanu, Anitod gwenene." Wale gigita: "Gewno, nutsrukate." ¹³Sawolo wane chininitkalu wale: "¿Klu chinanu pkotnukno gita, pixa ga wa isai gwene-yma, pixa geneklu jimapro ga wa satu yoglolewapi ga wa panjigogneyegitlu Goyakalu gipxakyaplu wale, gita rayegixinripa, ga wa yogimatinripa xani pixka?¹⁴Giyagni Ahimelek gigitlu wa rey wane china: "¿Ginanwa pyayegrene kpashirine Tawi pixka, katni mekanuruta rey, girukowatachri gitsrukate ga wa kshinikanuru wa pupjiya?" ¹⁵¿Gi wa xani pjeni nanjigogneyegitatkalu Goyakalu-yma wa rupxakyaplu? ¡Gowuka putakanru gityegiya! Nanjityi rey gi wa puklukanuwnajixanna nomolene gi wa nurupji gajeneko. Gi rixanu pwayegreru gikeko rumata tye giknogachri."¹⁶Wa rey gigita: "Seyni getko pixapni gipnanuna, Ahimelek, pixa ga wa puru molenepni." ¹⁷Rey wane chinna solalone wanestsi tunwatachine girukotjene: "Giprotakanu ga wa giylaganna GITSRUKAACHI sacertotene. Gi rixanu wanna koxa gipxakanatlu Tawi, gi rixanu wanna gimata rasukinri, seyni gi wa rugkaknona." seyni rey gayinerutene gi wa ruylatkana GITSRUKAACHI sasertotene.¹⁸Giyagni wa rey wane chinru wa Doeg: "Puprotakanu ga wa puylaganna sasertotene." Giyagni wa Doeg wa edomita giprotaka ga wa ruylatanna sasertotenni; wale giylatanna yokgipmole pamyo yinni kigleru mkachri katajiru mokanutu gitakanatachinni (sasertotene mkalu) wale gogne. ¹⁹Yoglolewapre-yma, wa ruylatanru wa Nob, sasertote pokchini, jejinni ga wa suxonni, mturunni ga wa pogirchine gwenenni, wakanni, mporonni ga wa goweganni. Wale giylatanna yoglolewapre-yma.²⁰Seyni Ahimelek satu wugene, wa Ahitob, gwene Abiatar giwakatletachri, gasuka Tawi gastsigi. ²¹Abiatar gigkaklu Tawi wa Sawolo giylatanna GITSRUKAACHI sasertotenni.²²Tawi wane chinru Abiatar: "Wale gogne numatanata wa Doeg wa edomita wane gwanatini, wale getko gigkaklu wa Sawolo. ¡Gitni wa chinanuwatachrino puru molenni gipninrina! ²³Gitayma putukanu gi wa pikanu. Girixanu pixa giweklu gijgachri, gitanu koxa rujga. Gitayma gikeko giknoganyi."

Chapter 23

¹Wane chinruna Tawi: "Petanu, Gwilisteyone giylakaka wa Keyla-yma ga wa pagixanutna chogwutikanna." ²Giyagni Tawi ranjigogneta GITSRUKAACHI rupxakyaplu ga wa repomgalu: "¿Gi ge Gwilisteyogyegi nyanu nuylatyapna?" GITSRUKAACHI wane chinru Tawi: "Gajewa puylagapanna ga wa Keylani pognetkakanu."³Tawi solalotene gepomgalu wale: "Petanu, wpikana gewiya Gotaya. ¿Giyagni klu chinanu, Keyla gajanu Gwilisteyone solalotene yegi?" ⁴Giyagni Tawi rumepe gagjiretatnaklu GITSRUKAACHI rupxakyaplu. GITSRUKAACHI gigitatkalu: "Pyotunotanu, Keyla pyanu. Gita genekanyi Gwilisteyone pkanashkatinripa.⁵⁶Tawi ga wa solalote-yma Keyla yatkana ga wa Gwilisteyone-yma ruylakakatkana. Gowuka ranaka pratkanatkana wakanni ga wa ruylatkanna tsru giyaylalu. Giyagni Tawi gognetkakna Keyla gwachine yine. Giyagni Abiatar, Ahimelek gwene, rasukatka Tawi yma wa keyla yatkana, wale rujruka katajiru gimkaluyma (Sasertotene mkkalu) wa gimyoya.⁷Giyagni rugkapkatnakluna Sawolo wa Keyla yinri Tawi. Sawolo wane china: "Goyakalu genekno gimyoya. Girixanu waleni gishyatkana, girixanu wale pokchi psoluko gishyatkalurni yowumajeyma." ⁸Sawolo pejnuruneko solalotene giylalu chinanupa, Keyla yinripa, wane rumaletyapluna Tawi ga wa solaloteneyma. ⁹Rumatinitka Tawi Sawolo galuka giylaletyawaklu. Wale wane chinru Abiatar wa sasertote: " kigleru mkachri panikanu katajiru (sasertotene mkalu) gewi."¹⁰Giyagni Tawi wane china: GITSRUKAACHI, Gisrayiline Goyakalutre, pyayegreru galikaka mjema wa Sawolo keyla raluka ginreta, ruylatyaplu gita chinanu. ¹¹¿Galikaklege Keyla gajene, Sawolo myo renekannona? ¿Runanu Sawolo, jemyawaka pyayegreru? GITSRUKAACHI, Gisrayiline Goyakalute, nanjityi, wane pchinanru pyayegreru." WA GITRUKAACHI wane china: "Wale ginanu."¹²Giyagni Tawi wane china: "¿Galikakni Keyla gajene, samyokanna nsolalotene ga wa gitkoxa Sawolo yegi?" WA GITSRUKAACHI wane china: "Wanna samyokanyi."¹³Giyagni Tawi solaloteneyma, Patsrujire pacha pejnuna, yotunomtatka, Keyla runyatkana, pnukoyatkana. Wane chinruna Sawolo Keyla rasukyatka Tawi, ga wa wale gomkagitkalurni. Giyagni ¹⁴Tawi maleshawaka yatka popriwaka, Kshana mwiyawakampotu Zif pokchistsi. Sawolo gijgalu pagognemnunanuka, seyni Goyakalu gi wa gekakgitanru.¹⁵Tawi getlu Sawolo galuka giylaletanru; seyni wa xani Tawi Zif pokchi sreta maleshaka rawanatatka. ¹⁶Giyagni Jonatan, Sawolo gwene, yotunomta ga wa Tawi yegi yatka wa Hores, ga wa Goyakalu rumaponshinikanutlu.¹⁷¹⁸Wale wane chinru: "Gi wa pikanu. Sawolo myoya, nuru, gi wa rukshikanyi. Pixapni rey Gisrayilitane yegiya, ga wa pixastsipno gita. Sawolo , nuru, rumata koxwale." Wanna jemanshinikagkaka GITSRUKAACHI getanu. Hores rawgognenatatka Tawi, ga wa Jonatan gipji yatka wale.¹⁹Giyagni wa Zifeos ginyegitlu Sawolo wa Guibeaya ga wa wane chinruna: "¿Giyagni gi wa gewlu Tawi wixyegi yogimata Hores, waneru maleshawaka, Jesimon sreta? ²⁰¡Pujrukanu xani, rey! ¡Pixa galukyawaka, pujrukanu! Girixanu wixa galuka samyokletlu wa rey."²¹Sawolo wane china: "GITSRUKAACHI giglenshinikanyegitanru. Gi rixanu retashatno gita. ²²Gajewa, gimatpotapanu. Gijganru ga wa gikshikanru ginaka yogimata ga wa katu getlu waneya. Rugkaknona kgimatgogrerpotni. ²³Giyagni getanu, ga wa psolusretako gigjinri ginaka yogimata. Ga wa nsatokinipa kigle piranalu gigkakanno, giyagni gixayma nsatokanu. Chiji rawinipa, gita gijganru pejnuruneko gota gwachineyma."²⁴Yotunomtatkana yatkana Zif Sawolo getanuya. Seyni xani Tawi ga wa solaloteneyma Maon maleshawakate rawanatatka,wa Araba wa sur sreta wa Jesimon rawanatatka. ²⁵Sawolo solaloteneyma wanna gijgalu. Ga wa Tawi wane chinna wanna, giyagni rujrukatna ksotlewaka ga wa Maon chinikowaka rawanatatka. Wanna jeminitka Sawolo, romkagitatkaluna Tawi Maon sretaya.²⁶Pnu sretako yanatka Sawoloni ga wa Tawi ga wa solalotene pnuko yatkana wanna. Shiretamta Tawi ruknokamtyaplu Sawolo. Giyagni Sawolo solaloteneyma sajrukanatatkalu Tawi kashichyapatkaluna, ²⁷satu kgigkaklewakleru gina Sawolo yegi wane chinru: "Pshiretanu tekalu, girixanu Gwilisteyone giylatanatkana puchijneni."²⁸²⁹Giyagni Sawolotka getasha gomkagletatkalu Tawi ga wa Gwilisteyone yegi yatka. Wale chinanu wane sreta giwakatna Gitawaka Gasukikowaka. Tawi gatskotatka ga wa Gadi rawanatatka.

Chapter 24

¹Sawolo gi wa romkagitatkana Gwilisteyone, wane chinna: "Gadi sreta rukshikika Tawi." ²Giyagni Sawolo ganikna mapa waragka solalone pejnuruneko Gisrayili gajene ga wa rujgapluna Tawi ga wa solaloteneymananuko gitawaka sreta kabrane gwiyawaka.³Wale gapoklu wa gowegane prijerenyegi gatnugapoya, chijipna gwiyawaka. Walepna jiglokamta Sawolo ruchkatapinripa. Waneklu, Tawi ga wa solalotene gitopnapotu tuplanatna wanna. ⁴Solalotene wane chinru Tawi: "Tye gogne tkani GITSRUKAACHI yanumatinri, Wale wane chinyi: "Payegiyxemyoya samyokanyi, palukyawaka pumkata gixleta." Wane pnute Tawi tunwata pochkerpotuko wale yegi yamta ga wa rustakaptostsitanru Sawoloni.⁵Wale giknogitka, Tawi kojwakanshinikangajita girixanu rustakaptostsimkataru Sawoloni. ⁶Wale wane chinna solalotene: " GITSRUKAACHI gi galuka tye mugletu kamrutyaplu rey, gi rixanu GITSRUKAACHI gitakanruni, gi numkata giylaletlu, gi rixanu numata GITSRUKAACHI gitakanruni." ⁷Giyagni Tawi giykotna solalotene tye tokanchiya, gi wa raluka giylaletlu Sawolo. Tunwatatka Sawolo, rushpakamtatka kapnaya, ga wa yatka.⁸Wane pnute tye giknogitka, Tawi koxa galpokotatka, gipna rushpakamtyatka, ga wa tomgalu Sawolo: "Nutsrukate rey." Kapto sreta yigatatka Sawolo , yonogita Tawi chiji potuko rapoka yonogleta gi rixanu rekakgitlu kagwakpiratyalu. ⁹Tawi wane chinru Sawolo: "¿Klu chinanu pjemna payinerutene wane chinna: "petanu, ¡Tawi galuka giylaletyi?"¹⁰Xani puygalpotuko petyatka GITSRUKAACHI samyokanyi nomyoya chiji pnaya. Pimrine wane chinno nuylatyapyi, seyni gita kaspukyegityi. Wane nchina: "Gi wa numtukanru nutsrukate rey; gi rixanu GITSRUKAACHI gitakanruni." ¹¹Petanu, nuru nalukanru, petanru pumkalu ptostsi nomyoya. Klu chinanu nustaka ptostsimkatanyi gi wa nuylatyi, pumkata gimatletlu pixa maleshanno mugletu waka nuylatyapyi nomyoya, ga wa giwa nmukochirewata pixayma, pixa galikaka galuka giylaletno.¹²¹³GITSRUKAACHI galikaka giklukanuwnayenjixanwu pixa ga wa gita, pixa galikaka giklukanuwnayenjixanno, seyni galikaka gipagogneko numtukanyi pixa. Muchikawa yinni gwapachinni wane china: " Muglene koxa wanna koxa rapyegita mugletu."Seyni gita gi wa nayegixyi.¹⁴¿Kapto sreta katu gishpakamta Gisrayilitane rey te? ¿Katu romkagitna? ¡Kewe gipnachri! ¡waka gwero! ¹⁵Gi china GITSRUKAACHI walenwa wetjeru ga wa walepni wuklukjeru pixa ga wa gita, petau, ga wa pupxakanno ga wa gi wa petasha yaletanno pumyoya."¹⁶Nikata yanumletinitka Tawi chinanatyawaklu Sawolo, Sawolo wane china: "¿Tyeni ptokanu noturu Tawi? Sawolo saplewata ga wa chiyagata.¹⁷¹⁸Wale wane chinru Tawi: "Pixni galixachripotuty gita pnute. Gi rixanu mugletuyma pwenutno, gi rixanu gita kigleru nixyi. Xani pugkakatkano pixa gi wa kiglewaka pkamrutyano, gi wa puylatno GITSRUKAACHIMKA samyokno pumyoya.¹⁹²⁰Girixanu satu yineru gikshikinri rayegixanru, ¿Gi ge retasha yaletanru giwekachri? gi rixanu GITSRUKAACHI giglenshinikanyegitanyi kigleru pkamrutyano xani. Numatatka pixapni rey pyi psoluko gisrayilita samyokalurupyi.²¹GITSRUKAACHI giwakayma galikakpotu pchinanno gi wa puylatanna nomolene, gi wa pjijrolekanru ngiwayaya ga wa nomolene wa nuru pjiya." ²²Giyagni Tawi galikakpotu chinru Sawolo. Wanepnute Sawolo gipji yatka, seyni Tawi solaloteneyma

Chapter 25

¹Rupnanatka Samwulni gipnanatka. Pejnuruneko Gisrayiline gapatjeta ga wa chiyagatna wale chinanu, ga wa gipjiko Rama kapnatanruna. Wane pnute Tawi yotunomtatka ga wa Paran sreta maleshawaka yatka.²Maon rawa satu yineru, Karmel pokchi ponikowatyachri. Walenwa jeji kaprojirpotu. Wale waneya mapa waragka gowegane ga wa satu waragka kabrane. Wale jiwjinatna rowegatane Karmel ya. ³Wale yineru giwakni Nabal, ga wa ganunro giwakni Abigail. Wala suxo kanshinikanrurni ga wa kigle manerni. seyni wa jeji kachiperni ga wa mshinikanutlu gi wa rugle getlewleta. Walenwa Kaleb klopishni wale.⁴Maleshawaka rawanatini Tawi jemlu Nabal jiwjityana giprane kabratene. ⁵Giyagni Tawi yokanatna Pamole rayinerutene, "Karmel gyanu, Nabal yegi gyanu, ga wa galukgiwakatanru gita giwakaya. ⁶Gixa wane chinanru, "Puwekakopshini gixpotu waneyapyi. Kigle gwalepyi ga wa pupji koxa ga wa psoluko wane pixle kiglerupni.⁷Wjema waneyyi kjiwjiklerunr. Pgirukotapratjene wixaymananna, gi wa wumtukna, gikeko ramgiyna wanna ga wa gwirukotyana Karmel gawanatyawakaya. ⁸Pepomganna pwayegrene, wanna wane chinanyi. Xani nwayegrene gikta puglereta getletna, Ga wa wapoklu gimjiklu gogne. Wanjipotutyi pwayegreru myo gwachri ga wa puturu Tawi"⁹¹¹Tawi solalotene gapokinitka, Wanna wane chinru psoluko pirana wa Nabal wa Tawi chinyana wane pnute kagwakna. ¹⁰Nabal gigitna Tawi solalotene, "¿Katni wa Tawi? ¿Katni wa Isai gwene? Gixna wa xani rutsrukatennina gasukyachine. ¿Njimaprotlege nkashichanu ga wa gonu ga wa nnikchite wa nuylatanunena jiwjiklerune chinanupa. nenekyapna yine pnu ginyachine wma numatanune?¹²Tawi solalotene satokatkana, ga wa psoluko rugkakatkaluna wale chinyawakna. ¹³Tawi wane chinna solalotene, "Satkaka solalo kashichanru yoglolewapre". wane rixatkana satkaka solalo kashichatkalu yoglolewapre. Tawi koxa koshchekatkalu yoglolewapre. Gepkoxamkoje pacha solalone Tawiymatka, ga wa gepi pachas waneko rutukna tsapanna girukotachine.¹⁴Seyni pimrine maklujine wane chinro wa Abigail, wa Nabal gnunro; wale wane china, "Tawi yokanatna gipirana ganikachine ralukapyapluna pganuru, seyni wale pnumnu chinanna. ¹⁵Seyni galikaka yine kigle galukakle wixayma. Seyni gikeko giknogwu ga wa gikeko wamgiya wannayma gawanatini maleshawaka gawanatini.¹⁶Wanna girukotanatwu wixa gogi ga wa goyechno, wannayma gawanatini wannayma wgirukotanatna gowegane. ¹⁷Giyagni pumatanru wa tye ga wa pyanshinikanutanru pkamrutanrupa, seyni mugletu jiglokanru wixa gitsrukatni, psoluko gipji koxaya. Walenwa yineru kachiperu gikeko rumkata giynumsaleta."¹⁸Wanepnute Abigail tshireta ga wa gepi pacha jimapro, gepi potirya wino, pamyo gowegane talpokotatka, ga wa pamyo gramo kotajitkaluru, satpacha gawa pasas, ga wa gepi pacha jimapro wa higo kamrutikaluru, ga wa mporotji tutakatkalu. ¹⁹Wala wane chinna twayegrene, "Gixa gapka yanu, ga wa gita kaptotanu gixa gajxigi. "Seyni wala gi wa tugkaklu tganuru.²⁰Mporo-tji tuptekinitka wala ga wa maleshaka tyapamtatka, Tawi rayineruteneyma yoptotaplona wala, ga wa wala wanna-yma rukshikakatkana.²¹Xani wane china Tawi, "Galikakpotunanni maleshawaka maleshawaka numretanatlu wa tye yineru, ma ramga gejnukatetinripa wale, wale satkakyano mugletu ga wa kigleruya. ²²Goyakalu nkamrutanu gita, Tawi, wane pnutkoxa, goyechnokawkoxa ruweka satu makluji pejnuruko waneya rixinri wale."²³Giyagni Abigail getinitkalu Tawi, tshiretamta ga wa tporoteya tujrukya ga wa tyonogyegitlu Tawi chijpotuko tapoka jiwuta. ²⁴Jijixi yegi tapoka ga wa wane china, "gityegipje, nutsrukate, giklukawnachrono. Petasha yanugletanro pyaregrero, ga wa pjemanro yanumletanro pyayegrero.²⁵Gi wa petashatanru rutakyaplu tye yineru kotnukaluru, Nabal, walenwa giwaka, wane rixa wale. Nabal nni giwaka, seproluni wale. Seyni gita, pyayegrerno gi wa netna jejine maklujine nutsrukatyegi, ginnanwa pyokanatanune. ²⁶Xani galikaka, nutsrukate, girixanu GITSRUKAACHI giweka, ga wa pixa giweka, GITSRUKAACHI yokanatyi pupkakyaplu granchi, ga wa papnuyegitnawa pumyo-yma, xani galikaka petashatanna payegijxene, ginnakta galuka giylaletlu nutsrukate, Nabal pixka rixanu.²⁷²⁸Wa tye genekashlu pyayegrero ganikyayi nutsrukate chinanu penekanna psolalotene nutsrukate gomkagitachine. Nanjityi pkaspukinna mukochirna pyayegrene, galikaka GITSRUKAACHI kamrutinna satu panchi poyegiru nutsrukatenu, gi rixanu nutsrukate giylakaka giylalu chinanu GITSRUKAACHINU; puwekakopshini gi wa mugletu pukshikiko.²⁹Seyni yinemka gomkagitanyi ruylatyapyina, wanemka rixanna seyni nutsrukate giwekle gimretkalurni GITSRUKAACHI Goyakalu ptogi gwachine; Ga wa Wale gowukpotu rutaaka giwekletanyi payegijxeneya, shirigkamta porsukotkaluru pixka.³⁰GITSRUKAACHI wane gixlu wa nutsrukate psoluko kigleru kamrutanru Wale gipiratyayi, ga wa gitsrukachi rixkakyi Gisrayilitanyegiya, ³¹wa chinanu gi wa wamonuwatachripyi, wa tye gi wa pchinotaru nutsrukate, gi wa granchi putkaka maleshawaka, gi wa papnuyegitnawa. Gi rixanu GITSRUKAACHI kigleru kamrutinri nutsrukate, pushinikanro pyayegrero.³²Tawi wane chinro Abigail, "GITSRUKAACHI, Gisrayilitane Goyakalute, giglenshikanyegitkaluropyi, Wale yokanatyi nyoptotapyapyi. ³³Ga wa pumatkale wale giglenshinikanyegitanyi, ga wa pixni giglenshikanyegitkaluryi, gi rixanu gi wa puchixlu gralu nupkakinripa maleshawaka, gi wa gitnanuko gapnuyegitnawa.³⁴³⁵Galikakpotunanni GITSRUKAACHI, Gisrayilitane Goyakalute, ruweka, Wale chinanu gi wa nuylatyi, gi rixanu pixa galuka gikshiklepotutno, ga wa wale gi satuna jeji mturu ruknokamtana Nabal-ni," Wale chinanu Tawi yoptotlu gimyoya wala ganikyalu; wale wane chinro wala, "Kiglenshikanuryi yanutka pupji; njemaplajitatkayi ga wa nugityi pixa."³⁶Abigail Nabal yegi tsatokatka, getanu, wale meyiwanata gipjiya tsru niklewlu, rey gixyawaka rixa; ga wa Nabal gaji gimjikachrini walenanuko, girixanu rumpotuta. Giyagni wala gikeko chinru wale prikpotunanuko.³⁷Yoyechnokawatkani, wa Nabal ruknoga gimretinitkalo wa winga, ganunro wane chinru tye piranaya; gikeko rumkata chinretanatka gi rixanu yayixanatka waleni, sotlu pixka rixanatka. ³⁸Pamole gogne rixnitka GITSRUKAACHI giylatanatkalu ga wa rupnanatka.³⁹Tawi jeminitka Nabal-ni gipninrinatka, wale wane china, "GITSRUKAACHI giglenshinikanyegitkalurni, gi rixanu pnumnu chinno wa Nabal, ga wa pumretlu pyayegeru mugletuya. GA WALE satkakyanru Nabal-ni mugletu raluka kamruretanru." Wane pnute Tawi yokanatna wane china wa Abigail, ganunrotyapatkalo. ⁴⁰Tawi solalotene Abigail yegi rapokinitka wa Karmel pokchi, wanna giynumsatlo wala wane chinrona, "Tawi yokanatwu pixyegi ganunrotyapatkayi"⁴¹Wala yotunomta, chiji potuko tapoka yonogleta, wane china, "Petanu, nupxakanyi, pyayegrero nutsrukate Tawi, ga wa nerkajixitanyi." ⁴²Tshiretamta Abigail ga wa tyotunomta, tporote tuptekatjita ga wa pamyo twayegrerone gomkagitlo; ga wa wala gomkagitna Tawi yokanatanune ga wa ganunrotatkalo.⁴³Tawi koxa gnutatkalo Ahinoam wa Jezreel; ga wa gepineko ganunrotatka. ⁴⁴Wane pnute, Sawolo genekatnaklu wa Mical rushicho, Tawi gnunro, wa Palti wa Lais gwene, wa Galim pokchi gajene.

Chapter 26

¹Wa zifeos gina Sawolo yegi wa Gubea wanna wane china: "¿Gi ge Tawikni wa tye yogimjenatachri wa Haquilaya, muchikawa Jesimon gwajenatachri?" ²Giyagni Sawolo totunomtatka ga wa Zif yatka, mapa warangka solalone Gisrayili ranikinine waleya, rujgapyapluna Tawi Zif maleshawakate.³⁴Hakila sreta rapoka Sawolo, Jesimon rumkata gikshikikota, gatnugapoya. Seyni Tawi nwikowanu rawanata waneko rixeta, wale getlu Sawolo ginamtinri kapto sreta nwikowakanu. Giyagni Tawi yokanrewata rumatyapa gikta galikaka runa wa Sawolo.⁵Tawi yotunomtatka ga wa Sawolo gwanatyawaka yatka; wale getlu ginaka rukluganata Sawolo ga wa Abner wa Ner gwene, walenwa solalone pogire General; Kampamentotna ruklugatka Sawolo, ga wa solalone wale sajrukna, pejnuruneko gimka.⁶Giyagni Tawi wane chinru Ahimelek wa hitita, ga wa Abisai Sarvia gwene, Joab mole:"¿Katuymapno gita Sawolo kampamentote?" Abisai wane china: "¡Gita! Gitaymapyi pixayma nyanu." ⁷Giyagni Tawi ga wa Abisai solalone yegi yatka goyechno. Wane rawanata Sawolo gimkachri kampamentoteya, ga wa yoglolewapre chiji kapnata gijiwu nwaka. Abner ga wa solalotene sasruklu wale stsi. ⁸Giyagni Abisai wane chinru Tawi: "Xani Goyakalu genekyi payegijxeru yegi. Xani nanjityi petashatanno chiji yoglotanu yoglolewapre ga wa gyotmukashatanru. Gi wa nyotmukanru gepi chininri."⁹Tawi wane chinru Abisai: "Gi wa pumtukanru;¿Katu gimkata giylaletlu GITSRUKAACHI gitakanru ga wa mannashatu?" ¹⁰Tawi wane china: Ruweka GITSRUKAACHI, Wa GITSRUKAACHI giylatanru, rupninri papko ginannu, waka giylalu yegi yininapa wane rupninina."¹¹GITSRUKAACHI gi wa gichicno nuylatyaplu Wale gitakanru; seyni xani, ntowutyi, pkashi yoglolewapreganru gijiwustsi gwachri ga wa gonu yegi, ga wa gayanutka." ¹²Giyagni Tawi ganikyanatkalu yoglolewapre ga wa gonu yegi Sawolo gijiwu stsi gwanatachri, ga wa rasukatkana. Gikeko getlu ga wa giwa rumatna, wanepnutkoxa gikeko giyoka, girixanu pejnuruneko gimkanata, rumkakakpotutna GITSRUKAACHI wannani.¹³Giyagni wa Tawi pnu sreta yatka ga wa mwikowakanu magka gowuka; gowukpotu wannate yatka. ¹⁴Tawi saplewjegitna yien ga wa Abner Ner gwene; wale wane china: ¿Gi ge pugita, Abner?" Giyagni Abner gigita wane china: "¿Katyi pixa psaplewjegityawakyi wa rey?"¹⁵Tawi wane chinru Abner: "¿Gi ge pixakni wa jeji mpiklegotyi? ¿Gi palutunanyi pixa Gisrayilitane yegiya? ¿KLu chinanu gi wa pgirukotyechnotanru putsrukatni wa rey-ni? Gi rixanu runapna rey galuka giylaletachine. ¹⁶Wa tye pkamrutanru gi kigleru. Gi rixanu ruweka GITSRUKAACHI, pixa gimkata gipnaleta girixanu gi wa pgirukotyechnotanru putsrukatni, wa GITSRUKAACHI gitakanruni. Xani petanu ginakanru rey yoglolewapreni, ga wa gonu yegi wa gijiwustsi gwanatachri."¹⁷Sawolo gimata plajitlu Tawi wane china: "Pixa plajni , Tawi noturyi?" Tawi wane china: "Gigi gita plajikni, nutsrukate, rey." ¹⁸Wale wane china: "¿Klu chinanu pomkagitlu pyayegreru nutsrukate? ¿Klu nkamrutgita? ¿Klu mugletu nkamruta nomyoya?¹⁹Giyagni xani, nanjityi, Puchichanno nutsrukate rey, pjema tokanutyaplu pyayegreru. Galikaka rixinipa GITSRUKAACHI gitakinipyi gita payegixinripa, puchichanru satu genekashlu; seyni yineruko rixinipa, kamakpiratkalurupni GITSRUKAACHI getanu, girxanu xani ruknoknona, malesha nixinripa GITSRUKAACHI ponikowle; wanna wane chinno:"Petanu pimrine goyakalune pyoptsojityegitanu." ²⁰Seyni xani, gi wa rupkakanu nograga chiji gowuka GITSRUKAACHI getanu; girixanu wa gisrayilitane rey-te rushpakamta rujgiyaplu sato gwero tseklu pixka goshaya."²¹Giyagni Sawolo wane china: "Gita mukochirewata. Psatokanutka, Tawi, noturu nalukanru; xani gi wa nuylajixanutkayi, girixanu nukshikatkalu kigleru giweklu nixinripa pixa getanuya, ga wa mumatkaletu pixka nixanata ga wa nkamrutlu mugletpotu".²²²³Tawi gigita wane china: "¡Petanu, pyoglolewapre gewi, rey! Puchichanna payinerutene maklujine ginanu gewi rujgpanruna ga wa ranikyegitanyina. GITSRUKAACHI wenutanru satkaka yineru rixyawaka kamrure; girixanu GITSRUKAACHI samyokyi nomyoya xani, seyni gi wa nuylatyi wale gitakanruyi.²⁴Petanu, puwekinri kigle potlu noygaleya xani, giyagni nuwekinri galukalurpotni GITSRUKAACHI ygaleya, psoluko kyapreru waleko gipxakno. ²⁵Giyagni Sawolo wane chinru Tawi: giglenshikanyegitkaluryi, Tawi noturu, ga wa tsru galukalurkaka pkamrutanu, ga wa psoluko kiglerupni." Waneklu Tawi yatka waleko rushinikyawaka ga wa Sawolo satokatka rawyawaka.

Chapter 27

¹Rajiya wane chinya Tawi: "Pagogne nupnanu Sawolo myoya; kiglernige Gwilisteyone pokchi nasukinri; Waneko Sawolo ramanutanu ruygiyapno Gisrayilitane chijne kaptote nyimpatka; waneklu nasukinitkalu wale myoya."²Yotunomtatka Tawi patsrujire pacha solaloneyma waleyma lune, wa Aquis Maok gwene, rey wa Gat gajeru, ³Akis yegi rawjenatatka Tawi wa Gat, wale ga wa solalotene, satkaka gipji waneyatka ga wa Tawi gepineko ganunrone,Ahinoamk wa Jezreelita, ga wa Abigail wa Karmel gajero, Nabal gnunronanu. ⁴Wane chinruna Sawolo wa Tawi gasukatka Gat yatka,⁵Tawi wane chinru Aquis: "Nukshiklu petwamonutyano, nantjityi penekannimkano nwiyawakapa pokchi gowukate, wane numka gwaletinrinapa: ¿Klu chinanu, pixayma nwanu gi wa galukalurni gitayma pwinripa wa pokchi?" ⁶Giyagni wa Aquis genekatkalu Sckag wake gogne; Giyagni wa Siclag pogirchine reye Gota gwachrini xani potunanuko ⁷Gwisteyone pokchi rawanata Tawi satu walapu ga wa gepkoxamkoje ksuru.⁸Tawi solaloteneyma gixo pokchini ruylatna ga wa konamkatna gichijnena wa geswitanni, kwerzitanni ga wa gamalecitanni; girixanu wale chijne shur gajene chijneni, gowukpotu Gigipto chijne pixka. Wanna wane gwajenata wale chijne walenwa kapokotu gichijnena. ⁹Tawi giylatabna gikeniko ruwekaka jejinni ga wa suxonni gi wa wannaniko ruwekaka; ranika gowegatetkanna, wakanni, mporoni, kameyoni, ga wa gimkalna; ga wa Aquis satokatnakna.¹⁰Aquis wane china, "¿Katni pkonchijnetapa xani?" Tawi gigita, "Shur gota gwachinni," waka" wayegijxerni sur wa gota," waka "wayegijxeru sur wa Jerameel," waka wayegijxeru sur quenitanni."¹¹Tawi gikeniko ruxete jejinni ga wa suxonni ranikanunepmaka Gat, wane china, "ma wixako rugkakletyapna, "Wane rixa Tawi." Tyenwa kamrujenatanru psolgogneko Gwilisteryone chijne rawanatini. ¹²Aquis galixlu Tawi, wane china, "Walegapka muchichlu gipokchi Gisrayilita rayegixyapluna; wale chinanu nwayegrerur gognenanupni."

Chapter 28

¹Wane rixatka wale gogne Gwilisteyone solalotene-yma gapatjekakatka Gisrayilitane ruylatinripna. A quis wane chinru Tawi, "Palpokotanu gitayma pyanu nsolaloteneyma pixa ga wa psolalotene-yma." ²Tawi wane chinru Aquis, "Wane rixanu pyayegreru pixa galukyawaka." Aquis wane chinru Tawi. "Pixapni wa ngirukotjerugognenampatkayi.³Rupnanatka Samwulini, psoluko Gisrayilita chijne chiyagata ga wa Rama kapnatanruna, gipokchiko. Wanepnutkoxa Sawolo chiji rukluga wanna giynumsatna gipnachine waka samenruna. ⁴Giyagni Gwilisteyone jemanshinikankakatkana ga wa yamtatkana Sunem chinikowaka rapokna; ga wa Sawolo koxa gapatjetatkana gisrayilitane solalone, wanna Gilboa gapoka.⁵Sawolo getinitkana solalone Gwilisteyone, pikana waleni, ga wa rutotokgajpotutana. ⁶Sawolo ganjigogneta GISTRUKAACHI rupxakyaplu, seyni GITSRUKAACHI gi wa gigitanru- gi wa rupnawleyako, gi koxa Urim, gi wa profetako. ⁷Giyagni Sawolo wane chinru Wayegreru, "Sato suxo pukshikinno gipnachine giynumsatachro, wane nyinripa gita ga wa wala gigkakanno, "Wayegrene wane chinru, "Petanu, wanero satu suxo Endor wane chinna gipnachine tuynumsatinri.⁸¹⁰Sawolo kogetkoga, satuko mkachri rutaka, ga wa gepi jejine ranika waleyma; goyechno yegi yayegitlona suxo. Wale wane chinro, "gita chinanu punkakanunno, nanjityi, gipnachine puynumsatanu gita chinanu." ⁹Suxo wane chinru, "Pixa gimata Sawolo kamrure, gi rixanu wale ginanshinatlu psolchijneyako gipnachine giynumsatikolu. Giyagni ¿Klu chinanu putsekletlu nuwekinri, nupniyapa?" Sawolo towutpotutlo GITSRUKAACHI giwakayma wane china, "Ruweka GITSRUKAACHI, Maleshaplu puklukanuwnajixinri pixa tye chinanu."¹¹Giyagni suxo wane chinru, "¿Katu gwapjixinyi?" Sawolo wane china, "Samwuli pwapinno gita chinanupa." ¹²Suxo getinitkalu Samwuli, wala chiyagata tsruktechi tixa Sawolo-yma tuynumsakaka, wane chinru, "¿Klu chinanu pyokwitno? Pixni Sawolyi."¹³Wa rey wane chinro wala, "Gi wa pikanu. ¿Kluneru peta? Suxo wane chinru Sawolo, "netlu goyakalu chiji gatskotyachri. ¹⁴Wale wane chinro wala, "¿Gi rixpokotwale? wala wane china, Satu jeji tsrushkiki teno yamta; ga wa gimkalu gowukalu gitakachri." Sawolo gimatatka Samwuli rixinri, chiji potuko rapoka yonogleta ga wa rekakgitlu kagwakpiratyalu.¹⁵Samwuli wane chinru Sawolo, "¿Klu chinanu pkojwakno teno panikno?" Sawolo gigita, " Nkojwakanshinikampotuta, girixanu Gwilisteyone galuka giylaletno, ga wa Goyakalu giknokanno gi wa rugitanno gi pagogneko, gi wa profetaneko, gi wa gipnawluyako. Wale chinanu ntomgayi pixa, pugkakyanapno ginixpokotanuna."¹⁶Samwuli wane chinru, "¿Klu chinanu pepomgan-gita, GITSRUKAACHI giknokatkayi, ga wa waletkani payegijxeru? ¹⁷Wa GITSRUKAACHI wane rixkakatkayi pixa Wale wane china klu pkamrutanu. GITSRUKAACHI kaspukatkayi gi wa pixatkani rey Tawi renekatkalu"¹⁸Girixanu pixa gi wa jema tokanutlu GITSRUKAACHI, gi wa pjemu wa rapnurewatinripa Amalek chinanmaka, Wale chinanu wane rixatkay xani. ¹⁹Seyni galikaka, GITSRUKAACHI samyokanunyi Gwileyone myoya pixapni ga wa pejnuruneko Gisrayilitanepni. Yechikawa pixa ga wa pwugenene gitayma. GITSRUKAACHI KOXA samyokanunna Gwilisteyone myoya Gisrayiline solalotenepni."²⁰Giyagni Sawoloni gimpotuko chiji rapokamtana ga wa pikpotutana Samwuli tokanu chinanu. Gi wa gichkopirananru, gi wa nika wale gogne, gi wa goyechnoko. ²¹Suxo gigyegitlu Sawolo ga wa tetlu kojwakanshikampotutinri, wala wane chinru, "Petanu, pyayegrero jema plajityi; kyowikowakoxa nutaklu nuwekinri ga wa njema tokanutyi pchinyano.²²Xani, nanjipotuyi pixa, pjema tokanutankoxlo pyayegrero, petasha gitakletano niikaluru pix-yegi. Pnikanu pmuxkowanshininutinripa pyagapokopshini gatnugapoya. ²³Seyni Sawolo gi wa raluka wane china, "Gi wa nnikanu." Seyni wayegrene, wa suxostsi gwachine, wanna gapoklu, ga wa wale jema tokanutna. Giyagni yotunotatka chijiya ga wa giptako tuplatatka.²⁴Suxo waneyananu topji waka gwene kpixwakalo, wala shireta giylaletlu; garina pagi tkashicha, tkapchatlu, ga wa tjimatkalu gi wa levadura tutaklu. ²⁵Wala ganikyegitatkalu Sawolo ga wa wayegrene, ga wa wanna nikatka. Giyagni wanna yotunomtatka psol-yechnoka yatkana.

Chapter 29

¹²Pejnuruneko Gwilisteyone solalotene-ymakna wa Afec chinikowaka rapatjetyana; ga wa Gisrayilitane gonu gishpakgatyawaka rapokna wanna Jezreel chinikowaka. Wa principene wa Gwilisteyone kotspalkakna satpacha waka satu waragka rixna; Seyni wa Tawi wanna girukowata Aquis sreta.³Wa principene Gwilisteyone wane china, "¿Kluneru kamrutna Gewreyone gewi?" Aquis wane chinna pimrine principene wa Gwilisteyone: "¿Gi wa Tawikni wa tye, Sawolo wayegreru wa rey wa Gisrayelita, waleyma tye gogne kaka, waka tye walapkaka, ga wa gi wa netlu mugletu kamrutinri xani potunanuko?"⁴Seyni principene Gwilisteyo gimtunwa waleyma; "Wanna wane china: "Punkakanro wale yineru yanutka, yanutka wa penekyawaklu; gi wa wixa-yma yanu giylalu yegi; patako waleko gimkata giprotakyegletanwu wayegijxeru wixyapa wuyakakopshini. Klu chinanu ¿Gimka rixpoko kigle gwashle gixletatatka Rutsrukate-yma? ¿Galukta xani wayinerutene jiwu?⁵¿Gi ge walekni Tawi, shikaletanruna ransale-ymananukna, wane chinna: "Sawolo giylatanna satu waragkani, ga wa Tawi pamole waragka?"⁶Giyagni Aquis tomgalu Tawi wane chinru: "Girixanu GITSRUKAACHI giweka, pixni kshinikanuryi, pushpakini ga wa pjiglokini waka psolalotene-yma kshinikanuryi gita ygaleya; gi wa mugletu nukshikyayi puniniyakawako , xani potunanuko. Seyni galikaka, principene gi wa kiglenshinikanna pixa-yma. ⁷Xani psatokanutka, kigle yalepyi, ma rumtuwniyapna wa Gwilisteyone principatene."⁸Tawi wane chinru Aquis, ¿Kluneru nkamruta? ¿Kluneru petyano wa pyayegrerno tye gogne kaka pixayma nwinri xani potunanuko, ga wa giwa numkata giylakakleta nayegixeruyma wa nutsrukate rey?" ⁹Aquis gigitlu Tawi wane chinru: "Numata maleshayi gita-yma mugletu, gangeline pixka goyakalunu nixa getletyi, seyni galikaka, Gwilisteyone principatene wane china: "Wale giwa ginanu giylalu yegi wixa-yma."¹⁰Giyagni yechikawa goyechnokawpotuko pyotunotanu putsrukate wayegreryi pixa-yma ginachine; goyechnokawpotuko pyotunotanu yechikawa tkachi gishpakimpatka, pyanutka." ¹¹Giyagni Tawi goyechnokawpotuko yotunotatka, wale ga wa rayinerutene, yinripatkana goyechnokawa, satokanutkana Gwilisteyone chijne. Seyni wa Gwilisteyone Jezreel yatkana.

Chapter 30

¹Giyagni, Tawi rayinerutene-yma Siclag rapokatkana mapa gogne chininri, amalecitanekta giylatanna Neguey gajenni ga wa Siclag. Wanna giylatanna wa Siclag gajenni, ga wa yoxikanna, ²ga wa suxonni kashichna pejnurunniko gwanatachinni, mturunni ga wa tsrunni. Gikeko ruylatna, seyni ranikanna yangapoko pshinna.³⁴Giyagni Tawi ga wa rayinerutene-yma rapokatkaluna pokchi, yoxikalurunatka, ga wa ganunronna, wugenenni, wugeneronni chowgumkanatkana. Giyagni Tawi ga wa yine waleymalune saplewatna ga wa chiyagatna chiyampotutna ramanu chiyagletna.⁵Gepinniko Tawi gnunronni ganiikana, Ahinoam wa Jezreelita ga wa Abigail wa Nabal gnunronanu wa Carmelita. ⁶Ga wa wamonuwnapotuta Tawi, gi rixanu yine yanumsanata sotlujetikolupna, gi rixanu pejnuruneko yine rumtuwnagajitna, satkaka jeji wugenene jejine ga wa suxone; Seyni Tawi muchkotnawa RUTSRUKAATE, Royakalute chinanu.⁷⁸Tawi wane chinru Abiatar Ahimelek gwene, wa sacertote "Nanjityi, pwapanru mkachri (sasetotene mkalu) gita chinanupa." Giyagni Abiatar gwaplu mkachri wa Tawi chinanupa. Tawi gagjigogneta GITSRUKAACHI ranjjita, wane chinru: "Nomkagitinipna wanna, ¿Gi ge napkapanna?" GISTRUKAACHI gigitlu: "Pomkagitanna, galikakpotunanu papkapanunna, ga wa pejnuruneko pwapanu."⁹Giyagni Tawi wane yatka, ga wa patsrujire pachasolaloteneyma waleyma gwachine; ga wa gonu gijrukgatyawaka rapokna, waneko rutukna pimrine. ¹⁰Seyni wa Tawi gomkagitna, wale ga wa gepkoxamkoje pacha solalone ymatkalu; gi rixanu gepi pacha waneko gitukatka, gi rixanu gi wa gichkopirananatkana wannani gi wa rumkata giknogletluna rujrukgatyawaka.¹¹Wane rukshikyaluna satu Gigipyo neru rusanate gwanatachri ga wa Tawi rawapna; jimapro renekna, wale nikatka; gonu koxa renekluna rurunrupa; ¹²wanna koxa geneklu higo kamrutikaluru jimapro ga wa gepi gawa pasas. Nikinitka wale, satoka muchkonutatka, girixanu gi wa jimaproko nikana gi koxa rurana gonu mapa gogne ga wa mapa yechno.¹³Tawi wane china: ¿Kluneru neryi? ¿Ginaka punya? wale wane chinru; "Gitni satu maklujno Gigipto gajerno, amalecita wayegrerno; nutsrukate giknokamtanno girixanu mapa gogne nyayixanatka. ¹⁴Neguey-ni wuylatapa wa ceretewonni, Gota yegi gwachinni, ga wa Neguey wa Kaleb, ga wa wixa yoxikanru Siclag-ni.¹⁵Tawi wane chinri: "¿Panikanno kgiylalewaklerun-yegi? Gigipsyo wane chinru: "Nantjityi Goyakalu getanu gi wa puylatanunno waka nutsrukatyegi penekanunno, ga wa gita ganikanyi wa kgiylalewaklerun-yegi.¹⁶Tawi ganikatkalu gigipsyo neru, ga wa kgiylalewaklerune gipalatachine psoluko gichijnena, nikanatna, rurunatna, ransanatna ga wa rejnunkatna Gwilisteyone yegi rawapinrina wa Gota chijneya. ¹⁷Tawi giylatanatkana rushpakinitka tkachi ga wa goyechnopotunanuko ga wa wale prika. Gi satunani jejni gasukana ga wa gepkoxamkoje pacha maklujine, kameyo tjimne tuplatachine ga wa rasukna.¹⁸Tawi gikshikatkalu psoluko gamalecitane ganikyanru; Tawi koxa gikshikatkana gepi ganunrone. ¹⁹Gikeko magata mturune tsrune, wugenna jejine mture ga wa suxo mture, rejnugkatna, pejnuruneko kachogwurune ganikannru wannanu. ²⁰Tawi ganikatkalu psoluko satokinitka. Tawi ganikanatkana pejnurunni prachinni, wanepnutkoxa rupxalune jejine wakanni ganikatka. Wanna wane china: "Tyenwa tawi gejnugkate."²¹Tawi yayegitna gepipacha solalone gigrokachinena romkagitjene, rushpakgatyawaka gonu Besor chinikowa gitukachine. Wa nyi solalone kosekamtna Tawi-yma yoptokakinripna.Tawi gapjegitinitkana wanyi solalone, ralukna. ²²Pejnuruneko jejine mshinikanune ga wa rupxaletanune gike gapine Tawi-ymalune nanu wanna wane china:"Klu chinanu nyi solalone gi wa wixayma, gikeko pagixanu gapanru wenekanna. Satkaka solalo ranika gnunrotanutka wugenene, ranikotkana , ga wa yanutkana.²³Giyagni Tawi wane china: "Gixa gi waneko gixanu, nomolene, GITSRUKAACHI genekwu. Wale girukotwu ga wa kgiylalewaklerunni wixamyo samyokwu girixanu wannanwa wayegigxene. ²⁴¿Gikeko jemanungi gixapni wa tye chinanu? Girixanu katunukoktani giylalu yegi yachine, Wane pnutkoxa yine ppagixanu kagwakachinkoxa, wanna-yma gapikakanu pixkakaklu potuko." ²⁵Wane rixa xani tye gogne, Giyagni Tawi kamrutlu satu poyagkakaluru tokanchipa pejnuruneko Gisrayiline chinanupa.²⁶Siclag runinitka Tawi, wale yokanatlu pimri pagixanu Gota chijne wa tsrushkikine chinanu, ga wa rumatanune, wane chinna: "Gewlu satu genekashlu gixa chinanupa GITSRUKAACHI gayegigxene gejnutkatni." ²⁷Wale koxa yokanyegitna tsrushkikine wa pagixanu Wetel gwachine, Ramot wa Sur sreta gwachine koxa, Jatir gajene koxa, ²⁸Aroer gajene koxa ga wa Sifmot gajene koxa, ga wa Esternoa gajene koxa.²⁹Wale koxa yokanyegitna Racal gajene tsrushkikine, ga wa Jerameelitas pokchi gajene koxa, ga wa Quenita pokchi gajene koxa, ³⁰Ga wa Horma gajene koxa, ga wa Corasan gajene koxa ga wa Atac gajene koxa, ³¹ga wa Hebron gajene koxa, ga wa pejnurumpotunanuko chijne Tawi gimatyawaka ga wa wale potuk-xako Tawi ga wa rewayinerutene.

Chapter 31

¹Gwilisteyone-yma ruylakakatkana Gisrayiline. Gisrayilitane solalotenni gasukanatka Gwilisteyone myoya ga wa rupnanna wa Monte Gilboa chinikowaka. ²Ga wa Gwilisteyone gomkagitanatkalu Sawoloni ga wa wugenenni. Gwilisteyone giylatanatkalu Jonatanni, Abinadab-nni, ga wa Malquisu-nni, ga wa wugenenni. ³Tsru potunani wa giylalu Sawolo chinanu, ga wa kashri kashichachrikoxni rapkajrutna. Ga wa kachinyempotunru waleni gi rixanu wanna giylakanru.⁴Wane pnute Sawolo wane chinru yowuma shpata kashichachri, "pkoshpakanru pyoglolewapre ga wa wale-yma pyoglotanno. Gi rixanu runanna msasruka gistajitkone wanna gapnokatanunno gitapni," seyni yowuma shpata kashichachri gi wane rixa, gi rixanu waleni ruglajpotutana. Giyagni Sawoloko koshpaklu waleko yoglolewapre ga wa ruylatnawa. ⁵Yowuma shpata getinitkalu Sawolnni gipnanatka, wale koxa koshpaka yoglolewapreta wale koxa yoglotnatkawa ga wa rupnanatka waleyma. ⁶Giyagni Sawoloni gipnanatka, mapaneko wugenenni, ga wa yowuma shpata kashichachrikoxni; wa nyini yinni gipnana pejnurunniko wale gogneko.⁷Gisrayilitane pasretako gwachine, Gordan penute gwachine, rumatinitkana wanna gisrayilitane solatenni gasukanatka, ga wa Sawoloni ga wa wugenenni gipnanatka, wanna gasukatka ruknokamtatkaluna gipokchina, ga wa Gwilisteyone kashrigatka wanna wane gwatka. ⁸Wale prikgognetkani wale, Gwilisteyone gwiyanatkana psoluko ruylalewaprena, Monte Gilboa rukshikikanatkana Sawoloni ga wa mapa wugenenni gipnachinenatka.⁹Wanna gistaka jiwutanatkalu ga wa psoluko gimkalu ga wa ruylalewapre ranikyanatkaluna, ga wa rugkakletpiranatanatkaluna psoluko Gwilisteyone chijne tempote koxa ranikpiranatanruna yagluchisha nyegi ga wa gipokchina. ¹⁰Ga wa templotna wa Astarot wane rutakamkatanatkaluna ga wa ruylalewapr koxa, ga wa prijeru yegi rutaka manetanatkaluna.¹¹Jabes Galaad gajene jeminitka Gwilisteyone wane gixanatkalu Sawoloni, ¹²Pejnuruneko jejine mpiklegone yotunota ga wa psolyechnoko yagapotna ga wa rawapanatkaluna Sawolo manni ga wa wugenenni mane koxa Bet San tamnu gitakalunena. Wanna Jabes yapatka wane yoxikikanna. ¹³Ga wa gigapupje ranikikanatkana ga wa kapnatkana tsru gagmuna tamarisco chigkaluru rapukote kapnatkanatkana, ga wa payokgipre gogne rogajirewatna.

1 Chronicles

Chapter 1

¹Adán, Set, Enós, ²Cainán, Mahalaleel, Jared, ³Enoc, Matusalén, Lamec. ⁴Noé wgwnwnni Sem, Cam ga wa Jafet.⁵Jafet Wgenenni Gomer, Magog, Madai, Javán, Tubal, Mesec ga wa Tiras. ⁶Gomer wgenenni Askenaz, Difat ga wa Togarmá. ⁷Javán wgenenni Elisa, Tarsis, Quitim gawa Rodanim.⁸Cam wgenenni Cus, Mizrayin, Fut ga wa Canaán. ⁹Cus wgenenni Seba, Havila, Sabta, Raama ga wa Sabteca. Raama wgenenni Seba ga wa Dedán. ¹⁰Cus ni Nimrod,giru mushinanu chiji konachri.¹¹Mizrayin ni Luditas, giru, Anamitas, Leabitas, Neftuitas, ¹²Patrusitas, Casluitas ( filisteyone ginyawaka) y los Caftoritas.¹³Canaán ni Sidón giru, muchinanu gituru, ga wa Het. ¹⁴Wale koxa Jebusita ne giru, Amoreone, Gergeseone, ¹⁵Heveone, Araceone, Sineone, ¹⁶Arvadeone, Zemareone ga wa Hemateone.¹⁷Sem, wgenenni Elam, Asur, Arfaxad, Lud, Aram, Uz, Hul, Geter ga wa Mesec. ¹⁸Arfaxad ni Sela giru ga wa Sela Eber giru. ¹⁹Eber waneya gepi wgene. satu giwakni Peleg, gi rixanu wale gogne chiji kotspalatka. Gimole giwakni Joctán.²⁰Joctán wgenni Almodad, Selef, Hazar Mavet, Jera, ²¹Adoram, Uzal, Dicla, ²²Ebal, Abimael, Seba, ²³Ofir, Havila ga wa Jobab; pejnurunekokni Joctán, klopishane.²⁴Sem, Arfaxad, Sela, ²⁵Heber, Peleg, Reu, ²⁶Serug, Nacor, Taré, ²⁷Abram, walenwa Abraham.²⁸Abraham wgenenni Isaac e Ismael. ²⁹Wanyinwa : Ismael wgenni Nebaiot, Cedar, Adbeel, Mibsam, ³⁰Misma, Duma, Massa, Hadad, Tema, ³¹Jetur, Nafis ga wa Cedema. Wannani Ismael wgenene.³²Cetura, wgenenni wayegreneya Abraham, Zimram, Jocsán, Medán, Madián, Isbac ga wa Súa. Jocsán, wgenenni Seba ga wa Dedán. ³³Madián wgenenni Efa, Efer, Hanoc, Abida ga wa Elda. Cetura klopishanni.³⁴Abraham ni Isaac giru. Isaac wgenenni Esaú ga wa Israel. ³⁵Esaú wgenennifueron Elifaz, Reuel, Jeús, Jaalam ga wa Coré. ³⁶Elifaz wgenenni Temán, Omar, Zefí, Gatam, Quenaz, Timna ga wa Amalec. ³⁷Reuel wgenenni Nahat, Zera, Sama ga wa Miza.³⁸Seir Wgenenni Lotán, Sobal, Zibeón, Aná, Disón, Ezer ga wa Disán. ³⁹Lotán wgenenni Hory ga wa Homam, gawa Timna Lotán mole. ⁴⁰Sobal wgenenni Alián, Manahat, Ebal, Sofi ga wa Onam. Zibeón wgenenni Aja ga wa Aná.⁴¹Aná wgenni Disón. Disón Wgenni Amram, Esbán, Itrán ga wa Queran. ⁴²Ezer wgenenni Bilhán, Zaaván ga wa Jaacán. Disán wgenenni Uz ga wa Arán.⁴³Wanyi nanni wa Edom pokchi Gitsrukatenkakananu muchinanu pnute israelita neya: Bela nwa Beor wgene wa gipokchi giwakananni Dinaba. ⁴⁴Bela gipninnatka, Jobab, Zera wgene Bosra gajeru, pogirewata gipokchiya. ⁴⁵Jobab gipninnatka, Husam temanitas gajeru pogirewata gipokchiya.⁴⁶Rupnininatka Husam ni, Hadad Bedad wgene}, madianitaneni gakaglokachri waneko gitsrukachiyananni Moab chijneya, Gipokchi giwakananni Avit. ⁴⁷Rupninnatka Hadad ni, Samla Masreca gajeru koxa gitsrukachi rutakna gipokchiyako. ⁴⁸Rupninnatka Samla ni, Saúl Rehobot Hanahargajeru pogirewatatnaka.⁴⁹Rupninnatka Saúl ni, Baal Hanán Acbor wgene pogirewata gipokchiko. ⁵⁰Baal Hanan ,Acbor wgenni gipnana, Hadad pogirewata gipokchiya. Gipokchi giwakni Pai. Ganunro giwakni Mehetabel, Matred, wgene Mezaabwgene.⁵¹1Hadad ni gipnana. Gitsrukachine Edom gwachine Timna, Alya, Jetet, ⁵²Aholibama, Elá, Pinón, ⁵³Quenaz, Temán, Mibzar, ⁵⁴Magdiel e Iram. Wanyi nanni gitsrukachine Edom gwachine.

Chapter 2

¹1Wanyinwa Israel wgenene: Rubén, Simeón, Leví, Judá, Isacar, Zabulón, ²an, José, Benjamín, Neftalí, Gad ga wa Aser.³Wanyinwa Juda Wgenene; Er, Onán y Sela, Wanyi mapa neko Bet Súa wgene, la cananita. Er, Muchinanu gituru Judá, Goyakalu getanu mshinikanutunanni, GOYAKALU, giylatanru. ⁴Tamar, gimekanunro , wgenenni Pérez ga wa Zera. Judá waneya pamyo wgene.⁵Pérez wgwnwnni Hezrón y Hamul. ⁶Zera nanni Zimri, wgenene Etán, Hemán, Calcol ga wa pamyo na. ⁷Carmi wgenni Acar, Israel ni gimtuka piranyegletachri, ⁸Etán , Azarías wgene.⁹Hezrón wgenenni Jerameel, Ram ga wa Quelubai. ¹⁰Ram ni Aminadab y Aminadab Naasón wgenene, Satu kosekachri Judá gajene klopishane. ¹¹Naasón ni wa Salmón wgene ga wa Salmón ni Booz giru. ¹²Booz ni Obed ga wa Obed giru Isaí, giru..¹³Isaí wgenni wa Eliab, Abinadab ni gepi chininriel , Simea ni mapa chininriel ¹⁴Natanael ni gepkoxamkoje chininri, Radai ni pamyo chininri, ¹⁵Ozem ni patsrujire chininri ga wa David payokgipre chininri.¹⁶Suxone gimolenni wa Sarvia ga wa Abigail. Sarvia wgenenni wa Abisai, Joab ga wa Asael,Wanna mapate, ¹⁷Abigail wgenni wa Amasa, turni Jeter ismaelitane neru.¹⁸Caleb, Hezrón, wgene wale wgenenni Azuba, ganunro ga wa Jeriot. wugenene Jeser, Sobab ga wa Ardón. ¹⁹Azuba ni gipnanatka, Wane pnute Caleb gnunrotlo Efrata wala wugenetlu Hur. ²⁰Hur wugenetlu Uri ga wa Uri wugenetlu Bezalel.²¹Hezrón (patsrujire walapu rixinitka) Maquir, gnunro kashimyota Galaad giru. Wala wugenetlu Segub. ²²Segub wugenetlu Jair, girukotlu gepimole gepi pokchi Galaad chijne gajeru.²⁴Gesur ga wa Aram yma ,Jair ga wa Kenat, pokchinni kashichna, wanepnutkoxa Maquir, klopishanni Galaad giru. ²³rupninnatka Hezrón ni, Caleb kachpeklo wa Efrata, ruru gnunro Hezrón. Wala wgenni Azur, Tecoa giru.²⁵Jerameel, wgenene el primogénito de Hezrón, fueron Ram el primogénito, Buna, Orén, Ozem y Ahías. ²⁶Atara giwakanni sato ganunro Jerameel. Onam ginroni wala.. ²⁷Ram wgenenni, Jerameel, muchinanu wugene, wane pnute Maaz, Jamín ga wa Equer. ²⁸Onam wgenenni Samai ga wa Jada. Samai wgenenni wa Nadab ga wa Abisur.²⁹Abisur gnunro giwakni Abinail, wala wgenni Ahbán ga wa Molid. ³⁰Nadab wgenenni Seled ga wa Apaim, Seled ni gipnana mwugenetni. ³¹Apaim wgenni Isi. Isi wgenni Sesán. Sesán wgenni wa Ahlai. ³³Jada, Samai, moleni Jeter wa Jonatán. Jeter gipnana mwugenetni. ³²Jonatán wgenenni wa Pelet ga wa Zaza. wanyinwa Jerameel klopishane.³⁴Sesán gi wa kwugene jejine , suxonepje. Sesán waneyananu sato wayegrero, egipcio gajero, wala giwakni Jarha. ³⁵Sesán wugenetlo Jarha wayegrero ganunro pixka. wala wugenewatya Atai.³⁶Atai wugenewatyalo Natán, ga wa Natán Zabad giru. ³⁷Zabad wgenni wa Eflal ga wa Eflal wugenetlu Obed. ³⁸Obed wugenetlu Jehú gawa Jehú wugenetlu wa Azarías.³⁹9Azarías wugenetlu wa Heles ga wa Heles wugenetlu wa Elasa. ⁴⁰Elasa wugenetlu wa Sismai ga wa Sismai wugenetlu wa Salum. ⁴¹Salum wugenetlu wa Jecamías ga wa Jecamías wugenetlu wa Elisama.⁴²Caleb wgenene, Jerameel, mole Mesa, muchinanu giturni wa Zif giru. Gepi chininri giturni wa , Maresa, walenwa Hebrón giru. ⁴³Hebrón wgenenni Coré, Tapúa, Requem ga wa Sema. ⁴⁴Sema wugenetlu wa Raham, Jorcoam giru. Requem wugenetlu wa Samai.⁴⁵Samai wgenni wa Maón, ga wa Maón girni wa Bet Sur. ⁴⁶Efa, gepi ganunro chininri wa Caleb, Twugenetlna Harán, Mosa ga wa Gazez. Harán wgenni wa Gazez. ⁴⁷Jahdai wgenenni wa Regem, Jotam, Gesam, Palet, Efa ga wa Saaf.⁴⁸Maaca, gepi chininro ganunro wa Caleb, wugenetna wa Seber ga wa Tirhana. ⁴⁹Wala koxa wugenetlu Saaf, Madmana, giru Sevani, Macbena giru ga wa Gibea giru. Caleb wgene suxo Acsa. Wanyinwa Caleb klopishane. ⁵⁰Wanyinanni wa Hur wgenene, muchinanu gituru Efrata: Sobal wugenetlna wa Quiriat Jearim,⁵¹Salma, Wgenni wa Belén, ga wa Haref wgenni wa Bet Gader.⁵²Sobal, wgenni wa Quiriat Jearim, waneyananna giklopishane: Haroe, ganikaji pokchi manahetitane ⁵³Quiriat Jearim molene: Itritane, wane pnute Futitane, Sumatitane ga wa Misraítane. Zoratitane ga wa Estaolitane ruyakatyana wanna yegi.⁵⁵⁵⁴Salma molenni wa wanyi: Belén, Netofatitane, Atrot Bet Joab ga wa Manahetitane-- Zoraítane ganikajite, 55 kyonawaklerune molenni wa Jabes gwanatachine: Tirateone, Simeateone ga wa Sucateone. Wannanwa Quenitane, Hamat giyakatyachine, Recabitane muchikawa.

Chapter 3

¹David, wgenenni wanyi Hebrón gishpakyachine: muchinanu giturni Amnón, wa Ahinoam yegi Jezreel; gepi chininrini Daniel, Abigail yeni Carmelo; ²Mapa chininrini Absalón, runroni Maaca, Talmai, wgene pogirchi Gesur gajeru . Gepkoxamkoje chininri Adonías, Haguit wgwne; ³Pamyo chininri Sefatías, Abital wgene; Patsrujire chininri Itream, ganunro Egla, wgene.⁴Estos seis le fueron nacidos a Wanyi Patsrujire David wgenene wa Hebrón gwachine, payokgipre walapu ga wa patsrujire ksuru pogirewanatyawaka. Wanepnute wale pogirewanatlu mpamole mapa walapu wa Jerusalénya. ⁵Gepkoxamkoje Betsúa, wgenene Amiel, wgenene Jerusalén gishpakyachine: Simea, Sobab, Natán ga wa Salomón.⁶Pimrine Mturuji wugenetanune David wannani: Ibhar, Elisama, Elifelet, ⁷Noga, Nefeg, Jafía, ⁸Elisama, Eliada ga wa Elifelet. ⁹Wanyinwa David, wgenene , wale wgenenpotu gi wa maknaloneyma. Tamar ni wanna mole.¹⁰Salomón wgenni Roboam. Roboam wgenni Abías. Abías wgenni wa Asa, Asa wgenni , Josafat. ¹¹Josafat wgenni Joram.Joram wghenni Ocozías.Ocozías wgenni Joás. ¹²Joás wgenni Amasías. Amasías wgenniAzarías.Azarías wgenni Jotam.¹³3Jotam wgenni Acaz. Acaz wgenni Ezequías. Ezequías wgenni Manasés. ¹⁴Manasés wgenni Amón. Amón wgenni Josías.¹⁵Josías Muchinanu giturni wa Johanán, gepi chininri giturni waJoacim, mapa chininri ni Sedequías, ga wa gepkoxamkoje chininrini wa Salum. ¹⁶Joacim wgenenni Jeconías ga wa Sedequías.¹⁷Jeconías, wgenenni Salatiel, ¹⁸Malquiram, Pedaías, Senazar, Jecamías, Hosama, Nedabías.¹⁹Pedaías wgenenni wa Zorobabel ga wa Simei. Zorobabel wgenenni Mesulam ga wa Hananías; Selomit wa tomole. ²⁰Pimrine pamyo wugenenni wa Hasuba, Ohel, Berequías, Hasadías ga wa Jusab Hesed. ²¹Hananías wgenenni Pelatías ga wa Jesaías. Refaías, wgenenni ga wa Arnán, klopishane Abdías ga wa Secanías.²²Secanías wgenenni Semaías. Semaías wgenenni Hatús, Igal, Barías, Nearías ga wa Safat. ²³mapa wugenene Nearías wannani Elioenai, Ezequías ga wa Azricam. ²⁴Payokgipre wugenene Elioenai wannani Hodavías, Elisaib, Pelaías, Acub, Johanán, Dalaías ga wa Anani.

Chapter 4

¹Judá klopishanni, Pérez, Hazrón, Carmi, Hur, ga wa Sobal. ²Sobal Wgenni wa Reaía. Reaía Wgenni wa Jahat. Jahat wgenni wa Ahumai ga wa Lahad. Wanyinwa zoratitas molene.³Etam pokchi gajene molenni wa wanyi: Jezreel, Isma ga wa Ibdas. Gimole giwakni Hazelelponi. ⁴Penuel ni wa Gedor molene gipekole. Ezer ni wa kamrutlu wa Husa molene. Wannanwa Hur klopisha, muchinanu wugene Efrata ga wa Belén kamrutachri.⁵Asur wgenni wa Tecoa gepi gnunronanru, Hela ga wa Naara. ⁶Naara wgenni wa Ahuzam, Hefer, Temeni ga wa Ahatsari. Wanyinwa Naara wgenene. ⁷Hela wgenenni Zeret, Izhar, Etnán, ⁸ga wa Cos, wgenni Anub, Zobeba ga wa Aharhel klopishane molene wugene Harum.⁹Jabes ni wa kagwakpiratkalurpotu gimolene pnute. Runro giwakatlu Jabes. wala wane china: "kachinoluyma nkoshpakanruni." ¹⁰Jabes giwakatlu Israel GOYAKALUTE wane china: "¡puglenshinikanyegitkamkano , pyognika chijnetno ga wa pixa ymano.Wane poxinipa pgirukotanno yayixluya gi wa kachinyegipno, GOYAKALU gigitlu ranjire.¹¹Quelub, molni wa Súa, wale wgenni wa Mehir, Wale wgenni wa Estón. ¹²Wa le wgenni wa Bet Rafa, Paseah ga wa Tehina, walenwa yinuwaklu wa Nahas pokchi. Wannanwa jejine Reca gwanatachine.¹³Quenaz wgenenni Otoniel ga wa Seraías. Otoniel wgenenni Hatat ga wa Meonotai. ¹⁴Meonotai wgenni wa Ofra, ga wa Seraías wgenni wa Joab, Gue Jarasim pokchi kamrutachri, kamlewaklerune. ¹⁵Caleb wgenenni Jefone wale nanni Iru, Ela ga wa Naam. Ela Wgenni Quenaz. ¹⁶Jehalelel wgenenni Zif, Zifa, Tirías ga wa Asareel.¹⁷Esdras wgenenni Jeter, Mered, Efer ga wa Jalón. wugenetkoxlo Miriam, Samai ga wa Isba, wugenetlu Estemoa. Nyinwa Bitia, Faraón wgene, Mered gnunro. ¹⁸Mered gajero wugenetlu Jered, wale wugenetlu Gedor; Heber wugenetlu Soco; ga wa Jecutiel, wale wugenetlu Zanoa.¹⁹De los dos hijos de la esposas Hodías, Naham, mole satu wgenni Keila garmita. Satni wa Estemoa wa maacateo neru. ²⁰Simón wgenenni Amnón, Rina, Ben Hanán ga wa Tilón. Isi wgenenni Zohet ga wa Benzohet.²¹21 Sela, klopishane Judá, wgenenni Er, wale wugenetlu Leca, Laada, wgenni Maresa ga wa rurna mole lino kamrutachine wa Bet Asbea, ²²Joacim, Cozeba gajene Joás ga wa Saraf, Moab, gwa wangixletachine satokna Belén. (tyenwa muchikawnni gimatkaluru pirana) ²³pinrine wanyi kamrujenatlo gashgajina Netaím gwanatachine ga wa Gedera ga wa gitsrukachi chinanu kamrurewanatna.²⁴4 Simeón klopishanni wanyi Nemuel, Jamín, Jarib, Zera ga wa Saúl. ²⁵Salum girutlu wa Saúl, Mibsam girutlu wa Salum ga wa Misma girutlu wa Mibsam. ²⁶Misma klopishanni wa Hamuel wugene, Zacur gimekagyi, Simei gimekagyi bisnieto.²⁷Simei waneyananu pamole patsrujore wgene jejine ga wa patsrujire suxone. Gawa gimolenna giwa gixo wgene ma ruxolewniyapna, jada pokchi chinyawakanna. ²⁸Wanna gwajenatlu Beerseba, Molada ga wa hazar Sual.²⁹Wanna koxa gwanatlu Bilha, Ezem, Tolad, ³⁰Betuel, Horma, Siclag, ³¹Bet Marcabot, Hazar Susim, Bet Birai ga wa Saaraim. Wanyi nanni pokchi kaka Tawi pogirewanatinri papko.³²fueronPamyo pokchi gowuka potu gwachinni Etam, Aín, Rimón, Toquén ga wa Asán, ³³gowuka potu gwachrini wa Baal. wanyinnwa gowuk- potu gitakalune ga wa rumretyawaklona wa yonatkaluru.³⁴Gimolene kosekachinni wa wanyi Mesobab, Jamlec, Josías gituru Amasías, gajeru ³⁵Joel, Jehú ,Josibías wgene, Seraías wgene Asiel. ³⁶Elioenai, Jaacoba, Jesohaía, Asaías, Adiel, Jesimiel, Benaía ³⁷ga wa Ziza Sifi, wgene Alón, wgenehijo Jedaías wgene Simri wgene, Semaías wgene. ³⁸Wanyi pejnureneko nanni gimolene kosekachine ga wa ruxolewnana.³⁹Gedor, tsi gwachine gimtasha pasto gijgachine gipranna chinanu. ⁴⁰wanna gikshiklu kigleru pasto ga wa gixpotu. Chiji tsrupotu ga ewa kiglewaka. hamita ne wane gwajenata. ⁴¹Ezequías pogorchi Judá gajeru klu gwanatachinni ga wa hamita nni ruylatna wane pnute meunitanni, wane gwanatachinkoxni. Wanna nikatanna pejnurunniko gi rixanu kigleru pasto waneyanannina.⁴²Pamyo pacha jejine Simeón nerune Monte Seir, yamta kosekjeneyma Pelatías, Nearías, Refaías ga wa Uziel, Isi wgene. ⁴³Wanna giylatanna Amalec, gasukyachinni wane rawna xani gognenanu.

Chapter 5

¹Rubén,wgenene muchinanu Israel-- wgene, Rubén ni wa seyo gituru Israel, José wgenene gapka rutaka Israel gi rixanu Rubén puchotlu ruru gimkajetyawaka. Gi rixanu gi wa tsru gituru gitaknawa. ²Judá nanni gichkolpotu gimolene pnute wa yegi rushpakya koseklewatachri gimolene ya. José nwa kosekakaluru-- ³Rubén, wgenenni muchinanu wugenni Israel, wannani Hanoc, Falú, Hezrón gawa Carmi.⁴Joel klopishanenanni: Joel wgenni Semaías. Semaías wgenni Gog. Gog wgenni Simei. ⁵Simei wgenni Micaía. Micaía wgenni Reaía. Reaía wgenni Baal. ⁶Baal wgenni Beera, Tilgat Pilneser, Asiria gajene pogire, Beera kosekna wa Rubén plustsane.⁷Beera molenni , gitaka giwatkalunetka: Jeiel walenwa tsru, Zacarías ga wa ⁸Bela rurni Azaz, Sema, wgene Joel wgene. wanna gwanatlu Aroer, gowukpotu Nebo ga wa Baal Meón, ⁹gike mwiyawaka Éufrates rapgate potunanuko. wane rixa gi rixanu wanna waneyananu gixpotu wakane wa Galaad chijne.¹⁰Saúl, gogne Rubén giylatanna Agarenonni. Wanna gwanatlu satu panchi yogimatikowaka agarenane pji psoluko Galaad sreta.¹¹Gad nerune Basán chijne gwanata Salca gowukatpotu. ¹²kosekjenenanni Joel wanna moleneko gitsrukate ga wa Safán nanni satu gitsrukachi pimrine yegiko ga wa Janaai ga wa Safat Basán gitsrukachineyni. ¹³Rurna molenni Micael, Mesulam, Seba, Jorai, Jacán, Zía, ga wa Heber--payokgipre nanna.¹⁴Wanna nanni Abihail klopishane, ga wa Abihail girutlu Huri. Huri girni wa Jaroa. Jaroa girni wa Galaad. Galaad girni wa Micael. Micael girni wa Jesisai. Jesisai girni wa Jahdo. Jahdo girni wa Buz. ¹⁵Ahí girni wa Guni, walenwa rurna molene gitsrukate.¹⁶Wanna gwanatlu Galaad, wa Basán, gipokchina, psol chijneko roglu pratyawakna Sharón chinikowaka rushini chijnetyawa potunanuko. ¹⁷wanyi pejnuruneko gitaka giwatkalunni Jotam klu, pogirchi Judá chijneya ga wa Jeroboam Israel pokchi pogire¹⁸rubenitane, gaditane, ga wa Manasés nerune ganikajite, waneyananna gepkoxamkoje mole gepkoxamkoje waragka solalone waneyna giylalu chinanu, ranikamtlona yostapi shpata ga wa yoglolewapi,ga wa kashri ruknokna. ¹⁹Wanna giylatanna Agarenonni, Jetur, Nafis ga wa Nodab.²⁰GOYAKALUKO giylakaka wannayma, giyagni ruylatkanna agarenonni ga wa pejnurunniko wanna ymalunenanni. Gi rixanu israelitane ganjitlu GOYAKALU rupxakikolupna GOYAKALU gigitna ralixkalchinanna ²¹kona pratkanna ,pamyo mole waragka kameyonni, gepi pacha pamyo mole goweganni, gepi waragka burronni ga wa satpacha waragka jejine. ²²Gi rixanu GOYAKALU giylakaka wanna chinanu. gixpotni giylatkana kamnijennina. gichijnena ranikana.²³3 Ganikaji neru Manasés gwanatlu Basán chijne gowukpotu Baal Hermón pixka ga wa Senir (walenwa Monte Hermón chigkaluru). ²⁴Wanna nanni gimolenna kosekachine: Efer, Isi, Eliel, Azriel, Jeremías, Hodavías ga wa Jahdiel. Wannanwa gichkolune jejine, kpogirune gimolene kosekachine.²⁵Seyni wanna gi galixlu rutsrukatenni Goyakale. Wanna yonogyentaplu gipokchinako gajeru, GOYAKALU giylatanrunatka wanna getanu. ²⁶Israel GOYAKALUTE yognitlu wa Pul, Asiria Pogire( Tilgat Pileser, Asiria Pogire chinanruna). Wale koshpakna rubenitane, gaditane, ga wa Manasés ganikajite nerune. Wale ganikna wa Halah, Habor, Hara ga wa Gozán gapga, xani gognenanu rawyawakna.

Chapter 6

¹Leví Wgenenni Gersón, Coat ga wa Merari. ²Coat Wgenenni Amram, Izhar, Hebrón ga wa Uziel. ³Amram Wgenenni wa Aarón, Moisés gawa Miriam. Aarón Wgenenni Nadab, Abuí, Eleazar ga wa Itamar.⁴4Eleazar girni wa Finees, ga wa Finees girni wa Abisúa. ⁵Abisúa girni wa Buqui ga wa Buqui girni wa Uzi. ⁶Uzi girni wa Zeraías ga wa Zeraías girni wa Meraiot.⁷Meraiot wgenni wa Amarías, ga wa Amarías wgenni wa Ahitob. ⁸Ahitob wgenni wa Zadoc, ga wa Zadoc wgenni wa Ahimaas. ⁹Ahimaas wgenni wa Azarías, ga wa Azarías wgenni wa Johanán.¹⁰Johanán wgenni wa Azarías, Salomón kamrutanrupji kosekanatachri wa Jerusalén pokchi. ¹¹Azarías wgenni wa Amarías, ga wa Amarías wgenni wa Ahitob. ¹²Ahitob wgenni wa Zadoc, ga wa Zadoc wgenni wa Salum.¹³3Salum wgenni wa Hilcías ga wa Hilcías wgenni wa Azarías. ¹⁴Azarías wgenni wa Seraías, ga wa Seraías wgenni wa Josadac. ¹⁵Josadac ni ranikna GOYAKALU koshpakinitkalu wa Judá ga wa Jerusalén ni Nabucodonosor myo ya.¹⁶Leví wgenenni wa Gersón, Coat ga wa Merari. ¹⁷Gersón wgenenni wa Libni ga wa Simei. ¹⁸Coat wgenenni wa Amram, Izhar, Hebrón, ga wa Uziel.¹⁹Merari wgenenni wa Mahli ga wa Musi. Wannanwa levitane girchine moletka. ²⁰Los descendientes de Gersón klopishane wugeneyma yinuwaka Libni. Libni wgenni wa Jahat. wgenni wa Zima. ²¹Wale wgenni wa Joa. wgenni wa Iddo. Wale wgenni wa Zera. Wale wgenni wa Zeatrai.²²Coat klopishane yinuwaka wugeneyma Aminadab. wugenni wa Coré. wugenni wa Asir. ²³wugenni wa Elcana. wugenni wa Ebiasaf. wugenni wa Asir. ²⁴wugenni wa Tahat. wugenni wa Uriel. wale wgenni wa Uzías. wale wgenni wa Saúl.²⁵Elcana wgenenni wa Amasai. Ahimot, ga wa Elcana. ²⁶Gepi chininri Elcana wgenni Zofai. Wale wgenni wa Nahat. ²⁷Wale wgenni wa Eliab. Wale wgenni wa Jeroham. Wale wgenni wa Elcana.²⁸Samuel wgenenni Joel, muchinanu gituru primogénito ga wa Abías gepi chininri. ²⁹Merari wgenni Mahli. wale wgenni Libni. wale wugenetlu Simei. walw wugenetlu Uza. ³⁰wale wgenni Simea. wale wugenetlu Haguía. wale wgenni Asaías.³¹wanyinwa David jejne shikalchi kosekachine GOYAKALU pjiya topaji GOYAKALUNU gitak-koklunutka. ³²Wannanwa shikalewjetachine GOYAKALU gimalwujetikowaka pji, Salomón kamrutinitkalu GOYAKALUPJI wa Jerusalén ya. Wanna kamrurewata chinikowakpotukna.³³Wannanwa wugeneneymako gwanata. Del clan de los coatitane molene rapoka Hemán, kshikaleru. Wannanwa muchikawa gimolenna: Hemán girutlu Joel. Joel girni wa Samuel. ³⁴Samuel girutlu Elcana. Elcana girutlu Jeroham. Jeroham girutlu Eliel. Eliel girutluToa. ³⁵Toa girutlu Zuf. Zuf wgenni Elcana. Elcana wgenni Mahat. Mahat wgenni Amasai. Amasai wgenni Elcana.³⁶Elcana girutlu Joel. Joel girutlu wa Azarías. Azarías girutlu Sofonías. ³⁷Sofonías girutlu Tahat. Tahat wgenni Asir. Asir wugenetlu Abiasaf. Abiasaf girutlu Coré. ³⁸Coré girutlu Izhar. Izhar wugenetlu Coat. Coat girutlu Leví. Leví girutlu Israel.³⁹Hemán gipxaluni wa Asaf, gitsrukachi rupxalu potu. Asaf girutlu Berequías. Berequías girutlu Simea. ⁴⁰Simea girutlu Micael. Micael girutlu Baasías. Baasías girutlu Malquías. ⁴¹Malquías girutlu Etni. Etni girutlu Zera. Zera girutlu Adaía. ⁴²Adaía girutlu Etán. Etán girutlu Zima. Zima girutlu Simei. ⁴³Simei girutlu Jahat. Jahat girutlu Gersón. Gersón girutlu Leví.⁴⁴Hemán gipxalu kegneta sreta gwachri wale wgenni Merari. Wanna yegi ya Etán girutlu Quisi. Quisi girutlu Abdi. Abdi girutlu Maluc. ⁴⁵Maluc girutlu Hasabías. Hasabías girutlu Amasías. Amasías girutlu Hilcías. ⁴⁶Hilcías girutlu Amsi. Amsi girutlu Bani. Bani girutlu Semer. ⁴⁷Semer girutlu Mahli. Mahli girutlu Musi. Musi girutlu Merari. Merari girutlu Leví.⁴⁸Rupxalunni levitane, wannanwa gitaka GOYAKALUpji kamrutachine.⁴⁹Aarón ga wa wugeneneyma ganikjenatlo GOYAKALU genekashatikolu yoxikaluropa; ga wa tenokwa gitakaluru kapgeru kpashiwakpotu. Watwu GOYAKALU genekashatikolu galikakpot Israel chinanu, Moisés GOYAKALU towreru chinyawakpotuko.⁵⁰Aarón gimatanunni wanyi: Aarón wgenni Eleazar. Eleazar wgenni Finees. Finees wgenni Abisúa. ⁵¹Abisúa wgenni Buqui. Buqui wgenni Uzi. Uzi wgenni Zeraías. ⁵²Zeraías wgenni Meraiot.Meraiot wgenni Amarías. Amarías wgenni Ahitob. ⁵³Ahitob wgenni Zadoc. Zadoc wgenni Ahimaas.⁵⁴Gewni wa rutakana Aarón klopishane gwiyawakapa, eso es, para los descendientes de Aarón klopishane chinanu rushpakyapna Coatitane yegiye (muchinanu chiji wanna chinanni). ⁵⁵Hebrón genekna wanna Judá chiji pastoteymakna, ⁵⁶ga wa pokchi chiji renekna wa Caleb, Jefone wgene.⁵⁷Aarón klopishane geneka: Hebrón (satu pokchi girukotkaluru), ga wa Libna, tpastoteyma, Jatir, Estemoa pstoteyma, ⁵⁸Hilén pastoteyma, ga wa Debir pastoteyma.⁵⁹59 Aarón klopishane: Asán pasto sanayma ga wa Bet Semes pasto sanayma; ⁶⁰ga wa Benjamín nerune geneka Geba pasto sanaymananuko, Alemet pasto sanaymako, ga wa Anatot pasto sanaymananuko. pamole mapa pokchi kgiwakalune.⁶¹coatitane klopishane pimrine geneka psoji chiji pamole pokchi Manases ganikajite nerune. ⁶²Gersón, ga wa gimolenna, wanna geneka pamole mapa pokchi Isacar nerune, Aser, Neftalí ga wa ganikaji Manases nerune Basán yegi.⁶³Merari klopishane geneka pamole gepi pokchi gimolenna pejnu, Gad ga wa Zabulón nerunpotunanuko. ⁶⁴Israel genekna watye pokchikaka pasto sanateymananuko wa levitane. ⁶⁵Wanna genekna psoji chijikaka kgiwakalunenanutka Judá nerune, Simeón ga wa Benjamín.⁶⁶Pimrine coatitane molene geneka pokchikaka Efraín nerune. ⁶⁷geneka : Siquem (pokchi girukotkaluru) pastoteymananuko ga wa gimtasha Efraín, Gezer pastoteymananuko, ⁶⁸Jocmeam pastoteymananuko, Bet Horón pastoteymananuko, ⁶⁹Ajalón pastoteymananuko, ga wa Gat Rimón pastoteymananuko.⁷⁰Manasés nerune ganikajite coatitane geneka: Aner pasto sanaymananuko ga wa Bileam pastoteymananuko. coatita yegi rutakana.⁷¹Gersón klopishane,Manasés nerune ganikajite, geneka: Golán Basán yegi pasto sanaymananuko ga wa Astarot pasto sanaymananuko. ⁷²Isacar nerune genekna Gersón klopishane: Cedes , pasto sanaymananuko Daberat pasto sanaymananuko, ⁷³Ramot pasto sanaymananuko, ga wa Anem pasto sanaymananuko.⁷⁴Isacar yoptotlu Aser molenenu: Masal Pastoteymakna, Abdón Pastoteymakna, ⁷⁵Hucoc Pastoteymakna, Rehob Pastoteymakna. ⁷⁶Wanyi yoptotlu Neftalí nerunenu: Cedes wa Galilea Pastoteymakna, Hamón Pastoteymakna ga wa, Quiriataim Pastoteymakna.⁷⁷Gixetachine levitane, Merari klopishane , Zabulón nerune genekna wanna: Rimón pastoteymakna ga wa Tabor pastoteymakna. ⁷⁸Wanna koxa geneka Jordán wa Jericó pasretate wnaga, potuklesreta rapga: Beser geneka pochke waka pastoymananuko. Jaza pastoymananuko, ⁷⁹Cademot pastoymananuko, Mefaat pastoymananuko. Rubén nerune genekashatna wa wanyi.⁸⁰levitane yoptotlu Gad nerune genekle: Ramot wa Galaad pastoteymananuko, Mahanaim pastoteymananuko, ⁸¹Hesbón pastoteymananuko, ga wa Jazer pastoteymananuko.

Chapter 7

¹Gepkoxamkoje wugenene Isacar Tola, Fúa, Jasub ga wa Simrón. ²Tola wgenenni Uzi, Refaías, Jeriel, Jahmai, Jibsam ga wa Samuel. Wannanwa panchi girukotachine Tola klopishanyegiya ga wa gichkolune kgiylakakaklerune chigkalune. Wanenanna 22, 600 jejine David papko. ³Uzi wgenni Israhías. Wale wgenenni Micael, Obías, Joel ga wa Isías, wanna pamyo neko gimolenna kosekachinenanni.⁴Wanna yma nanuko wanayananna mapa mole patsrujire waragka solalone giylakakachinepa, gimolenne ptogi tsomitanune, gi rixanu gixo gnunrona ga wa wugenenna. ⁵Gimolenna, Isacar nerune, Waneyananna yokgipi mole payokgipre waragka jejine kgiylakakaklerune gimolenna tsomitanune muchikawa gwachine.⁶Mapaneko Wugenene Benjamín Bela, Bequer ga wa Jediael. ⁷Pamyoneko wugenene Bela Ezbón, Uzi, Uziel, Jerimot ga wa Iri. Wanna nanni solalone ga wa gimolenpotu. Wanna 22, 034 jejine giylalu gapi rixpoko tsomitikolna muchikawa gimolenna.⁸Bequer wgenenni Zemira, Joás, Eliezer, Elioenai, Omri, Jeremot, Abías, Anatot ga wa Alamet. Pejnurunekni wugenene. ⁹9 20, 200 kosekachine gimolenna ga wa kgiylakakaklerune. ¹⁰Jediael wgene Bilhán. Bilhán wgenenni Jeús, Benjamín, Aod, Quenaana, Zetán, Tarsis ga wa Ahisahar.¹¹Wanyi pejnuruneko Jediael wgenenni. Gimolenna tsomitanune 17, 200 Kosekachine ga wa gimkata solalotletachine. ¹²(Supim ga wa Hupim wannani Hir wgenene ga wa Husim Aher wgene.)¹³3 Neftalí wgenenni Jahzeel, Guni, Jezer ga wa Salum. wanyinwa Bilha mekagine.¹⁴Manasés waneyananu gituru jeji Asriel, aramea suxo wugenetinri. Wala koxa wugenetlu Maquir, Galaad giru. ¹⁵Maquir gnunrotlo Hupim ga wa Supim gajero. Sato tomole giwakni Maaca. Satu Manasés klopishni Zelofehad, suxonepje wugenetachri. ¹⁶Maaca, ni Maquir gnunro, satu jeji twugeneta Peres. Gimole giwakni Seres, ga wa wugenenni wa Ulam ga wa Requem.¹⁷Ulam wgeneni Bedán. wanna nanni Galaad gajene klopishane, Maquir wgene, Manasés wgene. ¹⁸Hamolequer, Galaad mole, wugenetlu Isod, Abiezer ga wa Mahala. ¹⁹Semida wgenenni Ahián, Siquem, Likhi ga wa Aniam.²⁰Efraín klopishanni wane gixa: Efraín wgenni Sutela. Sutela wgene Bered. Bered wgenni Tahat. Tahat wgenni Elada. ²¹Elada wgenni Tahat. Tahat wgenni Zabad. Zabad wgenni Sutela. (Ezer ga wa Elad nitkani Gat, jejne giylatanunena, chowgu wakatetkoklununna. ²²Efraín, giru gixo gogne potu wamonuwata gimolene ginyegitlu komjikapluna.²³Ganunroyma rumka. Mushichlo ga wa jeji wugeneta. Efraín giwakatlu Bería, Girixanu wamonchi gapoka wale yegi. ²⁴Rushichni wa Seera, Bet Horón Baja, Bet Horón Alta ga wa Uzen Seera.pokchi kamrutachro)²⁵Refa wgene. Refa wgenni wa Resef. Resef wgenni wa Telah. Telah wgenni waTahán. ²⁶Tajan wgenni wa Laadán. Laadán wgenni wa Amiud. Amiud wgenni wa Elisama. ²⁷Elisama wgenni wa Nun. Nun wgenni wa Josué.²⁸Rawanatyawaknina Betel ga wa . ruxolewnana Naarán potunanuko ga wa Gezer potunanuko ga wa mturpokchikaka, ga wa Siquem mturu pokchi kakayma Aya potunanuko. ²⁹Manasés yempotunanuko rawanata Bet Seán ga wa pokchi wgenekaka, Taanac ga wa pokchi wgenekaka, Meguido ga wa pokchi wgenekaka, Dor ga wa pokchi wgenekaka. Tye pokchi kaka rawanatna José klopishane, Israel wgenene.³⁰Aser wgenenni Imna, Isúa, Isúi, ga wa Bería. Sera nitkani tomole. ³¹Bería wgenenni Heber ga wa Malquiel, Birzavit giru. ³²Heber wgenenni Jaflet, Somer, ga wa Hotam. Súa ni tomole.³³Jaflet wgenenni Pasac, Bimhal ga wa Asvat.Wanyinwa Jaflet wgenene. ³⁴Somer, Jaflet mole, wanyinwa wugenene: Rohga, Jehúba ga wa Aram. ³⁵Somer mole, Helem, wgenenni: Zofa, Imna, Seles ga wa Amal.³⁶Zofa wgenenni Súa, Harnefer, Súal, Beri ga wa Imra, ³⁷Beser, Hod, Sama, Silsa, Itrán ga wa Beera. ³⁸Jeter wgenenni Jefone, Pispa ga wa Ara.³⁹Ula wgenenni Ara, Haniel ga wa Rezia. ⁴⁰Wanyi pejnurunekni Aser klopishane. Wannanwa muchikawa gimolenna, gimolenna kosekachine, kgiylakakaklerune, koseklewatachi gitsrukatene. Wanenanna gepimole patsrujire waragka jejine gimkata solalotletachine.

Chapter 8

¹Pamyoneko wugenene Benjamín nanni, muchinanu gituru Bela, Asbel, Ahara, ²Noha ga wa Rafa. ³Bela wgenenni Adar, Gera, Abiud, ⁴Abisúa, Naamán, Ahoa, ⁵Gera, Sefufán ga wa Hiram.⁶Wanyinwa Aod klopishane gimolenna gitsrukatenanu Geba gajene, wannanitkanwa Manahat pokchi yokanatkana: ⁷Naamán, Ahías ga wa Gera. El último, Gera, ganikamtna yokanatkoklunatkana. Walenwa Uza ga wa Ahiud giru.⁸Saharaim wgenenni wa Moab chijne gwachine, ganunroneyma rutspalatinitka Husim ga wa Baara. ⁹Hodes, Saharaim wanyi wugenewatya Jobab, Sibia, Mesa, Malcam, ¹⁰Jeúz, Saquías ga wa Mirma. Wanyi wugenene gimolenna gitsrukatenni. ¹¹Wale wugenetatnakna Abitob ga wa Elpaal, Husim gajeru.¹²2 Elpaal wgenenni Heber, Misam ga wa Semed ( Ono ga wa Lod pokchi kamrutachine ga wa pokchi wgenkaka). ¹³Wane koxa rawanatna Bería ga wa Sema. Wannanwa gimilenna gitsrukatene Ajalón gwanatachine, wanna giknokanna Gat gajenni.¹⁴Bería wugenetna: Ahío, Sasac, Jeremot, ¹⁵Zebadías, Arad, Ader, ¹⁶Micael, Ispa, ga wa Joha. ¹⁷Elpaal wugenetna: Zebadías, Mesulm, Hizqui, Heber, ¹⁸Ishmerai, Jezlías ga wa Jobab.¹⁹Simei wale wugenetna: Jaquim, Zicri, abdi, ²⁰Elienai, Ziletai, Eliel, ²¹Adaías, Beraías ga wa Simrat.²²Sasac wugenetna: Ispán, Heber, Eliel, ²³Abdón, Zicri, Hanán, ²⁴Hananías, Elam, Anatonías, ²⁵Ifdaías ga wa Peniel.²⁶Jeroham wugenetna: Samserai, Seharías, Atalías, ²⁷Jaresías, Elías ga wa Zicri. ²⁸Wanyinanni gimolenna gitsrukate ga wa kosekanatjerna jerusalén pokchiya.²⁹9 Gabaón, girni wa Jehiel, ganunro giwakni Maaca, Gabaón twajenata. ³⁰Muchinanu twugenni Abdón, gajxigi gwachri Zur, Cism Baal, Nadab, ³¹Gedor, Ahío ga wa Zequer.³²2O Jehiel Miiclot, satu wugene wugenetlu Simea. Wanna koxa Jerusalén sreta gwanata gi,molenna yegi. ³³Ner wugenetlu Cis. Cis wugenetlu Saúl. Saúl wugenetna Jonatán, Malquisúa, Abinadab ga wa Es Baal. ³⁴Jonatán wgenni Merib Baal. Merib Baal wgenni wa Micaía.³⁵Micaía wgenenni Pitón, Melec, Tarea ga wa Acaz. ³⁶Acaz wgenni Joada. Joada wgenenni Alemet, Azmavet ga wa Zimri. Zimri wgenni wa Mosa. ³⁷Mosa wgenni Bina. Bina wgenni Rafa. wgenni Eleasa. Eleasa wgenni Azel.³⁸Azel waneya nanu patsrujire wgene: Azricam, Bocru, Ismael, Searías, Obadías ga wa Hanán. Azel wgenenni pejnuruneko. ³⁹Esec wgenene; gimolenni wa , Ulam, muchinanu gituru, Jehús gepi chininri ga wa Elifelet mapa chininri. ⁴⁰Ulam wgenenni kgiylakakaklerune ga wa kashri kashichachine. gixo wgenerunni ga wa gimekaginna 150 potuko. Benjamín klopishanni pejnuruneko.

Chapter 9

³¹Pejnuruneko Israelitane gitakgiwakatkalunni. Israel pogire yegi gwa giwakatachinetkani.Ga wa Judá ni , ranikna wa Babilonia mukochirna chinanu. ²Muchinanu giglepokotkalunni rawyawakapna wa israelitane, sasertotene, Levitane, ga wa GOYAKALU pji girukotachine. 3 Poimrine Judá klopishane , Benjamín, Efraín, ga wa Manasés Jerusalén gwanata.⁴4 geneka pokowakatkalune Utai , Amiud wgene, Omri wgene Imri, Bani wgene, satu Pérez klopisha Judá wgene. ⁵Silonitaneyma rawanata Asaías muchinanu gituru ga wa wale wgenene. ⁶Zera klopishane ymalutunanni Jeuel. Wanenanna 690 giklopishane.⁷Benjamín klopishane yegi gwanata Salú Mesulam wgene, Hodavías wgene Asenúa wgene. ⁸Wane koxa rawanata Ibenías Jeroham wgene; Ela, Uzi wgene, Micri wgene; ga wa Mesulam Sefatíane wgene Reuel wgene Ibnías wgene. ⁹gimolenna kgiwakalune wane nanu 956. Pejnurunekni koseka moletachine.¹⁰Sasertotene nanni Jedaías, Joiarib, ga wa Jaquín. ¹¹Azarías koxa wane gwanata Hilcías wgene, Mesulam wgene Sadoc wgene Meraiot wgene Ahitob wgene, GOYAKALU pji girukotanatachri.¹²Wane rawanata Adaía Jeroboam wgene, Pasur wgene, Malquías wgene. Wane koxa rawanata Masai Adiel, wgene Jazera wgene, Mesulam wgene, Mesilemit wgene, Imer wgene. ¹³Gimolene stretane nanni koseka moletachine wanna nanni 1, 760. Wanna nanni kamrurewaklerune goyakalu pjioya.¹⁴levitaneyma rawanata Semaías, Hasub, wgene Azricam,wgene Hasabías wgene, Merari wgenenyegi rawanata. ¹⁵Bachacar, Heres, Galal ga wa Matanías wgene Micaía, wgene Zicri, wgene Asaf. ¹⁶Wane koxa rawanata Obadías, Semaías wgene, Galal,wgene Jedutún wgene ga wa Berequíaswgene Asa,wgene wgene Elcana Netofatitane. pokchi wgejikaka.¹⁷7Gipjepto girukotjenatachine Salum, Acub, Talmón, Ahimán ga wa giklopishane. Salum nanni kosekjerna. ¹⁸Muchinanu wannanwa girukowjenatachine Leví klopishane gwajenatyawaka. ¹⁹Salum girutlu Coré girutlu Ebiasafel Corá,wgenenanu ga wa gimolene sreta rurna pji gwachine, Coraítane, wannanwa kamrurewatachine girukotluna gapatjetikowaka, muchikawa rutsrukatenni pixka GOYAKALU pji girukotjenatinna, girukotluna gipgjapto.²⁰Finees girutlu Eleazar wale girukotanatna muchikawa GOYAKALU wale ymananu. ²¹Zacarías girutlu Meselemías rapatjetyawakna girukotachri.²²Pejnuruneko girukowjenatachine wa jiglokikowaka nanna 212. Gitaka giwakatkalunni pejnuruneko pokchiya. David ga wa Samuel wannanwa gaponshinikanutkalune. ²³Wanna ga wa mturune girukotluna wa GOYAKALU pji, rapatjetyawakna. ²⁴Girukowatachine gitaka gepkoxamkoje tsojriko tkachi gishpakyawaka , rumxikyawaka, potukle sreta ga wa kapto sreta.²⁵Gimolenna ginjeta rupxaka girukowletikolupna payokgipre gogne kaka. ²⁶Seyni wa gepkoxamkoje girukowjetachine gipgapto koseklewatachine Levitane, wanna girukotlu gigruko kaka gawa nikaluru gimretikowaka.pji GOYAKALUNU. ²⁷wanna psolyechnoko girukotlu GOYAKALUpji, girukotluna ga wa goyechnokawpotuko kotpukluna.²⁸¨Pimrine wanna getylu magatachri GOYAKALUPJI, wanna getlu gapokachri ga wa gishpakachri pagixanu. ²⁹Pimrine koxa gitaka girukotyapluna kpashirinu, tasnena ga wa nikaluru garina pgaypagiru , winga, ringi , kapgeru chinanu ga ewa pimri kaka.³⁰Pimrine sasertotene wgenene yapjetkalune. ³¹Matatías, Levitane, neru muchinanu gituru Salum Coreíta, walenwa pan kamrujenatachri GOYAKALUchinanu. ³²Pimrine gimolenna Coatitane, klopishane kamrutlu pan nikalurupa pa sawalotemnu.³³3 Kshikalewaklerune ga wa gimolene kosekachine levitane gapatjetikowaka rawanatna ma kamrurewatinna gi rixanu wanna kamrutlu renekikolna pagognemnunanuka. ³⁴Wannanwa gimolenna kosekachine Levitane ganikajiteya, wanna Jerusalen gwanata.³⁵Gabaón, giru Jehiel, ganunro giwakni Maaca, Gabaón.twajenata ³⁶Muchinanu twugenni wa Abdón ga wa wugenene Zur, Cis, Baal, Ner, Nadab, ³⁷Gedor, Ahío, Zacarías ga wa Miclot.³⁸Miclot wugenetlu Simeam. wanna koxa gimolenestsi gwanata jerusalen. ³⁹Ner wugenetlu Cis. Cis wugenetlu Saúl. Saúl wugenetna Jonatán, Malqisúa, Abinadab; ga wa Esbaal. ⁴⁰Jonatán wgenni wa Meril Baal. Meril wgenni wa Micaía.⁴¹Micaía wgenenni Pitón, Melec, Tarea ga wa Acaz. ⁴²Acaz wugenetlu Jara, Jara wugenetna Alemet, Azmavet, ga wa Zimri. Zimri wugenetlu Mosa. ⁴³Mosa wugenetlu Bina. Bina wugenetlu Refaías. Refaías wugenetlu Eleasa. Eleasa wugenetlu Azel. ⁴⁴patsrujiruneko wugenene Azel Azricam, Bocru, Ismael, Searías, Obadías, ga wa Hanán. wanyinwa Azel wgenene.

Chapter 10

¹Xani filisteyone giylakaka Israelitaneyma. Israelita solalotene gasuka filisteyonemyoya ga wa rupnanna Monte Gilboa chinikowakaya. ²filisteyone gomkagitanru Saúlni ga wa wugeneneyma. filisteyone giylatanru Jonatánni, Abinabad ga wa Malquisúa, wugenennina. ³gi rumkatlewatanna wa Saúl, ga wa kashri kashichachine giylatanna. Wale kojwawakpotula kashri kashichachine chinanu.⁴Wane pnute Saúl wane chinru yostapi kashichachri : "pkoshpaka yoglolewapretanu ga wa pyoglotanno waleyma". gi rixanu runinipna wanna saletanunnona." Seyni wa yostapi kashichachri giwa galuka gi rixa wale pikpotuta. giyagni Saúl kashichlu ga wa yoglotnawa.⁵Retinnatkalu Saulni rupnanatka wale koxa yoglotnatkawa ga wa rupnatka. ⁶Rupnanatka Saulni mapanniko wugenni ga wa pejnuruneko gipji gwachinni koxni.⁷Retinitkana wa israelitane gasukinitka ga wa Saulni gipnanatka wugeneneymako, ruknokamtatkaluna gipokchina rasukatkana.Filisteyone ginatka wane rawatkana wanna. ⁸Waleprik- gogne, filisteyone gwapatkalu gipnachinni wangixle, wanna gikshikanatkalu Saulni ga wa wugenenni gipnachinenatka, Monte Gilboa chinikowaka.⁹9 Wanna komkaganatkalu Saulni, ga wa gijiwu rawyanruna ga wa ruylalewapre rawyanruna wanna yokanatatkana gigkaklewjetachine Filisteyone yegi, ¹⁰Wanna gitakatkalu ruylalewapreni royakalutnapji yegi, ga wa gijiwni koxa kamchi rumalwujetyawakna rutakanruna.¹¹Jeminitkana Jabes wa Galaad gwachine rixpokotyaewakanruna wa filisteyone wa Saul ni, ¹²Pejnuruneko kgiylakakaklerune galimta rawanapluna wa Saul manni ga wa wugenenni Jabes ranikannañ.Wanna kapna gaputanatkana kanawa shegi rapukote wa Jabes, wane rogajirewatyana payokgipre gogne.¹³Wane rixa gipnaletana Saul ni gi rixanu giwa ralixlewatni GOYAKALU. GOYAKALU chinyawaka giwa poyagkakana, gi rixanu satu yineru gipnachineko giymunsajetachri raponshinikanutana. ¹⁴Gi wa GOYAKALU ranjitana, giyagni GOYAKALU giylatanru, Tawi pogirewle renekanru,Isaí wgene.

Chapter 11

¹1Pejnuruneko Israel gajene yayegitlu Tawi Hebron gwanatachri wane chinna: "Petanu wixni pugitunwu ga wa pugapunwu. ²Mnukawpotuko Saúl pogirewanatini wixa yegiya, pixa nanni pixni kosekanatna israelitane solalote. Poyakalute wane chinyi: 'Pixa girukotanru nopokchi Israel ga wa pixapni wa pogirchipyi Israel chijneya.'" ³Giyagni pejnuruneko gichko galixlerune pogirchi yegi ya wa Hebron ga wa Tawi GOYAKALU getanu rutaknawa poyagkakyaplu. Wanna geneklu muchkonu wa Tawi pogirchi, Israeline tskalaya. waneklutka GOYAKALU tokanu poyagkakatka wa Samuel.⁴David ga wa pejnuruko Israel yana Jerusalén (wa, Jebús yegi). jebuseyone, pejnurunpotunako wane gwanata. ⁵Jebúne gayinerutene wane chinanru Tawini: "Giwa punanu gewi." seyni Tawi gakaglokanna wa Tawi chijne. ⁶Tawi wane china : "Katu kokta kojwakinipna wa jebuseyone walepni kosekanna solalone." Joab Sarvia wgene gapkananu yayegitanna ga wa solalone kosekachri rutakluna.⁷Wane pnute Tawi gwanatatkalu poyegiwaka girukotikowaka Tawi pokchi chinanruna. ⁸El girukotjixatkalu wa pokchi Milo ruyakatya ga wa sotlu poyegiwakpotunanuko. Joab girukotatkalu pimri pokchi. ⁹Tawi tseruwna girixanu GOYAKALU solalotene waleyma.¹⁰Wanyinwa Tawi yma kosekanatachine pogirewanatini Israel ya. GOYAKALU tokanu rajnakokna wa israel gajene. ¹¹Wanyinwa solalone Tawi ymalunenanu: Jasobeam, Hacmoni, wgene wale kosekanatna mapa mole solalone. wale giylatanna mapa pacha yinni pakata kashriyma.¹²Tawi gipekolni Eleazar Dodo wgene, ahohíta, wa mapa chininri gichkolu. ¹³Wale Tawiyma gwanata Pasdamim, Waneya filisteyone gapata ruylakakyapna , cebada gwiyawaka gawa Filisteyone gasukakanna solalonni. Wanna gituka cebadasha. ¹⁴Wanna yostayegitna ga wa ruyagolewnanna wa filisteyonni gi rixanu GOYAKALU gikshikna galirewluyma.¹⁵5 Wanepnute mapamole koseklewatachine rushpakyana mapa yana Tawi Yegi yogimatyawaka Adulam chinyawakna. El ejército de los filisteyone solalotene Refaim mtasha gwanata . ¹⁶Waneklunanu Tawi yogimanata poyegiwaka, seyni wa Filisteyone Belen pokowatatka. ¹⁷Tawi galuklu gonu wane china: "¡Katuktamka gonu genekanno nuranrupa belen gajerga, gipgepto gwachri.¹⁸Wanna mapa gichkolune jejine solalone Filisteyone jiglokaka ga wa gonga koshpakna Belen gipgeptote gwachri, walega rurna ga wa Tawi ranikyana psojga seyni wale giwa galuka girletlu. Rupkakgatanru GOYAKALU chinanu, ¹⁹wane china: "GOYAKALU pumretanno tye nkamrutinri chinanu. ¿Numkata girletluge wa wanna graga salewnaluyma rukshikyaluna?" Gi rixanu wanna salewnana, wale giwa galuka girleta. Watyenwa mapa jejine gichkolune kamrure.²⁰Abisai , Joab mole, walenwa kosekanatna mapamole jejine gichkopiranalune . Wale giylatanna mapa pacha kamnixjenni wanna mapa jejine gichkolune giwakaya. ²¹Pejnuruneko solalone kagwakpirpotaplu , wale chinanu riutakluna kosekyapna.²²2Benaía, Joiada wgene satu jeji gichkolu tsru kamrurchi kamrutachri. Wale giylatanna Ariel , Moab gajerni. Wale koxa giylatanru satu mgenoklu gitsrukni wa kapnaya yachgapereklu. ²³Wale giylatanru Egipcioni, Satu jeji tsru gitsrukapamyo gowuknu tennu rutu. Egipcio waneya giylalewapi gowukalu, seyni wale satu gagajepje. Wale konanru wa ruylalewapre ga wa waleko ruylatyanru.²⁴4Benaía wa Joiada wgene, tsru kamrurchi potu kamruta, walenwa tsomitna mapaneko yma jejine gichkolune gipxalu. ²⁵Walenwa gimatkalurpotu mapamole solalone pnute, seyni giwa pimrine pixka rixa gimatkotana. Waneko Tawi, gitaklu girukotjerupa.²⁶Gichkolune jejine Asael Joab mole, Elhanan , Dodo mole Belén gajeru, ²⁷Samot wa harodita, Heles wa pelonita, ²⁸Ira , Iques wgene, tecoíta, Abiezer wa anatotita, ²⁹Sibecai wa husatita, Ilai wa ahoíta,³⁰Maharai wa netofatita, Heled Baana wgene wa netofatita, ³¹Itai Ribai wgene Guibeá gajeru Benjamín, klopishane, Benaía wa piratonita, ³²Hurai, Gaas,tlapga gwachri, Abiel wa arbatita, ³³Azmavet wa barhumita, Eliaba wa saalbonita,³⁴Hasem wgenene gizonita, Jonatán Sage wgene ararita, ³⁵Ahíam Sacar wgene ararita, Elifal Ur wgene, ³⁶Hefer wa megueratita, Ahías wa pelonita, ³⁷Hezro wa carmelita, Naarai Ezbai wgene,³⁸Joel, Natán gepuru, Mibhar Hagrai wgene, ³⁹Selec wa amonita, Naharai wa beerotita ( yostapi kashichachri Joab Sarvia wgene), ⁴⁰Ira wa itrita, Gareb wa itrita, ⁴¹Urías wa hitita, Zabad Ahlai wgene,⁴²Adina Siza wgene rubenita ( rubenitane gitsrukate) ga wa mapamole wanna yma, ⁴³Hanan Maaca wghene, ga wa Josafat wa mitnita, ⁴⁴Uzías wa astarotita, Sama wa Jeheil Hotam wgene aroerita,⁴⁵5Jediael Simri wgene, Joha (tizita gimole), ⁴⁶Eliel wa mahavita, Jerebai ga wa Josavía Elnaam wgene, Itm wa moabita, ⁴⁷Eliel, Obed ga wa Jaasiel wa mesobaíta.

Chapter 12

¹Wanyinwa Tawi yegi ya Siclag, yogimakopshini ma retyaplu Saul, Cis wgene. Wanna solaloneymananu giylaluklu rupxakanatjene. ²Kashriyma girukowanatna. gepi stretamyoko rumkata giknokletyaluna sotlujine ga wa kashrena. benjamitanni, wanna Saúl nerune gipxalune.³Gitsrukachinanni Ahiezer , wane pnute Joás, gepineko wugenene Semaa wa guibeatita. Wane rawanatna Jeziel ga wa Pelet, Azmavet wgene. Wanw koxa rawanatna Beraca ga wa Jehú wa anonita, ⁴Ismaías wa gabaonita, satu solalo mapamole ptogi gwachri (wa mapamole solalone kosekachri); Jeremías, Jahaziel, Johanán, Jozabad wa gederatita,⁵Eluzai, Jerimot, Bealías, Semarías, Sefatías wa harufita, ⁶coreítane Elcana, Isías, Azareel, Joezer, Jasobeam, wa ⁷Joela ga wa Zebadías Jeroham wgene Gedor gajeru.⁸Pimrine gaditane Tawi yegi yana yogimatikowaka gike mwiyawaka. Wannani kgiylakakaklerune yimakalune giylalu chinanu yostapi gimata kashichachine ga wa kashri; kyowiko gojkakpotna mgenoklune pixka. Teyakalunpotni gosha yapinna.⁹Wane rawanatna Ezer wa líder, Obadías gepi chininri, Eliab mapa chininri, ¹⁰Mismana gepkoxamkoje chininri, Jeremías pamyo chininri, ¹¹Atai patsrujire chininri, Eliel payokgipre chininri, ¹²Johanán yokgipi chininri, Elzabad mturuji chininri, ¹³Jeremías pamole chininri, Macbanai pamole satupje chininri.¹⁴Gad wgenenni solalone kosekachine. Waneru satpachapje kosekachri ga wa satu waragka solalone kosekachri waleni kigleru. ¹⁵Wanna Jordán koprugata yinuwakle ksuru, rupchicha wnagatinitka ga wa romkagitkanna wa gimtasha gwachinni, potukle sreta ga wa kegnete sreta gwachinni.¹⁶6 Benjamín ymalune pimrine ga wa Judá yayegitluna Tawi yogimatyawaka. ¹⁷Tawi yoptotna ruynumsatyapna: "gixa gininipa gipxakyapno. giyagni gipxaletanno. Ga wa gina galuka giylaletyapno , wutsrukatenni GOYAKALU myo nutaklu psoluko gi rixanu giwa mugletu nkamruta.¹⁸Wanepnute giwekikaluru kpashiri gapokyegitlu Amasai, walenwa mapamole solalone kosekachri. Amasai wane china: "Pixaymawu wixa, Tawi. Isaí wgene. Kigle gwashlu, waneyapna pupxakjene. Poyakalute gipxakyi". Wane pnute Tawi yoptotna wanna, rutakna koseka gayinerutetyapna.¹⁹Pimrine Manasés gipxalune Tawi yegi yatka filisteyoneyma ruylakakinitkana Saul chinanu. Giwa rupxakanna filisteyonni gi rixanu giynumsakakanatatka koshpakyapluna Tawi, Wanna wane china: Wale giknokanunwu Saul myo wsalewniyawakapa." ²⁰Siclag yinitka, Manasés gipxalune wale yegi yachinetka yatkana, Adnas, Jozabad, Jediaiel, Micael, Jozabad, Eliú, ga wa Ziletai, Gixo waragka potu giknokamtanru Manasésni.²¹1Wanna gipxaklu Tawi kachwguruneyma ruylakakinna, , gi rixanu wannanwa kgiylakakaklerune. Wane pnute wannatkani solalone kosekachinetka. ²²Pagognemnunanuko runna yine rupxakyapluna Tawi, gixo potu solalone rixinitkana GOYAKALU solalotene pixka.²³Wa tyenwa solalone gitakgiwakatikolu ruylakakyapna Tawi yegi yachine wa Hebron, renekyapluna Saul pogire wa Tawi, GOYAKALU tokanu chinyawakpotuko. ²⁴Judá gajene yostapi ganikachine ga wa kashri ruylakakyapna 6, 800 solalone. ²⁵simeonitane 7, 100 kgiylakakaklerune.²⁶levitane 4, 600 solalone. ²⁷Joiada kosekna wa Aarón klopishane, waleyma nanna 3, 700. ²⁸Sadoc yma satu makluji, gichkopiranalu, wanenanna gepimole gepi koseka moletachine.²⁹Ga wa Benjamín, Saúl nerune, wanenanna mapa waragka. Gixpotu Saul gipxaka xani gognenanu ³⁰efraimitane wanenanna 20, 800 solalone, kpogirune rurna moleya. ³¹Manasés nerune ganikajite wanenanna pamole yokgipi waragka jejine kpogirune rutakyapluna pogirchi Tawi.³²Isacar waneyananu gepi pacha koseklewatachine kgimatkalerune rumatluna israel giknogyachripa, pejnuruneko wannayma nanu. ³³Zabulón waneyananu pamyo mole solalone, yimakalunetka giylalu chinanu wa poyagkakyapatkaluna chinikolna.³⁴4 Neftalí waneyananu Satu waragka solalone gitsrukate wanna ymananuko mapamole payokgipre waragka solalone yostapi shpata ga wa kashrine kashichachine. ³⁵danitane wanenanu 28, 600 solalone galpokotkalune giylalu chinanu.³⁶Aser waneyananu gepkoxamkoje mole waragka solalone giylalu chinanu galpokotkalune. ³⁷Jordán pasretate gwachine, rubenitane, gaditane ga wa Manases nerune ganikajite wane nanna120, 000 Solalone galpokoptachinetka giylalu chinanu.³⁸Pejnuruneko solalone galpokotachinetka Hebron yana, rutakyapatkaluna Tawi pogirchi rixyapatka wa Israel chijne. Pejnuruneko Israeline galukanatlu Tawi Rixinripatka Pogirchi. ³⁹Tawi yma rawanatna mapa gogne nikna ga wa rurna gi rixanu gimolenna galpokotyana. ⁴⁰Wanepnutkoxa wanestsi gwanatachine Isacar, Zebulón ga wa Neftalí ranikikna jimapro poryma, cameyo yma, mulayma, wakaneyma ga wa goweganeyma, gi rixanu israel gimjikanata.

Chapter 13

¹Tawi giynumsatna solalone gitsrukatene kosekachine. ²Tawi wane chinna pejnuruneko Israelitane: " gikta xani gigleretlu gixa GOYAKALU yegi ruyakatinipa tye shinikanchi, numkata yokanretyapna gigkaklewjetachine pnumnu nanuka gwachine israel chijne ga wa sasertotene, levitane gipokchinna gwachine. Gigkakanna wixayma rixyapna. ³Gawapyapatnaklo GOYAKALUNU paji wixa yegi, gi rixanu giwa wujgalu ralukyawaka Saul gitsrukachi gixanatina. " ⁴Pejnurunpotunanuko gigleretlu wa ginshinikanu chinyawakna.⁵Giyagni Tawi gapatna pejnuruneko israelitane, Sihor wa Egipto, Hamat potunanuko,twapikolupa wa GOYAKALUNU paji, Quiriat Jearim yegiya. 6 ⁶Tawi ga wa israelitane , Baala yegi ya, Quiriat Jearim, Judá sreta gwachri, rawapyapluna GOYALYEGI paji , GOYAKALU giwaka pogirewatyachri.⁷Giyagni wanna gitakatkalo sato chiji yapachro geroto. Abinadab pji rawapyatkalona . Uza ga wa Ahío wanna yokgimtna gatnugapo. ⁸Tawi ga wa psolpokchiko israel, gimjikanata psolpotuko muchkonuymana. shikalewanatna rutlopreyna, tamporane, toshtenama ga wa gixo potu rumalwuprena yma.⁹Wanna gininitka , Quidón, Uza gomyoka kashichyaplo wa topaji girixanu prachinni gitspemtana. ¹⁰Giyagni GOYAKALU jgekanu xirna Uza yegiya ga wa GOYAKALU, giylatanru, gi rixanu Uza gomyokyegitlo wa wa GOYAKALUNU paji . wane rupniyana GOYAKALU getanu. ¹¹Tawi gimtuwna gi rixanu GOYAKALU giylatyanru Uzani chinanu.Wale chinanu Pérez Uza rutaka giwakatluna.¹²Tawi piklu GOYAKALU wale gogne, wane china: "¿Klu chinanu gita gimkata gwapletlo wa GOYALUNU paji nopji?" ¹³Giyagni Tawi giwa gijtuklo wa GOYAKALUNU paji wa gipokchi, seyni wa Obed Edom wa Geteo wale pji stsi rutaklo. ¹⁴seyni wa Obed Edom twanata mapa ksuru. Giyagni GOYAKALU giglenshinikanyegitlu wa gipji ga wa psoluko waneya rixinri.

Chapter 14

¹1Giyagni Hiram, Tiro pokchi pogire, yokanyegitlu tokanchi ganikjetachri wa Tawi ga wa kanawa muna pshe, gagmuna shpatako kamrutachine, wa panchi kamruklerune. Wanna kamrutyalu satu panchi. ²Tawi gimata wa GOYAKALU gitakyalu pogirewatinripa Israel pokchi, psoluko jemika Israel pokchiya.³Jerusalén yatka , Tawi gixo gnunro potutkalu ga wa ruxolewna wgeneta jejine ga wa suxone. ⁴Wanyinwa Wugenene jejine wgenene wa Jerusalen gishpakyachinetka: Samúa, Sobab, Natán, Salomón, ⁵Ibhar, Elisúa, Elpelet, ⁶6Noga, Nefeg, Jafía, ⁷Elisama, Belliada ga wa Elifet.⁸Xani jeminitkana filisteyone Tawi pogirchi gixyatka psoluko Israel pokchi, wanna pejnuruneko gijgatkalu . Tawi jeminitka rujgaluna giwa rugleretlu. ⁹Filisteyone gina chowgutikolunapa Refaim gajenni.¹⁰Tawi gagjitlu GOYAKALU rupxakyaplu wane china: "¿Numkata giylaletna Filisteyone? ¿Pupxaka gakaglokletannoge wanna myoya?" GOYAKALU wane chinru: "Wane pyanu gi rixanu gita gipxakanyi." ¹¹Giyagni Baal Perazim yatkana wane ruylatikanna. Wale gigkaklewata: "GOYAKALU gistakanna gita myoya nkamnixjenni gonga pixka." Giyagni giwakatatkaluna Baal Perazim. ¹²Filisteyone giknokatkalu royakalutna, Tawi towuwata yoxikikolupa tka,¹³Filisteyone gimepe konretyanatnakna wanrixlenna. ¹⁴Tawi gimepe gagjiretatnaklu GOYAKALU rupxakyaplu, GOYAKALU wane chinru Tawi: "Giwa potukle sreta giylatinna, kapto sreta nsajrukaginna gimxiji yegi.¹⁵Njemamtinpatkalu shikalchi kannipgelu pixkalutu waneklu giylatanutkana watye gkamrutanu gi rixanu GOYAKALU kosekamtanu ruylatikolunapna Filisteyone solalotepni. ¹⁶Tawi wanepotuko gixa GOYAKALU chinyawaklu. Wale giylatanna Filisteyonni solalotenni. Gabaon truyakatya ga waGezer potunanuko. ¹⁷Giyagni wa Tawi pogiwata psolchijnepotunanuko , giyagni GOYAKALU wane china pikikolupa.

Chapter 15

¹Tawi kamru pjita gipokchiko. Wale galpokota tapokyawakapa wa topaji GOYAKALUNU, satu panchipji kamruta wala chinanu. ²Tawi wane china: "Levitanepje gimkata gitjiretlo GOYAKALUNU paji gi rixanu wannapjenwa tsomitkalune, ga wa rupxakgognenatyapluna walepje. ³Giyagni Tawi gapatna israelitane wa Jerusalenya ratskokakyaplona wa GOYAKALUNU paji ralpokotyawakatka.⁴Tawi gapatna wa Aaron klopishane ga wa Levitane. ⁵Coat klopishane rawanata Uriel, kosekjerna ga wa gimolenna, 120 jejine. ⁶Merari gwanatlu Asaías, kosekjerna ga wa gimo0lene, 220 jejine.⁷Gersón klopishane yegi rawanata Joel, kosekjerna ga wa gimolenna, 130 jejine. ⁸Elizafán klopishane gwanatlu, kosekjerna ga wa gimolenna. 200 jejine. ⁹Hebrón klopishane rawanata Eliel, kosekjerna ga wa gimolenna, 80 jejine. ¹⁰Uziel klopishane rawanata Aminadab, kosekjerna ga wa gimolenna 112 jejine.¹¹Tawi tomsatlu Sadoc ga wa Abiatar, ga wa sasertotene; ga wa Levitane Uriel, Asaías, Joel, Semaías, Eliel ga wa Aminadab. ¹²Wale wanw chinna: "Gixni wa Levitane molene kosekachine. mpowrata giwekletinwa gixa nanuko ga wa gimolene gimkata gatskoletyapa GOYAKALUNU paji yegi, Israelina GOYAKALUTE, nalpókotyawaklu wala chinanu.¹³Gixa giwa gapoka GOYAKALUNU yegi paji, Giyagnu GOYAKALU giwa gipxakanwu, girixanu giwa wujgalu giwa wjemlu wchinikolu. ¹⁴Giyagni sasertotene ga wa Levitane powratnawana wannananuko rapokyapna GOYAKALUNU paji yegi, Israelitane GOYAKALUTE. ¹⁵Giyagni Levitane gitjimtatkalu wa GOYAKALUNU paji , Moisisi chinyawak potukna, GOYAKALU towutyalu.¹⁶Tawi giynumsatna Levitne kosekachine rutakikolupna gimolenna wa shikalchi kosekyapna, rutlopreymakna gichkopotu rixyaplona gawa gimjikachine saplewjemtyapa. ¹⁷Goyagni Levitane gitaklu wa Hemán, Joel wgene, ga wa satu gimole , Asaf, Berequías wgene. Wanna koxa gitkna gimolenna Merari ga wa Etán, Cusaías wgene. ¹⁸Gimolenna streta ymananru : Zacarías, Jaazielm Semiramot, Jehiel, Uni, Eliab, Benaía, Maasías, Matatías, Elifelehu, Micnías, Obed Edom ga wa Jeiel, gipgepto girukotachine.¹⁹Kshikalewaklerune Hemán, Asaf ga wa Etán wannanwa gichko gitlole gixamtachinepa . ²⁰Zacarías, Aziel, Semiramot, Jehiel, Uni, Eliab, Maasías, Benaía Wannanwa gitlomlo wa katsalo, Alamot chinanu. ²¹Matatías, Elifelehu, Micnías, Obed Edom, Jeiel ga wa Azazías wannanwa kosekamta Arpayma Seminit chinanu galpokotkaluro.²²Quenaías, levitane kosekachri, walenwa shikalchi kosekachri gi rixanu wale gimatlo. ²³Berequías ga wa Elcana wannanwa girukotlo GOYAKALUNU paji. ²⁴Sebanías, Josafat, Natanael, Amasai, Zacarías, Nebaía ga wa Eliezer, sacerdotene, gitlomtanro wa toshtenama GOYAKALUNU paji yegiya. Obed Edom ga wa Jehías wannanwa girukota pajitlo.²⁵Giyagni Tawi, kapokone israel gajene ga wa gixo solalone kosekachine koshpakpatkalo wa GOYAKALUNU paji wa Obed Edom pjiya gimjikachine. ²⁶Waneko pshini GOYAKALU gipxakanatna wa Levitane rutjimtyawakatkalona wa topaji GOYAKALUNU, Wanna genekashatlu payokgipre wakane ga wa payokgipre Gowegane.²⁷Tawi gitaklu gimkalu kiglerpotu, Levitaneko pixka topaji gitjitachine wa kshikalerune ga wa Quenanías, shikalchi kosekamtachri. Tawi gitakanatlu kigleru mkashri paji. ²⁸Giyagni pejnurunpotuko israelitane gwaplo Topaji GOYAKALUNU gimjikamtachine gitlomtachine rutloprennayma.²⁹Seyni GOYAKALUNU paji gapokinitka Tawi pokchi, Mical, Saúl wgene, gipgapto teknokya . Tetlu Pogirchi Tawi gansananumtachri ga wa gimjikamtachri. wala geyikanru tajiyma potuko.

Chapter 16

¹Wanna gwapatkalo wa GOYAKALUNU paji ga wa ganikajipji rutakatkalona Tawi gigletyawaka. Giyagni wanna genekashatlu wa GOYAKALU, yoxikaluru, ga wa poyagnutluna. ²Tawi nikatinitkalu wa renekashatyalu GOYAKALU, yojikaluruyma, ruglenshinikanyegitna GOYAKALU giwakayma. ³Kotspalatyatkana pejnuruneko Israelitane pixkakaklu suxone ga wa jejine wa jimapro, psoji kagituru ga wa gowaji kamrutikaluruyma.⁴Tawi gijgatkana Levitane wa GOYAKALUNU paji stsi gwachinepa, rumuwatyapna , poyagnutyapluna, wa Israelitane GOYAKALUTE. ⁵wanyinwa Levitane Asaf, el líder, ga wa gepi chininri wa pnute, Zacarías, Jeiel, Semiramot, Jehiel, Matatias, Eliab, Benaía, Obed-Edom ga wa Jeiel. Wanyinwa gitlopitsa kashichachine ga wa Arpa. Asaf pogitakamtlo símbalone gichkopotu. ⁶Benaía ga wa Jahaziel, sacerdotene, gajpokamtlo wa Togwane topajistsi GOYAKALUNU.⁷Wale gogne tkani Tawi, yokgitlu muchinanu Asaf ga wa gimolene shikalewluyma poyagnutyapluna wa GOYAKALU. ⁸Mpoyagnutanru GOYAKALU, ganjigognetanu, gekakgitanru gkamrure psolchijneyako. ⁹gshikaletanru, gigkakanru kigleru gkamrutinri.¹⁰Gimjikanu kpashiri giwakayma; GOYAKALU gijgachine rajiyna gimjikanu. ¹¹Gijganru GOYAKALU ga wa muchkonu; gijgagognenatanru.¹²Gishigkapanru kiglerkaka kamrutanru wale rupgujetanru ga wa tokanu chinyawaka. ¹³Gixa Israelitane plutsangi towrwrungi, gixa Gakowo gipxalungi, tsomitkalungi. ¹⁴Walenwa WOYAKALUTE. Rutakanrutkanwa pejnurunpotnanuko chinanu.¹⁵Gishinikanru GOYAKALU chinyagi, wa chinyawaka satu waragka yine giwekachinepa chinanu. ¹⁶Gishinikanru wa Gawra yma Gitakalurutka ga wa galikakpotu chinyalu wa Isaac. ¹⁷Watyenwa rugkakyatkalu wa Gakowo, gitakalurutka gawa Israel rutakikolutka. ¹⁸Wale wane china: "Gita genekangi Cana chijne , renekashleyma.¹⁹Watye nchingi giwa gixo gixanatini, ga wa mumatkone tye chijiya. ²⁰Wanna yapjenatlu pachijnemnunanuka, satu gitrukachi yegi rushpakyana ga wa satu yegi yana. ²¹Wale giwa gichinatlu saletikolupna. wa saletikolupa satu pogirchi kigleru kamrutachri. ²²wale wane china: "Gi gijtukanna nuspatanunetka ga wa giwa gimtukanna ntowrene.²³Nshikaletanru GOYAKALU, psolchijneko; Gigkakletanru giwekikaluru pirana pagognemnunanuka. ²⁴Gigkakletanru GOYAKALU muchkonu psolchijneyako, ga wa kamrure koxa.²⁵Gi rixanu GOYAKALU tsruni, giyagni gimalwutkalurni ga wa pikalurupni pimrine Goyakalu chinashatnachine. ²⁶Gi rixanu goyakalu chinashatnachinewa yagluchishni.Seyni walenwa GOYAKALU tye gogne kamrutachri. ²⁷Ponikolu ga wa tsrupotu giweklu yegni, muchkonchi gimjiklu.²⁸Genekanru GOYAKALU, gixa moletkakachingi, genekanru GOYAKALU giweklu ga wa muchkonu.; ²⁹Genekanru GOYAKALU gimjiklu ralukyawaka giwakayma nanuko.Ganikanru genekashlu wale yegi gyanu. gyopsojityegitanru GOYAKALU psoluko muchkonyegi.³⁰Psol chijneko gitatatanu. Gitakalurni psol chijneko chinanu gi rumkata kowjewjetkota. ³¹Tengogne gimjikanu ga wa chiji koxa. Pachijnemnunanuka wane chinanu GOYAKALU pogirewata.³²Tsru wenu gochgitanu pejnuruneko wane gwachine saplewatanu rumjikleyna. Chiji gimjikanu, pejnuruko wane gwachri ymananuko. ³³Gosha koxa gimjikanu saplewatanu GOYAKALU getanuya, gi rixanu wale ginanu poyagkakapyaplu.³⁴Mpoyagnutanru GOYAKALU, gi rixanu kiglerni wale, gi rixanu chinanrutka gwagognenatachrini. ³⁵Wane nchinanu: "Koshpakanunwu muglewakaya GOYAKALU gognetkaklewatachri. Papatanunwu, ga ewa pukshikanunwu pimri chijneya, wumkata poyagnutletyaplu pgiwaka kpashiri pogirewleya gimalwutkaluru.³⁶Israel GOYAKALUTE Gimalwutkalurgognenanupni. Wane china psolpokchiko: "Wangixkalurupa" ga wa rumalwutluna GOYAKALU.³⁷Tawi gitaklu wa Asaf ga ewa gimolene wa GOYAKALUNU paji yegi, para servir contínuamente frente al arca, de acuerdo a su trabajo requerido a diario. ³⁸Obed-Edom con los sesenta y ocho familiares estaban incluidos. Obed-Edom, hijo de Jedutún, juntamente con Hosa, fueron los porteros. ³⁹Sadoc, el sacerdote, y sus compañeros sacerdotes estaban para servir frente al tabernáculo del SEÑOR en el lugar alto en Gabaón.⁴⁰Sasertotene yoxiklu GOYAKALU renekashlena goyechnokawa ga wa goyechno, GOYAKALU chinyawaka poyagkakyapluna israelitane. ⁴¹Hemán ga wa Jedutún wanna ymananu tsomitkalune poyagnutyapluna GOYAKALU, rupiratanru gwagognenatachripa.⁴²Hemán gawa Jedutún wannanwa gitlotlo toshtenama ga wa pimro gitlopi, shikalchi kpashiri chinanu. Jedutún wgenene girukotlu gipghapto. ⁴³Goiyagni pejnuruneko satokatka gipjina tawi koxa satokatka ga wa ruglenshinikanyegitna gimolene.

Chapter 17

¹Ruknogamtinitka wa pogirchi gigle natinitkalu wa panchi wale wane chinru wa Natán towreru: "Petanu gita gwalu satu panchi gagmuna kamrutikolu pji, seyni wa GOYAKALUNU paji gituka satu panchi gapatjetikowaka." ²Giyagi Natán wane chinru wa Tawi: "Petanu, pajiyma gishpakachri pkamrutanu, gi rixanu GOYAKALU ymayi.³Wale yechnoko GOYAKALU giynumatlu Natan: ⁴Pyanu pugkakanru Tawi ntowreru: 'Wane china GOYAKALU: Giwa pixa kamrupjitanno nwiyawakapa. ⁵Gi rixanu gi pagogne satu panchi nwa, nwapiniyakawna wa Israelitane gawa xanipotunanuko. Seyni galikaka satu panchi gapatjetikowaka .pji nwanata. pnumnunanuka. ⁶Psoluko Israel pokchi nyaglotata, ¿Galikakni wane nchininna wa kosekjetachine wa Israel pokchi gajene:¿Klu chinanu giwa kwenuruya gkamrupjitno?"⁷"Giyagni pugkakanru ntowreru Tawi: Tyenwa china solalone gitsrukate: Gita koshpakyi gowegane pgirukotjenatyawakaya, pkosekyaplu nopokchi Israel. ⁸Gita pixaymananu ginakakokta nuylatanna pkamnixenni petan- potuko, npogita giwakatanyi psolchijneypotunanuko.⁹Gita yokanatanyi nopokchi chinanu Israel, wane nutakangi ma nkojwakikolpatka. Giwa gapnokatkalunpatkagi muchikawa pixka ¹⁰ntowutna gitsrukachine nopokchi Israel Chinanu. Gitapni wa giylatanunna pkamnixjenepni. Wanepnute wane nchinyi gita GOYAKALU, satu panchi nkamrutinyi.¹¹Tye giknoganu poyagkakgognetinpatka putsrukatenni yegi pyinpatka, gita gitakanru satu giklopisha pixa gipekolepa, gawa satu pixa klopisha gita gitakanru pogirewatyapa. ¹²Wale kamrutinno satu panchi, hgawa gita gitakanru pogirewgognenatinripa.¹³Gitapni wa ruru, wale noturu.Giwa nkonanru wa nupiratyalu , Saul pixka, pogirewanatini. ¹⁴Nopji nutakanru gita, gawa npogirewle gwa gognenatachripa gawa pogire gwagognenatachripa. ¹⁵Natán giynumatlu wa Tawi, psoluko chinikolu, gawa retanru gawa rugkakikolu.¹⁶Giyagni Tawi yayegitlu GOYAKALU, wane chinru: "¿Katno gita GOYAKALU, gawa nomolene panikyapno gewi? ¹⁷Gi rixanu gike gaprino GOYAKALU ygaleya. Pixa chinna ptowrene molene, gawa pekakgitno ginamtachripa. ¹⁸¿Klu wanepnute numkata chinretyi ? Pixa gaponshinikanutlu ptowreru, wale paponshinikanpotuta.¹⁹GOYAKALU, pupxakyano gawa poyagkakikolupa palukyawaka pekakgitlu puyakle. ²⁰GOYAKALU maleshlu pixa pixkalutu gawa maleshlu wane pnute, poyagkakachri. ²¹¿Giru chijne pixka rixa pupokchi Israel, gike pixa pixka GOYAKALU; pkoshpakna saletanatikowakna Egiptoya pixa chinanu, tsru gekakgir - potu pkamruta? pixa koshpaklu pokchi saletanatikowakanna Egiptoya.²²Pixa kamrutlu Israel pokchi gwagognenatinripa, gi rixanu pixni royakalutna. ²³GOYAKALU pchinyawaklu wa ptowreru gawa gimolenkoxa gomkagigognenatyapyi, pkamrutanru palukyawaka. ²⁴pgiwaka gomkagi gognenatachripni gawa tsrupni yine wane chinyapa: Goyakalu solalotene walenwa Israelitane GOYAKALUTE, gawa nopji, YTawi ptowreru gomkagi gognenatanyi.²⁵Pixa Noyakalute pekakgitlu ptowreru puxoletyaplu. Giyagni gita ptowreru, nukshiklu nmuchkonu npoyagnutyapyi. ²⁶Xani pixni wa GOYAKALYI, gi rixanu pwayegreru pekakgita kiglerpotu nanu: ²⁷Gawa puglenshinikanyegitylu ptowreru gipjiymananuko, romkagityapyina. Pixa giglenshinikanyegitlu, wane rixgognenatyapa.

Chapter 18

¹Wanepnutetka Tawi giylatanna filisteyonni. Gat tni kachicha. ²Wanepnute Moab ruylata gawa moabitanni wayegreta Tawi, gawa satu genekashlu rixluna.³Wane pnute Tawi giylatanru wa Haded Ezer ni, Soba pogirni wa Hamatya wanekopshini Hadad Ezer yamtlu gitsrukachi rutakyapluna Éufrates gapga. ⁴satu waragka chiji yapachro rawa Tawi, ga wa payokgipre waragka solalonni kawalyo yapachinni, wane pnute gepimole waragka solalinni chiji yanashatachinni wa Haded gajenni. Tawi gistaji jixitanna wa cawalyoni seyni ruxetna sat pacha kawalyone koslewatachropa.⁵Arameyone Damasco gajene gipxakaplu wa Hadad Ezer, Soba gajeru, Tawi giylatanna gepimole gepi waragka solalonni arameyonni. ⁶Wane pnute Tawi gitakna solalotene Aram Damasco gajeru, gawa Arameyonni walenunatka, ranikyaluna satu genekashlu. GOYAKALU geneklu rakagloklewatyapa Tawi gi nakakokta yinipa.⁷Tawi konro goro giylakakapi shpata Hadad Ezer kashinatanro Jerusalén ranikanrona. ⁸Tibhat chinikowaka gawa Cunpotunanuko, Hadad Ezer pokchine , Tawi konro gixpotu Wronse. Watwuymanwa salomon kamrutlu wa Wronse gapga , yostaluje ga wa kamrurchi gapi.⁹Tou, Hamat pogire, jemgimata wa Tawi giylatyanna wa Hadad solalotenni Ezer pogirchi Soba gajeru, ¹⁰Tou towutlu gituru Adoram, pogirchi Tawi yegi poyagnutyaplu ga wa ruglenshinikanyegityaplu, gi rixanu Tawi giylakaka Hadad Ezer yma ga wa rakaglokanru gi rixanu wa Hadad Ezer galpokonata Tou ruylakakinripa. Adoram waleyma ganiklu sroshchi goro gawa kori kamrutikaluru. ¹¹Pogirchi Tawi kotnuklu watye GOYAKALU chinanu psoloko wale ganikanru ymananuko: Edom, Moab, Amón gayinerutene, filisteyone ga wa Amalec gajeneymananuko.¹²Abisai, Sarvia wgene, giylatanna pamole yokgipi edomitanni Sal chinikowaka mtashaya. ¹³Wale gikshikanna solalone ptogni Edomya ga wa pejnuruneko edomitanni Tawi wayegretatka. GOYAKALU gipxaklu wa Tawi ginakakokta yinipa.¹⁴Tawi pogirewata psoluko Israel, Wale kosekna galikakpotu wa rayinerutene. ¹⁵Joab, Sarvia wgene, solalone kosekachri ga wa Josafat, Ahilud wgenni yonawjetachri, ¹⁶Sadoc, Ahitob wgene, ga waAbimelec, Abiatar wgene, wannanwa sasertotene ga wa Savsá kgimatkaleru. ¹⁷Benaía, Joiada wgene, kosekna wa Tawi solalotene ptogi, gawa Tawi wgenene wa giykolewatachine.

Chapter 19

¹Ruknoginitka watye Nahas, Amonitane pogirni gipnana, gituru kashriganru. ²Tawi wane china; "Netwamonutanru Hanún Nahas wgene, gi rixanu ruru gekakgi galuklewleta gitayma." Tawi yokanatna towrene wale yegi, rumnanukyapluna ruru chinanu. Tawi towrene Amonitane chijne jigloka Hanun yegi yana, rumkata giglenchinikanutyapluna. ³Seyni wa Amonitanes pogirchine wgenene wane chinru Hanún: "Palixge wa Tawi gipashichyalu wa GAYAKALU, gi rixanu yokanatna wa solalone rumnanukyapluna? ¿Gige xani wa towrene gina pixyegi retyapluna ga wa ruknokikolupna.⁴Hanún kashichanna wa Tawi Towrenni, jiwjitkanna, rustajimkatkanna gipchijpotunanukna wane gixachinni yokanatkana. ⁵Tawi rugkakinitkana yokanatna towrene rapatyapna wannayma, satu tokanchiyma gi rixanu patewa potutanna. Pogirchi wane china: "Jericó gitukanu goshaptowatinpotunanuko, xani nsatokanu."⁶Amonitane gimat- gojrewatinitka wa Tawi jigekanuwatinri, Hanún gawa Amonitane yokanatna satu waragka proji wane pnute, wenutyaplona chiji yapachro arameyonenu, gawa solalone kawalyo yapachine wa Aram, Maaca gawa Soba gajene. ⁷Wanna gijga gipxakota arameyone yegiya mapamole gepi waragka chiji yapachro Maaca pokchi gawa yineyma, Medeba gapokachine. amonitane gapatjekaka gipokchiyna wane rushpakyana ruylakakyapna.⁸Tawi jeminitkalu yokanatlu Joab gawa solalotene yoptokakyapna. ⁹Amón gayinerutene ruylakakyapna pokchi gipjeptoteya ga wa pogirchine gapalushanata.¹⁰Joab getinitkana solalone ginamtachinetka rapatjetna kgiylalewaklerune israelitane, ralpokotna arameyone sustatyapna. ¹¹Gawa pimrine solslone, Wale gitaklu Abisai kosekyapna ga wa gimolene ralpokota wa amon solalotene yoptotyapna.¹²Joab wane china: "Gichkopotna arameyone gitaya , giyagni pixa , Abisai, yostayegitanno. Ga wa Amón solalotene giochkopotunanupa gitaya, gita yostayegitanyi. ¹³Gichkopyi wekakgitanru wa pokchi wmuchkonu, gawa GOYAKALU pokchi gi rixanu GOYAKALU, galukyawakapni."¹⁴Giyagni Joab solaloteyma yatkana yostatikolupna Arameyopa, rasukakanna Israelitanni solalone. ¹⁵Amón solalotene getinitka arameyonni gasukinnatka, wanna koxa gasukatka Joab, Abisai,molenemyoya satokatkana pokchi. Giyagni Joab satkakatkana Amón gayinerutene jerusalen yatkana.¹⁶arameyone getinitka wa Israelitane saletamtanatkana , Wanna yokanatna rupxakjerna Eufrates gapga gwachine Sofac yma Hadad Ezer kosekachriyma. ¹⁷Tye rugkakoklunutka Tawi, rapatna Israelitane koprugatluna Jordán wanna yegi yana. Wale galpokotna solalone giylakakachinepa arameyoneyma wanna giylakaka wale chinanu.¹⁸Israeline gakaxrijetanna arameyonni, Tawi giylatanna payokgipre waragka arameyonni chiji yapachro yapachinni ga wa gepkoxamkoje mole waragka solalonni chiji yapachinni. Sofac, koxni ruylata solalone gitsrukate. 19 ¹⁹pejnuruneko pogirchine wa Hadad Ezer wayegrene getinitkalu salewnamtinrinatkana israelitaneya, wanna yayegitatkalu Tawi romkagityapatkaluna. Giyagni Aram pokchi giwa galuka gipxakletanatkana arameyonni.

Chapter 20

¹Gagmuna gerotewa suretinitka wala papkonwa ruylakakjetna wa pogirchine. Joab ganikna solalone ruylakakyapna ga wa kogkanna amonitanni wanrixlena. Wale sajrukanru Rabáni. Jerusalén rutuka Tawi. Joab kamnixanru Rabá ga wa ruylatanru.²Tawi konanro wanna pogire jiwu gwachroni sagyetni mapamole gepkoxamkoje ginnuroto waneylo Goro, gawa sotlu katajirpotu. Sagyeta rutakatka Tawi, wale koshpaklo kiglerkakpotu rawapanro. ³Wale koshpakna pokchi gwanatachine ga wa wayegretkannagistakapiyma, jitopiyma, gepchiyma. Tawi towutanna Amon gayinerutenni kamrurewatyapna. giyagni Tawi ga wa pejnuruneko solalone satokatkana Jerusalen.⁴Tye giknoginitka wanetnaklu satu giylakaklu wa Gezer filisteyoneyma. Sibecai, ga wa husatita, giylatanru Sipai, tsru kakalune nerni; filisteyonnis gylatkana. ⁵Satu giylakaklu wanetnaka Filisteyoneyma wa Gob, Elhanán, Jair wgene wa betlemita, giylatannru wa Lahmini, Goliat molni wa hitita, wa ruylalewapreni tsru potu.⁶Satu giylalu rixinitnaka Gatpokchiya wanenanru satu yineru tenolu patsrujire myoji waneyalutu gawa gijixi koxa. tsru kakalune klopisha koxni wale. ⁷Wale gapnotatanna Israel solalotenni, Jonatán, Simea, wgene, Tawi mole giylatanru. ⁸wanna nitkani Gat gajene tsru kakalune klopishane; Wannani Tawi gawa Solalotenemyo gipniyana.

Chapter 21

¹SAtu gichkolpotu yotuwnayegitanru wa Israelni, Tawini kojwaka nshinikanuta. ²Tawi wane chinru wa Joab gawa solalone kosekachine: "Gyanu ga wa getanru Israel pokchi Beerseba gawa Dan potunako gawa gigkakanno numatyapa gipejnuna." ³Joab wane china: "GOYAKALUKO gitakanna solalotene satpacha kata gixpotupna. Seyni GOYAKALU pogirchi , ¿giwa palukna nwayegrena? ¿Klu chinanu GOYAKALU galuklu watye? ¿Klu chinanu pchinanutlu Israel?"⁴Wane pnute Tawi chinyawaka giwa ruglereta Joab. Wane pnute Joab koprutlu psoluko Israel. Giyagni satokatka Jerusalén. ⁵Giyagni Joab gigkakna wa retyawakna Tawi solalotene. Waneyananna satu waragka satpacha solalone yoglolewapi kashichachine . solalonepje waneyanru Judani.⁶Leví ga wa Benjamín giwa wanna ymananna, gi rixanu pogirchi gitakanru giwa ruglereta Joab. ⁷GOYAKALU jigekanuwata watye chinanu, Israelni yayegita. ⁸Tawi wane chinru GOYAKALU: "Gita mukochirewatatka tye chinanu. Xani pkoninitkalu chinanuwle wa ptowreru gi rixanu myanshinikanutpotuko kamrutlu."⁹GOYAKALU wane chinru wa Gad Tawi chinanu: ¹⁰"Pugkakapanru wa Tawi: 'Wane china GOYAKALU: nenekanyi mapa pixkalutu . satu ptsomotanu."'¹¹Giyagni Gad yayegitatkalu wa Tawi wane chinru: "GOYAKALU wane china: 'satu ptsomitanu: ¹²Mapa walapu nachlupa, mapa ksuru kamnixene gomkagitanunru gawa ruylatkona, waka mapa gogne GOYAKALU jgekanu walenwa yayijlupge kamaklewatachri tye chijiya, GOYAKALU towreruyma nikatanunru israel chijnepni.' xani ptsomitanru klupni wa palukanu nugkakyaplu wa nyokanatjeru."¹³Giyagni Tawi wane chinru wa Gad: "tsru potunanu kojwawakchi waneyno. Petashatanno GOYAKALUMYO nutakinwa giwa yine galukyawaka, gi rioxanu retwamonre tsruni." ¹⁴GOYAKALU yokanatlu satu yayixlu Israel gawa payokgipre waragkani gipnana. ¹⁵GOYAKALUyokanatlu satu towreru wa Gerosale nikatikolupa. Ma nikatikolpapkowa, GOYAKALU wane chinru towreru knikatakleru: "¡wanekotka! giwa puylatanutkana."wale papko GOYAKALU towreru galpokonatatka Ornán giwaktletachri,wa Jebuseo.¹⁶Teno yigata Tawi retlu GOYAKALU towreru chijistsi; galpokotachritka Gerosale chinanu. Giyagni wa Tawi ga wa tsrune gichko galixlerune, gawa yojipnana chiji. ¹⁷Tawi wane chinru GOYAKALU: "¿Giwa gitni wa yantakakna wa solalone? Gita kamrutlu mugletu. ¿Klu kamrutna wanyi gowegane? ¡NOYAKALUTE! petashatanno pumyo giylatyapno gawa nomolene, seyna wa yayixlu giwa gitukanu pupokchi.¹⁸Giyagni GOYAKALU towreru yokanatlu wa Gad rugkakyaplu wa Tawi, wane yinripa gawa kamrutyaplu satu GOYAKALU genekashatikowakapa Ornán chinikowaka, wa Jebuseo. ¹⁹Giyagni Tawi yatka Gad yimaklu GOYAKALU kamrutyaplu. ²⁰Wanekopshini Ornán triko, jirujita reknoka retlu satu GOYAKALU towreru. Wale gawa gepkoxamkoje wugenene yogimata.²¹Tawi yayegitlu Ornán, Ornán getlu wa Tawi. ruknokamtlu jiruji jetyawakna chiji yojipna yegitlu Tawi. ²²Tawi wane chinru wa Ornán: "Pushagkinno jiruji jetikowaka satu GOYAKALU gimalwutikowaka nkamrutyapa. Gita kigleru wenutle gixanyi yayixlupge gishpakyapa.²³Ornán wane chinru wa Tawi: "Nenekashatyi nalukanru pogirchi. waleyma pkamrutanru kigleru. nenekanyi gowegane penekashatyaplu GOYAKALU, gawa giplokapi, gawa triko penekashatyaplu GOYAKALU; psoluko nenekanyi pixa." ²⁴Tawi wane chinru Ornán: "Gike , gita wenutanru wennu potuko. Giwa pixanu nkashichanu gawa GOYAKALU nenekashatyapa satu mwenutu."²⁵Giyagni Tawi Wenutlu patsrujire siclos goromkoje wale chinanu. ²⁶Tawi kamrutlu satu GOYAKALU gimalwujetikowaka wane renekashatyalu GOYAKALU yojikaluru gawa kigle gwashlu. GOYAKALU poyagnuta rupxakyalu, wane rugityalu kataluyma tengogneya kamrutanru yenpotunanuko yoxikikowakapa wa genekashlu yoxikaluru. ²⁷Giyagni GOYAKALU towutlu towreru ma romkagi giylaletyapna wa yine.²⁸Tawi GOYAKALU gigitinitkalu jiruji jetikowaka Ornán, wa Jebuseo, wale ganikamtlu genekashlu. ²⁹waneklu, GOYAKALU giynumsajetikowaka pji wa Moisisi kamrutanru gawa yoxikikowaka GOYAKALU genekashatikowakayegi , tenowaka Gabaón. ³⁰Seyni Tawi gi gimkata wane yaleta ragjityaplu Goyakalu gi rixa nu pikana wa GOYAKALU towreru giylatyanaplu.

Chapter 22

¹Tawi wane china:" Gewipni wa GOYAKALUPJI rawanu genekashlu yoxikjetikowaka Israelitane chinanu." ²Goyagni Tawi towutka towrene rapatyapna pnu giyakatyachine wa Israel chijne gwachine. Wale genekna satu kamrurchi wa sotlu kamruretyapna wa panchi GOYAKALUPJI chinanu.³Tawi ganjitlu gixo yomumane ruxpatikolupa wa gipgapto. Gawa pronsene koxa ranjita ginolpotu, ⁴gawa kanawa shegikaka. ( sidonyone ga wa tiryone ganikyalu gixo stsygipoko yantatkaluropa.) ⁵Tawi wane china:" Noturu Salomón maklujni, ga wa gi rumatawa, wa GOYAKALUPJI kamrutkalurupa kiglerpotupni, pogiwatinripa ga wa gimalwutkaalurupni pimri chijiya. Giyagni gita galpokotinwa kamrutikolupa wa panchi." Giyagni Tawi galpokotnawa ma rupnakopshini.⁶Giyagni tomsatlu wa Salomón, gituru, reneklu GOYAKALUPJI kamrutinripa . ⁷Tawi wane chinru Salomón:"Noturu, gitamka galuka kamruretlu GOYAKALUPJI, NOYAKALUTE CHINANU. ⁸Seyni GOYAKALU gina wane chinno: 'Pixa gixo yinni giylata . Pixa giwa kamrutanru panchi gi rixanu gixpotunanni puylata.⁹Seyni galikaka waneyapyi satu pwugene kiglenshinikanurpotupa. Nenekanru satu gapnanru ginakakokta yinipa. Giwakapni Salomón nenekanru satu kigleru gwashlu Israel rapokinipa. ¹⁰Wale kamrutanru satu panchi gita giwakaya. Walepni noturu gawa gita ruru. Gita gitakanru wa giklopishane Israel kosekyapna.'¹¹Noturu GOYAKALUYMAPJI waleko gipxakanyi. Pumkata kamruretyuaplu GOYAKALUPJI, wale galukyawaka. ¹²GOYAKALUPJE gekakgitanyi ga wa rumatjemkakanyi GOYAKALU chinyawaka pogirchi pixyapa Israel chijneya. ¹³Wane pixa kosekletanu, poyagkakiniplu GOYAKALU gitakanru wa Moysisi rugkakinitka Israel chinanu. Gichkopyi ga wa ptserutinwa. Giwa pikanu gi koxa gigrokachripyi.¹⁴Petanu, nalukleyma potuko nkamrutlu GOYAKALUPJI 3, 400 ginnu wa goro, 34, 000 ginnu wa sroshchi gawa pronse ga wa yomuwa gixpotu. Wane pnutkoxa nutaklu kanawa shpata ga wa sotlu. Wane pnute xako putakanu.¹⁵Pixa waneya gixo kamrurewatachine: Sotlu kamrutachine kanawayma koxa panchipji kamriklerune gawa kyotslewaklerune, ¹⁶goroyma, sroshchiyma, pronseyma ga wa yomuwa kamruklerune. Pyinuwaka kamrurewletanutka GOYAKALUYMAPYI."¹⁷Tawi koxa towutna wa nIsrael Gitsrukatene rupxakyapluna giruru Salomón, wane china: ¹⁸"GOYAKALU pixa yma ga wa renekyi kigle gwashlu ginakakokta. Wale genekno nmuchkonu watye chijneya, GOYAKALUYMA rawanu wuchijne gawa pokchi. ¹⁹Pujganru POYAKALUTE psolpotunanuko pajiyma ga wa puwekinri. Pyotunotanu ga wa pkamrutanru kpashiriwakapji GOYAKALUNU. Wane pixinipa pumkata gwapletlo GOYAKALUNU paji gawa pimri GOYAKALUpji gajeru wa kamrutkalurupa yegi yachripa.

Chapter 23

¹Tawi tsrutkani rupnakastsitka Salomón, gituru rutakatka pogirchi rixinripa Israel chijne. ²Wale gapatatkana pejnuruneko Israel gitsukatene, sasertotene ga wa levitane, ³levitane mapamole walapu waneyalune waka pnute waneyalune. Rapatleyna wanena mapa mole yokgipi waragka.⁴Wanyi gepimole gepkoxamkoje waragka girukotlu wa GOYAKALUPJI ga wa patsrujire waragka Moisisi gitakanru poyagkakachine. ⁵Gepkoxamkoje waragka girukowatachine gawa gepkoxamkoje waragka GOYAKALU gimalwutachine gitlopiymananuko", wane china Tawi. ⁶Wale kotspalatna wa levi klopishane: Gersón, Coat ga wa Merari.⁷Laadán ga wa Simeí wannanwa Gersón molene. ⁸Laadán: wgenene Jehiel, koseklewatachri, Zetam ga wa Joel. ⁹Wanenanna mapa Simeí wgenene: Selomit, Haziel ga wa Harán. Wannanwa Laadán m,olene kosekachine.¹⁰Wanenanna gepkoxamkoje SImeí wgenene: Jahat, Zina, Jeús ga wa Beríá. ¹¹Jahat walenwa tsru ga wa Zina gepi chininri, seyni Jeús ga wa Bería giwa gixo wgenna wanna.¹²Wanenanna gepkoxamkoje Coat wgenene: Amram, Izhar, Hebró ga wa Uziel. ¹³Amram wgenenni : Aarón ga wa Moisisi. Aarón tsomitka kotspalatyaplu wa kpashiri ga wa wale giklopishaneyma GOYAKALU renekyapna pgamlu pgeru ruglenshinikanyegitikolupna. ¹⁴Seyna wa Moisisi, GOYAKALU towreru, Levitane chigkana wale wgenene.¹⁵Moisés wgenenni Gersón ga wa Eliezer. ¹⁶Gersón klopishanni wa Sebuel, gituru tsru. ¹⁷Eliezer klopishannifue Rehabías. Eliezer gi wa gixo wgene, seyni Rehabías gixo klopisha. ¹⁸Izhar wgenni wa Selomit, kosekjerna.¹⁹Hebrón klopishanni wa Jerías, tsru gituru, Amarías, gepi chininri, Jahaziel, mapa chininri ga wa Jecamán, gepkoxamkoje chininri. ²⁰Uziel wgenenni wa Micaía, tsru gituru Isaía, gepi chininri.²¹Merari wgenenni Mahli ga wa Musi. Mahli wgenenni Eleazar ga wa Cis. ²²Eleazarni gipnana mwugenetniko jejine. suxonepje wugeneta. Cis wgenene gnurotka wanna. ²³Musi wgenenni Mahli, Eder ga wa Jeremot.²⁴Wannanwa Levi klopishane gimolenna. Wannanwa koseklewatachine, yantatkalune ga wa gitaka giwakatkalune , GOYAKALUPJI kamrutachine gepimole walapu ga wa pnute waneyalune. ²⁵Tawi wane china: "Israel GOYAKALUTE, gapnanukaklu gipokchi. Wale kamrutlu rawgognenatyawakapa wa Jerusalen. ²⁶Gi pagogneko gagjigogne jetikowaka yanutkana levitane.²⁷Ralipre tokanutka Tawi yantatikolupna wa gepimole walapu waneyalune Levitane. ²⁸kamrurni wa retyapna wa Aarón klopishane GOYAKALU gimalwujetikowakaya. wannapni wa girukotanru wa giput- kaka, gigruko kaka, powratkalurupni GOYAKALUPJI rapatjetyawakna. ²⁹Jimapro koxa kamrutna gekakgitkaluru, garina pagi renekashatyapluna wa triko, jimapro myapjetu, genekashlu pge, genekashlu ringiyma yapjeru, psoluko poyagotyawaka.³⁰Paprikamnu yotunotna poyagnutyapluna wa GOYAKALU. Gawa pakaynomnu koxa kamrutluna ³¹pakatamnu renekashatinrina wa jimkaluruyma GOYAKALU, wa gapnanru gogne ga wa ksuru gishpakini pejnunanuka ga wa tsru gognekaka. Wanena Levitane pakatamnu renekashatkoklunu GOYAKALU, wanepna.³²Wanna rapatjetyawakna pji kpashiriwaka gwanata ga wa gimolenna gipxakanatachinni wa Aaron klopishane GOYAKALU gimalwutachine.

Chapter 24

¹Kamrurewanatachine ptogi Aaron kolpishane: Nadab, Abiú, Eleazar ga wa Itamar. ²Nadab gawa Abiú wannani gipnana ma rupnakopshini wa rurna. Giwa kwugenenna ,Eleazar ga wa Itamar sasertote rixnawana wanna. ³Tawi ga wa Sadoc, satu Eleazar klopisha ga wa Ahimelec, satu Itamar klopisha, kotspalatna paptogi kaka sasertotene pixka.⁴Gixpotna jejine koseklewatachine Eleazar klopishane ga wa Itamar klopishaneyma wannani kotspalatna wa Eleazar klopioshane pamole patsrujire ptogiya. Watye kamrutna gimolenna gitsrukate chinanu ga wa Itamar klopishane chinanu. Payokgipre ptogi kamrutna Itamar klopishane chinanu. ⁵Wanna geneka chijnetka gi rixanu wannanwa kpashirine ga wa GOYAKALUYMALUNE wa gepineko klopishane Eleazar ga wa Itamar klopishane.⁶Semaías, Natanael wgene kyonawakleru, satu levita, wale yonatlu giwakna pogirchi getanu, wannapotune, Sadoc wa sesertote, Ahimelec, Abiatar wgene, ga wa sasertotene molene ga wa levitane. Satu paptogi molenni gishpakana Eleazar klopishane yegiya, tyue katapa wa Itamar klopishane rujgikotnakna pimrine ptogi.⁷7 Joiarib gapkananni wa gijrukachri, gepi chininrini Jedaías, ⁸mapa chininrini Harim, ga wa gepkoxamkoje chininrini Seorim, ⁹pamyo chininrini Malquías, patsrujire chininrini Mijamín, ¹⁰payokgipre chininrini Cos, yokgipi chininrini Abías,¹¹Mturuji chininrini Jesúa, pamole chininrini Secanías, ¹²pamole satupje chininrini Eliasib, pamole gepi chininrini Jaquim, ¹³pamole mapa chininrini Hupa, pamole gepkoxamkoje chininrini Jesebeab, ¹⁴pamole pamyo chininrini Bilga, pamole patsrujire nwa Imer.¹⁵pamole payokgipreni Hezir, pamole yokgipini Afisés, ¹⁶Pamole mturujni wa Petaías, gepimole chininrini Hezequiel, ¹⁷gepimole satupjeni Jaquín, gepimole gepini, Gamul, ¹⁸gepimole mapani Delaía, ga wa gepkoxamkoje chininrini wa Maazías.¹⁹Wane rixa gitakotna wa GOYAKALUPJI yinipna wa Aaron tokanu, ga wa muchikawni rixyawakna, GOYAKALU yimakyalu wa wale.²⁰Wanyinwa Levitane gixetyachine: Amram , Subael wgenene; Subael, Jehedías wgenene. ²¹Rehabías wgenene: Rehabías, wgenene Isías kosekjerna. ²²Izharitane, Selomot; Selomot Jahat wgenene.²³Hebrón wgenene: Jerías, kosekjerna, Amarías gepi chininri, Jahaziel mapa chininri, ga wa Jecamán gepkoxamkoje chininri. ²⁴Uziel klopishane wgenene, Micaía koxa. Micaía klopishane ga wa Samir koxa. ²⁵Micaía molni wa Isías. Isías wgenenni ga wa Zacarías koxa.²⁶Merari wgenene: Mahli ga wa Musi. Jaazías, wgene Beno. ²⁷Merari wgenene: Jaasías, Beno, Soham, Zacur ga wa Ibri. ²⁸Mahli wgenene: Eleazar, mwugenetu.²⁹9 Cis, los hijos de Cis wgene: Jerameel ³⁰Musi wgenene: Mahli, Edar gawa Jerimot. Nyinwa Levitane kgiwakalunenanu gimoleneyma, ³¹Wanyinwa rurna molene gitsrukatene, ga wa maklujine koshpaka gitsrukachi Tawi getanu, wa Sadoc ga wa Ahimelec, sasertotene molene jkosekachine ga wa Levitane. Waneko pixka rixkana wanna Aaron klopishane pixka rujgakana.

Chapter 25

¹Tawi ga wa kamrurchi kosekachine tsomitna wa Asaf wgenene, Hemán ga wa Jedutún watye kamrurchi chinanu. wanyi GOUYAKALU tokanu gigkakleta shikalchiyma. Gewi giwakna wa kamrurewanatachine. ²Asaf mekagine: Zacur, José, Netanías ga wa Asarela, Asaf, chinyawakpotuko gi rixanu pogirchi getna. ³Jedutún mekagine: Gedalías, Zeri, Jesaías, Simei, Hasabías ga wa Malatatías, patsrujirna rurna Jedutún, chinyawaka kamrutachine gitlopi kashichachri GOYAKALU rumalwutyawaka.⁴Hemán mekagine: Buquías, Matanías, Uziel, Sebuel, Jeremot, Hananías, Hananí, Eliata, Gidalti, Romanti Ezer, Josbecasa, Maloti, Hotir ga wa Mahaziot. ⁵Pejnuruneko wanyi Hemán wgenenni, GOYAKALU tokanu gigkakletachine tokanu. GOYAKALU wane chinru Hemán pamole gepkoxamkoje jejine pwugenene ga wa mapa pwugenerone rajnakokyapluna.⁶Pejnuruneko wanyi rurna chinyawaka kamrutachinni. Kshikalewaklerunni GOYAKALU pjiya gitlo jetikaluroyma. Asaf, Jedutún ga wa Hemán pogirchi girukotanunni wanna. ⁷Wanna ga wa gimolennayma gimata gitlotachinni GOYAKALU chinanu, rapokna 288. ⁸Pejnuruneko wanna kotspalatlu kamrurna pixkakaklu maklujine tsrune ga wa jiglokachine chinanu.⁹Ga wa Asaf wgenene: Muchinanu rushpakgiwakatna Jose molene; gepi chininri Gedalías molene, pejnuruneko pamole gepi; ¹⁰Mapa chininri rujruka Zacur, wugenene ga wa gimolenna, pejnuruneko pamole gepi; ¹¹gepkoxamkoje chininri rujruka Izri, wugenene ga wa ghimolenna, pejnuruneko pamole gepi; ¹²Ga wa pamyo chininri rujruka Netanías, wugwnwnw ga wa gimolenna pejnuruneko pamole gepi;¹³Patsrujire chininri rujruka Buquías, wugenenna ga wa gimolenna, Pejnuruneko pamole gepi; ¹⁴chininri rujruka Jesarela, wugenenna ga wa gimolenna, Pejnuruneko pamole gepi; ¹⁵Yokgipi chininri rujruka Jesahías, wugenenna ga wa gimolenna, Pejnuruneko pamole gepi; ¹⁶Mturuji chininri rujruka Matanías, wugenenna ga wa gimolenna, Pejnuruneko pamole gepi;¹⁷Pamole chininri rujruka Simei, wugenene ga wa gimolenna, pejnuruneko pamole gepi; ¹⁸pamole sayupje chininri rujruka Azareel, wugenene ga wa gimolenna, pejnuruneko pamole gepi; ¹⁹pamole gepi chininri rujruka Hasabías, wugenene ga wa gimolenna, pejnuruneko pamole gepi; ²⁰Pamole mapa chininri rujruka Subabel, wugenene ga wa gimolenna, pejnuruneko pamole gepi;²¹Pamole gepkoxamkoje chininri rujruka Matatiss, wugenene ga wa gimolenna, pejnuruneko pamole gepi; ²²Pamole pamyo chininri rujruka Jeremot, wugenene ga wa gimolenna, pejnuruneko pamole gepi; ²³Pamole patsrujire chininri rujruka Hananías, wugenene ga wa gimolenna, pejnuruneko pamole gepi; ²⁴pamole payokgipre chininri rujruka Josbecasa, wugenene ga wa gimolenna, pejnuruneko pamole gepi;²⁵Pamole yokgipi chininri rujruka Hananí, wugenenna ga wa gimolenna, pejnuruneko pamole gepi; ²⁶pamole mturuji chininri rujruka Maloti, wugenenna ga wa gimolenna, pejnuruneko pamole gepi; ²⁷Gepimole chininri rujruka Eliata, wugenenna ga wa gimolenna, pejnuruneko pamole gepi; ²⁸Gepimole satupje chininri rujruka Hotir, wugenenna ga wa gimolenna, pejnuruneko pamole gepi;²⁹Gepimole gepi chininri rujruka Gidalti, wugenene ga wa gimolenna, pejnuruneko pamole gepi; ³⁰gepimole mapa chininri rujruka Mahaziot, wugenene ga wa gimolenna, pejnuruneko pamole gepi; ³¹Gepimole gepkoxamkoje chininri rujruka Romanti, wugenene ga wa gimolenna, pejnuruneko pamole gepi;

Chapter 26

¹Wane rixa kotspalatkotna wa gipgapto girukotachine: coreítane yegi yinuwakya, ²Meselemíane, Coré wgene, Asaf klopisha. Meselemías koxa kwugwene: Zacarías muchinanu gituru, Jediael gepi chininri, Zebadías mapa chininri, Jatniel gepkoxamkoje chininri, ³Elam pamyo chininri, Johanán patsrujire chininri, Elioneai payokgipre chininri.⁴Obed-Edom kwugene koxa: Semaías, muchinanu gituru, Jozabad gepi chininri, Joa mapa chininri, Sacar gepkoxamkoje chininri, Natanael pamyo chininri, ⁵Amiel patsrujire chininri, Isacar payokgipre chininri, ga wa Paultai yokgipi chininri gi rixanu GOYAKALU giglenshinikanyegitanruni wa Obed-Edom. ⁶Semaías, wale wgenene kgimatkalerune gimolenna yegiya.⁷Semaías wgenenni Otni, Rafael, Obed ga wa Elzabad. gimolenni Eliú ga wa Samaquías wanna koxni kgimatkalerune. ⁸pejnurunekni Obed-Edom klopishane. Wanna ga wa wugenenna, gimolenna gimata kamrurewatachinni. Wanenanna payokgipre gepi romkagitjene Obed-Edom. ⁹Meselamías wgenene ga wa gimolenna jejine kgimatkalerune, pejnuruneko pamole yokgipi.¹⁰Hosa, satu Merari klopisha, kwugenru: Simri, yine kosekachri (ruru gitakanru gimka waleni muchinanu gituru), ¹¹Hilcías gepi chininri, Tebalías mapa chininri ga wa Zacarías gepkoxamkoje chininri. pejnuruneko Hosa wgenene ga wa gimolenna wanenanna pamole mapa.¹²Wane rixa kotspaltatkotna gipjepto girukotachine, kosekjenna chinyawakna, psoluko ´poyagkakna, GOYAKALU rumalwutyapna. ¹³Wanna yagota genekletna maklujine gawa tsrune, gimoleneyma nanuko satkaka gipjepto chinanu. ¹⁴Potukle streta yagotinitkana, Selemías gijruka. Wanna yagotatnaklu wusta sreta ga wa rushpaka Zacarias, wugene gekakgitlu kigleru.¹⁵Obed-Edom gitaaka gitjimne sreta wugenenna gitaaka girukotyapluna wanrixlena. ¹⁶Supim ga wa Hosa potukle gipgepto sretya girukotna , Salequet, stsi gwachri gipgapto. satkaka girukotlu rejnugkatna.¹⁷Potukle sreta wanenanna patsrujire Levitane, wusta sreta, gepkoxamkoje yine pagognekaka, gawaka sreta, gepkoxamkoje yine pagognekaka ga wa gejnu yegi, gepi nrune. ¹⁸kegnete sreta rutakana gepkoxamkoje , gepkoxamkoje gatnugapo ga wa gepi potukle. ¹⁹wane rixa kotspalatkotna gipjapto girukowatyachine. katsepna Coré ga wa Merari klopishane.²⁰Levitane ganikajite , Ahiasnanni, GOYAKALU wangixle girukotachri. 21 ²¹Laadán klopishane Gersón giyakatyachine wale gipxakleya gi rixanu Laadán molene , gersonitane, Jehieli ga wa wugenene, 22 ²²Zetam ga wa wugenene Joel, wannanwa getjetlu wa GOYAKALU pji.²³Wanenankoxna Amram, Izhar, Hebrón ga wa Uziel molene girukowatachine. 24 ²⁴Sebuel, Gersón wgene, Moisés wgene, gejnu girukotachri. 25 ²⁵Eliezer molene wgenenni Rehabías, Rehabías wgenni, Jesaías wgenni, Jesaías, Joram, Joram, wgene Zicri ga wa Zicri, Selomit wgene.²⁶Selomit gawa gimolenna pejnuruneko gimretlu GOYAKALU chinanu, Tawi Pogirchi pnute ga wa koseklewatachine molene, satu waragka koseklewatachine ga wa sat pacha solalone gitspalatatka. ²⁷Wanna kotspalatlu wa konanruna ruylakakanatyawakna GOYAKALUPJI vchinanu ²⁸Wanna koxa getanatlu GOYAKALU chinanu, Samuel klunanu, Saúl Cis wgene, Abner Ner wgene ga wa Joab Sarvia wgene. Wanna pejnuruneko gitspalatyalu GOYAKALU, seyni Selomit ga wa gimolenna girukotna.²⁹Izhar, Quenanías kloopishane ga wa wugenenna girukotanatna wa yine Israel gajene. Wannani kgimatkalerune. ³⁰Hebrón, Hasabías ga wa gimolenna klopishane, 1, 700 gichkolune jejine, GOYAKALU chinanu kamrurewatachine ga wa pogirchi chinanu. Jordán sreta rawanatna wanna..³¹Hebrón klopishane, Jerías wale kosekna giklopishane tsomitkalune gimolenna yegiya. Pamole gepkoxamkoje walapu pogirewanatini Tawi wanna getlo kiruka steno wane rukshikikna kgimatkalerune jejine, Jazer chinikowaka Galaad. ³²Jerías waneyananu 2, 700 molene koseklewatachine . Tawi gitakna retjetikolupna wa rubenitane, gaditane ga wa Manasés nerune ganikajite, GOYAKALU chinanu ga wa pogirchi.

Chapter 27

¹Wa twunwa Israeline giwakyegiya, kosekjenna waragka ga wa pachane, ga wa solalone gitsrukatene wa Pogirchi gipxakanatachine gixo katpotu. Satkaka ptogi solalone gixo ksuru gipxakanatna satu walapu. Satkaka ptogi wanenanna gepimole gepkoxamkoje solalone. 2 ²Yinuwakle ksuru rutakluna Jasobeam Zabdiel wgene. gepimole gepkoxamkoje solalone yma. 3 ³Pérez klopishane ymananru solalone gitsrukatene girukota yinuwakle ksuru.⁴Gepi ksuru chininri Dodai, Ahoa molene klopishane. Miclot nanni gepi chininri gitsrukachi. gepimole gepkoxamkoje solaloneyma. ⁵Mapa ksuru chinanu Benaía solalone gitsrukate, Joiada, wgene satu sasertote ga wa satu kosekjetachri. gepimole gepkoxamkoje waragka solalone yma. ⁶Benaía wale kosekanatna mapamole wane pnute mapamole. Amisabad wgene koxa solalone tskala gwanata.⁷Gitsrukachi gepkoxamkoje ksuru chininri Asael , Joab mole. Zebadías, gituru, wanepnute gitsrukachi gitaka. gepimole gepkoxamkoje waragka solaloneyma. ⁸Pamyo ksuru chininri Samhut, Izra klopisha. Gepimole gepkoxamkoje waragka solaloneyma. ⁹Patsrujire ksuru chininri Ira, Iques wgene, Tecoa gajeru. gepimole gepkoxamkoje waragka solaloneyma.¹⁰Payokgipre ksuru chininri Heles wa pelonita, Efraín pokchi gajeru. Gepimole gepkoxamkoje waragka solaloneyma. ¹¹Yokgipi ksuru chininri Sibecai wa husatita, Zera molene klopisha. Gepimole gepkoxamkoje waragka solaloneyma. ¹²Mturuji ksuru chininri Abiezer wa anatotita, Benjamín neru. Gepimole gepkoxamkoje waragka solaloneyma.¹³Pamole ksuru chininri Maharai Netofa pokchi gajeru, Zera molene sreta klopishane. Gepimole gepkoxamkoje waragka solaloneyma. ¹⁴Pamole satupje ksuru chininri, Benaía Piratón pokchi gajeru, Efraín neru. Gepimole gepkoxamkoje waragka solaloneyma. ¹⁵Pamole gepi ksuru chininri Heldai Netofa pokchi gajeru, Otoniel molene klopisha, . Gepimole gepkoxamkoje waragka solaloneyma.¹⁶Wannanwa Israel molene kosekachine: Rubén nerune chinanu, Eliezer, Zicri wgene, Koseklewatachri. Simeón nerune chinanu, Sefatías, Maaca wgene, koseklewatachri. 17 ¹⁷Leví nerune, Hasabías, Kemuel wgene, koseklewatachri ga wa Sadoc kosekna wa Aarón klopishane. 18 ¹⁸Judá nerune chinanu, Eliú, satu Tawi mole, koseklewatachri. Isacar nerune , Omri, Micael wgenw , koseklewatachri.¹⁹Zabulón nerune chinanu, Ismaías, Abdías wgene, koseklewatachri. Neftalí nerune chinanu, Jerimot Azriel wgene koseklewatachri. ²⁰Efraín neru chinanu, Oseas, Azazías wgene, koseklewatachri. Manasés nerune ganikajite chinanu, Joel, Pedaías wgene, koseklewatachri. ²¹Manasés nerune ganikajite chinanu Galaad gajene, Iddo, Zacarías wgene, koseklewatachri. Benjamín nerune chinanu, Jaasiel, Abner wgene, koseklewatachri. ²²Dan nerune chinanu, Azareel, Jeroham wgene, koseklewatachri.Wanyinwa Israel nerune kosekanatachine.²³Tawi giwa yantatna gepimole walapu waneyalune gi rixanu GOYAKALU wane chinna wa israelitane ruxolewnanna katagiri pixka. ²⁴Joab, Sarvia wgene, yantatna jejine seyni giwa nikata yantaletna. Wale chinanu GOYAKALU saletanna israelitanni. Gikeko yonatlu watye pirana.²⁵Azmavet, Adiel wgene, sroshchi girukotachri. Jonatán, Uzías wgene, wale girukotanatlu pagixanu gimretikowaka, pokchiya ga wa mturu pokchi kaka, ga wa poyegi waka. ²⁶Ezri, Quelub wgene, girukotna gaxawripane, chiji jitotachine. ²⁷Simei Ramá gajeru girukotanatlu gowajisha, Zabdi Sifmot gajeru gowaji getachri gawa gowajitsga.²⁸Baal Hanán Geder gajeru getanatlu olivo munane ga wa pimri muna kaka, Wale munangi kaka gimretikowaka Joás getanatlu. ²⁹Sarón puratanatikolo ptogi Sitrai, Sarón gajeru , ga wa Safat puratanatikalune ptogi , Adlai getna.³⁰Kameyone girukotanatachrini Obil ismaelita neru, Chiwo chigkalune girukotachrini Jehedías, Meronot gajeru. Waka wgenene getachri nwa Jaziz, agareno neru. ³¹Wanyi pejnuruneko girukotanatlu wa pogirchi Tawi Wangixle.³²Jonatán, Tawi gikojiru giykolewatachri, kgimatkaleru, yonjetachri. Jehiel, Hacmoni, wgene pogirchine wgene girukotachri. ³³Ahitofel pogirchi giykojetachri, ga wa Husai, arquita pokchi gajeru, walenwa pogirchi giykojetachri. ³⁴Ahitofel gixyawaka Joiada yimlu Benaía wgene, ga wa Abiatar. Joab pogirchi solalotene kosekachrini.

Chapter 28

¹Tawi gapatna pejnuruneko solalone gitsrukatene israelitane gerosaleya: Solalone gitsrukatene nerune, Solalone gitsrukatene pogirchi gipxakanatachine kamrureya, satu waragka ga wa pachane pagixanu girukotachine pogirchinu ga wa wugenenenna ga wa solalone ga wa giylalewlu gapine ga wa kgimatkalerune.²Giyagni pogirchi Tawi Tunwata wane china: "njemanno nomolene ga wa nayinerutene. nalukyawakni wa GOYAKALUNU paji pji nkamrutyapa , GOYAKALU chinanu gita galpokotlu kamrutikolupa. ³GOYAKALU wane chinno: 'Giwa gita pji pkamrutanu gi rixanu kgiylalewakleryi ga wa granchi pupkaka.⁴Seyni Israel GOYAKALUTE, tsomitno gita nuru nomolene ganikajiteya, wa pogirchi nixyapa israel. Wale tsomitna Juda nerune koseklewatinripna. Juda nerune ga wa nurupji, gwachine wugenene, Wale tsomitno gita npogirewatyapa Israel pokchi. ⁵Gixolune nwugenene GOYAKALU genekyano , tsomitlu Salomón noturu pogirewatyawakapa israel pokchi.⁶Wale wane chinno : 'Salomón, pwugene kamru pjitanno ga wa noputu gi rixanu ntsomitlu nwugenetyaplu ga wa gita rurutanu. ⁷Gita gipekolepni rajnakokinipno nchinyawaklu, pixa gwa kopshini.⁸Xani israel getanu watye gapatlu GOYAKALU chinanu ga wa GOYAKALU getanu gixa pejnuruneko mpoyagkakanru chinyagi wa GOYAKALUTE. Watye gkamrutanu gimkata waneya gijretinripa kigleru chiji kigleru giknogyegimtyapna gwugenene.⁹Xani pixa Salomon noturu , pajnakokanru puru GOYAKALUTE ga wa palukanru psolpotuyako pajiya kiglenshinikanurpotuko. Watye pkamrutanu gi rixanu GOYAKALU gimatlu psoluko wunshinikanu . pujginri, wale genekanyi psoluko, ga wa putspalatinri , kotnukanunyi. ¹⁰Gi rixanu GOYAKALU tsomitanruyi wa pkamrutyaplu rumalwujetikowakapji. Gochkolupyi ga wa pkamrutanru.¹¹Giyagni Tawi geneklu gituru Salomón wa gipgapto yaglu, panchi yaglu, pagixanu gimretikowaka, potukle sreta, ga wa kapto sreta, gitoko sreta ga wa gepkoxamkoje gipgaptone. ¹²Wale geneklu panchi putu yaglu GOYAKALUPJI, pejnuru grukoko sajrukjeru, pagixanu gimretikowaka GOYAKALUNU, ga wa pagixanu gimretikowaka GOYAKALU chinanu.¹³Wale geneklu kotspatikolupna sasertotene ga wa Lewitane, renekikolupna kamrurna GOYAKALUPJI chinanu ga wa pagixanu GOYAKALU chinanu. ¹⁴Wale gitaka genrutlo pejnuroko goro kamrutikaluro satumnunanuko chinanu ga wa pejnuroko Sroshchi kamrutikaluro koxa. ¹⁵Tunnu yagotyalona satkaka kamrutanrona yochpikaluro swaga goro, sroshchi kamrutinrona, ga wa gintakalurpotu.¹⁶Wale gitaklo goro pro wa jimapro gitakikowakapa satkaka nikikowaka, ga wa sroshchi kamrutikaluropro waneko pixka sroshchi kamrutikokakwa. ¹⁷Wale geneklo wa goro nikapi chinanu kagituruya ga wa girapine, wale geneklo goro stono girapi ga wa sroshchi kamrutikaluro , girapi stono.¹⁸Wale geneklo goro yoxikaluro kapgeru gapi chinanu ga wa GOYAKALU giyakotanune tengogne gwachine gimejiymana rushyatlona wa GOYAKALUNU pji . ¹⁹Tawi wane china: "Psoluko watye nyonata GOYAKALU yimakyawakno ga wa renekno numatkale numkata kamruretyaplu giyonga.²⁰awi gigkaklu gituru Salomon: " gichkolupyi paponshinikanutinwa. Pkamrutanru. Gi pikanu gi rixanu noyakalute pixayma. Wale gi giknokanyi gi rutspalatinyi pnikatinpotunanuklu wa GOYAKALUpji. ²¹Petanu gewlu Sasertotene kotspalatikolu ga wa Lewitane Goyakalu pji chinanu. Wanna ymapno, ga wa pejnureneko solalone galukachinepa kamrurchiya. Pejnuruneko solalone gitsrukatene gajnakokanyi."

Chapter 29

¹Pogirchi Tawi wane chinna pejnurunpotunanuko gapatachine: " Noturu Salomón, GOYAKALU TSOMOTANRU, makluji wani ga wa gi rumatawa, gipsonanru kamrurchi. Gi rixanu wa panchipjipa giwa yinenni GOYAKALUNNI. ²Giyagni Gita kamrutlu kigle gishpakle rixyapa wa GOYAKALUPJI. Goro neneka kamrutikolupa goroyma, Sroshchi walayma kamrutikolupa wroneyma walayma kamrutikolupa, yomuwayma walayma kamrutikolupa, kanawa shpata walayma kamrutikolupa. Wanepnutkoxa sotlu katlapgalu ga wa katsla sotleru gitakalurupa panchi chinanu pnumnu gixachri nanuka.³Xani numjikle chinanu nenekashatlu GOYAKALU Goro ga wa sroshchio wale chinanu. watye nkamruta GOYAKALUPJI chinanu: ⁴Mapa waragka shinikanchi goro mkoje ga wa payokgipre waragka sroshchi shiniksnchi yoxikaluro, gimnu chinanupa. ⁵Goro neneka pagixanu kamrutyapna goroyma, sroshchi pagixanu kamrutyapna sroshchiyma, satumnu kamrutyapna wa kgimatkalerune satumnu gimatachine.¿Katu wanepnute galuka gipxakletlu wa GOYAKALU?"⁶Wane pnute koseklewatachine molene genekashatlu, ,Israelitane nerune kosekjetachine, solalone gitsrukatene waragkane ga wa ppachane, ga wa solalone kosekachine pogirchi kamrureya. ⁷wanna geneklu GOYAKALUPJI chinanu pamyo waragka gimatkalchi ga wa pamole waragka goro gimatikolu, pamole waragka sroshchi gimatikolu pamole yokgipi waragka sroshchi ga wa 100,00 gimatkalchi gowuma.⁸Sotlu kiglerkaka waneyalunenanu rutakluna GOYAKALUPJI chinanu, Jehiel, renekna Gersón klopisha. ⁹pejnuruneko gigleretlu watye genekashlu gi rixanu psolu gajiyako renekluna wa GOYAKALU. Pogirchi Tawi koxa gimjika psolpotuyako.¹⁰Tawi giglenshinikanyegitlu GOYAKALU, pejnurune getanuya. wale wane chinru: "Gimalwutkaluryi GOYAKALU, Israelitane GOYAKALUTYI muchikawako ga wa xani gognenanu. ¹¹Pixanni wa tsru gitsrukananu, muchkonchi, gimjiklu ga wa tsru gitsrukananyi. Gi rixanu psoluko tengogne gwachri ga wa chiji gwachri pixanni. Pixanni wa pogirchi GOYAKALU, ga wa pixni gimalwutkaluryi psoluyako.¹²Pogirchi ga wa rixyawakpotuko ruyakatya pixa yegiya, ga wa pixa pogirewata yine yegiya. Pumyolu wa pogirchi ga wa muchkonchi. Pixa gitaklu muchkonchi ga wa giweklu tsreruwninripa wa pokchi penekmuchkonutlu katukokta. ¹³Xani WOYAKALUTE wixa poyagnutyi ga wa wumalwu giwakatyi.¹⁴¿Katno gita ga wa nayinerutene wumkata genekashletyapyi ? Galikakni pixa ruyakatya psoluko , ga wa wixa wsatkakyayi pixanuko ¹⁵seyni wixni gike gapinwu gwashatachinwu pixa getanu, muchikawa wutsrukatenni pixka. mayawlu pixka gixa giwekletachinwu tye chijiya giwa gawgognenatanu.¹⁶6 Woyakalute, wapatjetlu pogirewatikolu wumkata kamruretyaplu pumalwutikowakapji, pixa ruyakatya ga wa pixanukni. ¹⁷numatkoxa GOYAKALU, pixa gimatlu satkaka gashchi pugleretlu wanepotuko gixachri. Ga wa gita psolpotunanuko najiyma nenekashatlu psoluko, xani netlu wa pupokchi gimjikachri rumuwleymana renekashatyina.¹⁸Abraham, Isaac ga wa Israel --muchikawa wutsrukatenni gomkagi kamruretanru kigleru shinikanchiyma. pixa yegi rutakanruna rajna. ¹⁹penekanru Salomón noturu poyagkakyaplu chinikolu, putakanrutka ga wa yonatkalurutka, watye psoluko chinikanchiyma kamrutko tsru panchi nyanshinikanutanrutka.²⁰Tawi wane chinna pejnuruneko:"Xani gimalwutanru GOYAKALU, pejnurunpotunanuko gimalwutlu. chiji yochrigitna rumalwutyawakluna GOYAKALU, ga wa gitsrukachi yegi yopsojitna. ²¹Wale prika renekashatluna yoxikaluru pge. renekashatluna satu waragka torone, Satu waragka chiwone ga wa satu waragka gowegane, vingayma ga wa gixpotu genekashlu Israel chinanu.²²Wale gogne GOYAKALU getanu tsruniklewlu kamrutna. Wanna gitaklu Salomon Tawi wgene gepkata pogirchi rixyapatka ruspatluna GOYAKALU giwakayma gitsrukachi rixyapa. Sadoc koxa ruspatna ringiyma sasertote rixkalchinanu. ²³Giyagni Salomon tuplatatkalu GOYAKALU tuplapijere pogirchi rixinri ruru gipekole. Wale koseka ga wa Israel gajene gajnakoklu.²⁴Pejnuruneko kosekjetachine , solalone ga wa Tawi wgenene gipxaletlu pogirchi Salomon. ²⁵GOYAKALU geneklu muchkonu wa Salomon wa Iarael retyapa reneklutsru potu muchkonchi pimrine pnute pogirewanatinna Israel pokchiya.²⁶Tawi Jesé,wgene pogirewata psoluko Israel. ²⁷Tawi nanni Israel pogirenanu gepkoxamkoje walapu. EWale ´pogirewanatlu payokgipre walapu wa Hebrón ga wa mapamole mapa walapu wa Jerusalén pokchi. ²⁸Tsru potu rupniya, ponikolu ga wa , jemkaluru. Salomón wugene Tawi gipekotlu.²⁹Pogirchi Tawi kamrunatanru rukshikika Samuel kirukate, wa Natan pirana ga wa Gad towrechi. ³⁰wane yona giwakatka , pogirewanatinri pirana, Kamrutanru ga wa sosta jenatjeru ga wa Israel ptowruko.

Esther

Chapter 1

¹Gaswiro gogne (Tyenwa Aswiro pogirewanatachri wa Gindiawpotuko gowukpotni wa rapokikolu Getyopiya pixka, ga wa satpacha gepimole prowincia pokchi), ²Wale gogneka wa Porigirchi Gaswiro pogirewatyawaka tuplanata girukotkaluru Sosaya.³Mapa walapu pogirewatinritka, tsru niklewlu kamruta pejnuruneko solalone pogirene ga wa wayegrene-yma. Ga wa solalone Persya gajene ga wa kapokotu pokchi, ga wa tsru gitakalune kiglerune wale prowinsya pokchikakaya gwanatachine wale getanuya. ⁴Wale gekakgitlu ponikowle ga wa ratajnu pogirewle ga wa rumuwle-yma wane pnute tseruwnaleya gixo gogneya, satpacha yokgipmole gogne.⁵Waneklu poyagkakinitka wale gogne, Pogirchi gigkakletlu tsru niklewlu ga wa payokgipre gogne potuko. Pejnuruneko yine Sosa pogirewatyachine gwachine pejnuruneko tsrune ga wa mturune mpogirene. Wa pogirchi putu kagwuru rutakyawakna wane ruknokakyaluna. ⁶Kagwruru putu gigletkalurutkani wapgu rutakluna kortina yegi ga wa pakni, kamapitsatkaluru wale potu ga wa porpora yapjetkaluro, gixripatachro sato yoshmakamyojrechi wa sroschi ga wa kaknalu sotlu kamrutikaluru. wanenanru satu tuplapije kori ga wa sroschchi wa sotlumta gwachine wa mosaico wa profirio marmol wa perla ginro (nacar) ga wa atokine.⁷Kori stonoya gitspakikalurni wa girkaluru. Satkaka girapistono satkaka-pjero ga wa wanenro gixo winga kiglero ga wa pogircchi genekashlewata. ⁸Winga runitkana wane tukyaluna shinikanchi poyagkakanrupna: "Gi wa ptowutlewatanu." Gi rixanu Pogirchi gitakatkalu pejnuruneko pogirchi-pji gwachine rayinerutene chanixkalune galukyawaka rixanna.⁹Wala koxa pguro Wasti chanixna tijxe suxone tsru niklewlu yegi wa pogirchi gwiyawaka wa pogirchi Gaswuro yegi. ¹⁰Wale gogneni payokgipre, jeminitkalu pogirchi wa raji rumjikpotuta winga chinanu, wane chinru wa Mehuman, Bitza, Harbona, Wikta, Gawakta, Zetar ga wa Karka (Wanyi payokgipre solalone pogire pogirchi getanu gitspakanatachine. ¹¹Ranikyegityaplona wa pguro Wasti tsagytate-yma kigler potu. Wale galuka gekakgiretna yine ga wa solalone pogire wa tuglenu chinanu, gi rixanu kiglen gixachroni.¹²Seyni, wa pguro Wasti nutatlu wa pogirchi gitakanru tokanchi solalone pogirene pwapjixlo. Giyagni rumtuwnapotuta Pogirchi, ga wa jigekannu galgachri pixka rixya.¹³Giyagni wa pogirchi repomgana yine ginnanwa gimatkalune kgimataklerune rixinrina, gimatlewjenatachine-tka (gi rixanu tyenwa gomkaginatachri wa Pogirchi kamrutlu psoluko walenunanni galpokotachri wa yonatkaluruya ga wa giklukanuwnaluya). ¹⁴Xani, wa pogirchi stsi gwanatachine wannani Karsena, Setar, Gatmata, Tarsi,, Mere, Marsena ga wa Memoca, wa nyinwa payokgipre gitsrukachine wa Persya ga wa kapokotu pogirchi gruko . Wannanwa pogirchi giynumsajenatachine ga wa kamrujenatlu pogirchi china towutletyawakna. ¹⁵Wa poyagkakikolupa yokanatkaluru, ¿Gimka tixpokotanu wa pguro Wasti gi wa taluka jemletlu pogirchi Gaswuro gitakanru tokanchi, solalone pogirene ganikyegityalo?¹⁶Memuka wane china pogirchi getanu ga wa solalone gistrukatene: " Gi wa pogirchipje tyoptopirata wa pguro Wasti mugletu tkamruta, seyni koxa pejnuruneko gitsrukachi gitakalune ga wa pejnuruneko yine wa pogirchi prowinsyate wa pogirchi Gaswuro. ¹⁷wa pguro kamrure patako xani tujxe suxone gimatlo. Tkamrutanru wala tutaklu wa ganurunepni wa saletkalunenapa. Wala wane chinanu: "Wa pogirchi Gaswuro gitaklu wa pguro twapikolupa wale yegi pogirchi, seyni wala gi galuka" ¹⁸Seyni ma nukawniniwa wale gogne, wa suxone kiglerone wa Persya ga wa kapotu pogirchi gruko ginnakta jemanatachine pguro pirana, waneko pixka chinanunna wannapni pejnuruneko pogirchi gitakanune gitsrukachine. Waneplu gi wa ralukonna ga wa jgekanchi.¹⁹Gikta xani rugitanu wa pogirchi, nanjityi pyokanatyaplu tokanchi gitakaluru pixa chinanu, ga wa yonatkalurupni tye tokanchi poyagkakalurupa wa Persya ga wa Meda, gi wa kowjetko, wa Wasti gi wa tunanutka pixa-stsi. Wa pogirchi genekanro tkamrure sato suxo pguro wala pnute kiglero. ²⁰Yonatkaluru pogirchi gitakanru gipgujetkalurupni psoluko pogirewatyawakaya, pejnuruneko ganunronna kagwakpiratanna ganurunna, tsrune gitakalune ga wa mturune mpogirene".²¹Wa pogirchi ga wa solalone pogirene gimuwatachine wa tye giykoluya, ga wa pogirchi kamrutlu Menuka kamrutanru. ²²Wale yokanatlu kiruka psoluko pokchi, wa satkaka prowinsya wannako tokanu-yma. Wale gitakna satkaka yineru gipjineko pixka rixna. Wa tye gitakaluru yonga reneekanna wannako tokanna satkaka pokchi pogirewle.

Chapter 2

¹Ruknogitka wa tye kaka wa ruknoga jgekanutinitka wa Pogirchi Gaswuro , yanshinikanyegitlo wa Wasti wala kamrutyawaka. Wale koxa yanshinikanutlu waleko gitakanru tokanchi poyagkanrupnakna wala chinanu pmaka. ²Giyagni yine jejine wale gipxakachine wane chinna: "Rujgapkona kiglerone suxone makojine kpashirone pogirchi chinanupa.³Puchichanru wa gitsrukachi yokanatyapna solalone pogirene psoluko prowinsya yanna pogirewatyawakna, rapatikolupna kiglerone suxone maklojine Hare chinanupa wa pogirchirchipji Sosa gajeru. Petashatanna Hegai girukotyapna, Pogirchi solalotene, wannapni suxone girukotachinepa ga wa rugletinwana. ⁴Petashatanro wa makloji pogirchi gigleretyaplo pguro tixinripa wa Wasti gipekole tixinripa. " wa tye gijretlu ruglereta wa pogirchi, wane rixatka.⁵Waneko-xna pimrine Gotiyone wa Sosa pokchi wale giwakni Martokewo Gair wgene, Simey gwene wa Cis, walanwa Wengamita. ⁶Waleni giknokalurunni Gerosale pokchiya wane gwanatane-yma, paptogirune wanna Gekoniya gajene-yma, Gota gajeru pogirchi, walenwa Nabukotonosor, Babilonya gajeru pogirchi, wale ganikanatkana kashichkalunni.⁷Wale girukotamtlu wa Gatasa, walekni, Gistila, tukojiru wgene, gi rixanu wala giwa kgirlo gi koxa kginrolo. Wala makloji kiglero suxni ga wa kiglepotlo tomane. Martokewo gwatkalo rushicho pixka.⁸Wa pogirchi towu gitakaluru pogiwatinitka, gixo suxonni maklojinni ganikana pogirchi-pji Sosa. Gekayi girukotyapna. Gistila koxni ganikana pogirchi pogirewatyakapji, wala koxni Gekayi girukota, walanwa suxone girukotachro. ⁹Wala makloji gigleretlu wale, ga wa tkanashka galuklewletlo wala. Giyasmpotunanuko reneklo wala tuglewatinripa ga wa tnikanru. Wale geneklo wala payokgipre twayegrenepa pogirchi-pji gajene rutakna kiglewakpotu suxone-pji.¹⁰Gistila gi wa gigkaklu ginakni topokchi waka tomole sreta, Gi rixanu Martokewo wane chinro ma tunkaklewatinripa, ¹¹Pagognemnunanuka Martokewo giputu yaglotata kagwuru gitakikowaka, maleka sreta suxone-pji, rumatyaplona gitixpokota wa Gistila, ga wa kluneru giknoganu wala-yma.¹²Wa rapokinitka gipapko wa satkaka makluji yayegityaplu wa Pogirchi Gaswuro, jemyapluna wa rugnantakikolupa wa suxone chinanu, satkaka makluji waneya tpoyagkakyplu pamole gepi ksuru tuglewleya, patsrujire ksuru mirra ngiyma, ga wa patsrujire pgamluro ga wa saglechi. ¹³Ga wa sato makloji Pogirchi yegi yini, klunerukokta talukini teneeka suxone-pji gajeru, wa wala ganikyaplu pogirchi-pji yegi.¹⁴Kayi rixinitka wala jiglokapa, ga wa goyechnokawa tsatokjeta gepi chinri suxone-pji, girukotjetikowaka Saazgaz, wa Pogirchi solalote , ralukanune girukotachine. Wala gi satokinirpa pogirchi yegi tsru potu rushiniklewle-yma wala-yma ga wa rumepe tomsaletanmaklo.¹⁵Xani, rapokitka gipapko wa Gistila (Gabihail, Martokewo gikojiru, walenwa kashichlo rushicho pixka) pogirchi migje, wala gikeko tanjita wa Hekayi pogirchi solalotene,wannanwa suxone girukotachri gitakaluru, reneka nshinikanutlu. Xani Gistila kanashkatlu pejnuruneko getyaplo. ¹⁶Gistila ganika Pogirchi Aswero yegi gitoko gruko rawyawaka walenwa pamole ksuru, walenwa Tebet, ksuru ga wa payokgipre walapu pogirewatinri.¹⁷Pogirchi galuko Gistila pimrone suxone pnute wala kanashkatlu tetwamonutikolu wale yegiya, pimrone jeji mumatkanewa pnute, giyagni rutaklo sagyeta galikakpotu wala juwu ga wa pogirchi rixlo Wasto gipekole. ¹⁸Pogirchi genekna tsru niklewlu pejnuruneko solalone ga wa wayegrene, "Gistila kamrutlu tsru niklewlu" ga wa ruyagokatka wa gipwesto wenutikolu prowinciaya, Wane pnute koxa reneka genekashlu tser- piranawle.yma.¹⁹Xani, wa jeji mumatkanewa kpashirone rapatjetna gepi kata chininri, Martokewo tuplanata pogirchi gipgaptote. ²⁰Gistila gikeko tugkaka tomolene chinanu ga wa topokchiya, Martokewo chinyawaklo. Waka gomkagitlu Martokewo chinyawaklo , wala wane gixa gi rixanu tseruwaklo wale. ²¹Wale gognekaka, Martokewo tuplanatiniwa pogirchi gipgaptote, gepi solalone pogire, Wiktan ga wa Tere, wa pipgapto girukotachine. Rumtuwnana rujgaluna rumtukya pluna wa pogirchi Gaswero.²²Wa Martokewo gekgi kayigawletkoklunutka. Wale wane chinro pguro Gistila, wa Gistila giynumsatlu pogirchi Martokewo giwakaya. ²³Giyagni wa tokanchi gepomsayegitkalurni ga wa gimatkalurni giyagni gepinniko gostunojitkana ga wa giknogachri yonatkalurni Kronika kirukate pogirchi getanu.

Chapter 3

¹Tye kakpejnu nanuka giknoginitka , wa pogirchi Gaswuro tserutatkalu wa Aman-tka wa Hamedata wgene Agagueo neru, ga wa gitsrukachi tuplatyawaka rutakatkalu pejnurune solalone waleyma gwanatachine. ²Pejnurune pojirchi wayegrene gipjepto gwanatachine yoptsojtayengetluna wa Aman, girixanu pogirchi towutyawakanna kamrutna,seyni Martkeyo giwa yoptsojityegitlu gi koxa yonogyegitanru³Ga wa pogirchi wayegrene gipgepto gwagetachine pogirchi-nu gepomgalu Martokeyo :"¿Girixa giwa pgemlu pogirchi towutyawu?". ⁴pagognemnunanukamka wane chinruna seyni wale pnute gi gemgentanna wa towutyamkaluna. giyagni wanna giynumsatakalu Aman wa giknojachi Martokeyo pirana wa wane rixinri, girixanu Martokeyo wane chinna Goteyo rixinri.⁵Giyagni Aman getinitkalu Martokeyo giwa yoptsojityegityawaklu, giyagni Aman rimtuwnapotuta. ⁶Giyagni wale galuka giylalenatanru Martokey-ni . Girixanu pogirchi wayegreru ginkaklu girunanni gichigne Martokeyo. Girixanu Aman galuka nikatlenatanna pejnurune goteyonni, Martokeyo chigne, Gaswero pogirewatyawaka wachinni⁷Muchichachri skuru (walenwa Nisán ksuru)gepi chininri pamole walapu rixinitka pogirchi Gaswuro, wanna gipkaklu wa Pur, tye ralukachinreta ruknokyegityaluna gipenoklu wa Amán,gipenoklu waneya rixinripa pagognekaka chinanu ga wa paksurkaka chinanu,wale gijruklu wa gepi chininri pamole ksuru(tyenwa Adar ksuru)⁸Giyagni Amán wane chinri pogirchi Gaswuro:" waneru satu pokchi gitspalgeshatachri ga wa gipalashatachri pejnuruko provincia-teya pixa pogirewatyawaka. Wanna ponyankakanru pnuko rixyana wa pimrine pokchine poyankakanru ga wa gi poyankakluna pogirchi towutyana. Giyagni giwa gewi runkata gitukletna. ⁹Seyni ralikini wa pogirchi, ptowutanu runkata giylatikolupna , ga wa gita pamole waranka tsroschi wenutanna wa gegine rutalyapluna pogirchiyegi wa tye pejnuruko tsroschi"¹⁰Giyagni wale gwaloyo yoshmaklemyoji rupxakyaplo ga wa renekluna wa Amán, Hamedata wgene wa Agagueo neru.Wa Goteyone kamnixgene . ¹¹Pogirchi wane chinri wa Amán:"Wa punkaletanro sroschi pixako gwanro ga wa pupokchi chinannu. pixa gimatatkalu gi pixpoko kastaletanro."¹²Giyagni pogirchi tomsatna yonchikjapine wa pamole mapa yinwakle ksuru ga wa wanna yonatatkalu kiruka poyankakanrupna psoluko Aman towutyana wa pejnuruneko gitrukachine pogirchi provinci-te gagene, wanna satkaka provincia gwakine, wa gitrukachine pegnuruko pokchigajene ga wa pejnuruneko solalone gitrukatene satkaka pokchite gajene , satkaka provincia tokanuymana ga wa satkaka pokchi yanumleymana. tye kiruka yonatka pogirchi Gaswuro giwakaya ga wa yoshmaklemyojiyma rupxaklona. ¹³Giyagni wana potuko genekna kiruka yonatkalurotka pejnuruko pogirchi provincia gajene, rumkata nikatikolupna, ruylatikolupna, ga wa rumkata nikatpotletikolupna wa goteyone , ge gishpaklene,truskikine, mturune ga wa suxone , pagognepje wa pamole mapa gogne wa gepi chininri pamole ksuru ( Tyenwa Adar ksuru)ga wa gnikataginna regnunkatna.¹⁴Satkaka yimkaluro kiruka rutakamtatkana tpoyankakikolpatka satkaka provincia-ya. Giyagni wanna ginkakatkana satkaka provincia gajene ga wa pokchi kaka, ralpokotyapna wale gogne chinanu giknojachipa. ¹⁵Giyagni wa ginkaklewatachine shitetgishpakemtatkana kopalatyapluna wa towutyana pogirchi. Wanan koxa shiretkotspaltaletlo psoluko Sosa pokchi. Wa pogirchi ga wa Amán yunwa girletna , seyni Sosa pokchi gagene yine tsru pupgeru.

Chapter 4

¹Mardoqueo gimatinitkalu psoluko kamrunatanrutkana , suskamkapotuta ga wa kastugalu mkachri rutaka ga wa chichipagi koxa . ganikaji pokchi rushpaka ga wa saplewata gimtuwnachri gichko saple rixa. ²pogirchi gipgaptotepje rapkapana waleni , girixanu gisatunna kastugalu mkachri gitakachine jiglokakna. ³pejnuruko pogirchi pokchi towu ga wa shinikanchi gapokyawaka , wanenanru satu tsru wamonchi Gotiyone yegi, rogajirewatna, wamonnuyma, ga wa saplewje chiyagletna. gixo wannalune gikluga kastugaluyma ga wa chichipagiyma.⁴Wa moklojine suxone ga wa Gistila wayegrechrone ginyegitlo wala ga wa runkaklona , wa pogirchi kogwakanshinikanuta. Wala yokanyegitlu mkachrikaka Martokeyo( remkatyapatka) seyni wale giwa yoptotlu. ⁵Giyagni , Gistila tomgalu Gataka, satu pogirchi solalote gitakaluru wala towreru rixyapa . Wala towutlu Martokeyo yegi yiyapa tumatyapa klu giknoga gawa kluchinanu⁶Giyagni Gataka yayegitatkalu Martokeyo gapnanjetikowaka pogirchi gipgaptote potukle gwachri. ⁷Martokeyo ginkaklu psoluko ruknonjeru, ga wa runkaklu AMAN galuka kamruretanru shroschi renekyaplu pogirchi ruylatikolupna Gotiyone. ⁸renekoxlu satu yimkalurotka yonatkaluro kiruka renekyaluna Sosa pokchiya rumkata giylakikolupna Gotiyone. wa tye kamruta rumkata Gataka gekakgiretyaplo Gistila , wala gimkata yayegletyaplu pogirchi tangityaplu wale chinanu , ga wa tangipotutyaplu gipokchi chinanu.⁹Giyagni yatka Gataka ga wa runkakatkalo Gistila Martokeyo wane chinyalu. ¹⁰giyagni Gistila wane chinatkalu Gataka psatokanu Martokeyo yegi. ¹¹wane koxa chinru: "pegnuruneko pogirchi wayegrene, ga wa pogirchi pokchi psojitkaka, gimatlu girukta jeji waka suxo jigloklu pogirchi putu mtomga giwakatkotu , yonatkalurutkani giylatkalurupni: seyni rumkata giwekleta pogirchi korijeteyma yokgitanunepa. seyni mapamole gogne giknogatka gi tomgiyannona netyaplu pogirchi." ¹²Giyagni Gataka ginkakatkalu Martokeyo Gistila chinyalu.¹³Martokeyo yokanyegitlo tye pirana:"gi wa pyanshinikanutanru wa pixa pmayxewninripa pogirchipji pwakal chinanu goteyone pnute . ¹⁴ga wa pixa pochke pixinipa tye gognekaka, ginnipgalu ga wa kigleru gwashle waneypatkana goteyone pnumnu gwachine, seyni pixa ga wa purupji nikawnachripni. ¿katu gimatlu xawakni pogirchipji papokinritka tye gogne pixkalutu?¹⁵Gistila wane china rugityapluna Martokeyo, ¹⁶"pyanu ga wa papatatjetanna pejnuruneko gotiyone SOSA pokchi gwachine, ga wa gogajirewatanu gita chinanu. gi gnikanu gi giranu mapgogne potuko, goyechno ga wa gogi. gitkoxa ga wa makloteneyma nogajirewatanu gixa kopixka. wane gixachrino jiglokyegitanru pogirchi, gimka wane potuko nixanu chinyawaka wa yokanatkaluru. ga wa nupnini, gikerixa nupnanu." ¹⁷Giyagni Martokeyo yatka, kamrutatkalu Gistila chinyawakpotuklu

Chapter 5

¹Mapa gogne chininri, Gistila pogirchimkalu gitaka ga wa gitoko gruko kagwuru rutakyawakna tunwanatatka wa pogirchi-pji, pogirchi-pji ginaple. Ga wa Pogirchi Pogirewatyawakpotu tuplanata, ga wa panchi pogirewatyawaka, potukamnupyi wane jiglokika gipji. ²Giyagni pogirchi getinitkalo wa pguro Gistila potukle tunwanatachro, tkanashkatlu retwamonutyaplo. Ga wa wale kashinatanro koriteje yotukyegitlo wala yegi. Gistila kayegiklu ga wa tujtuka ptostsi jetlu.³Wane pnute pogirchi wane chinro wala: "¿Klu paluka, pguro Gistila? ¿Girni wa panjitanru? Ganikaji mpogirewle peneeko" ⁴Gistila wane china: "Gigi wa pogirchi galukinipa, puchichanru wa pogirchi ga wa Gaman runanna tye gogne tsru niklewlu nalpokotyalu pogirchi "⁵Wane pnute pogirchi wane china, "Giyampotu gwapanru Gaman, wkamrutyaplu Gistila chinyawaka. "Giyagni wa pogirchi ga wa Gaman tsru niklewlu yegi yana wa Gistila galpokotanru. 6 ⁶Runakopshini rutspakanatkatka tsru niklewlu, wa pogirchi wane chinro Gistila: "¿Girni wa panjitanru? wale nenekanyi. ¿Girni wa panjire? Ganikaji mpogirewle peneeko."⁷Gistila gigita: "Nanjitanruni ga wa najire waleni watye: ⁸gigi nukshiklu pogirchi ygaleya retwamonutyano wa wale galukinipa pogirchi renekanno wa nanjitanru ga wa poyagkakanru nanjire, punanu pogirchi ga wa Gaman tsru niklu nalpokotanru yechikawa gixa chinanupa, giyagni nugitanru pogirchi gepomgiyno"⁹Wale gogne gimjikamtachri gishpakamtatka Gaman ga wa gimugwajitachri. Seyni wa Gaman getinitkalu wa Martokeyo pogirchi-pji gipgaptote stsiya, ga wa wale gi wa yotunogita gi koxa pika wale-yma, Ga wa Gaman tsru jgekanchi rixa Martokeyo-yma. ¹⁰Seyni, Gaman rushatkapnawa ga wa gipji yatka. Ga wa yokanrewata rumatanune rushgapinripna ga wa rapatjetna jemanshinikakna ganunro-yma, Zeres. ¹¹Gaman gigkakna tsru ponikowle rixinri, ga wa gixo wgene rixinri, ga wa ratskomtinri wa pogirchi kagwakpiratyalo; gi rixanu wale giknogamtanna pejnurune tsru gitakalunni ga wa pogirchi wayegrenni.¹²Gaman wane china: "Pguro Gistila gi wa pimrine yine chanixa, gita galikaka, pogirchi-yma nyinripa tsru niklewlu yegi wala galpokotanru. Ga wa yechikawa koxa, tuptaka chanixletatnakno pogirchistsi nwinripa. ¹³seyni psoluko wa tye gi wa kigleru getanuya retakopshini Martokeyo ga wa Gotiyo wa pogirchi gipgaptote tupnatachri."¹⁴Wane chinrona ganunro Zere ga wa pejnuruneko tumatanune: "kamrutanruna pamyomole tsojere tennu rostunoslewatyawakapna. Goyechnokawpotuko pogirchi yanumata wa Martokeyo chikakikolupa wala chinanu. Gajewa gimuwatachropotukyi pogirchi yma tsru niklu yegiya."wa tye ruglereta Gaman ga wa kamrujixlu rostunoslewatyawakapa.

Chapter 6

¹Wale yechno gi numkata gimkaletana wa pogirchini wale chinanu wayegrene towuta rapapyaplona wa kiruka giknogachri pirana yanatikowaka wa wale pogirewatyawaka giknogyachri.Gichko plaji rixa getyonjayegletna wa pogirchi. ²Wane rukshikyaluna yonchi wa Martokeyo gitakanru pirana wa Biktan ga wa Tere. wanna gepi wannanwa pogirchi Gaswero gipgeptote girukotachine, wannako galuka gumtukletanru wa pogirchini wa Gaswurni. ³Pogirchi gepongalu:¿klu kamrutka wa ralixkotikolu wa Martokeyo? Giyagni wa makligine wa pogirchi towrene wane china:Gikeko kamrutka wale chinanu.⁴Pogirchi wane china: ¿Katni wa giputu gwachri?, wale pshinitsonnute, jiglokamta Aman wa giputu ginkaklewjetikowaka-pji gruko , rumunkaklewatyaplu wa pogirchi Martokeyo gishrikgogitikolupa pirana wa wale galpokotanru. ⁵Pogirchi wayegrene wane chinru:Amonni wa giputu tunwatachri. Pogirchi wane china: Getasha jiglokletanru. ⁶Wa jiglokinitka Aman, pogirchi wane china:¿Gi rixpokotanu wa satu yineru wa pogirchi galukanru? Giyagni Aman wane china rajiya: Katni wa ralukanru potu gita pnute.⁷Aman wane china pogirchi . wa yineru wa pogirchi galukanru potu. ⁸Ganikyegitanru walepotu mkachri. Mkachri wa pogirchi gitakanru. Ga wa sato kawalyo wa pogirchiko tuplatjitanro ga wa sato sagyeta wala potu. ⁹Giyagni wannanwa kigleru mkachri ga wa kawalyo genekaalune wa pogirchi solalotene gitsrukate.Getashmakawletanru wa pogirchi galukanru potu ga wa kawalyo kosekjeromnupa wa pokchi gapoya ga wa pogitko wale: tyeni wa pogirchi galukanru potu.¹⁰Giyagni pogirchi wane chinru Aman:Pshireta gwaletanru mkachri ga wa kawalyo , pixa chinyawaka pkamrutanu Martokeyo chinanu .wa gotiyo wa pogirchi-pji gipgeptote gwachri. Gi pmayxaka kamruretanu wa pchinyawaka. ¹¹Giyagni Aman gwatkalu mkachri ga wa kawalyo. Makatatkalu Martokeyo ga wa kawalyo rupxaletamtjero wa pokchi gapoya .Ga wa runkakletlu:" tyenwa pogirchi galukanru potu kagwakpiratkaluru".¹²Pogirchi gipgeptote satoka Martokeyo . seyni Aman shireta yaletlu gipji. Wamonuwamtachri ga wa gishyajiwutachri. ¹³Aman wane chinro ganunro Sere, ga wa pejnuruneko rumatletanune wa pejnuruko ruknonjeru. Giyagni yine rumatanune wa rumatkaleya, ga wa ganunro Sere, wane chinruna Martokeyo -myo pyinwaka gijrukletyawaka, waleni gotiyo, wale-yma gi pumkatanu. galikakpotunanu wale yegi pujrukinina. ¹⁴Rumunkaklewkakanatiniwana wale-yma runna pogirchi solalotene shireta ganikletluna Aman wa Gistila galpokotyatkalu nikanrupna.

Chapter 7

¹Giyagni pogirchi ga wa Gaman tsru niklu yegi yatkana Pguro Gistila yegi. ²Gepi gogne chininri, rutspagako pshinrona winga, pogirchi wane chinro Gistila: "Girni wa panjitanru, pguro Gistila? Ga wa peneko ¿Girni wa panjire? Ganikaji mpogirewle peneeko."³Giyagni wa Pguro Gistila gigita: "Ga wa pixa getanuya nukshiklu pushiniklewle, pogirchi, ga wa pugleretlu, ga wa nuwekinri neneka gita, tyenwa nanjitanru, nanjitkoxlu nopokchi chinanu. ⁴Gi rixanu gishagkakalunenwu, gita ga wa nopokchi, nikatikolupna, ruylatkonna ga wa nikakpotutkonna. Wayegretikowakapjemka galikaka wushagkaako, saletkalune pixka jejine ga wa suxone, ga wa gita pochkepno, maleshlu tye pixkalutu kojwawakchi, ga wa gi wa wkojwakanru wa pogirchi" ⁵Giyagni wa pogirchi Gaswero wane chinro Gistila, Pwuro: " ¿Katni wale? ¿Ginaka rukshikika wale yineru wa paji tsepotanatachri pagixanu kamrutikolupa?⁶Gistila wane china: "¡Wa jeji pnuko gixachri, wale wayegixjeru, wa tye mshinikanutu Gaman!" Giyagni Gamanni tsru piklu rixana pogirchi-yma ga wa pguro-yma. ⁷Wa pogirchi, gimtuwnachri, winga ruranatyawakna tunwata tsru niklu yegi, ga wa pogirchi-pji kagwuru rutakyakna ya seyni Gaman gituka pguro Gistila giweklepa chinanu. Ga wa rumatjemamtatkalu wale psoluko kojwakjeru mugletu wale yegiko gwachrini.⁸Giyagni pogirchi satokatka wa pogirchi-pji kagwuru rutakyawakna wa winga rutspaganatyawakna gruko. Xani potuko tuplapijeya rujrukyanatka Gamanni Gistila gwanatyawaka. Pogirchi wane china: "¿Wale giylatanunro pguropni gita getanuya, nopjiypotuyako? Giyampotuko tye tokanchi pogirchi nama gishpakyachriye ga wa wayegrene gishyagojitatkalu Gaman.⁹Giyagni wa Garbona, walenwa satu solone pogire pogirchi gipxakjenatachri, china: "Yotukanruna pamyomole tsojere tennu rostunoslewatyawakapna Gaman pjistsi yotukyaluna. Wale yotuklu Martokeyo chinanupa, gi rukta yanumatanu wale yostamyoyegitanru pogirchi". "Pogirchi wane china: "Wane gixripkakaganru" ¹⁰Giyagni wanna chikakanatkalu Gamanni ga wa rostunojitanatkaluna waleko kamrunatanru Martokeyo chinanupmaka. Giyagni wa pogirchi rujgekangamtatka.

Chapter 8

¹wale gogne pogirchi Gaswero, geneklo pogirchi Gistila Aman pjinanni wa goteyone kamnixgenatachri.Ga wa Martokeyo yinuwna pogirchi gipxakletatka giruxanu Gistila ginkakletlu pogirchi yegi kigle gwashle rixgenatinri walayma. ²Wa pogirchi koshpakyanatkalu Aman yoshmaklemyoginanny ga wa renekatkalu Martokeyo. ga wa Gistila gitakatkalu Martokeyo ,Amanpji rawyapatka.³tsatokatnaka Gistila tumepe giynunsaletatnaklu pogirchi. Wala yopxojityegitlu chiyajatachro gangitlu wa nikatikolupa Aman wa Agagueo, gitakanatanrutka ruylatikolupna goteyone. ⁴Giyagni pogirchi yotukatkalo wa Gistila korigeyma , wala yotunotatka ga wa pogirchi potukle tunwatatka .⁵Wala wane china:"Pogirchi galukinipa ga wa petwamonutinipno pixa ygaleya , wane potuko nixa ganjiretinyi pixa pogirchi ga wa pukshikgiglenutinno pixa ygaleya , rumepe yonretko satu gitakalurunanutka rumkata kampiyatikolupa Aman kirukate kamrunatanrotka , Humedata wa Agagueo wgene , wa kiruka yonanatanrotka runkata nikatletyapna pejnuruneko goteyone wa pogirchi chigne gwachine gwakine. ⁶girixa ,¿ ginixpoko gakotletanru gita netinri mugletu gijrukyegitinri nopokchi ?¿gi numkata yostaletlu netinru nikatikolunna nomolenni?⁷Pogirchi Gaswero wane chinro wa Gistila ga wa Martokeyo wa goteyo:"petanu, Amanpji neneklo Gistila ga wa wanna chikakanruna giylalewgetyawaka, giruxanu walemka giylatanuna goteyonepni. ⁸pyonatanru satu poyankakalurupa goteyone chinanu pogirchi giwakaya ga wa pogirchi yoshmakleymojiyma pumaxikoletanru. Girixanu poyankakalurupa yonatkalurutkani pogirchi giwakaya ga wa rumaxikoletkatka pogirchi yoshmakremyogiyma gi tumkata gigletkotatka.⁹wane pnute yonchikgapine pogirchi tomgakalunni wale gogne, mapa skuru rixinitka, walenwa Sivan ksuru, wa gepimole mapa ksurgogne. Satu poyamkakalurupa yonatkatka psoluko chinyawaka Martokeyo towutyana goteyone chinanpatka. yonatkaluronanni wa tsru kyapreru giglepokotachine chinanu pejnuruko provincia gajene, wa kyapreru giglepokotachine ga wa solalone pogirene wale provincia wale chijne pokowanatachine INDIA ga wa ETIOPIA potuko, 127 provincias, satkaka provincia yonyegitka rixyonretyawakna ga wa satkaka pokchi tokanuymana, ga wa goteyone wannako yonrena ga wa tokanna.¹⁰Martokeyo yonatlu pogirchi Gaswero giwakaya ga wa rumaxikoletatkalo pogirchi yoshmaklemyojiyma. Wale yokanatlo kiruka pirana ganikamtachine kawalyo teyakalone yapachine wa pogirchipge towutanro, puratkaluro wa gichkolpotu kawalyo pogirchipjiko gwachri. ¹¹Wa pogirchi genekna goteyone papokchikaka ganatachine,runkata gapatgeretyapna ga wa tunwatyapna runkata yostayegletyapluna ruweklena: runkata giylaletyapna niikatyapna girukokta pokchi galuka giylaletinipna, wa mturune ga wa suxonekoxni, waka chowgitikolna regnunkatna. ¹²Wa tye psolpotiko provincia pogichinu Gaswero gitakatka, wa pamole mapa gepichinuinru pamole ksuru gogne , wa tyemwa Adar ksuru.¹³Sato yimkaluro gitakalurotka tunkatmaka yokankotatka wa runkata poyankakletyapapkalona ga wa pjujetanurixa koshpakletanrona pejnuruneko yine getanu.Goteyone galpokonatanutka wale gogne runkata gapnutewyegityapatkaluna wa kamnixjerna. ¹⁴wale chinanu tokanchi ganikachine rasukamtakkana kawalyoteymana wa pogirchipje towutanro.wanna ralgapkamtna. wa poyankakaluro yonatanro pogirchi gekakgitkalurotkani wa sosa yako.¹⁵Giyagni Martokeyo giknokamtatkalu pogirchipji, gemkamtachri pogirchi mkachritkaka pwalolu ga wa klatalu ,wa kori sagyetate ga wa popnikatajnuru mkachri gochopiru pjayamtalu potu. wane Sosa pokchi gajene gimjikachinpotu saplewatna . ¹⁶goteyone katalo waneyamnutkana , tru gimgiklu, gilenshinikanru ga wa muchkotlu. ¹⁷Satkaka provincia ga wa satkaka pokchi, ginakakokta rapokyawaka pogirchi gitakanro yonatkalurotka, wanenanru rimjikyana ga wa tru gimgiklu potu goteyone tskala, satu tru niklewlu ga wa tru gogne .Gixo wanna tskalateya goteyone rixnatkawana, girixanu goteyone pikle gijrukyegitanna wannany.

Chapter 9

¹Xani, wa gepi chininri pamole ksuru, walenwa Gadar ksuru chigka, Pamole mapa gogne chininri wale ksuruko, wa pogirchi gitakanru tokanchi poyagkakalurupa ga wa yinuwaka poyagkakletanutkaluna, wale gogneko Gotiyone gayegixachine wanna galukmaklu wanna girukotyapna, seyni gi wane rixanna. Seyni Gotiyoneko kanashkatanna wannako girukotanna wa rayegixjenni. ²Ga wa Gotiyone gapatjetatkalu gipokchikakna psolpotuko prowinsya wa pogirchi Gaswero chijne, ga wa gimyo rutakyapna mugletu galuka kamrerenatachine. Gike gimkata yostaletlu, gi rixanu rujruka pikletanatkana wannani psol-pokchiyako.³Pejnuruneko prowinsya gajene tsru gitakalune, ga wa pokchi girukotane ga wa tsru gitakalune pogirchi gitakanune, Gotiyone gipxakanatachine gi rixanu Martokeyo pikle wanna-yma rujrukanatka. ⁴Gi rixanu tsrunitkani Martokeyni pogirchi-pjiya, psoluko prowinsya poshalpiranamtatka, gi rixanu wale yineru Martokeyo tsernapotumta. ⁵Ga wa Gotiyone giylatanatkana rayegijxennina wa yoglolewapi-yma, ruylamkanna ga wa nikatamkanna ga wa wanna galukyawaka rixkanna wa rayegijxenni.⁶Ganikajpokchi potu wa Sosa, Gotiyone giylatanna ga wa nikatkanna pamyo pacha jejinni. ⁷Wanna giylatanru Parsandata, Dalfon, Gaspata, ⁸Porata, Gataliya, Garidata, ⁹Parmasta, Garisayi, Garidayi, Wayzata ¹⁰ga wa pamolni Gaman gwenenni ga wa Hamedata gwenenni koxa, wannanwa Gotiyone gayegixachine. Seyni gi wa rujtuka gejnugkatetkana.¹¹Wale gogneko yantankanna Sosa giylatikalunni, wale pokchinwa pogirewatyawaka, ga wa rugkakatka pogirchi. ¹²Wa pogirchi wane chinro pguro Gistila: "Gotiyone giylatanna pamyo pacha jejinni Sosa pokchiya, wane koxa rawamtanna pamole Gaman wgenenni. ¿Kluneru kamrutna wanna pimri pogirchi pokchiya? Xani ¿Girni wa panjitanru? Ga wa peneko pixa. ¿Girni wa panjire? Ga wa peneko."¹³Gistila wane china: "wa pogirchi gigleretiniplu", Puchichanru Sosa gwachine Goteyone wanna koxa towutka poyagkakyapluna chinikolna yechikawapa, ga wa puchichanru Gaman wgenenni mane chikalunepni ga wa rostunojitikolupna." ¹⁴Wane rixa towutleta pogirchi ga wa poyagkako chinyawaka. Sosa pokchi rutakikatka tokanchi poyagkakanrupna, ga wa chikakanatkana pamole Gaman wgenenni.¹⁵Sosa rawanatatkana Gotiyone wane rapatyana pamole gepkomkoje gogne walenwa Gadar ksuru, ga wa Sosa ruylatinikanna mapa pacha jejinni seyni gi wa rustuka gejnugkatetkana. ¹⁶Ga wa pimrine Gotiyone pogirchi prowinsyate gwanatachine wanna koxa gapatjekaka yostatyapluna ruwekinrina, ga wa rapnanutna rayegixyeneye-yna ga wa ruylatkanna payokgipre mole pamyo rayegixenni, seyni gi wa rustuka gejnugkatetkana.¹⁷Wa tye giknoga mapamole mapa gogne Gata ksuru. Pamole gepkoxamkoje gogne chininri rapnanutna ga wa wale gogne kamrutluna tsru niklewlu ga wa rumjikna. ¹⁸Seyni Gotiyone Sosa gwanatachine wanna koxa gapatjeta pamole mapa ga wa pamole gepkoxamkoje gogne. Ga wa pamole pamyo gogne wanna koxa gapnanuta ga wa kamrutluna tsru niklewlu ga wa rumjikna. ¹⁹Wale chinanu Gotiyone muxowakanu gwachine, chiji mashawaka gitakapjitachine, pamole gepkoxamkoje gogne wa Gatar ksuru getanatachine wanna gimjikachine ga wa tsru niklu kamrutna, ga wa niikaluru renekashkakna wanna kakluiko.²⁰Martokeyo yonatlu tye pirana ga wa karta yokanata pejnuruneko Gotiyone yegi wa pogirchi Gaswero prowinsyate gwachine. gewi potuko gwachine ga wa gowuka gwachine. ²¹Pamole gogne gepkoxamkoje ga wa pamole pamyo towutpotutkana rapnanutiniri psolwalapuko. ²²Tyenwa wale gognekaka Gotiyone gapnanutinritka rayegijxene-yma ga wa giksuru wale ksuru wamonuwanatachine gimuwatachinetkani gipnamoletachine gimjiklu gogne rixatkaluna. Ga wa tsru niklu koxamka rumkata kamruretna ga wa gimjiklu ga wa genekashlu yokanatna niikaluru ga wa rupekaka genekashkakletna ga wa kamonurune genekalurupa.²³Giyagni Gotiyone gomkagi gimuwleta yinuwakiniko pixka, china yongatyawaka Martokeyo wanna chinanu. ²⁴Wale gognepa, Gaman Hametata wgene, Goteyone gayegixachri, wale yanshinikanunatlu nikatyapna Gotiyone, Ga wa Pur ruknokana (rupenoklu koshpakikna), jijrukikolupna ga wa nikatikolupna. ²⁵Seyni Gistila gapokinitka Pogirchi yegi, rixa yonretyawaklo karta towuwata mugletu ginshinikanu wa Gaman wale galuka giylaletna wa Gotiyone seyni walenuko gimtukjiwutnanwa, ga wa wugenene gimkata gixripkakota ga wa rostunojitkona.²⁶Wale gogne giwakaka giwakata Purim, Pur giwakatlu china yonretyawa wa karta, pejnuruneko wanna getanru wanna giknonjeru chinanu, ²⁷Gotiyone gigitlu gerotu rixyawakapna ga wa kamrurepna. Wa tye rixyawakapna wannanukni. Ga wa pejnuruneko rapatanune wannanni. Wanna galikaka gimkata giknokakletlu rumjikinripna gepi gogne pawalapkaka, wanemka rixa giknokakletanruna wale pshinitsonnu koxa palapkaka. ²⁸Wa tye gognekakmakni ruknokakikolu ga wa retikolupna wuklopishanepa, satkaka moletkakachine, satkaka prowinsya, ga wa papokchikaka. Wanyi Gotiyone ga wa giklopishanna gi wa retashatnawana retikolupna girukotikolupna tye gogne kaka wa Purim gajene, gi pagogneko ramtaka gishinikotanna.²⁹Pguro Gistila, Gabigail wgene ga wa Martokeyo wa Gotiyo wale yonatlo sato karta psol pogirewleyako ga wa rugitkatkana wa gepi chininro karta wa Purim chinanu.³⁰Pejnuruneko Gotiyone yokanyegitka wala karta ga wa 127 prowinsya wa Gaswero pogirewle, kigleru gwashlu rixinripna ga wa galikakpotu. ³¹Wa twu karta purim gogne rugitatkalona rutakikolu gogne, gi rixanu wa Martokeyo gotiyo ga wa pguro Gistila wanna towutpotutanna gotiyonni. Ga wa gotiyone gigitna tye towutikolpotna wannanuko chinanupni ga wa giklopishanepa, wane pnutkoxa rugitkana rogajirewatinapna gogne ga wa kegemgalna. ³²Wa Gistila towutlewle ruknokakyapluna wa Porim chinanu, ga wa kiruka yonatluna.

Chapter 10

¹Wane ´pnute porichi Gaswuro gitaklu wenutikolupa chinji chinanu ga wa tsru wenu spuwnagaya koxa. ²Psoluko kamrutanru muchkonuya ga wa rumkatanruya. Pejnuruko ga wa psoluko tsru rutakikolu Martokeyo wa pogirchi yotukanru waka kamrutanru yonatkalurni kiruka kronika wa pogirchine Media ga wa Persia gajene-ya.³Martokeyo waleni Gotiyo, walenwa gepi chininri pogirchi Gaswuro-ya. Wale tsru potu Goteyone yegiya. Gi wa gimatkalurni gimolene Goteyone yegiya, gi rixanu wale gijgalu rupxakikolna wa yine ga wa kigleru gwashlu rixinripna pejnuruneko yine.

Obadiah

Chapter 1

¹Gabdiya getanru. Gitsrukaachi Goyakalu wane china wa tye Gedom chinanu: Wjemlu wixa Gitsrukaachi kegemgale ga wa satu kashrinjeru yokanata tye psolchijneko wane china: "¡Gyotunotanu!" ¡Wyotunutanu! walayma wuylakakainripa! ²Petanu, tye psolchijneyako mturu nixanunyi, ga wa pixapni tsrupni gapnokatikolupa.³Palixkowle Gaji yokwitanyi, girixanu gitawaka swaga gwachiyi,kwamonupjiwaka,wane pchina gajita: ¿katugimkata jijrukletno chiji? ⁴pakcha galnalpixka pixannimka katagirine yegimka pwashaletanu, wane ngijrukininyi, wane china Gitsrukaachi.⁵kachowgurune ginyegitinyi pixa ,gawa goyechno runyegitinyina kchowguwaklerune (¡gi gixpoko nikatletko! ) ¿gige wanna poyagotyawakapje chowgutanna ?gawa gowaji jirgachine ginyegitinyi pixa,¿gige ruxetantingina wanna jirganatanruna? ⁶¡girixpoko koshpakikotana Gesawni regnunkate gawa kiglerpejnu yogimatanru rukshikikana!⁷pejnuruneko jejine pupxalunenanu pagapo yokanatanunyi yoptukyawakgapo .wa jejine pixayma kigle gwashlerunenanu yokwitanyi ,ga wa romkagi yokwiretanyina. wa pnijitu nikachine gitseklu gitakyegitanyi .maleshlu rumatjeminru ⁸."wale gogne¨,GITSRUKACHI wane china"¿nnikatanunna kgimatkalerunepni Edom gagenepni ga wa gimatjemachinepni Gesawo mrigimtashayako ? ⁹payinerutene gichkolunpotu piikakalunenapni , mpikanu , giyagni satkaka jeji gistakalurupni Gesawo mrigimtashateya.¹⁰Mugletu pkamrutyalu pumole Gakowo, gipsonanuplu patewatinri gawa gistakalurunatkayi. ¹¹wale gogne pnuko putaknawa , wale gogne mumatkone ganikyanyi ponikowle , ga wa pnugajene jiglokamtatkalu gipgapto , ga wa gipenoklu kamrutatkana Gerosale chinanu , pixa wanna satute pixkalutu nannyi .¹²Giyagni gi wa pumowatanu pumole gogne, mugletu ruknonjeru gogne, gi wa pumjikanu Gota nikatikolu gogne; gi wa palixkotanru pwamonuwatinri gogne ¹³Gi wa pjiglokanru nopokchi gipgaptote mugletu ruknonjeru gogne; gi wa pumjikanu kojwakanshinikanre wa ruknonjeru gogne, gi wa pkashichanru wale ponikowle rujrukinri gogne. ¹⁴Gi wa gitseklu yegi putukanu, nnikatyaplu ma pasukinripa gi wa penekanru gixeta giwekletachine wamonuwatinri gogne.¹⁵Gi rixanu GITSRUKAACHI gogne gi gowukatkalu pejnurune nerune pokchi. Gi pixpokotlu, wane rixanyina; pkamrureko pujiwu satokanu. ¹⁶Gi rixanu kpashiwakasha pumetya, romkagi gimretanna pejnurune pokchi gajene. Rurarna ga wa niklokanruna ga wa wanna kagwaklu gipagogneko rawinri.¹⁷Seyni wa Gosha Syon wanepna pimrine gasukachinepa ga wa wannanwa Kpashirine; ga wa Gakowo pji satokanutnaka gichijne ¹⁸Gakowopjipni xirnachri, ga wa Gose pjipni chirnachrimero, ga wa Gesawo pjipni kasureru, wanna yoxikanru ga wa nikawnanuna. Gi satunapni giwekanuna Gesawo pji gejenepni, gi rixanu GITSRUKAACHI wane china.¹⁹Neguey gajene Gesawo gwiyawakasha rawanna wanna ga wa Segwala Gwilisteyone chijne. Wanna Gewrayi chijne rawanna ga wa Samarya chijne; ga wa Benjamin gwanru Galaad,²⁰Giknokalunenatka solalonni Gisrayilita pokchiya wa wanna Kanaa chijne pokowatanu gowukpotu Sereptaya pixka, koshpakalunetka Gerosale chijneya, wa Sefarad gwachine, Neguey pokchi rawanna. ²¹Wa Koshpaklewaklerune teno ratskotanna Gosha Syon wanna girukotanru Gesawo gwiyawaka mtasha, GITSRUKACHINNI wale pogirewatyawaka.

Jonah

Chapter 1

¹Xani Goyakalu tokanu ginyegitlu Gonas, Gamitayi gwene , wane chinru . ²Pyotunatanu, tsrupokchi Niniwe pyanu punkaklewyegityapna. Girixanu gektutpotu kamrutatkana. ³Seyni Gonasi yotunota rasukinripa Goyakalu yegiya Tarsi chinikowaka-ya.Gope chinikowaka -ya, wane rukshikyalo sato kanawa Tarsi yachropa. Wenutlo yagapgatinropa sure, ruptekatkalo kanawa Tarsi yinripatka, gowuka yinripatka Goyakalu yegiya⁴seyni Goyakalu yokanatlu tru kannipgeru tru wenu-ya ga wa kyowikolpotu rixatka. Tunkata gitspatgaletmaka wa kanawa. ⁵Walatlo kamrurewatyachinni giglajitana retyawakluna kyowukolu ga wa yinuwaka saplewyegitluna royakalutna. Ga wa yinuwaka giknopjegletluna wa twunru wa kanawa tumkata gimlikletinripa.Seyni Gonasu gitokotlo potu yatka wane rumka potutya⁶Wane rixatka runa kanawa gitrukate wale yegi wane chinru."¿klu pumkanatya pixa ? ¡ pyotunotanu! ¡poyakalute psaplewyegitanu! patakxani wale gimkata gipxakletanwu wma mupninitipa. ⁷Wane chinkakna pegnuruneko ginanu gipenoklu wkamrutanu, Wumatyaplu katu chinanni wa tye mugjetu giknogwu . wane rixatkana kamrutatkaluna gipenoklu, wane rujrukya Gonasu.⁸Waneklu wane chinruna Gonasu,"wuya wane pnawaka punkakanwu katu chinanu tye mugjetu giknogwu.¿Girni wa pkamrure ga wa ginaka giyakatyachriyi?¿Girni wa puchijne ga wa giru pokchi punya?. ⁹Wane china Gonasu:Gitni gewreyno; Goyakalu pikachrino ,Goyakalu tengogne gajeru, wa tru wenu kamrutachri ga wa chiji". ¹⁰wale chinanu yinni pnutpiklenatkana,wanechimruna gonasa ¿klu pkamruta? wanna yine gimata wa rasukinru goyakalu yegi-ya, giruxanu wane chinna Gonasu.¹¹wane chinruna Gonasu,"¿gi wixpokatanyi?, wa runkata gitukletinrupa wa tsru wenu shpurga. girixanu pnute yakpotu rixatka. ¹²Gonasu wane china,"koshchekanno giknokgatanno tsru wenu. Waneklu tsru wenu gitukashpurgatanu gixa chinanu.Numata gita chinanukni rawatka tye gichko mnipgelu gixa chinanu. ¹³Gawa wala-tlo, kamrurewatyachinninkatka ganikgapotutni ruxpakinripna chiji , seyni wa tsru wenu pnutpotu rixa muchkonushpurgata.¹⁴wale chinanu saplewyegitluna Goyakalu wane chinna. wanjityi Goyakalu, wanjityi Goyakalu ,gi petashgipnaletanunwu wa tye yineru mukochire chinanu , girixanu pixa galukyawakni wane rixanu. ¹⁵Waneklu koshchekanatkaluna wa Gonasni trsu wenu riknokgatanatkaluna waneklu rutuka shpurgantatka trsu wenu. ¹⁶Waneklu yine pikatkalu Goyakalu .Wanna genekashlu rixyegitatkaluna Goyakalu, ga wa rutaknawana romkagityapluna.¹⁷Xani Goyakalu galpokyegitlu sato tsro shima wala niklokyaplu, wala nanwaka rawanata mapa gogne ga wa mapa yechno

Chapter 2

¹Goyakalu rangitatka Gonasu,royakalute tsro shima nanwakaya. ²Wale wane china: Nsaplewyegitlu Goyakalu tsru nwamonu-yma nanuko ga wa wale gigitno;¡Gitoknanwakaya nsaplewatya pognetkakanunno! pixa yignakotno³Tengawakpotu puknokno, tsru wengaji ga wa gichkogalu sajrukno; pejnuru shpurgako tennuga-yma nanuko giknogno. ⁴Wane nchina:Malekno pixa ygaleya ; seyni nsatokanu netyaplu kpashiru pipji.⁵Gonga gishyatno psoluko psoluko nonogpotuko; tennuga sajrukno; ga wa kshiyleru gonga gwachri sajrukno ga wa gonga gwachri sajrukjiwutno. ⁶Gimriji rapukotpotuko nyatka; chiji yantapreje pixkalutu gishyatno gike rixiniko mnikawnakatu seyni pixa gishatkaplu nuwekle tengawakaya , noyakalute⁷Wa nuwekle gigrokini, ntomsatlu nonshinikanuya wa Goyakalu: Wa nangi gognere pixyenpotuko rapoka kpashiwaka pipji. ⁸Wanna wa goyakalune minge yignakotachine giknoklu pixa poyankakle wanna yegiko .⁹Seyni gita genekashatyayi walenwa mpoyagnutyayi; ruyakatya gognetkaklewlu. ¹⁰Wane pnutetka Goyakalu yanunyegitlo tsro shima waneklu taplikatkalu Gonasu wa tsro shima

Chapter 3

¹Gepkata chininri Goyakalu tokanu jinyegitatnaklu Gonasu. ²Pyotunotanu tsru pokchi Niniwe pyanu punkakletanru tokanchi nchintowutletyawakyi pixanu. ³Wane rixatka Gonasu yotunomtatka Niniwe yatka chinyawakpotuklu Goyakalu rixatka, Niniwe waleni tsru pokchi, mapa gogne gimkata yanretikowaka⁴yinuwaka gigloklentatkalu Gonasu wa pokchi pagogne yanru wane yinwaka ginkaklewletya gichko tokanuya wane china: gepkoxamkojmol-gogne Niniwepni nikatkona. ⁵Niniwe gajene yine galixlu Goyakalu , ga wa runkakletluna gogajirewlu. pejnuruneko wanna kpixnu stugamtalu mkachri rutaknawana. Tsru tsolejinpotunanuko ga wa mturunpotunanuko⁶Giyampotu tye pirana Gapyegitlu pogirchi Niniwe gajeru.Wale koxa yotunomta pogirewatyawaka komkaglu gumkalu wale potu yoshmaklu mkachri kpixnu-stugalu ga wa chichi pagi tuplata. ⁷Wale gitaklu satu yokanru tokanchi wane chinachri Niniwe, pogirchi gawa rupxalune gigichichanru gi satunna yineru giwa pagixanuko prachine nikanu. Gi nikanna gi koxa ruranna gonu⁸Seyni ntowutanna pejnuruneko yine gawa pajixanune rutakinwana kpixnustugalu mkachri ga wa saplewyegitanruna gichko plaji swa Goyakalu. Gichichanna wa pejnuruneko genshinikanutinripa mugletu kamrureyna ga wa psoluko gimyoyna kamrutinrina. ⁹¿katgimata satokanu ga wa renshinikanutanu Goyakalu ga wa kashrigetanshinikanutanu wa jigekannuya wma mupninitipa wixa ?¹⁰Goyakalu getlu wanna gixyawaka, wa renshinikanutinrina wa mugletu kamrutinrina . Wale chinanu Goyakalu kashijetanshinikanuta wa saletyapmaklu yineru, ga wa gi wane rixa

Chapter 4

¹Seyni tye gi ruglereta Gonasu .Ga wa rumtuwna potuta. ²Wale chinanu:Goyakalu rangita Gonasu, wane china. Ga, gitsrukaachi. Gige walekni wa tye nchinyayi wa nochijne nwanatinri?.Wale chinanu wane nixa .Tarsi nya gasukleta. Girixanu pixni Goyakalyi gimutlewluyi ga wa mapognanutyi,yiglepotuko jigekanuwatachriyi ga wa wane potuko gixachriyi wale chinanu pkaspuka yokanretlu gimtuklewatachri. ³wale chinanu xani Goyakalu , nanjityi pkongiwekletanutkano, kigleotlu nupninru, nuwekinru pnute⁴Wane china Goyakalu .¿Kiglerge wa pumtuwnunri? ⁵Ruspakamtatka Gonasu wa pokchiya, ga wa pokchi potukle sretate kamrutyalu rapnanutyawaka. Wale mpuko tuplata, retyaplu, wa pokchi giknogyachripa⁶Goyakalu galpokyegitlu satu gitaklun kasheguru wale chikle mpuko rapnanutyawakapa Gonasu ruknokakyaplu tsru wamonu. Tsru gimuwlu rixa Gonasu wale gitaklu chinanu. ⁷Seyni Goyakalu galpokotlo sato tsomi wa rumrerekamtinitka wale prikgogne. wala niksuretanru ga wa waleni giprigamtanatka.⁸Wane rixatka wa rushpakinitka wa tkachi. Goyakalu galpokotlu satu gemenipgeru potukle sreta giyakannipgetyachri . wane pnutkoxa tkachi wa Gonasu jiwu saletachripa, waleni gipnagojimtana. wane chinnawa wale nanuko" kiglepotlu nupninri nuwekinri pnute". ⁹Wane chinatnaklu Goyakalu wa Gonasu:"¿Kiglerge wa pumtuwniyawaka wa gitaklu chinanu?"Gonasu gigitlu: Kigleru nuntuwnunri nupninpotunanuko.¹⁰Goyakalu wane china pixa getwamonutlu gitaklu, pmamutakanutu gikoxa ptseruwnakaklu. Payechno-pje koxa rupna. ¹¹Gawa gitkoxa .¿Gige numkata getwamonretlu Niniwe, wa tsru pokchi wa satpacha gepmole waranka pnute, yineru gwiyawaka, gike mumatkane klunerni wa gimyona potukle sreta ga wa kegnete sretatna,ga wa gixo prachie?

Malachi

Chapter 1

¹Tyenwa Gitsrukachi tokanu runkakyalu Malaquia wa gisraelitane chinanu. ²"nalukgi",wane china Goyakalu. seyni gixa wane chinru:"¿Gi pixpoko galukletwu?" "¿Pixa gimatlu Gesawu mole rixinri Gakowo?" rupgujtatlu Gitsrukachi.Gitkoxa galuklu Gakowo. ³Seyni wa Gesawu nayegixa. kamrutlu wa nikatikolu gimriji wa gike gimkata wane gwaletyapa ga wa nkamrutkoxlu rutukinri wane rejnunkate kewnechrone chinanutka ksatu pokowaka."⁴Gawa wane chinini Edom: "Gakaglokalunenatkawu , seyni wixako gimepe kamruretanutnaklu gimtukaluru" , solalone GITRUKATE wane china:Wanna gimkata kamruretatnaklu ,seyni gita gimepe jijrukletannatnakna. pimrine gimkata giwakatletgi : " wale chiji mshinikanune gwiyawaka". ga wa yineru GITSRUKACHI kamakpiratanunenatka psolgonepotunanuko. ⁵Giygaleymana potuko retanruna watye, ga wa gixa wane chinanu:" wale GITSRUKACHI tsruni Gisreli ptostsi pnute".⁶Satu gwenchi kagwakpiratlu girchi ga wa satu wayegrechi kagwakpiratlu rutsrukate. Gigi gita, giyagni , gitni satu Girchi,¿Ginaklu wa nkagwakpiryegitikolu?ga wa gitni satu Gitsrukachi ¿Ginaklu wa gyoptsojyegitikolu?" wane china solalone GITSRUKATE wa sacertotene, wannanwa ngiwaka geyikachine." seyni gixa wane china:¿gi rixpokotyawaka weyikyalu pgiwaka?" ⁷Wa genekashlu nikaluru gimtukaluritka ganikyegitinno wa kpasiri gimalwutikowakakwa. ga wa gixa wane china:¿Girixpokotyawaka wenekyi gimtukalurutka? wane nchingetini GITSRUKACHI kpashiwakate gike gaprini.⁸Renekashatinno wa pagixanune maygalene giylatikolu, ¿ giwa kiglerni? ga wa genekashlu gitakini wa pagixanune muglene ga wa yayixachine, ¿giwa kiglerni? wale pekakgitanru gutsrukate, ¿yoptotanroge wale waka yotukgogitangi?"wane china solalone GITSRUKATE. ⁹Xani, gomkagi gijgalgojnenatanru GOYAKALU goji, katgimata retwamonutanwu wixa. gawa gixa genekinno genekashlo giylatkaluropa nmamugleretanuto,¿Girixa gita gipxakingi?¹⁰Waka wanerge satu gixate gimkata gishyaletachi jipgepto kpashiwakapji, giwa gixa yoxikashatyaplu tenowakakwa! gita gi gigleretyag, wane china solalone GITSRUKATE, gi satunna genekashlu gimyo genekle nyoptotanu. ¹¹Girixanu tkachi gishpakyawaka ga wa nikawninpotunanuko-ya , Ngiwakapni tsrupotu pejnuruko pokchikakaya ga wa satkaka rawyawaka pokchi genekamru pgamlupagiru ga wa genekashlo walepotu myapjetkotu gita gikakaya. Girixanu ngiwakapni wa paneru nemnunanukyeji-kaka". wane china solalone GITSRUKATE. ¹²Seyni gixa gimtikpiranatlu wane chinini wa GITSRUKACHI nikgetyawaka gimtuka,ga wa kamrure ga wa nikanru giwa yoptotkalurpatkani.¹³Gixkoxa wane china:" Gamankaklewatachripotni watye, ga wa rumepe gajpokletlu watye". wane china solalone GITSRUKATE. gixni ganiklu pagixanu goshgajeru giylatkalurupa, wa yoktutachri ga wa yayixachri, ga wa tye gixa ganikanru genekashlo .¿rumkata yoptotanroge watyekaka gimyoya ?wane china GITSRUKACHI. ¹⁴Wa kaylokleru gektutetkalurni, katu waneya satu pagixanu jeji gipranyegi ga wa wale kauchinanru penekanno gita, Giyagni gitni ruylatna, wale gitsrukachi ,¡satu pagixanu mugletu!. girixanu gitni satu tsru Pogirchi, wane china solalone GITSRUKATE, ga wa ngiwaka kagwakpinanatkalurupni panenemnunanukyegi".

Chapter 2

¹Ga wa xani gixa Sasertotengi, wane nchingi. ²Gigi gixa gi wanjeminipa, ga wa gixa gi wa yonogyegitinipno psol-potuko gajiya gi wa galixkono gita, " wane china GITSRUKAACHI solatene, " giyagni nkamakpiratanungi gixapni, ga wa giglenshinikanutikmaka wale nkamakpiratanu. Galikakpotunanni, nkamakpiratni gita, gixa gi wa gitaklu nyokanyegityagi gajiya.³Getanu, gi wa gowukno gi wa nyoptotanunna giklopishanepni, ga wa nsangojitanungi chki, wale chki gognekaka ga wa wale yokanatanungi gowuka wale-yma. ⁴Ga wa gixa gimatlu wa gitni genekgi wa tye ntowutyagi, nutakanshikanutanru Lewi-yma, "wane china GITSRUKAACHI Solalotene.⁵Ga wa nutakanru wale-yma ga wa kigleru gwashlu ga wa GITA genekgi wale; gita genekgi piklu, ga wa wale pikno gita, ga wa gigleretpotutlu ngiwaka. ⁶Galikaka gijretlu ginama rawanata, gi wa maleshawaka rupgujtalewata ginamaya. ⁷Gi rixanu sasetotene-spu waneko rixanshinikanutanna ga wa yibne rujganruna rujretikolna ginama-yma gi rixanu waleni GITSRUKAACHI solalotene gigkakletachri.⁸Gi rixanu gixa gishpakyalu galikakpotunanu gatnu gapo. Gixa waneya gixo pupjeru wa nutakanru gita mpoyagkakanrupmaka. Gixa suskatlu nutakanru tokanchi Lewi-yma," wane china GITSRUKAACHI solalotene. ⁹"Giyagni gitkoxa, malukone nixangi ga wa muglene psol-pokchiyako, gi rixanu gixa giwa wane potuko gixlu ntowutyagi, seyni wane pmawaka nyimakanna yinni pnuko gixachri wumatjemkakanru galukalurpotu.¹⁰¿Galikakla maleshlu satu Gichi pejnuruneko wixanu? ¿Gi wa ruyakotwu satupjerutu Goyakalu? ¿Klu chinanu malixkanwu satkaka yineru gi wa rugle getletlu gimole, pnumnu rixlena rutakanshinikanutanru wurune? ¹¹Gota nwa satu malixkatu. satu mugletu posuru kamruta wa Gisrayilita ga wa Gerosaleya. Gi rixanu Gota pnumnu rixa pokowakata kpashiwaka GITSRUKAACHINI , wale galukanruni, ga wa kashimyotlo pnu gajeru goyakalu gwene. ¹²Wale GITSRUKAACHI gitakanru Gakowo gwiyawaka wa jeji tye kamrutachri, girukta giyokanu wale gigitanu, patako wale ganiklu genekashlo wa GITSRUKAACHI solalotene.¹³Ga wa kamrutkoxluna wa tye: Gixni wa gishyatlu tenokwawaka GITSRUKAACHINU giktega-yma, saplewjeru ga wa kegemgalu, gi rixanu gi wa retlo genekashlo waka rumkata yoptoletyaplo gixamyoya.¹⁴Seyni wane nchi-gixa: "¿klu chinanu wale gi wa kamrutlu? Gi rixanu GITSRUKAACHI getgi pixa ga wa pganunro pmakluteyakawako, walamkani pupxalo ga wa pganunro nutakanrunshinikanu. ¹⁵¿Gi pamane rixgi, ruxolewnakalchinanu giwekikaluru? ¿Klu chinanu pamanepje rixna? gi rixanu wale gijganatlu satu giklopisha Goyakalunu. Giyagni gimretinwa giwekikaluruya, gi wa gimopatjixanro pganunro gmakluteya. ¹⁶"Gi rixanu nayegixlu giknokaklu," wane china GITSRUKAACHI, Gisrayilitane Goyakalute, "Girukta gishyatlu gimkalu-ymana jigekannu," Wane china GITSRUKAACHI solalotene. "Giyagni gimretinwa giwekikaluru-yma ga wa mpoyagkakanepgi."¹⁷Gamanutatkalu GITSRUKAACHI tokanu. Seyni wane nchina: ¿Gi wixpoko gamatkakletyi? Gixa wane china: "psoluko mugletu nkamrure kiglerni wa GITSRUKAACHI gyaleya." ga wa wanna-yma rumjika," waka"¿Ginaklu galikakpotu Goyakalunu?

Chapter 3

¹Petanru, gigowukshini nyokanatatkalu kgigkaklewakleru, ga wa wale galpokotanutkalu gita gatnu gapote. Ga wa GITSRUKAACHI, katni wa gijga, kpashiwakapji xani runanu. Ga wa kgigkaklewakleu rujnumsajetanru katni gixate rumumjikjeta, petanu, runanu, "wane china GITSRUKAACHI Solalotene. ²Seyni ¿Katu paktanu gakotanru rapokimpotunanuko? ¿ Ga wa katupni gixetachripa ga wa tunwatachripa rupgujemniwnipotunanuko? Gi rixanu walepni katalu pixkalutu pgayalpotu gawo pixka gerkakaluro mkachri. ³Wale tuplatanru poyagotachri potu ga wa goro powratachripotu wale powratanna Lewi gwenene. Wale pogayotanna wa kori ga wa sroshchi, wanna ganikanro genekashlo wane potuko gixachro wa GITSRUKAACHI.⁴Giyagni Gota genekashle wa Gerosale walepni poygnutkaluru GITSRUKAACHI, muchikawni gogne pixka, ga wa muchiwni walapni pixka. ⁵Giyagni gixa-stsi nyanutka nuklukawnajixlewle. Gitako satokanutnaka giyampotuko nugkakletyapatka kagochine, kapoklewaklerune, wane potuko mchigkane ga wa saletkalunena kamrurewakleru kamrurchi genekjetkaluru ga wa wenutikolu, katni yenetanro gipnagnurutachroni ga wa murunni, giyagni wa rayegixjerna katukta gi wa yoptotlu gita chinyawaka, "wane china solalone GITSRUKAATE.⁶Gi rixanu gita, wa GITSRUKAACHI, gi wa nkashrijetlu, giyagni gixa, Gakowo gwenene, gi wa rapokawa ngiwakninripa. ⁷Muchinangognenanuko girune ga wa gixa, gitspalatyano nchinamtyawakgi gi wa girukotlu. Nsatokyegitanno gita, ga wa gita satokanu gixyegi," Wane china solalone GITSRUKAATE. " Seyni gixa wane china:" ¿ Gi wixpoko satokletanu?⁸¿Goyakalu chowgutanu satu yineru? Gigi, gixa chowgutno. Seyni gixa wane china:" ¿ Gi wixpoko chogwuretyi? Tyesmo ga wa Gowrenta. ⁹Gixni wa muglengi ga wa muglempotgi, gi rixanu nchogwutno, psolchijnepotunanukoya.¹⁰Ganikanru tiesmote psoluko tumretikowaka, walayma wnikinripa nopjiya, getungamno xani, " wane china Solalone GITSRUKAACHI, " ga wa gita gi wa kotpukyegitininapgi wentana tengogne nupkakanru satu giglenshinikanru gixa gogote ga wa giwa poyagotanu giswaji gitakyawakaplu. ¹¹Numepe yanumyegletatnakgi wanna rutaklena saletachine, gi wa saletanruna gitaklena tye chijiya. Rusanatna gi wa tsalewnanu rowajitna," wane china solalone GITSRUKAATE. ¹²Pejnuruneko nerune giglenshinikanyegitkalunepni, gi rixanu gixanupni gimuwatachri chiji," wane china solalone GITSRUKAATE.¹³" Wa tokanu yostatkaluru gitanni waleni gichkolpotu, "wane china GITSRUKAACHI. "Seyni gixa wane china:" ¿Gi wchina wixa pnumnu wchinyayi? ¹⁴Gixa wane china:"gi wa galikakni wyoptotyaplu Goyakalu. ¿Klu wyoptotanu wane gayinipa gimretkaluru giglepokotkalurutkani wyanantanutka wa monuwatachinekwu wyamsatanu wyostatyaplu solalone GITSRUKAATE? ¹⁵Giyagni wixa tomsatanna kalixkolune ga wa giglenshikanyegitkalunepni. Mugletu kamruklerunenapa gi wa rognewatanunna, ga wa retumgaluna Goyakalu ga wa rasukna-¹⁶Giyagni wanena GITSRUKAACH pikachine ga wa ruynumsatna satkaka. GITSRUKAACHI gajnakokna ga wa jemna, ga wa sato kiruka gijiwutletkaluro yona giwakatkana, wannanwa GITSRUKAACHI pikachine ga wa ralixa giwakatluna¹⁷"Wannanwa gitanune," wane china solalone GITSRUKAATE, "Gita wangixle girukotkalunni , rapokinitka gigogne wale kamrutkatka, gita getwamonutanna satu jeji pixka getwanonutlu gituru jemjeru. ¹⁸Giyagni numepe wane chinretatnakgi gimatgetanru wane potuko gixachine ga wa mugletu kamruklerune ga wa satu yoptsojitjegitlu Goyakalu ga wa satu gi wa yoptsojityegitlu.

Chapter 4

¹Getanu ,gigojne gina , gorno xirnachri , pixkalutu wsa pejnurunepniko tserpiranawatachinepni ga wa mugletu kamrutachinepni kasureru poprirup pixka rixanunna. ginamtachri gogne yoxiikona. wane china solalone GITSRUKATE.Gi ruxetanunna gixkipni giwa giplipixkalutupniko . ²Seyni gixa chinanu ngiwaka pikachinji, ruspakanu tkachi giklukanuwnayegikleru yotunawnanu pinruwluyegiya, giptetanu waka wgene pixka toprijere twini. ³Ga wa gixa gakatokanunna muglenepni , girixanu wanna pnitkani chichi paji pixkalunenapa gistapjixi chijinta gakapshotininna gita kamrutiniplu . wale gojnepa, wane china solalone GITSRUKATE.⁴Gishinikanru ntowreru moysisi tenekyana horepya pejnuruneko Gisrayline yimaklewlu ga wa tokanchi gitakaluru. ⁵Getanu nyokanatangi giylalyegi, tocanchi ginkakletachri Elias . ma ma´pokanu tsru kyowikolu GITSRUKACHI gogne. ⁶Wale kashrijeta gagitanunna girchinepni wa wgenchine yeji, ga wa wgenchine gaji girchine yeji, giwa nunyapa gita ga wa giwa nikatyaplu tye psoluko chiji".